
New York, Bronx 


Înăbuşeala verii târzii se făcu simțită în garsoniera mică şi sărăcă- 
cioasă. Dar nu din cauza temperaturii transpira Anthony Nangala. 
Fusese crescut în Camerun, își petrecuse acolo primii zece ani din 
viaţă. Căldura nu conta pentru el, o avea în sînge. 

Nu era nici bolnav. Dimpotrivă, avea o condiţie fizică bună. 
Nangala avea un metru optzeci și șapte ȘI cîntărea nouăzeci de 
kilograme, fără un gram de grăsime în plus. In tinereţea lui, la scurt 
timp după ce părăsise Africa pentru Statele Unite ale Americii, 
începuse să practice boxul, cîștigind titlul de campion regional la 
categoria grea. Ziarele îl numiseră la vremea respectivă „Tornada 
Neagră“. De atunci, trecuseră douăzeci de ani și totuși își păstrase 
alura atletică, deşi nu se mai antrenase de multă vreme, iar peste trei 
săptămîni își sărbătorea cea de-a patruzecea aniversare. 

Anthony Nangala transpira de teamă. 

Merse în baie, lăsă apa să Îi curgă pe faţă, se șterse în timp ce se 
gîndea ce ar trebui să facă mai departe. 

„Poate mă înșel, își zise. Probabil că nu sînt pe urmele mele.“ 

Nu putea gîndi limpede. 

Nangala se întoarse în camera cu mobilă sărăcăcioasă, compusă 
dintr-o canapea extensibilă, o masă și un dulap. Rămase în picioare 
lîngă fereastră privind strada, pentru a o suta oară în acea după-amia- 
ză. Avea o vizibilitate bună de la etajul al treilea. 

Era imaginea obișnuită, aproape de clișeu, a Bronx-ului. Faţade 
dărăpănate, tencuieli fărîmiţate, scări ciobite. Magazine alimentare 
sărăcăcioase, case de amanet la fiecare colț. Maşini cu geamuri sparte, 
capote zgiriate, roți demontate. Și, bineînţeles, clica de tineri de 
culoare, mulți dintre ei părînd a fi dealeri de droguri sau planificînd 
următoarea spargere. 

Cu toate acestea, i se păreau inofensivi. Peşti mici într-un ocean 
mare. Indivizii care îl urmăreau pe el nu erau gangsteri amatori, ci 
adevăraţi profesionişti. Şi erau arabi. Cel puţin trei sau patru bărbaţi. 
Momentan nu vedea pe nici unul. 

Anthony Nangala privi ceasul. Era trecut de unsprezece și 
jumătate. Îşi aruncă privirea spre canapea. Pe cuvertură erau așezate 
scrisoarea redactată în grabă și filmul. Un film color Kodak cu 
treizeci și şase de poziţii, încă nedevelopat. În mod normal, îi plăcea 
să utilizeze tehnologia digitală, dar fotografiile din Sudan fuseseră 
făcute cu o cameră veche avută la îndemînă. 

„Mai bine decît nimic, gîndi africanul. Esenţial e că am foto- 
grafiile drept dovadă.“ 

Trebuia să expedieze filmul cît mai urgent, poate mai avea o 
șansă dacă fotografiile nu erau găsite la el. Mai ales că nu doar viaţa 
lui depindea de acest lucru, ci și a multor oameni. 

Privi din nou pe fereastră. Banalitatea străzii i se părea înșelătoa- 
re. Era convins că cei care îl urmăreau erau undeva acolo. Luă în gra- 
bă decizia de a duce filmul la prima cutie poștală și de a-l expedia Larei. 
Ea va şti ce să facă în cazul în care el nu supravieţuia acestei zile. 

Îmbrăcă repede echipamentul de jogging și își aranjă şapca pentru 
a se deghiza. Dorea să arate ca un om obișnuit. Un membru al unei 
bande, cu un aspect neîngrijit. Vîri plicul în interiorul bluzei de 
trening. Îşi luă și un pix în buzunar. Nu scrisese intenționat nimic 
pe plic. Adresa Larei nu trebuia sub nici o formă să ajungă în alte 
miini, altfel era și ea în pericol. 

Părăsi apartamentul înghesuit și alese ușa din spate. Mai mulți 
copii de culoare jucau baschet în curte. 

Sprijinit de un perete, dormea un beţiv. O imagine dezolantă. 

Anthony Nangala ieşi pe stradă pe o ușă măzgălită cu graffiti, își 
trase mai jos căciula pe urechi, umblind agale, aparent fără griji. La 
fiecare pas simţea plicul pe burtă. Prima cutie poştală se afla la o 
distanță de trei blocuri. 

Doar o parte din atenţia lui se îndreptă spre mașini în momentul 
cînd traversă strada. Cel mai mult îl interesa să observe persoanele 
din apropiere. Trecători, oameni ai străzii, elevi. Oameni cu copii în 
cărucioare. Toți de culoare. Nici unul alb. Aproape deloc mulatri. 
Nimeni care să semene cu un arab. 

Nangala simţi cum frica dispărea treptat. Simultan își reaminti că 
trebuia să fie totuși prudent. În meseria lui, lucrurile puteau lua 
repede o altă întorsătură. 

La un bloc distanţă de cutia poştală văzu barul Reeds, pe care 
obișnuia să îl frecventeze des. Mincarea nu era scumpă și avea gustul 
styroporului reîncălzit. Barul avea o toaletă cu ferestre mari, prin 
care un bărbat de statura lui se putea strecura fără probleme. 

Asta și făcu și se trezi într-o curte laterală îngustă, unde se as- 
cunse în apropierea scărilor unei pivnițe. După zece minute, era 
sigur că își înșelase urmăritorii. Scrise adresa pe plic, ieși în stradă, 
mergînd încet spre cutia poștală. Din mers aruncă plicul în cutie. 
Toate merseră strună și încordarea îi dispăru, ca și cum tocmai 
pierduse o povară de un chintal. Uşurat, își continuă drumul. 

O jumătate de oră mai tirziu, Nangala stătea într-un internet café 
cu o cola în față. Scrisese două e-mailuri. 

După-amiază, de îndată ce intră în apartament, știu că cineva 
fusese acolo. De fiecare dată cînd pleca de acasă, răsucea firul cablu- 
lui de telefon în forma cifrei opt, pentru a se asigura că telefonul lui 
nu va fi ascultat în secret. Acum, cablul era așezat în forma unei 
cochilii de melc. Cineva fusese aici. 

„Trebuie să-mi caut o altă locuinţă“, se gîndi el. 

Prin geamul întredeschis auzi zgomotul unei portiere trîntite. 
Deși era un sunet banal, cotidian, îi atrase totuși atenţia. Privi pe 
stradă și îi văzu pe cei doi bărbaţi. Nici unul de culoare. Arabi. 
Ambii purtau jeanși și pulovere largi, pe o asemenea căldură. Unicul 
motiv ar fi fost acela de a ascunde ceva. Arme. 

Nangala știa că trebuia să dispară în cel mai scurt timp posibil. Se 
răsuci pe călctie şi dădu buzna pe scări. Ca şi dimineaţă, alese ieşirea 
din spate. Șocul aproape că îi paraliză picioarele cînd remarcă aici 
prezenţa altor doi bărbaţi. Tot arabi. Patru la număr împotriva 
unuia singur. Un meci inechitabil. 

Ambii indivizi din curte strigară ceva în timp ce își băgau mîinile 
sub pulovere. Nangala se repezi spre casa scărilor și trînti ușa după 
el. „Ce să fac acum?“ 

Găsi un răspuns și alergă spre ușa din faţă. Poate reușea să-i ia 
prin surprindere pe cei doi criminali din stradă. Cel puţin avea de 
partea lui elementul surpriză. 

Izbi ușa şi se năpusti afară. Ambii arabi îl priviră stupefiați. Era 
ca o vijelie. Tornada Neagră. Îi mătură de o parte şi de alta ca pe 
două păpuşi de paie, conștient că avea un mic avans faţă de ei. 

Auzi voci în spate. Și paşi. Indivizii îl urmăreau. Alergă pe stradă 
fără să privească înapoi. Oare cît va mai dura pînă cînd un glonţ îl va 
tinti între omoplaţi? 

Sări un gard şi intră pe o străduţă laterală. Aici nu era de obicei 
trafic; erau mai puţini trecători și mai puţine obstacole, dar și 
pericolul era mai mare. Se zbătea pentru viaţa lui, inima îi bătea 
sălbatic, sîngele îi curgea prin vene ca o cascadă. Nu putea auzi dacă 
mai era urmărit. 

Anthony Nangala gifiia. Nu înțelegea de ce nu exista pe strada 
asta blestemată nici o curte laterală. Nimic, doar pereţi și uși închise. 
Fusese prins într-o capcană. Încercă să aprecieze distanţa pînă la 
capătul străzii. Cincizeci sau șaizeci de metri. 

„Poţi să o faci!“ 

În sfîrşit, ajunsese. Strada pe care se aflase adineaori doar el, era 
din nou animată. Complet fără răsuflare, se luptă cu masa de trecători. 

În vuietul ca de cascadă care îi răsuna în urechi distinse un alt 
zgomot. Zgomotul roților unei mașini, aflate, fără îndoială, lingă el. 
Se întoarse şi văzu mașina, un Ford vechi, albastru, care tocmai se 
oprise pe marginea străzii. Uşile mașinii se deschiseră și trei dintre 
arabii care îl urmăreau se năpustiră asupra lui. În același moment, al 

patrulea îl prinse din spate. Mai mulți trecători începură să strige, 
alţii o luară la fugă, însă nici unul nu cuteză să intervină. 
Nangala i încercă să se apere, dar bărbatul din spate îl ţinea strîns. 
Îl apucară, Îi traseră un sac peste cap şi îl? impinseră spre mașină. 
Unul îi făcu o injecție în mînă și instantaneu își pierdu cunoștința. 
„Cel puţin am reușit să trimit plicul“, a fost ultimul lui gînd 
înainte de a cădea în întunericul inconștienţei. 


Rezervaţia Moremi 
Bazinul sudic Okawango, Botswana 


În savana întunecată, cinci braconieri îşi încălzeau mîinile la 
focul de tabără. Deasupra flăcărilor, agăţat de un băț de lemn, era un 
ceaun. Trei dintre bărbaţi fumau. Discutau aprins şi rideau zgo- 
motos. Nici unul nu părea să fie îngrijorat de acest lucru, în sălbă- 
ticie nu existau amenzi. 

Aveau experienţa slujbelor singeroase și știau că există prea pu- 
ţine puncte de supraveghere în întinsa așezare. În rezervația Moremi 
erau doar șase. Șase supraveghetori, cîte doi într-un schimb, pe o 
suprafaţă de opt mii de kilometri pătraţi. Pentru cineva care dorea să 
scoată repede bani din fildeş, nu exista nici un motiv de îngrijorare. 

Unul dintre ei, care părea cel mai virstnic, cufundă polonicul în 
ceaunul adînc şi își turnă în farfurie un soi de ghiveci. Începu să 
mănînce, plescăind în timp ce restul pălăvrăgeau şi rideau. Vorbeau 
în setwana. Se tot repetau cuvintele pula şi thebe. Însemnau „ploaie“ 
şi „stropi“, dar reprezentau în același timp şi moneda naţională în 
Botswana; o sută de thebe echivalau cu o pula. Vorbeau despre bani. 
De fapt, despre câștigul pe care l-ar fi adus prada lor. 

Virstnicul își îmbrinci vecinul, în semn că dorea sticla de rachiu 
din mîna acestuia. O luă zimbind. Sughiţă și dădu sticla mai departe. 
Rîgii zgomotos, fapt care stîrni risul tuturor. 

Braconierii nu remarcaseră că erau observați de cîteva ore. 

La cîţiva metri de foc, în spatele bărbaţilor, era mașina lor. Un 
model de camion MAN foarte vechi. Sub prelata de culoarea 
nisipului, de forma unui cort, era depozitată prada unei luni întregi. 
Mai bine de o tonă din așa-numitul aur alb: fildeş. Patruzeci de colți 
provenind de la douăzeci de elefanţi uciși. 

Observatorul secret era familiarizat cu marfa. Cu cincizeci de ani 
în urmă, un kilogram de fildeș costa pe piaţa internațională două 
sute cincizeci de dolari. Acum costa doar cincizeci. În ciuda prețului 
scăzut, afacerea era încă profitabilă. Încărcătura maşinii costa aproxi- 
mativ cincizeci de mii de dolari. Braconierii primeau, bineînţeles, 
numai o parte, aproximativ zece mii de dolari, cam două mii de 
fiecare. Însemna totuşi ceva într-o ţară în care o familie cu opt 
membri trebuia să supravieţuiască cu o sută cincizeci de dolari pe an. 

În lumina focului nu se întrezărea doar camionul. Ceva mai 
încolo erau așezate imensele cadavre. Pentru braconieri, doar filde- 
şul era valoros, corpurile animalelor ucise fiind abandonate. Anual 
mureau în partea de sud a Africii, din această cauză, în jur de două 
mii de elefanţi. Numărul animalelor se înjumătăţise în ultimii două- 
zeci de ani. În anumite regiuni cifra era cu zece procente mai mare. 
Un bilanţ îngrozitor. 

Un suspin lung şi apăsat întrerupse rîsetele bărbaţilor. Lîngă o 
femelă moartă, stătea un pui. Atingea neîncetat cu trompa capul 
mamei, de parcă în acest fel i-ar fi putut reda viaţa. Durerea puiului 
se făcea auzită în noaptea senină. 

La o sută de metri distanţă, ascuns în spatele unei tufe, un indi- 
vid, îmbrăcat din cap pînă în picioare în negru, stătea așezat pe burtă 
în nisip şi scrișnea din dinţi. Strigătele puiului îi treziseră mila. 
Simţea cum furia îi creştea în faţa unei asemenea nedreptăți. În timp 
ce braconierii făceau gălăgie, rideau și discutau despre bani, puiul 
suferea din cauza pierderii mamei. Urma să moară și el în curînd, 
întrucît nu avea mai mult de douăsprezece sau treisprezece luni. Puii 
de elefant se hrăneau în primii ani de viață doar cu laptele mamei. 

Corpul imens al femelei zăcea nemișcat. În locul unde normal 
stăteau colții, erau acum doar două găuri însîngerate, provocate de 

tăierea şi smulgerea fildeșului. Celelalte cadavre arătau identic. Întrea- 
ga turmă fusese alcătuită din doi masculi, şapte femele şi un pui. 

Bărbatul din tufiș suspină. Femelele indiene nu aveau fildeș. Cele 
africane însă da. Din această cauză, turme întregi erau ucise brutal şi 
calculat, de cele mai multe ori cu un singur glonţ în cap. 

În special în această perioadă a anului, era foarte ușor să obţii 
fildeş. La sfîrșitul lunii septembrie, aproape de finele anotimpu- 
lui secetos, multe animale se mutau în bazinul colector al rîului 
Okawango. Deoarece riul nu se revărsa în mare sau în altă apă, 
dispărea în nisip. Apa se infiltra într-o deltă în Kalahari și oferea 
animalelor, în timpul secetei, un adevărat paradis. Braconierii tre- 
buiau doar să aștepte în vecinătatea apelor pînă la sosirea elefanților. 
Prada venea singură în mîinile lor. 

Din nou, bocetul puiului răsună peste savana întunecată. Acum 
însă nu mai voia să înceteze. Treptat se părea că începea să-i scoată 
din minţi pe braconieri. Discutau scurt, dar apăsat; cel mai bătrîn își 
puse farfuria cu ghiveci deoparte, se întinse după armă şi o ridică. 
Făcu vreo cîţiva pași şi se opri pentru a-și poziţiona pușca. Fixă ca 
ţintă capul puiului de elefant. 

Un zgomot asurzitor de armă tună peste ţinut. Cei patru bărbaţi 
care stăteau la focul de tabără începură să rîdă. Dar cel care căzuse 
nu era elefantul, ci virstnicul. 

Timpul părea că se oprise preţ de cîteva secunde, apoi se dez- 
lănţui haosul. Puiul alerga speriat. Braconierul se ridică, ducîndu-și 
mîna la braţul rănit. În timp ce se clătina spre camarazii săi, le urla 
ordine. Braconierii se repeziră la arme şi se aruncară la pămînt. 
Nimeni nu ştia de unde veneau gloanţele și trăgeau în toate direcţiile. 

„Au intrat în panică“, gîndi mulțumit bărbatul îmbrăcat în 
negru. Prin luneta armei sale performante le urmărea fiecare mișca- 
re. Nu aveau nici o şansă să scape. 

Îşi duse mîna la spate şi scoase din cutia de cartușe un Norma 
Match 168 HP, lung de şapte centimetri. Fără să-și dezlipească 
privirea de la braconieri, își încărcă arma rapid și fără zgomot. Arma 
era din nou pregătită. 

Ţinti din nou. Două împușcături plesniră cauciucurile din față 
ale mașinii. Botul MAN-ului se aplecă. Următorul glonţ era destinat 
rezervorului. Motorina se împrăștie formînd o baltă pe nisip. Mași- 
na era din acest moment de prisos. 

Braconierii vor avea aceeaşi soartă. Incepură să urle, înjurînd nu 
numai pentru că își pierduseră salariul pentru o lună, ci și pentru că 
fuseseră prinși. 

Bărbatul în negru izbucni în ris. Bineînţeles că nu mai putea face 
nimic pentru elefanții morţi. Dar va avea grijă să fie puţin mai multă 
dreptate pe această planetă. Trăia numai pentru asta. 


Kobe Kulundu căscă și se întinse. Petrecuse întreaga noapte pe 
scaunul de birou. Se simţea istovit și tensionat. Ardea de nerăbdare 
să conducă spre casă, să ia micul dejun împreună cu soţia și să doarmă. 

Îşi aruncă privirea la ceasul de pe perete, care era agăţat deasupra 
intrării micuţei, dar confortabilei cabane de pază din San-ta-Wani. 
Cîteva minute înainte de ora şapte. Mai avea încă o oră și ceva pînă 
la schimbul de tură. 

Își trecu ambele mlini peste faţa neagră ca pana corbului, apoi, 
prin părul creţ şi, în cele din urmă, pe la timplele deja încărunţite. 
Căscă din nou şi se ridică să-și prepare cafea proaspătă. 

Kobe Kulundu îşi iubea meseria. Ca supraveghetor al rezervației 
Moremi avea o mare responsabilitate. Meseria îi oferea mereu lucruri 
noi, dar nu putea suporta schimbul de noapte de la birou. Orele la 
masa de lucru i se păreau cîteodată fără sfirșit. 

Se hotărî să se radă și să-și spele dinţii. Cînd se întoarse în birou, 
cafeaua era gata. 

Îşi turnă cafea în ceașcă și ieși afară să-și dezmorțească picioarele. 
Soarele răsărise, dar lumina era încă lăptoasă. În cîteva ore, ţinutul 
va fi scăldat în splendide nuanţe de oranj. 

Sorbi puţin din cafea şi tremură. În rezervaţie se mai simțea încă 
frigul nopţii. Își lăsă în jos mînecile uniformei de culoare kaki și mai 
sorbi o gură de cafea. Făcu apoi o tură în jurul cabanei în timp ce se 
mai gîndea la patul și la soţia lui. 

Radioemiţătorul din birou începu să dea semne de viață. Ciudat. 
Singura persoană cu care Kobe Kulundu păstra legătura prin radio- 
emiţător era colegul lui, Carl Tombe, care făcea în acea noapte 
munca de teren. De regulă, Carl îl contacta din două în două ore 
pentru a-i comunica poziţia sa. Ultimul lor contact avusese loc cu 
mai puţin de o oră în urmă. Ceva trebuie să se fi întîmplat. Kobe 
Kulundu se grăbi să intre în birou și luă radioemițătorul. 

- Eu sînt, Carl, iar vocea îi suna strident. 

- Mi-am imaginat. Ce se întîmplă? 

- O surpriză frumoasă, aş spune. 

- Despre ce vorbeşti? 

- Doar... Carl Tombe ezită. Ar fi mai bine să vezi singur. 

„Asta mai lipsea“, se gîndi Kobe. 

- Este ceva mai important decît micul dejun cu soția mea? 

- Aș zice că da. 

- Poți să fii mai concret? 

- Vino aici și o să vezi singur. Şi adu și puţin lapte. 

Kobe bănuia ce putea să se fi întîmplat. 

- Unde eşti? 

- Exact la doisprezece kilometri vest față de ultima locaţie, la 
aproximativ doi kilometri nord de Boro. 

Boro era un afluent care străbătea bazinul Okawango. 

- Bine. Kobe Kulundu oftă. În jumătate de oră sînt la tine. 


Micul Cessna 172 Skyhawk zbura în linie dreaptă peste savană, 
de-a lungul rîului Boro. Cu soarele în spate, Kobe Kulundu nu avea 
nici O greutate în a-și atinge ţinta. Zări de departe maşina și cadavrele 
elefanților, apoi descoperi Jeep-ul braconierilor lîngă care stătea Carl 
Tombe făcindu-i semne cu mina. Reduse viteza, lăsă Cessna să mai 
dea un ocol şi ateriză. Terenul îi permitea să lase avionul să ruleze 
pînă la cîțiva metri de locul dorit. Opri motorul și cobori. 

Scuturînd din cap, se apropie de colegul lui. „La naiba“, şopti 
rotindu-şi privirea de la un elefant la altul. Corpurile de culoare gri 
erau împrăştiate pe o rază de mai multe sute de metri. 

- Cîţi sînt? Nouă? 

Carl Tombe aprobă. 

- Doi masculi, șapte femele și acest pui. 

Îl conduse pe Kulundu la câțiva pași în spatele mașinii. De bara 
de protecţie din faţă era legat cu o frînghie un pui. 

- Aş spune că are un an. 

Kulundu aprobă. 

- Laptele este în aparat, spuse el. Și o sticlă goală. Puiul pare înfo- 
metat. Cel mai bine ar fi să îl hrănim acum. Mai vedem după aceea 
ce e de făcut. 

- Rezolv eu asta. Între timp, tu ar trebui să îţi arunci o privire pe 
aici. 

- Aş renunța cu drag la asta. Gîndindu-mă la toate aceste animale 
care trebuie să moară pentru fildeș, mi se face rău. Mai grav este că 
indivizii care au făcut acest lucru se vor întoarce. 

Carl Tombe rînji. 

- De data asta, nu, Kobe. De data asta, cu siguranță că nu. 

Locul oferea o privelişte ieşită din comun. În spatele mașinii erau 
îngrămădiţi zeci de colți. Imediat lingă, cinci bărbaţi erau așezați pe 
spate, unul lîngă altul. Kobe Kulundu urcă pe rampa de încărcare. 
Braconierii făcură ochii mari, dar nici unul nu se mişcă. Erau încătu- 
șaţi, cu căluș în gură și înghesuiți precum sardinele într-o conservă. 

Patru dintre ei sîngerau - unul la mînă, ceilalți trei la picioare. 
Nu îi era deloc milă. Bandele de braconieri măcelăreau elefanții 
pentru a face contrabandă cu fildeș. Îşi meritau soarta din plin. Cu 
toate acestea, își aduse trusa medicală și îngriji rănile braconierilor 
pentru a nu se infecta. 

Cînd termină, se întoarse la Carl care, stînd pe bara de protecţie 
a mașinii, hrănea încă puiul de elefant. Acesta din urmă sugea însetat 
din sticla de lapte şi își trecea neobosit trompa peste capul 
îngrijitorului. 

Kulundu râse. Ştia că puii de elefanţi nu puteau fi hrăniţi în lipsa 
contactului fizic. În ciuda mărimii lor impunătoare, aveau nevoie de 
îngrijire şi afecţiune ca oricare alt pui. 

- Extrem de ciudat, nu crezi? Cinci braconieri legaţi în propriul 
camion. 

- Întocmai. 

- Cineva s-a dovedit a fi extrem de furios pe aceşti indivizi. 

- Aşa văd şi eu lucrurile. 

- Ai văzut medalia? 

- Care medalie? 

- Cea de pe scaunul șoferului. 

Întrucît nu primi nici un fel de explicaţie, Kobe Kulundu urcă în 
cabină. 

Pe scaunul şoferului era așezată o monedă de mărimea podului 
palmei, care în lumina soarelui strălucea precum argintul. Părea a fi 
o medalie sau o monedă. Kulundu o luă în mînă şi realiză cât de grea 
era. Privind-o mai atent, observă un desen în relief, care părea a fi 
vechi. Înfățişa un trandafir încrucișat cu o sabie. Kobe Kulundu nu 
mai văzuse niciodată așa ceva. 

„Ce-ar putea oare să însemne asta?“ murmură el ca pentru sine. 


4 


O zi mai tîrziu, Livingstone, Zambia 
300 kilometri nord-est de rezervația Moremi 


Taxiul opri în fața hotelului Royal Livingstone, cel mai bun din 
zonă. Era amplasat la aproximativ opt kilometri în afara orașului, în 
imediata apropiere a cascadelor Victoria. Acest lucru făcea ca hotelul 
să fie o atracție pentru turiști. Oameni din toată lumea năvăleau aici, 
deoarece în nici un alt loc cascadele Victoria nu puteau fi mai bine 
văzute decît de aici. Pe o suprafaţă lată de un kilometru și jumătate, 
masele de apă ale rîului Zambezi năvăleau la mai mult de o sută de 
metri adincime într-o crevasă lată de numai cincizeci de metri. Este 
o experiență impresionantă să stai pe o stîncă și să vizionezi 
spectacolul în timp ce eşti învăluit de un nor de aburi și de spuma 
valurilor. Nu fusese degeaba denumit de băștinași Mosioa-Tunya, 
„fumul tunător“. 

Emmet Walsh îi întinse şoferului o bancnotă și cobort din taxi. 
Avea cincizeci de ani, era înalt și slab. Faţa prietenoasă, deși părea 
sculptată în piatră, era mărginită de barba scurtă, căruntă. Frizura 
avea aceeași mărime şi culoare. Buzele subţiri și ochii negri trădau 
fermitatea. Înfățișarea lui inspira autoritate. 

La pantalonii de stofă lejeri, dar eleganți, purta o pereche de 
pantofi negri din lac și o cămașă albă închisă la guler. In mînă ţinea 
un geamantan. Arăta ca un om de afaceri în concediu. Ştia că lăsa 
această impresie, făcea parte din deghizarea lui. 

Pe drumul spre hotel, se gîndi dacă ar fi bine să accepte oferta 
hotelului de a cina pe o stîncă a cascadelor. Totuși se hotărî că era 
mai bine să refuze. Era obosit. Nu dorea decît să doarmă. 

Taxiul plecă și Emmet Walsh intră în hotel. Zona în care se afla 
recepţia era înconjurată de o curte luminoasă. În aer se simţea aroma 
plăcută a grădinilor de verdeţuri învecinate. Walsh traversă holul 
împodobit cu coloane şi întrebă la recepţie dacă existau mesaje 
pentru el. Nu era cazul. Portarul dori să îl ajute cu bagajele, dar 
refuză. Valiza era un subiect tabu. 

Primi cheia și cumpără un ziar. Apoi părăsi holul hotelului și se 
îndreptă spre cameră. Hotelul era alcătuit din mai multe vile cu 
două etaje, construite în stil colonial. Fiecare vilă era compusă din 
zece apartamente de lux. În total, o sută şaptezeci și trei de camere 
de 5 stele. 

Emmet Walsh intră în apartamentul său şi agăţă pe ușă mesajul 
„Vă rugăm, nu deranjaţi“. Abia acum începu să simtă tensiunea ulti- 
melor zile și oboseala acumulată. Aproape patruzeci și opt de ore 
fără somn. Recuperarea era necesară. A 

Voia totuşi să facă înainte o baie. În timp ce apa curgea în cadă, 
răsfoi ziarul. 

Un articol de la pagina a treia îi captă atenţia. Subiectul era prin- 
derea a cinci braconieri, în circumstanţe stranii, în Botswana. 

Raportul înfățișa succesiunea de fapte, dar nu dădea nici o 
explicaţie: 


... Kobe Kulundu, paznic în rezervaţia Moremi, pornește de la pre- 
misa că braconierii au fost atacați de o bandă rivală de contra- 
bandiști. Nu este prima oară, susţine Kulundu, cînd contrabandiștii 
își provoacă unii altora dificultăți. Poliţia confirmă această bănuială, 
Întrucît în ultimele luni au fost înregistrate nouă cazuri asemă- 
nătoare, nu doar în Botswana, ci și în ţările învecinate, Namibia și 
Zimbabwe. Piaţa de contrabandă din aceste regiuni este de ani de 
zile puternic combătută. 

Purtătorul de cuvînt al poliţiei a declarat că există dovezi care 
susțin că, în toate cele nouă cazuri, a fost vorba de acceaşi bandă. 

Persoanele care au fost reținute au declarat că vinovat pentru 
prinderea lor este un bărbat înalt, îmbrăcat complet în negru. 
Acestea sînt singurele indicii despre bărbatul care capturase banda. 

În afară de asta, la locul faptei s-a găsit şi un obiect, a declarat 
Ulassi la conferinţa de presă. Un medalion pe care sînt gravate un 
trandafir și o sabie. Poliţia crede că făptașii au lăsat acest obiect 
pentru a-şi delimita zona, dar și pentru a avertiza alți braconieri. 
Ulassi a mai adăugat: „Lucrăm intens cu paznicii rezervației Moremi 
și cu autoritățile din Namibia și Zimbabwe. Sînt sigur că activitatea 
acestor bande va fi în curînd întreruptă. 


Emmet Walsh zimbi. Faptele descrise în articolul din ziar erau 
adevărate, dar incomplete, şi în plus fals i interpretate, În ultimele 
două luni fuseseră capturate în Namibia, Zimbabwe și Botswana trei 
bande de braconieri, mai precis cele care realizaseră cele mai mari 
profituri din contrabandă cu fildeș, cu alte cuvinte, cei mai josnici și 
mai periculoși dintre vinătorii de elefanți. 

Presupunerea că în spatele capturării s-ar afla o grupare de contra- 
bandiști era falsă. El, Emmet Garner Walsh, îi descoperise și îi 
prinsese. Cercetase cazul multe săptămîni. Apoi închiriase un mic 
avion = în orașul turistic Livingstone o puteai face cu ușurință — și își 
începuse călătoria. Echipamentul lui se găsea într-o valiză: o armă 
demontabilă ce nu putea fi detectată la vamă, muniţie, o lanternă și, 
bineînţeles, sistemul GPS cu care putea urmări traseul braconierilor 
întrucît aplicase camionului un microcip de detectare. În acest fel, 
putea oricînd să-și localizeze ţinta. Binecuvintarea tehnicii moderne. 

În cinci cazuri informase și poliţia, deoarece braconierii imobi- 
lizaţi de el nu fuseseră găsiţi nici după o zi. 

„Aceşti idioţi lacomi nu şi-au cîștigat deloc atîta bunăvoință“, se 
gîndi el. Dar informarea poliţiei nu făcea parte din sarcinile lui. 

Lăsă ziarul şi merse în baie. Apa caldă îl relaxa și îl binedispunea. 
În timp ce inhala aroma dulce a loţiunii de iasomie și își spăla corpul 
de praful acumulat pe parcursul ultimelor nopți, se gîndi ce ar fi 
trebuit să facă mai departe. Își rezervase un loc în avionul de a doua 
zi, după-amiază, spre Johannesburg. După o scurtă oprire, va lua alt 

avion spre Londra. De acolo mai era doar o aruncătură de băț pînă 
în preaiubita sa Scoţie. Emmet Walsh închise ochii şi încercă să-și 
imagineze turnurile și crenelurile castelului Leighley. De cînd avu- 
sese probleme cu inima, simţea din ce în ce mai des legătura cu țara 
în care se născuse, Scoţia. 

De trei luni de zile nu mai văzuse castelul. O jumătate de veşni- 
cie, cel puţin așa simţea. Ardea de nerăbdare să ajungă în sfirșit 
acolo, să pășească în imensele holuri şi să se simtă din nou copleșit 
de grandoarea arhitecturii vechi. 

Şi să își revadă fraţii și surorile. 


Anarak, Iran 
300 de kilometri sud-est de 'Teheran 


Un necunoscător nu ar fi bănuit niciodată că în pustietatea 
aceasta uitată de Dumnezeu ar putea exista o închisoare. Cu atît mai 
puţin una de o asemenea mărime. Era foarte spațioasă dintr-un 
motiv bine întemeiat. Și tot dintr-un motiv bine întemeiat fusese 
amplasată atît de departe de civilizaţie. Nimeni în afară de pereţii ei 
nu trebuia să ştie de oribilităţile petrecute aici. 

Exact acesta era motivul pentru care Lara Mosehni se afla aici. 
Cerceta închisoarea pentru a face publice atrocitățile înfăptuite. 
Căzuse singură pe mîna unor extremiști pe care îi urmărise. 

Era deja închisă de șase zile într-o celulă mică și sufocantă, împre- 
ună cu alte șapte femei. În această instituţie existau și bărbaţi închiși, 
dar într-o altă clădire. 

Dintr-un motiv încă necunoscut ei, era singura încătușată din 
această celulă. Motivul putea să fie faptul că încă mai era în puteri. 
Mai tirziu, cînd va fi și ea la fel de înfometată, murdară și slăbită ca 
și celelalte deținute, i se vor scoate cătușele. 

Părul negru, tăiat la nivelul umerilor, care în mod normal stră- 
lucea și la atingere era precum catifeaua, acum era mat și încîlcit. În 
afară de asta, pielea capului îi producea mîncărimi, dar din cauza 
mîinilor legate la spate nu se putea scărpina. Lara se întreba cînd se 
va mai putea spăla. 

Oftă. 

În condiţii normale, era o femeie de douăzeci şi opt de ani, foarte 
frumoasă, cu un ten măsliniu, tipic arab. Pomeţii înalţi, bărbia 
ascuţită și trăsăturile bine proporţionate ale feţei îi confereau un 
aspect de regină. Soţul ei o numise odată mica lui Nefertiti, deoarece 
lăsa uneori impresia de aroganță. Dar în ultimele zile își pierduse 
orice urmă de înfumurare. 

Închisoarea era aşezată la o bună distanță în afara Anarak-ului, 
adăpostită de colinele sterpe ale muntelui Kuhrud. Mica fereastră cu 
gratii îi oferea o privelişte nemărginită a cîmpiei marelui deșert 
Desht-i-Kevir. 

„Exact așa ar putea arăta sfîrşitul lumii“, gîndi ea istovită. 

Cu spatele la perete, se lăsă să cadă pe podea. Pentru a sta cît mai 
confortabil, se aşeză turcește. Celelalte femei stăteau în aceeași pozi- 
ţie pe podeaua goală şi rece. Nu exista în această încăpere nimic, 
decît o gaură împuţită într-un colț, pentru satisfacerea nevoilor. De 
fiecare dată cînd vizita acel loc trebuia să fie ajutată, din cauza 
cătușelor, de celelalte femei. Era absolut umilitor. 

În spatele chipurilor murdare ale colegelor sale de celulă, Lara 
citea spaima și disperarea. Toate fuseseră deja violate, unele chiar în 
repetate rînduri. Fiecare încercare de a opune rezistenţă era răsplă- 
tită cu bătăi și călcări în picioare. Apoi erau din nou abuzate. 

Noaptea, gardienii aduseseră o tînără fată; Lara bănuia că avea cel 
mult cincisprezece ani. Venea de la interogatoriu. Faţa îi era umflată 
şi corpul presărat cu vînătăi și răni însîngerate. 

În afară de asta, își apăsa cu putere mîna pe abdomen. 

Lara își mută privirea la o femeie care era deja de mai bine de 
patru ani în celulă. Ca în cazul tuturor femeilor de aici i se imputa 
nerespectarea legilor islamului și atacuri împotriva regimului. Se 
pretindea că ea și bărbatul ei ar fi provocat un atentat cu bombă 
împotriva unui membru al regimului, în Teheran. Bineînţeles că nu 
avusese parte de nici un proces. O lăsaseră pur și simplu să putre- 
zească aici, îngropată de vie. 

Pentru a mărturisi şi numele presupușilor complici, fusese și ea 
violată. Și aceasta nu fusese singura modalitate de a o face să 

vorbească - o torturaseră cu bastoane de trestie şi cu coarde de pian. 
Deoarece femeia nu divulgase nici un nume, o torturaseră cu aşa 
numita petite guillotine, o reproducere în miniatură a ghilotinei, 
retezîndu-i două burice ale degetelor. 

Femeia îi mărturisi Larei că soţul și fiul ei fuseseră de asemenea 
arestaţi, dar nu știa ce se întîimplase cu ei. Nu îi revăzuse de atunci. 
Lara se întrebă cum puteau schingiuirile și violurile să fie în confor- 
mitate cu legile islamului. În afara acestor ziduri, se respectau însă 
alte legi. 

Se gîndea la ce pedepse i se pregătiseră ei. Fusese deja lovită. 
După toate probabilitățile, nu va mai dura mult pînă cînd o vor silui 
și pe ea. 

Dar nu va permite să se ajungă atît de departe. Primul pas spre 
eliberarea ei îl făcuse cu o oră în urmă, cînd o interogase directorul 
închisorii. 

În pofida cătușelor, reușise să se smucească de lingă cei doi gar- 
dieni care o păzeau. Se crease o scurtă ambuscadă, pe care o folosise 
pentru a se arunca pe biroul paznicilor surprinși. Curajul îi provo- 
case un hematom și o buză crăpată, dar și intrarea în posesia unei 
agrafe de birou, pe care Lara o ascunsese sub limbă. 

Se gîndea dacă o agrafă de birou era de ajuns pentru a o scăpa din 
această închisoare blestemată. Uşor nu avea să fie, dar trebuia să 
încerce. 


După baie, Emmet Walsh se simţi revigorat, dar știa că lipsa de 
somn din ultimele două zile se va face în curînd resimţită. Se întinse 
spre telefonul de pe noptieră şi sună la recepţie cu rugămintea de a fi 
trezit la ora cinei. 

Deoarece în bazinul Okawango fusese rupt de civilizație, se gindi 
să Îşi verifice e-mailurile înainte de a se culca. Își despachetă laptopul, 
îl conectă la priza din cameră şi deschise programul de e-mail. 

Primise doar două mesaje. 

Primul era de la Donna Greenwood, locţiitoarea şi totodată mina 
sa dreaptă. Întotdeauna, cînd îi citea mesajele sau o auzea la telefon, 
avea un sentiment de nesiguranţă. O ştia de o viaţă și totuși nu 
îndrăznise niciodată să Îi spună ce simţea pentru ea: simpatie. Nu. 
Nu, chiar mai mult = dragoste. 

Ciudat cum un om putea să fugă o jumătate de viaţă de senti- 
mentele lui doar din cauza pericolului unei abateri din drum. Dar, 
cu cît aștepți mai mult, cu atît devine mai greu. Iar la un moment 
dat, chiar imposibil. 

În faţa ochilor îi apăru chipul Donnei. Părul ei creţ, blond încă- 
runţit. Ochii mari și calzi. Nasul gingaș ascuns în spatele lentilelor 
bifocale aurite. 

Buzele încă pline. În pofida celor cincizeci şi unu de ani, Donna 
arăta încă tînără. 

Emmet Walsh își alungă gîndurile neîmplinite ale relaţiei inexis- 
tente și îi citi e-mailul. Îi scria că toate demersurile privind întîlnirea 

de săptămîna viitoare de la castelul Leighley fuseseră duse la bun 
sfîrşit. Cu excepţia a două persoane, participarea la această întîlnire 
era complet confirmată. Era totuși sigură că Anthony Nangala și 
Lara Mosehni își vor confirma prezenţa. 

Emmet rîse. Donna era un adevărat talent în ceea ce privea orga- 
nizarea. Nu exista sarcină pe care să nu o finalizeze. Ar fi pierdut 
fără ea. 

Al doilea mesaj, de la Anthony, îl zăpăci. Simi cum se înfurie. 
Anthony ştia că nu era permis să intre în contact cu Emmet. 
Nimeni, în afara Donnei. 

Anthony încălcase regulile. 

După ce miînia i se mai potoli şi începu să gîndească mai clar, 
realiză că Anthony trebuia să aibă un motiv. Unul bine întemeiat. 
Cu un sentiment neplăcut, deschise e-mailul. 

Anthony cerea de urgenţă ajutor din apartamentul său din New 
York. Dacă Emmet nu îl găsea, trebuia să îi lase un mesaj pe robotul 
telefonului, pe care Nangala îl va asculta și, ulterior, îl va contacta. 

Emmet Walsh deschise un dosar cu numere de telefon şi formă 
numărul. La celălalt capăt porni o bandă. După ton, Emmet comu- 
nică numele hotelului la care stătea şi numărul de interior al 
camerei. Era sigur că Anthony îi va recunoaşte vocea. 

Emmet închise telefonul, lăsă în jos jaluzelele și se întinse pe pat. 
Un minut mai tîrziu, dormea deja adînc. 


La sunetul telefonului, sări ca ars. Dibui receptorul şi ridică. Era 
o persoană de la recepţia hotelului care anunţa ora cinei. 

Printre lamelele jaluzelei ghici că afară era întuneric. Abia acum 
realiză că ceva nu era în regulă. Anthony trebuia să fi ascultat deja 
mesajul şi să-l fi contactat. Trecuseră deja opt ore fără ca el să fi 
primit un semn de viaţă. Era straniu. Chiar îngrijorător. 

Luă receptorul și formă numărul. De data aceasta îl ştia pe de rost. 

La celălalt capăt răspunse Donna Greenwood. Incercă să-și înde- 
părteze nodul din gît şi îi raportă tot ce știa, apoi o rugă să afle unde 
se ascundea Anthony. Se mai interesă și de Lara Mosehni. 

- Şi-a anunţat participarea la ședință? 

- Nu. 

- Încearcă, te rog, să dai și de urma ei. Cînd Lara și Anthony 
întîmpină greutăți, trebuie să-i ajutăm. 

Cînd închise telefonul, simţi junghiul din inimă. „Vechea durere, 
se gîndi el. Trebuie să te linișteşti. Respiră adînc şi încet.“ Azi se 
simţea rău. 


1 


Strălucirea palidă a lunii pătrundea prin fereastra celulei. Gratiile 
își aruncau umbra pe podeaua întunecată ca şi cum ar fi vrut să le re- 
amintească femeilor, tîrziu în noapte, că erau închise. Lumina lăptoa- 
să reflecta atmosfera apăsătoare a închisorii din Anarak. 

Lara Mosehni se rezemă de perete. Colegele ei de celulă se așe- 
zaseră pe podeaua de beton, încercînd să-și găsească o poziţie cît mai 
comodă în condiţiile date. Toate dormeau. Cel puţin așa crezu Lara 
pîna cînd o femeie de lîngă ea îi şopti: 

- Mă iei cu tine? 

Era fata de cincisprezece ani care fusese bătută cu o seară înainte. 

- Să te iau cu mine? Unde? întrebă Lara. 

- Mi-e totuna. Departe de aici. Vrei să evadezi...? 

- Cum ai ajuns la concluzia asta? 

- Se citește în ochii tăi. Nu sînt încă pierduţi ca ai celorlalte. Încă 
sclipesc. Sînt plini de ură. 

- Nu e nici o ură. E dorinţa de a supravieţui. 

Ar fi trebuit să recunoască, îi ura. 

- Cînd pleci, trebuie să mă iei cu tine, şopti fata. Nu pot rămîne 
aici. Spuneau aseară că mă vor lua în fiecare seară. Sînt mulți... şi îmi 
fac rău... şi... 

Fata începu încet să plingă. 

- Promite-mi că nu mă vei lăsa aici. 

- Îşi promit. Încearcă să dormi. 

Nu credea că trecuseră mai mult de două, trei ore, cînd auziră 
pași pe coridor. La scurt timp se auzi cheia în broasca ușii. 

Fata de lingă Lara începu să tremure. 

- Au venit să mă ia, şopti ea. Vocea ei era gravă. 

- Nu aş paria pe asta, îi şopti Lara. 

Cu ajutorul agrafei de birou își desfăcuse cătușele. 

Ușa masivă a celulei se deschise și lumina de pe coridor pătrunse 
în celulă. În ușă stăteau doi gardieni. Unul rămase afară, iar celălalt 
intră şi se aplecă spre picioarele tinerei fete pentru o tîrî afară din 
celulă. 

În același moment, Lara sări pe el și-l lovi cu piciorul în stomac. 
Acesta căzu instantaneu pe podea, gemînd de durere. 

Lara nu aşteptă altă reacţie și se repezi la al doilea gardian a cărui 
reacţie, de altfel de aşteptat, fusese de a își duce mina la tocul pisto- 
lului. Lara observă mișcarea lui. O singură lovitură la timplă îi fu de 
ajuns pentru a-l scoate din luptă. Căzu precum un copac doborit. 
Totul nu dură mai mult de cinci secunde. 

Femeile din celulă o priveau pe Lara uimite. 'Tînăra fată după 
care veniseră gardienii zimbea fericită. 

- Unde ai învăţat să lupţi aşa? întrebă ea. 

- Acum nu avem timp de explicaţii, replică Lara. Dacă vrem să 
ieşim de aici, trebuie să ne grăbim. 

ÎL trase în celulă pe gardianul căzut pe hol și îi luă pistolul. 

— Acesta măcar nu va putea da semnalul o vreme, spuse Lara. 

ÎL aduse în același loc și pe celalalt gardian. 

- Luaţi cătușele mele și legaţi-l, ordonă Lara celorlalte femei. Și 
puneţi-le şi ceva în gură ca să nu strige cînd se trezesc. Ştie cineva să 
folosească un pistol? 

Două femei aprobară. 

- Atunci luaţi-vă o armă. Dar cine mă va însoţi trebuie să ştie că, 
dacă vom fi prinse, în celula asta vom muri. Vreau ca acest lucru să 
vă fie clar. 


Tom Tanaka rămăsese în casă toată ziua. Acum își odihnea capul 
pe masa de lemn mică și pătată. Adormise. 

Camera în care se afla era vag mobilată, deoarece, cînd își închi- 
riase locuinţa, luxul nu jucase nici un rol. Un loc pentru dormit 
fusese singurul lucru care îl interesase. 

Dispozitivul pe care Tom Tanaka îl purta în ureche începu să 
bîrtie. Se trezi imediat. 

Camera era puternic luminată de lună, astfel încît Tanaka se 
putea mișca fără să aprindă lumina. Nu dorea să fie descoperit. În 
afară de asta, petrecuse atit de mult timp între cei patru pereţi, încît 
s-ar fi putut deplasa prin cameră chiar și dacă ar fi fost orb. 

Aşeză banda de magnetofon pe masă şi se duse la fereastră. Avea 
aici două stative. Pe unul, montase un microfon de ultimă generaţie. 
Lîngă el, pe celălalt stativ, se afla o cameră de filmat. Avea nevoie de 
ambele pentru a putea supraveghea clădirea de vizavi. Microfonul 
reda toate sunetele din locuinţa urmărită, camera o utiliza pentru a 
urmări toate mișcările persoanei supravegheate. 

În obiectiv apăru Lara Mosehni. Sau Jennifer Watson. Sau Carla 
Macnamara. În misiunile ei din întrega lume, folosea toate aceste 
pseudonime. Dar Tanaka era convins că numele ei real era Lara 
Mosehni. 

Apăsă declanșatorul camerei, întrebindu-se unde dispăruse femeia 
atît timp. Se temea că o pierduse. O săptămînă întreagă fusese ca şi 
dispărută de pe faţa pămîntului. 


30 


AL DOILEA GRAAL 


Dar acum revenise. La ea acasă. 

Nici ea nu aprinse lumina în casă, deoarece camera de filmat 
înfățișa totul în alb şi negru. Îi era însă indiferent. Era acolo, iar el, 
Tom Tanaka, putea să o supravegheze în voie. 

Lara intră prima oară în dormitor. Acolo, aruncă ceva pe pat. 
Tanaka activă zoomul şi recunoscu în obiectiv un pistol. Nu-l mira. 
Din contră, se așteptase. Era însă puţin nedumerit deoarece era 
prima dată cînd Lara purta arme. 

Dezactivă zoomul şi continuă să o urmărească. Lara intră în baie. 
De data aceasta, Tom își îndreptă atenţia spre microfon. 

Auzise zgomotul creat de apa de la robinet. Lara Mosehni fă- 
cea baie. 

Tom Tanaka se hotărise să facă un scurt raport. În ultimul timp 
nu mai avusese timp de așa ceva. Se întinse după telefonul mobil, 
tastă un număr, lăsă să sune o dată și apoi închise. La scurt timp, se 
auzi soneria telefonului. Vocea de la celălalt capăt al firului îi dictă 
un număr de telefon. Tanaka notă numărul pe o bucată de hîrtie și 
încheie convorbirea. Formă apoi noul număr. 

Cîteva minute mai tirziu, raportă toate evenimentele. Bărbatul 
cu care vorbise părea satisfăcut de ceea ce auzea, însă îl avertiză să 
n-o mai scape din ochi. Tanaka promise să facă tot ce îi stătea în 
putinţă şi încheie convorbirea telefonică. 

Dorea să vadă ce mai făcea Lara, dar îşi aduse aminte de numărul 
de telefon notat pe bucata de hîrtie. Trebuia să dispară. Fără urme, 
era o sarcină ce făcea parte din meseria lui. Intră în bucătărie, aprinse 
hîrtia și o aruncă într-o conservă goală. 

Următoarele douăzeci de minute trecură fără evenimente. Stătea 
și asculta zgomotul apei din cada Larei. Femeia părea că savurează 
baia. Cînd se întoarse în sufragerie, unicul obiect de vestimentaţie 
era un prosop înfășurat în jurul ei. Se îmbrăcă repede în dormitor. 
Apoi trase valiza de sub pat şi începu să împacheteze. 

„Vrea să dispară, se gîndi Tanaka. Repede și fără urme.“ Nu 
venise înapoi nici de o oră, după ce fusese dispărută o săptămînă. 

Tom Tanaka își făcu în mare grabă bagajele. Puținele haine pe 
care le avea erau așezate în geanta sport, lingă pat. Trebuia să se 

îngrijoreze doar în privința echipamentului, pe care îl împachetase 
şi despachetase deja de cîteva sute de ori. În cîteva minute totul 
era pregătit. 

Își aruncă o ultimă privire pe fereastră. Lara Mosehni era încă în 
apartamentul ei. Foarte bine. Nu voia să îi scape din nou. O urmă- 
rea de opt săptămîni. Era unica sa pistă. 


Vineri. Scoţia 


Emmet Walsh se simţea relaxat de fiecare dată cînd se întorcea 
dintr-o misune. Fusese foarte stresant în Africa. Zile fără număr cu 
nimic altceva decît praf, căldură şi nopţi reci. O ţară a extremelor. 
Două luni întregi se sufocase de căldură, ziua, și îngheţase de frig, 
noaptea. Și astea nu fuseseră singurele inconveniente. 

Poate nu Africa era de vină. Poate era deja prea bătrîn pentru 
toate astea. Acest gînd nu-i trecea prin cap pentru prima oară. 

Închise ochii un moment, apoi îi deschise din nou. Nu dorea ca 
aceste gînduri să-l urmărească și în Scoţia, patria sa natală. Dar nu 
era deloc ușor. Frica de bătrîneţe, mai bine zis de moarte, îl urmărise 
de cînd simţise primele dureri la inimă. 

„Ar trebui să-mi trăiesc viața mai intens“, se gîndi. În același 
timp, ştia că alerga după o iluzie. Erau așa de multe de făcut în toate 
colțurile lumii. El și ceilalți nu aveau voie să stea. 

Gindurile i se îndreptară la ultima sa misiune. Zburase de la 
Livingstone, prin Johannesburg, la Londra. De acolo, luase un avion 
al companiei British Airways spre Glasgow, Scoţia. Geanta cu echi- 
pamentul şi arma demontabilă nu-i creaseră nici un fel de dificultăți 
la controalele din aeroporturi. 

Acum stătea la volanul limuzinei sale de lux, un Jaguar tip X, și 
conducea în mare viteză pe autostrada A82 spre nord, pe colinele 

munţilor Grampian. Cu cît se îndepărta mai mult de Glasgow, cu 
atît se simţea mai bine. 

Indicatorul de pe bord îi afișa o temperatură de 10 grade, și totuși 
cerul albastru, aproape lipsit de nori, era mirific. Nicăieri nu văzuse 
un cer mai frumos decît aici. Și aerul i se părea mai curat. Emmet 
Walsh iubea această ţară. 

La două ore după ce părăsise Glasgow-ul, ajunsese la Loch 
Linnhe. Reduse viteza pentru a putea admira superbul peisaj al 
lacului fără margini. În lumina după-amiezii de septembrie, apa 
golfului Firth of Lorn sclipea precum aurul lichid. Din mașină se 
putea vedea acum și insula Mull. 

Emmet conduse pe autostrada A82. După câțiva kilometri, tra- 
versă canalul caledonian și viră pe celălalt mal. Regiunea muntoasă 
din partea sa stînga nu mai aparţinea munţilor Grampian, ci ţinea de 
North West Highlands. 

Canalul se vărsa în lacul Lochy. 

Sentimentul de bucurie îl copleşi cînd, după câțiva kilometri 
ajunse la un alt lac, Loch Arkaig. Așezat într-o zonă înconjurată de 
coline, acesta semăna cu nenumăratele lacuri ale Scoției. 

Dar nu și pentru el. 

Soarele era poziționat în așa fel încît crestele munților aproape că 
înnegreau marea. Un vultur desena cercuri pe cer. În depărtare se 
zărea satul de pescari Murlaggan. Pe malul opus al lacului Arkaig, 
Emmet Walsh zări zidurile castelului Leighley. 

Involuntar simţi că inima i se încălzește. În sfârșit, acasă. 

O zi mai tîrziu 


Sîmbătă dimineaţa, Scoţia, Highland 


Tom Tanaka stătea cu spatele sprijinit de mașină și se uita prin 
binoclu. Se afla pe malul lacului Arkaig. Avea senzaţia că era deja 
îngheţat. I se părea că munţii sterpi suflau întregul frig al nopţii 
asupra lui. Ceaţa groasă plutea deasupra apei de culoare verde și-i 
intra sub piele. Tanaka își ridică gulerul hainei. Cu toate acestea, 
îngheţa de frig. După căldura din Irak, munţii scoțieni i se păreau de 
două ori mai neplăcuţi. Cu degetele înţepenite, își aprinse o ţigară. 

Îşi ridică din nou binoclul la ochi. Privirea lui se îndreptă spre un 
mic loc, la capătul malului. Un sat de pescari numit Murlaggan, alcă- 
tuit din cel mult treizeci sau patruzeci de case. Ciudat că era indicat 
pe harta aflată pe scaunul de lîngă șofer. 

Aproape toate casele de aici erau vopsite în altă culoare și, în 
ciuda aspectului sumbru, peisajul părea îmbietor, chiar idilic. Cu 
toate acestea, Tom Tanaka nu ar fi dorit să fie îngropat aici. Nimic 
decît izolare şi plictiseală. Dintre toate lucrurile de pe lumea asta, ce 
o adusese pe Lara Mosehni aici? Nu putea să găsească nici o explicaţie. 

Era o minune că nu-i pierduse urma. O urmărise departe: Teheran, 
Istanbul, Paris, Londra, Edinburgh, Inverness. 

Pînă ieri știa la fel de multe despre Inverness ca despre Murlaggan. 
Acum aflase că avea o populaţie de peste 40 000 de locuitori, că era 
capitala Highland-ului, cea mai mare zonă administrativă a Scoției. 

Fusese norocos că Lara Mosehni înnoptase de vineri pînă sîmbătă 
în Inverness, fiindcă avusese timp să se ocupe de mașină. Azi-dimi- 
neaţă ea pornise la drum și condusese optzeci de kilometri în ţara 
nimănui. 

Tanaka lăsă gîndurile deoparte, deoarece recunoscu în binoclu 
două figuri care ieșeau dintr-o casă; un bărbat îmbrăcat într-o 
salopetă, evident pescar, și o femeie - Lara Mosehni. 

Întrucît maşina sa era dosită în spatele unui desiș sălbatic, Tanaka 
nu se îngrijoră că ar putea fi descoperit. 

Cele două persoane ieşiră din casă şi se îndreptară spre punte. 
Acolo se urcară într-o mică barcă de pescari. Zgomotul motorului 
ajunse pînă la Tanaka. 

Barca porni şi tăie apa, formînd linii asemănătoare unui șnur. 
Chila secţiona suprafaţa reflectorizantă a apei. Tanaka putea remarca 
acest lucru chiar și prin ceața translucidă. 

„Încotro se îndreaptă?“ se întrebă el. 

Îşi răspunse singur la întrebare, deoarece pe celălalt mal exista un 
singur lucru: un mic castel, asemănător unei cetăţi. Era aşezat la 
marginea unei fîșii de pămînt, al cărei capăt se termina în mare, un 
bastion, construit din granitul maroniu al Hochlands-urilor scoțiene. 
Părea a fi într-o bună condiţie. Nu era o ruină, ci o cetate locuită. 

Totuși întrebarea rămase deschisă: ce ar putea căuta Lara Mosehni 
aici? Se întilnea cu ceilalți membri ai Ordinului Sabia Crestată? 
Exista doar o cale de a afla. 

Tom Tanaka aşteptă pînă cînd barca de pescari dispăru. Se urcă 
apoi în mașină și se îndreptă spre Murlaggan. Pe drum se gîndi cum 
ar trebui să procedeze pentru a nu trezi nici o bănuială în acest sat 
prăpădit. Se decise că cel mai bine era să fie considerat turist. 

Intră cu maşina într-o parcare amplasată în spatele unicului bar 
din sat. Era un loc bun pentru a nu putea fi remarcat din cetate. 
Geanta cu echipamentul său se afla pe bancheta din spate. Scoase din 

ea o cameră foto, pe care și-o agăță de git. Se întinse apoi spre 
torpedou și scoase o hartă. Era de ajuns pentru deghizarea sa. 

Înconjură clădirea şi intră în bar. Înăuntru mirosea a fum și a 
peşte. Totuşi, japonezul se decise să rămînă. Își alese un loc la fe- 
reastră. Avea de aici o vedere bună asupra apei și a castelului. 

Un bărbat solid, îmbrăcat într-un pulovăr de lînă şi jeanși, se 
îndreptă spre el. Numele său era Scully. 

- Te-ai rătăcit, spuse el. 

Tanaka aprobă. 

- Așa m-am gîndit. M-aș fi mirat ca cineva să fi dorit să ajungă 
aici intenţionat. Ai fi fost primul turist care ar fi dorit să ajungă aici 
în ultimii zece ani. 

Deși Scully arăta ca un urs, avea o voce prietenoasă. Tocmai de 
aceea, Tanaka trebuia să se concentreze. Vorbea limba engleză foarte 
bine, dar accentul galez a lui Scully îi îngreuna posibilitatea de a-l 
înţelege. 

Tanaka îşi întinse harta pe masă. 

- Vreau să ajung la Fort Augustus, spuse el. 

Pe drumul de la Inverness, trecuse cu mașina prin acest loc, la 
capătul sudic al lacului Loch Ness. 

- Fort Augustus? Mulţi vor să ajungă acolo, să o fotografieze pe 
Nessie. 

Scully îl lovi pe Tanaka cu cotul, rizînd. Îi explică apoi traseul 
spre Fort Augustus. 

- Sînt cam cincizeci de kilometri buni pînă acolo, spuse el. 

- Atunci pot să beau o cafea aici, înainte de a pleca. 

- Cafea? Desigur. 

La scurt timp, pe masa lui Tanaka stătea o ceașcă aburindă. 

- Ce-mi poţi spune despre cetatea de aici? Merită să o vizitez? 
Dacă tot sînt aici? 

- Castelul Leighley. Poţi să-l uiţi. Castelul nu este deschis 
vizitatorilor. 

Tanaka se hotărî să mai încerce. 

- Pe drum încoace am văzut pe cineva îndreptîndu-se acolo cu o 
barcă. 

- Cu barca? Te asigur că nu era un turist. Îşi repet că turiștii nu 
au mai venit aici de o veșnicie. Femeia din barcă trebuie să fi fost o 
angajată a Layoq Enterprises. 

- Layoq Enterprises? 

- Aparține unui filfizon, ca şi castelul. Om de afaceri. Am impre- 
sia că face afaceri cu petrol. Acum ceva timp a cumpărat castelul 
Leighley deoarece, din păcate, are prea mulți bani. O dată, de două 
ori pe an se întilneşte aici cu partenerii săi. 

Tanaka se făcu că nu înţelege. 

- Da, se întîlnește aici cu angajaţii, adăugă Scully. Aici au loc 
întilniri de afaceri sau ceva de genul ăsta. Nici unul dintre noi nu ştie 
exact ce se petrece acolo. Nu sîntem niciodată invitați. Începu din 
nou să ridă. 

- Și angajaţii ajung acolo cu barca? întrebă Tanaka distrat, pentru 
a-şi ascunde interesul. 

- Nu există decît un singur drum, spuse Scully. Cel puţin unul 
rezonabil. Dar nimeni nu vrea să ocolească lacul. Ce filfizon impor- 
tant ar face un asemenea lucru? Dar să ştii că nu ne deranjează. Se 
plimbă pe aici, ne plătesc ceva bani să le adăpostim mașinile scumpe 
în garaje sau să îi trecem marea. Apoi dispar din nou. Așa se petrec 
lucrurile aici de ani de zile. 

Tanaka avea acum suficiente informaţii. Pentru a nu trezi nici o 
suspiciune, mai rămase o vreme la povești cu Scully. Cînd se despărți 
de el, nu uită să mai întrebe încă o dată drumul spre Fort Augustus. 

Era convins că Scully luase în serios rolul său de turist. 

Încercă să își amintească toate informaţiile primite. Layoq 
Enterprises. Nu credea să fi auzit vreodată de această firmă. Era 
aproape convins. O urmărea de cîteva săptămîni. Și de luni de zile 
era pe urmele Ordinului Rozacrucian Sabia Crestată. 

Întoarse mașina spre autostrada A830, traversă canalul și întoarse 
pe A82. Urmînd indicatorul, coti spre nord-est şi, după cîțiva 
kilometri, ajunse la Spean Bridge, la gară, pentru a da un telefon. 
Ceru instrucțiuni precise. 

Emmet Walsh stătea în turnul de vest al castelului Leighley și 
privea îngîndurat marea. Pe frunte i se citea îngrijorarea. Văzuse 
maşina de pe celălalt mal al Loch Arkaig. 

O maşină care părăsea sîmbătă dimineața satul Murlaggan nu era 
nimic special. Existaseră întotdeauna cîțiva pescari care își faceau 
cumpărăturile în satul învecinat. Totuşi Emmet nu-și putu alunga 
îngrijorarea. Dacă cel care se afla în mașină îl urmărea pe el sau pe 
ceilalți? Teroriști, servicii secrete sau oameni de afacere fără scrupu- 
le, în a căror cale stăteau? Aveau pe tot globul dușmani nenumărați, 
unii chiar dornici să le vadă capul rostogolindu-se. La propriu. 

Emmet auzi un zgomot în spate, se întoarse și o zări pe Donna 
Greenwood, care urca scările spre terasă. 

„Drăguţă ca întotdeauna“, constată Emmet, în timp ce Donna se 
îndrepta spre el, îmbrăcată într-o haină elegantă de piele. Vîntul 
rece, de munte, care bătea dinspre munţii din spatele castelului, îi 
împrăștie părul. Acest lucru o făcea și mai frumoasă. 

Se îndreptă spre el și-l privi prin lentilele bifocale ale ochelarilor 
auriți. 

- Pari îngrijorat, constată ea. Nu nega. Ne cunoaștem de prea 
mult timp pentru a putea să îmi ascunzi ceva. Ce e? Inima, din nou? 

Emmet scutură din cap şi-i povesti despre mașină. 

- Eşti sigur că nu e doar o închipuire? întrebă Donna. Vocea ei 
era caldă. 


39 


BORIS VON SMERCEK 


- Chiar și într-o zonă atît de puţin populată ca aceasta, o mașină 
nu reprezintă nimic ieșit din comun. 

- Ştiu. E doar o presimţire. 

- Bărbaţii şi presimţirile, oftă teatral. Sînt două lucruri complet 
diferite. 

Emmet era surprins. Erau cuvintele ei o aluzie? Ştia Donna ceva 
de sentimentele lui secrete față de ea? 

- Poate ai dreptate, spuse el. A fost doar în imaginaţia mea. 

- Chiar și dacă ar fi cineva pe urmele noastre, gîndește-te că 
această clădire este foarte bine echipată, adăugă Donna. Nimeni nu 
se poate apropia fără să fie remarcat. În plus, avem la dispoziţie un 
arsenal suficient pentru ca o ţară așa de mică să ne invidieze. 

Acum Emmet ar fi trebuit să ridă. 

- Exagerezi. 

- Nu foarte mult. 

- Nu, în nici un caz. 

O privi lung, zîmbind pe ascuns. Era uimit de faptul că Donna 
intuia întotdeauna ceea ce simţea. În mod misterios ştia, în orice 
situație cum să-l ia. Îl ajuta când îi mergea rău, îi alunga grijile cînd 
era tensionat, îl asculta cînd dorea să își descarce sufletul. Credea că 
erau oarecum suflete pereche, un lucru mai important pentru el 
decît înfățișarea atractivă a Donnei. 

„O iubesc pe această femeie, se gîndi el. Cîndva trebuie să îi spun. 
Dar acum nu este momentul potrivit.“ 

Ştia că se minte din nou. Cînd va veni momentul potrivit? De 
cînd se cunoşteau, avusese nenumărate ocazii să i se destăinuie. Nu 
profitase de nici una. Probabil nu o va face nici în viitor. 

- Lara tocmai a sosit. 

Emmet aprobă. 

- Am văzut barca de pescari venind. Sînt toți aici? 

- Toți, în afară de Anthony. 

- Ai aflat ceva despre el? 

Donna scoase o hîrtie din buzunarul hainei și i-o întinse. Era o 
pagină scoasă la imprimantă. Un articol de pe internet din ziarul 
New York Times, de marţea trecută. 

Emmet citi articolul. Prezenta o răpire, ce avusese loc luni, pe o 
stradă din cartierul Bronx. Patru bărbaţi, care păreau arabi, urmă- 
riseră un bărbat de culoare de-a lungul a cîteva străzi și apoi îl 
împinseseră într-o mașină. Nu au fost găsite nici un fel de urme. 
Pînă în acel moment răpitorii nu fuseseră identificaţi. 

Era din nou îngrijorat, mai tare decît înainte. Nu exista nici o 
îndoială că era vorba de răpirea lui Anthony, care de luni era ca și 
dispărut de pe faţa pămîntului. E-mailul în care îl ruga să îl con- 
tacteze era ultimul lui semn de viaţă. Nu-i răspunsese mesajului lăsat 
pe bandă. 

Cine îl răpise? Ce le divulgase răpitorilor? Mai trăia sau fusese 
deja ucis? Avea legătură răpirea cu mașina pe care tocmai o văzuse? 
Toate aceste întrebări îi treceau prin cap. Avea frisoane. 

- Să mergem jos, spuse el. Trebuie să mai fac niște pregătiri 
înainte de şedinţă. Fă-mi plăcerea și anunţă-i şi pe ceilalţi. Să fie în 
orice moment pregătiți. Alarma poate fi declanșată oricînd. 

Cînd Donna se îndreptă spre scări, Emmet remarcă faptul că și 
pe chipul ei se citea îngrijorarea. 


12 


O oră mai tirziu, Lara Mosehni stătea la masa lungă de lemn din 
camera spațioasă și întunecată şi aștepta începerea ședinței. Mai luase 
o dată parte la această întrunire; știa cu aproximaţie în ce consta. 
Simţea totuși ceva în zona stomacului, un amestec de bucurie și de 
nervozitate. I se părea ireal. Ca și cum o forță superioară ar fi adus-o 
într-o altă perioadă. În Evul Mediu, mai precis. 

Încăperea în care se afla era imensă. Pereţii goi de piatră se 
înălţau mult și păreau că se pierd în întunericul bolţii tavanului. Puţi- 
nele ferestre păreau şi mai mici în faţa mărimii încăperii. Precum 
niște vizoare sau ambrazuri. Cel puţin permiteau cîtorva raze de 
soare să intre. Focul care trosnea în șemineul deschis nu putea încăl- 
zi sala. Aerul era rece și închis, ca într-o pivniță umedă şi mucegăită, 
rar aerisită. Mtinile Larei erau umede şi reci. 

Pe pereţi erau agățate splendide carpete de mai multe mărimi, 
numeroase săbii și lănci. În unele locuri ardeau torţe. În cele patru 
colţuri ale încăperii erau aşezate armuri de cavaleri. 

Atenţia Larei se îndreptă spre participanţii la întîlnire — trei 
femei și șapte bărbaţi. Dacă aceștia ar fi purtat zale și veşminte 
vaporoase, Larei i s-ar fi părut că este într-o altă epocă. Totuși, per- 
soanele purtau, fără excepţie, haine lejere - cămăși, pulovere, panta- 
loni de stofă sau jeanși. Un anacronism faţă de decor. 

Cînd Emmet Walsh se ridică de la locul lui, toate discuţiile 
încetară. Se îndreptă spre capul mesei, astfel încît să poată fi mai 
bine văzut de toţi. Ţinea în mînă o telecomandă. Apăsă un buton şi 

videoproiectorul, poziţionat în faţa sa pe masă, porni. Simultan se 
ridică, din podea, un ecran alb. Tehnica modernă cucerise definitiv 
încăperea în stil medieval. 

Emmet Walsh salută participanţii şi explică motivul absenței lui 
Anthony Nangala. Propuse ca în timpul întîlnirii să se alcătuiască 
un plan spre soluţionarea acestui caz. Propunerea a fost în unani- 
mitate acceptată. 

După discursul inaugural, Emmet Walsh prezentă punctul prin- 
cipal al agendei de lucru. După cum se obișnuia, fiecare trebuia să 
facă un raport despre statutul actual al proiectului său. Emmet începu. 

Explică încă o dată sarcina sa — pe care o preluase de o jumătate 
de an - proiecul „Fildeşul“. Cu ajutorul videoproiectorului afișă mai 
multe statistici despre traficul ilegal cu fildeş și raportă, în final, 
despre călătoria lui de două luni din sudul Africii, în care capturase 
în total nouă bande de braconieri. O oră mai tîrziu, cînd își încheie 
discursul, primi semne de aprobare recunoscătoare. Aplauze sau mă- 
car cuvinte de laudă nu existaseră niciodată în acest cerc de persoane. 

Rodrigo Escobar luă apoi cuvîntul. Escobar era un basc în vîrstă 
de partuzeci și cinci de ani, cu ochii de culoarea alunei și păr negru 
strălucitor, care, la lumina șemineului, părea auriu. Plin de demni- 
tate, trecu în capul mesei. 

Proiectul său purta numele „Toro“ şi era îndreptat împotriva 
cruzimii luptelor spaniole cu tauri, care se desfășurau începînd cu 
Paștele și se încheiau în octombrie, în fiecare duminică și în orice zi 
de sărbătoare. Cu ajutorul videoproiectorului, Escobar prezentă un 
scurt reportaj. Simultan dădea și explicaţii. 

Prima scenă îl prezenta pe paseo, intrarea solemnă a grupului de 
toreadori în arena din Madrid, unde coridele se desfășurau mereu cu 
casa închisă. Bărbaţii, unii călare, alţii pe jos, purtînd costume tradi- 
tionale fastuoase din secolul al XVII-lea, erau întîmpinaţi frenetic de 
masele de spectatori. Urmau acei chulos, costumaţi în uniforme 
modeste, care îi asistau pe matadori, oferindu-le banderile. 

Taurul era lăsat apoi în arenă și pornea lupta. La început, la așa-nu- 
mita salida del toro, taurul era agitat cu capa de culoare roşie de 
așa-numiţi peones, şi vînat prin arenă. La final, picadorul călare îi 

aplica taurului furios lovituri de lance în spate. O pată de sînge 
închisă la culoare se contura pe ceafa animalului. 

Lara strînse din dinţi. Avusese pînă acum o imagine nebuloasă a 
luptelor de arenă. Dar aceste imagini îi dezvăluiau pentru întiia oară 
brutalităţi reale. Și mulți oameni priveau aceste lupte cu fascinaţie. 

Acum se prezentau în faţa publicului așa-numiții banderillos, a 
căror sarcină era de a înfinge sulițe în ceafa taurului. 

La fiecare încercare eșuată, un zgomot asurzitor se auzea din 
rîndurile publicului. Fiecare reușită era răsplătită cu aplauze. 

Taurul era acum agitat la maximum, deși Larei 1 se părea că 
întrevede o anumită slăbiciune. Îi era milă de animal. Toreadorul 
intră în arenă, înarmat cu o sabie lungă de aproape un metru și o 
bucată de pînză de culoare roșie, muleta. După ce taurul alergă de 
cîteva ori spre muleta, toreadorul înfipse sabia direct în ceafa deja 
sîngerîndă a taurului. Măreţul taur se aplecă în față, dar nu căzu. 
Publicul zbieră, dar nu din milă pentru animal, ci deoarece toreado- 
rul nu-i dăduse lovitura finală. De aceea, matadorul numit „Ucigaşul“ 
interveni. Datoria lui era de a da lovitura finală, punctul culminant 
al spectacolului. Cu mai multe sulițe și săbii în ceafă colosul cenușiu 
se prăbuși pentru totdeauna. Căzu pe o parte, împrăștiind cu sînge 
pe nisipul arenei. Porni muzica. Spectatorii jubilau. 

Lara avea lacrimi în ochi. 

- Sarcina mea era de a împiedica cel puţin cîteva dintre luptele cu 
tauri, explică Escobar oprind imaginile. La început am lucrat cu 
ameninţări anonime cu bombă, dar rezultatul a fost doar aminarea 
cu cîteva ore a luptei. Apoi i-am ameniţat direct pe toreadori. Unii 
s-au lăsat intimidaţi și au renunţat la luptă. Alţii au simţit chemarea 
de a fi eroi naţionali și au intrat în luptă. M-am simţit apoi constrîns 
să recurg la metode drastice. 

Făcuse o pauză explicînd cum, în prima duminică a lunii iunie, 
în arena din Madrid, își demontase arma în bucăţi şi o împrăștiase 
prin buzunare. Într-o nișă, mult în spatele tribunei spectatorilor, își 
montase arma cu amortizor, în timp ce lupta era în plină desfă- 
șurare. Prima dată ţintise picadorul, apoi, la scurt timp, şi pe 
banderillos, în mîini și picioare. 

- Cînd publicul a realizat ce se întîmpla, a început panica, adăugă 
Escobar. Lumea se îmbulzea afară din arenă. În săptămînile ce urma- 
seră, măsurile de siguranță fuseseră întărite. Totuși am mai reușit de 
două ori să întrerup lupta și să o închei prematur. Din păcate, au 
existat și răniți. În afară de aceștia, un copil a fost strivit de mulțime. 

Lara își amintea acum că auzise știrile privind acest subiect. Cu 
toate acestea nu-i trecuse prin cap să facă legătura între aceste fapte, 
Rodrigo Escobar şi Ordinul Spada Crestată. Nimeni din acest cerc 
nu ştia dinainte cu ce se ocupau ceilalți. Se consultau despre anumite 
probleme şi ulterior se supunea la vot care dintre ele erau cele mai 
importante și urgente. Delegarea sarcinilor le rămînea doar lui 
Emmet Walsh și secretarei sale, Donna Greenwood. Ceilalţi membri 
ai ordinului erau informaţi ulterior prin rapoarte. 

Această metodă era utilizată pentru protecţie, ca și celelalte reguli 
ale ordinului. Cu cît știau mai puţine despre proiectele celorlalți, cu 
atît mai puţin puteau dezvălui în cazul în care cădeau pe mîinile 
duşmanilor. Cînd unul dintre ei eșua, nu periclita activitatea celor- 
lalţi membri. 

- Bineînţeles că am lăsat în urma mea, în toate cazurile, semnul 
nostru, simbolul sabia crestată, adăugă Escobar. Nu a durat mult 
pînă cînd autorităţile au înţeles mesajul. Credeau că au de-a face cu 
un militant pentru drepturile animalelor, cel puţin asta au scris 
ziarele. Telefoanele de ameninţare au fost după aceea suficiente 
pentru a împiedica alte lupte cu tauri, nu doar în Madrid, ci şi în 
Barcelona, Pamplona și alte orașe. În lunile iulie și august, cele mai 
multe arene ale Spaniei au rămas închise deoarece poliția nu putea 
garanta siguranţa luptătorilor. 

„Un succes așteptat“, se gîndi Lara. Era totuși umbrit de eveni- 
mentul trist, deoarece preţul plătit pentru asta era un copil mort. 
Lara Mosehni se întreba pentru întîia oară cît de departe putea 
merge ordinul - și ea - pentru a-și duce misiunile la bun sfîrșit. Era o 
sabie cu două tăișuri. Cite animale salvate justificau viața unui om? 

Escobar se aşeză. Şedinţa continuă cu două discursuri, unul 
despre distrugerea fără scrupule a pădurilor tropicale din Brazilia și 
altul despre pirateria din largul Oceanului Indian. 

Era rîndul Larei. În timp ce se îndrepta spre capătul mesei, 
încercă să pară la fel de serioasă ca şi ceilalți. Dar părea agitată. Nu 
doar pentru că era cea mai tînără membră a ordinului și participa a 
doua oară la o ședință care avea loc o dată la şase luni, dar îi lipsise 
timpul pentru a face pregătirile necesare. Bineînţeles că se gîndise la 
cîteva cuvinte, dar nu avea o prezentare video. Cum putea să explice 
acest lucru celorlalți? Nu putea în nici un caz să dezvăluie adevărul, 
şi anume că pînă acum cîteva zile fusese închisă într-o închisoare 
iraniană. O asemenea greșeală nu i-ar fi fost permisă. 

Mutase proiectorul în poziţia de repaus și își lăsă privirea să se 
plimbe de la unul la altul. Majoritatea părea plină de așteptări, lucru 
care îi mări neliniștea. Emmet Walsh, așezat în stînga ei, o privea 
sever. Doar Donna Greenwood, aflată în dreapta ei, îi adresă un 
zîmbet larg. 

Lara își luă inima în dinţi și începu. Povesti despre călătoria ei în 
Iran și despre sarcina ei: scoaterea la lumină a unor neajunsuri 
scandaloase din acea închisoare. 

- O adevărată dictatură acolo, spuse ea, mirată de duritatea pro- 
priei voci. Bărbaţi, femei, chiar și copii sînt închiși sub diverse pre- 
texte și, în unele cazuri, pentru luni întregi. Fără acuzaţii oficiale, fără 
proceduri judecătoreşti, fără drepturi. Unii sînt chiar maltrataţi. Am 
vorbit cu o femeie căreia i se tăiaseră două degete. Iar faptul că fetele 
şi femeile din spatele acestor pereţi sînt violate este la ordinea zilei. 

Cită din memorie mai multe statistici ale organizaţiei Amnesty 
International, din care se documentase pentru misiunea ei din Iran. 
La finalul prezentării trebuise să le dezvăluie că scopul ei de a scoate 
la lumină condiţiile de viaţă din închisorile iraniene nu fusese atins 
pînă în acel moment. 

Feţele celor prezenţi nu schiţară nici un gest. Cel puţin fusese 
scutită de întrebarea de ce nu pregătise nici o prezentare. Emmet era 
singurul care îi aruncă o privire ce sugera că știe secretul. 


După-amiază și seara fuseseră prezentate și restul rapoartelor. Cu 
tot cu pauze de masă, ședința durase pînă la ora zece seara. 

Lara se simţea obosită și vlăguită. O durea capul din cauza 
şedinţei. Pe parcursul ultimelor ore, avusese de prelucrat atitea 
informaţii, încît acum se putea concentra cu greu. Se bucură de un 
pahar de vin împreună cu ceilalți. 

Tensiunea serii nu trecuse. Nu începuse bine pălăvrăgeala cu 
Rodrigo Escobar, că Emmet Walsh veni și o invită la o discuţie con- 
fidenţială între patru ochi. 

Se așezară amîndoi la o masă separată, ceva mai departe, unde era 
linişte. Lara simţea deja efectul vinului. Nu mai era atît de stăpînă pe 
simţuri. Limba îi era grea, privirea, transfigurată şi simţea o plăcută 
lene. Băuse doar un pahar cu vin. Abstinenţa din ultimele săptămîni 
își spunea cuvintul, nu mai era obișnuită cu alcoolul. Cînd văzu 
privirea sinceră a lui Emmet, se strădui să mascheze acest inconvenient. 

- Prezentarea ta a fost bună, zise el. 

- Dar nu mi-am atins scopul. 

- S-a întîmplat și altora. 

Aprobă gînditoare că nu fusese singura care înregistrase un eşec. 
Ole Asmus și William Doyle, doi membri de prestigiu ai ordinului, 
eşuaseră și ei în îndeplinirea misiunii. 

- Nu doar rezultatul este esenţial, spuse Emmet Walsh. Intenţia 
este decisivă. Dorinţa de a schimba ceva în bine. La asta se rezu- 
mă totul. 

Un timp, Lara nu zise nimic. Emmet Walsh era atît de diferit 
faţă de ea. Experimentat, suveran, înţelept. Această impresie o avu- 
sese de cînd fusese recrutată. 

„Greu de crezut că de atunci trecuse un an“, se gîndi Lara. 

Emmet Walsh intrase în viaţa ei cînd aceasta nu mai avea nici un 
sens. În acel moment, la scurt timp după ce se retrăsese din armata 
americană, locuia în Houston, Dallas. Soţul ei și fetița în vîrstă de 
doi ani fuseseră ucişi într-un schimb de focuri la o benzinărie. De la 
o zi la alta, viaţa ei, una cu adevărat normală, ajunsese într-o gaură 
neagră, fără capăt. Tristeţea și neputinţa o acaparaseră, şi de acolo 
fusese un pas pînă la ură. Ură pentru cei doi bărbaţi care produseseră 
accidentul și îi răpiseră cele mai importante fiinţe din viață. 

După arestarea celor doi asasini, Lara își dorise moartea. Sau o 
viață mai scurtă. Dar, din pricina unei erori de judecată, fusese 
nevoită să se pună din nou pe picioare. 

Această nedreptate strigătoare la cer se conturase încă din pri- 
mele săptămîni ale procesului la care Lara participase ca spectatoare. 
Blestemaţii nu păreau a-și regreta faptele. Lara nu va uita niciodată 
rînjetul răutăcios al celor doi la aflarea achitării. Era ca și cum ar fi 
fost tot timpul conștienți că nu vor fi acuzaţi. 

Totuși Lara se decisese să nu-i lase să scape basma curată. Pistolul 
încărcat al soţului ei se afla în corpedoul mașinii. lar după șase ani de 
armată știa să utilizeze o armă şi în somn. În timp ce criminalii erau 
înconjurați de un grup de reporteri și răspundeau la întrebări favo- 
rabile lor în faţa tribunalului, Lara se îndreptase spre parcare. Un 
minut mai tirziu se întorsese cu pistolul în buzunarul jachetei și 
fixase, ascunsă în grupul de reporteri, capetele celor doi ucigași. 
Ţipete stridente se dezlănțuiseră. Voci confuze. Imediat toate came- 
rele și microfoanele se îndreptaseră spre ea. Un bliţ se declanșase. În 
acel moment, Lara se simţise în centrul atenţiei. Mîinile lungi ale lui 
Dumnezeu. Trebuia doar să apese pe trăgaci. 

Dar un reporter se aruncase asupra ei. În cădere își scăpase arma 
din mînă. 

Poate că fusese mai bine așa. 

Nici în ziua de azi nu știa dacă ar fi avut într-adevăr curajul să îi 
împuşte pe cei doi. O parte din ea era convinsă de asta. Cealaltă 
parte însă o făcea prea umană pentru a ucide cu sînge rece. Era totuși 
bucuroasă că nu avusese ocazia să afle adevărul. Scăpase de acest eve- 
niment cu faţa curată, de aceea găsise în presă doar cîteva informaţii. 
Un scurt reportaj la știrile de seară. Ziua următoare apăruseră cîteva 
poze în şaizeci de ziare diverse. Era prezentată ca o femeie disperată, 
care pierduse totul, nu doar familia, ci și încrederea în sistemul 
judiciar american. După o săptămînă, agitația luase sfîrşit. În urmă 
rămânea doar sentimentul fad de a fi fost înșelată de viaţă. 

Într-o zi, Emmet Walsh apăruse la ușa ei. Lara crezuse la început 
că era un vînzător de aspiratoare sau ceva de genul ăsta, un gînd care 
încă şi azi o făcea să zimbească. Cînd Emmet menţionase că auzise 

de incidentul de la tribunal, Lara îl întrebase dacă dorea să-i ia un 
interviu. Emmet negase. Dorea să îi redea ceva: sentimentul că, în 
ciuda tuturor adversităților, mai exista dreptate în lume. 

Un timp o luase sub aripa lui. fi povestise despre ordin, al cărui 
conducător era, şi despre scopurile organizaţiei. În afară de asta, o 
invitase să li se alăture. 

- De ce eu? întrebase Lara. 

- Există mai multe motive, fusese răspunsul lui Emmet. Nu aveţi 
obligaţii și vă pricepeţi, datorită serviciului militar, la utilizarea arme- 
lor. Dar cel mai important lucru este că faceţi diferenţa între dreptate 
şi lege din propria experienţă. Şi aţi conștientizat că sînteţi destul de 
puternică pentru a susține dreptatea cînd legea nu mai funcționează. 

Lara ceruse un timp de gîndire. Mai tirziu, după ce îşi dăduse 
consimţămîntul, absolvise un curs de pregătire și, la sfîrșit, primise o 
mică misiune. O rezolvase fără probleme, dovedind prin asta că era 
demnă de a fi acceptată în cadrul ordinului. Acum o jumătate de an 
îşi depusese jurământul, aici, la castelul Leighley. 

Viaţa ei anterioară i se părea acum ireală și străină. Încă nu se 
simţea foarte stăpînă pe noua ei viață. Se simţea cumva între, ca un 
călător pe drum. 

Lăsă gîndurile deoparte și își îndreptă atenţia spre Emmet Walsh, 
care stătea în faţa ei la masă. 

- Despre ce vrei să îmi vorbeşti? întrebă Lara, sperînd ca Emmet 
să nu observe că băutura o ameţise. 

- Despre Anthony Nangala. Mă gindeam că poate știi ce i s-a 
întîmplat. Alcătuiţi totuși o echipă. 

O echipă era formată din doi membri ai ordinului. Nu împărțeau 
același proiect și urmau căi separate, dar se contactau regulat și își 
împărtășeau veștile importante. În acest fel, cineva era întotdeauna 
informat în cazul în care vreunuia dintre ei i se întîmpla ceva. 

Deoarece Lara întîrzia cu răspunsul, Emmet continuă: 

- La ultima întîlnire, ordinul a ridicat problema sclaviei moder- 
ne. De aceea l-am însărcinat pe Anthony cu această problemă. Dar 
numai tu poţi să ştii exact la ce lucra. 

Lara dădu din cap gînditoare. 

- Ultima veste pe care am primit-o de la el era din Sudan. Un fax 
dintr-un hotel. De atunci nu am mai auzit nimic de el. 

Spre surprinderea Larei, Emmet reacționă furios. 

- De ce? Vorbea încet, dar vocea lui suna dur. 

- De unde să știu eu? Chiar nu știu cine l-a răpit. 

- Nu asta am vrut să spun. De ce nu ţi-a scris Anthony mesajul 
ție, ci mie? Ştia regulile și le-a încălcat intenţionat. De ce? 

Lara ezită. Preţ de o secundă se jucă cu gîndul de a-l minţi pe 
Emmet, dar se răzgîndi. Depusese un jurămînt și promisese de bunăvo- 
ie să respecte regulile ordinului. Dintre ele făcea parte și sinceritatea. 

Îi povesti stingherită șederea împotriva voinței ei în închisoarea 
din Anarak. 

- Mi-a fost teamă că din cauza acestei greșeli voi fi eliminată, con- 
tinuă Lara. Îi era ruşine de capturarea ei, dar acum nu mai putea să 
dea timpul înapoi. Tot ce putea face era să nu mai ţină adevărul 
ascuns şi să aștepte reacţia lui Emmet. Sînt sigură că Anthony a 
încercat mai multe zile la rînd să mă contacteze, adăugă Lara. Poate 
a crezut că mi s-a întîmplat ceva. De aceea ţi-a trimis ție e-mailul. 

În timp ce îi mărturisea toate astea, ea se uita fix la paharul cu 
vin. Acum își ridică pentru prima oară privirea. Dar, pe chipul lui 
Emmet Walsh nu se putea citi îngăduința. Fără iertare. Ba, din 
contră, părea și mai furios. 

- Evadezi dintr-o închisoare iraniană şi ai încredere să vii aici? 
silabisi el. Din cauza nervilor i se înroșiseră obrajii. Barba și părul 
cărunt întăreau contrastul. Nu ai ţinut minte nimic din ceea ce te-am 
învăţat? 

„Totuşi mi-am desfăcut cătușele de la miini cu o clamă de birou, 
am bătut doi gardieni și am evadat peste garduri, ziduri și un sistem 
de alarmă“, se gîndi Lara, dar nu zise nimic. 

- Dacă nu ai fi nouă, atunci... Nu încheie propoziţia. Nu vezi că 
ne-ai pus în pericol? Pe toți. Ce se întîmplă dacă ai fost urmărită? 

„Urmărită?“ îi trecu Larei prin cap. Din cerul înalt îi apăru un 
chip în faţa ochilor. Un bărbat. Un asiatic. Un chinez sau un japo- 
nez. Nu l-a luat în seamă, dar acum, că Emmet vorbea despre posi- 
bilitatea de a fi fost urmărită, îşi amintea că văzuse chipul nu doar în 

aeroporul din Teheran, ci și în Inverness. Aeroporturile în care 
făcuse escală: Istanbul, Paris, Londra și Edinburgh fuseseră prea aglo- 
merate pentru a remarca prezenţa unei anumite persoane — cu atît 
mai mult cu cât acea persoană miza pe anonimat. Dar era dintr-odată 
sigură în privința Teheran-ului și a Inverness-ului. Aceeași figură! 

li povesti întimplarea lui Emmet, care o ascultă cu o privire 
întunecată. 

- Azi am văzut o maşină pe malul opus, spuse el. 

- O maşină? Lara simţi cum îi lăcrimează ochii. Simţea nevoia de 
a se justifica. O mașină nu poate să însemne ceva serios. Pînă acum 
nu ne-a atacat nimeni, nu-i așa? 

- Încă nu, adăugă Emmet. 

În acel moment se dezlănţui haosul. 


Lara auzi prin pereţii groși o bubuitură ca un tunet. O secundă 
mai târziu, pămîntul se cutremură. Paharul de vin de pe masă vibră. 
Deasupra lichidului de culoare roșie se formară cercuri concentrice. 

În timp ce Lara se gîndea dacă alcoolul îi juca o festă sau dacă 
afară se dezlănţuia o furtună, pe bolta tavanului se văzu umbra unei 
flăcări. Lara își ridică privirea automat. Nu îi venea să creadă. Peste 
tot era o lumină violentă. Simultan, peretele crăpă în mii de bucăţi 
ce fură azvârlite peste tot, precum proiectilele. O bucată imensă din 
zid se desprinsese și se îndrepta direct spre Lara şi spre Emmet. 

- Să plecăm de aici, urlă ea. 

ÎL apucă pe Emmet de braţ și îl trase după ea. Nu apucară bine să 
părăsească zona de pericol că bucata de perete trosni ca un capac mare 
şi greu de cavou, în locul în care cu cîteva secunde în urmă stăteau ei. 

„Ce se întîmplă, pentru Dumnezeu?“ dori să întrebe, dar urmă- 
torul nor de flăcări își făcu apariţia prin bolta tavanului. Observă cu 
groază cum Rodrigo Escobar fusese lovit de o bucată de piatră în 
timp ce se îndrepta spre ieșire. Bărbatul căzu și rămase nemișcat ca o 
păpușă din cîrpă aruncată la întîmplare. Capul și partea superioară a 
corpului fuseseră strivite sub dărîmăturile masive. 

Lara îşi întoarse privirea. 

În colțul opus al sălii se auzeau strigăte. Vedea cum fraţii și suro- 
rile ei erau prinși în nișe şi se ttrau sub masă, dar bucăţile de piatră 
cădeau necruțătoare peste ei. 

Lara strînse neputincioasă din buze în timp ce privea cum oame- 
nii mureau, oameni pe care îi credea făcînd parte din a doua ei fami- 
lie. Ţipetele lor răsunau strident în sală și acopereau într-un mod 
înfiorător chiar și bubuiturile şi pocniturile greutăților care cădeau. 

- Pe aici! urlă Emmet celorlalți. Veniţi încoace. Aici există un 
drum de ieșire. 

Ole Osmus se eliberă de sub dărtmături și alergă spre ei. În acel 
moment se desprinse de sus o bucată din tavan, încă arzînd, și se 
prăbuși ca o sabie de foc. Trosnind și fumegînd, bîrna grea de cinci- 
zeci de kilograme se prăbuși. 

Un val de aer cald o lovi pe Lara în faţă. Flăcările de pe podea 
formau un covor de foc. 

Iar Ole Osmus era chiar în centrul lor. 

Chipul său nu trăda nici un fel de spaimă - poate din cauză că to- 
tul se petrecuse prea repede. Stătea nemișcat și privea în jos. Apoi i 
se aprinseră hainele şi Ole Osmus ardea precum o minge de foc. Pentru 
un moment, rămase ţeapăn în picioare, apoi se clătină și căzu lat pe 
podea. Era încă o persoană care se adăuga la mulțimea arsă din jur. 

- Nu mai putem să facem nimic pentru el, spuse Emmet împin- 
gînd-o pe Lara și așezîndu-și braţul în jurul ei. Nici pentru ceilalți. 
Focul este pretutindeni. Trebuie să plecăm de aici. Haide! 

O împinse pe Lara, dirijind-o cu mișcări blinde în direcţia unei 
armuri. În spatele ei era agățată o carpetă. Emmet o trase la o parte 
şi acţionă simultan o pîrghie. O parte a peretelui se deschise precum 
o ușă şi descoperi o gaură mare, întunecată. 

- Haide odată! strigă Emmet. Se întinse după o torță şi o luă în 
grabă înainte. 

Lara îl urmă printr-un gang asemănător unei grote. După cîțiva 
metri descoperiră treptele, care păreau fără sfârşit. Probabil că se 
aflau sub castel. 

Nu ajunseseră încă la capătul treptelor cînd Emmet Walsh se 
opri atît de brusc, încît Lara aproape trecu pe lingă el. 

- Manuscrisul! zise el. 

Lara nu înţelegea. 

- Mergi mai departe, strigă ea gîfiind. 

- Nu. Trebuie să mă întorc... să iau manuscrisul... 

- Nu poate fi atît de important! 

- Manuscrisul este important! fi puse torța în mînă. Urmează 
această galerie. După aproximativ un kilometru, ajungi la ieșire. Te 
urmez cît de repede pot. 

- Emmet...! 

Dar el se întoarse fără a mai spune nimic și dădu buzna în sus pe 
trepte. 

Lara se uită după el. Se topise repede în întunericul gangului. 
Doar pe cei patru pereţi se mai observa încă umbra siluetei lui. 

Lara se lupta cu ea însăși. Instinctul îi spunea să fugă. Dorea să 
fugă prin galerie de haosul din care scăpase cu chiu cu vai și să lase 
totul în urmă. Pe de altă parte, avea mustrări de conștiință. Poate că 
nu fusese destul de atentă. Poate că infernul de flăcări din castel 
fusese opera celui care o urmărise. 

Deși era conștientă de eroarea pe care o comitea, se hotărî să-l 
urmeze pe Emmet. Îl strigă, dar după cît putea ea să se orienteze 
prin întuneric, realiză că el nu se oprise. 

Lara grăbi pașii. Torța o orbea și, în pofida luminii acesteia, 
aproape că nu putea vedea treptele pe care pășea. Din această cauză, 
mai reduse din viteză. 

ÎL văzuse pe Emmet la capătul superior al gangului. Îl mai strigă 
încă o dată, dar deja dispăruse din raza ei vizuală. 

„Concentrează-te, îşi spuse ea. Nu trebuie să-l pierzi din ochi. Nu 
cunoşti foarte bine castelul. Dacă te rătăceşti în marea asta de flăcări, 
totul s-a terminat.“ 

O nouă bubuitură îi întrerupse gindurile. Gangul fu inundat de 
fum. Apoi, o secundă mai tîrziu, totul se întunecă. 

Lara rămase în picioare pe scări ca și cum ar fi prins rădăcini. 
Dură un moment pînă realiză: gangul fusese îngropat sub dărimături. 

Alergă în sus cît de repede putu. Se găsea realmente în faţa unui 
munte de dărimături şi cenușă. Împingea și trăgea de bolovanii mari, 
dar greutăţile nu se lăsau mișcate. Nici o şansă. 

Resemnată, renunţă. Era acum pe cont propriu. 

Încet, apoi tot mai repede, începu să coboare treptele. Nu știa nici 
ea de ce fugea. Își asculta, pur și simplu, instinctul. 

„Pleacă de aici. Pleacă departe de acest loc îngrozitor!“ 

La capătul treptelor, gangul se îngusta şi se micșora, astfel că Lara 
trebui să se aplece. Totuși nu încetă să alerge. Pămintul de sub 
picioare era aspru. Prin talpa pantofilor simţea denivelările. Pereții 
duri aveau creste și adincituri. În jocul de lumină și de întuneric dat 
de flacăra torţei i se părea de necrezut că aceştia se mișcau, de parcă 
ar fi avut viaţa lor proprie. 

Ca o prăpastie lacomă. 

Lara alergă mai departe. 

Curînd începu să gifiie. Nu mai existau trepte, dar avea senti- 
mentul că alerga pe munte. Sudoarea îi aluneca rece pe spate, dar 
frica o împingea înainte. 

I se păru că trecuse o eternitate pînă ajunsese la ieșirea din tunel. 
De fapt, se scurseseră doar cîteva minute. 

Prima dată remarcă aerul rece al nopţii, care bătea contra ei şi îi 
mișca torța. Sfîriitul flăcării era ca un avertisment. 

„Trebuie să sting torța, se gîndi ea. Cine este pe urmele ordinu- 
lui, este cu ochii şi asupra mea.“ 

Aruncă torţa pe jos şi o stinse. Mai avea de urcat cîteva trepte și 
de trecut printr-o ușă de lemn încuiată pe dinăuntru, înainte de a ieși 
în noaptea geroasă din North West Highlands. 

Răsufla din greu ca o persoană care dădea să se înece. Deşi norii 
acopereau cerul, recunoscu că era înconjurată de un desiș. Se luptă să 
iasă şi auzi pleoscăitul apei la mal. Căzu în genunchi. 

La o distanță de un kilometru, castelul Leighley era în flăcări. O 
ruină în flăcări. Porţiuni mari din pereţii exteriori, cît şi cea mai 
mare parte a clădirii erau surpate. Cum se putuse întîmpla un ase- 
menea lucru? 

Ca răspuns imediat la această întrebare, o rază de lumină ţișni 
peste lac și se îndreptă ca o săgeată spre castel. Raza se apropie cu 
încetinitorul de rămășițele cetăţii cîndva i impunătoare. Întîlni turnul 
de vest și, în urma unei gigantice explozii, îl împrăştie în mii de 
bucăţi. Un balon de foc se rostogoli spre cer și lumină preţ de un 
moment întreg decorul. Acum descoperi Lara cauza catastrofei: 
două elicoptere, care planau peste întunecatul lac Arkaig ca două 
libelule mari de oţel. 

Lara strînse din ochi pentru a putea vedea mai bine. Erau două 
aparate de același tip. Și nu de mici dimensiuni, ci elicoptere de 
luptă. Presupuse că erau Sikorsky Black Hawks, dar văzu apoi pe 
carcasa laterală că aripile aveau suporturi pentru arme și recunoscu 
că era vorba aparate Mil Mi 24. Un model rusesc, mai bine cunoscut 
sub denumirea NATO de Hind-A. 

Elicopterele mai traseră alte patru salve asupra castelului Leighley. 
Cine era responsabil pentru acest atac dorea să fie sigur că sub mor- 
manele de piatră nu exista nici un supravieţuitor. Apoi se retraseră 
peste apă, urmînd cursul spre nord-vest și se cufundară într-un taler 
care era tăiat de afluenții lacului Arkaig. Lara îi urmări cu privirea 
pînă ce întunericul nopții îi înghiți. 

În Murlaggan, pe malul opus, toate casele aveau lumina aprinsă. 
Micul sat era atît de luminat, încît Lara putea vedea chiar și gesticu- 
lările vehemente ale locuitorilor adunaţi pe ponton. 

Se întreba cît va dura pînă cînd poliţia și elicopterele de salvare 
vor ajunge aici, să caute supraviețuitori. Mult timp nu-i rămăsese, nu 
dorea să fie văzută de nimeni. Era mai bine ca în ziarele de mîine-di- 
mineaţă să scrie că nu au existat supraviețuitori. Dacă o credeau 
moartă, nu o vor mai urmări. 

Îşi mai aruncă încă o dată privirea spre ruinele fumegînde. Ce să 
facă acum? Într-un colț întunecat al creierului ei se activă ceva. Își 
aminti de prima ei întîlnire cu membrii ordinului, cu șase luni în 
urmă. Emmet Walsh îi arătase o ascunzătoare secretă în munți. O 
grotă cu o ușă de lemn care funcţiona ca o locuință improvizată. 
Emmet încercase să doteze grota cu tot ceea ce ar avea nevoie un om 
pentru a se ascunde timp de cîteva zile. 

Lara trebuia să ajungă acolo! Trebuia să meargă pe munte și să-și 
limpezească gîndurile. Să se calmeze. Să se adune. Din câte își aducea 
aminte, grota se afla la aproximativ trei, patru kilometri nord de 
castelul Leighley. Într-o noapte ca aceasta avea, cu siguranţă, de făcut 
o plimbare friguroasă și neplăcută, dar nu avea altă soluţie. La un 
moment dat, urma să găsească și ascunzătoarea. Cu pași nesiguri, 
porni la drum. 

Lara se trezi brusc din somn şi crezu, în primul moment, că 
lucrurile îngrozitoare care se întîmplaseră fuseseră doar un vis. Cel 
puţin așa spera. Dar simţi apoi pereţii reci de piatră de lingă ea și ştiu 
brusc că se afla în ascunzătoarea pe care i-o arătase Emmet. 

„Atacul asupra castelului avusese loc așadar“, gîndi ea. Capul îi 
bubuia și se simţea ameţită. În această seară pierduse, pentru a doua 
oară, totul. 

După atac, se învirtise două ore în munţi, urmînd marcajele de 
pe pietre, care îi arătau drumul. Nu fusese foarte simplu, deoarece pe 
întuneric este foarte greu să recunoști ceva. Dar, într-un sfîrșit, 
ajunsese la ascunzătoare, se așezase pe pat și își mai bătuse un timp 
capul pînă cînd adormise. 

Se simţea acum frîntă de oboseală. 

Dibui bricheta şi aprinse luminarea aflată în sticla goală de pe 
podea. Totuși lumina nu făcea deloc ca grota să fie mai confortabilă. 
Lara era înconjurată de pereţi de piatră goi. Din tavan picurau neîntre- 
rupt stropi de apă într-o băltoacă mare. Chiar şi pereţii erau uzi. În 
ciuda faptului că era acoperită cu o pătură, Lara tremura de frig. 

Îşi aruncă privirea la ceasul de pe mînă. Zece minute pînă la ora 
cinci. Nu dormise nici măcar o oră. „Nu e de mirare că-mi vijiie 
capul“, gîndi ea. 

Se ridică și scotoci printr-una din numeroasele cutii de plastic, 
căutînd un primus. Dintr-o altă cutie scoase o conservă pe care o 

deschise cu un cuţit de buzunar. Puțin mai tirziu, oala scotea aburi 
deasupra plăpîndului foc. După masa caldă, Lara se simţi mai bine. 

Intenţiona să se întindă, cînd auzi un zgomot venind de afară. 
Un moment trase cu urechea, nemișcată, dar, în afara zgomotului 
făcut de apa care picura din tavan, nu se mai auzea nimic. 

Poate un animal. Sau vintul. 

Se gîndi dacă ar fi bine să meargă la ușă și să arunce o privire 
afară în noapte, dar se hotărî să nu meargă. În orice caz, stinse 
luminarea, ca nu cumva lumina să atragă asupra ei, prin crăpăturile 
ușii, atenţia unui musafir nepoftit. 

Învăluită de întuneric, aștepta cu nerăbdare. Un nou zgomot se 
auzi, de această dată foarte aproape. Brusc, ușa se deschise și lumina 
unei lanterne de buzunar o izbi în ochi pe Lara. Își duse protector 
mîna la față şi sări în picioare pentru a se arunca peste intrus. Dar 
cînd se uită mai bine, Lara îl recunoscu pe Emmet Walsh. 

Tensiunea o părăsi ca o greutate de plumb. Simultan o cuprinse 
bucuria revederii neașteptate. Se îndreptă cu paşi nesiguri spre bărbat, 
se lăsă în braţele lui şi începu să plîngă necontrolat. 

Un timp îndelungat rămaseră amindoi așa, ca tată și fiică, bucu- 
roși să se regăsească. Lara începu să fie stăpînă pe sentimentele ei. 
Aprinse luminarea și se așezară amîndoi pe pat. 

- Credeam că ai fost îngropat sub dărtmături, spuse ea cu o voce 
spartă. 

- Am avut noroc... mai mult decît ceilalți. Toţi sînt morţi. Emmet 
rise stins, dar Lara observă că suferea. 

„Nu e de mirare, se gîndi ea. Castelul Leighley a fost casa lui. 
Comunitatea a însemnat mai mult pentru el decât pentru mine. Îi 
cunoșteam superficial pe majoritatea membrilor ordinului. Lui îi 
fuseseră mai aproape decît oricine altcineva din lume.“ 

- Acum am rămas doar noi doi, spuse el trist. Şi poate Anthony 
Nangala, dacă nu cumva a fost scos din joc acum cîteva zile. Trebuie 
să-l căutăm. 

- Hai să dormim mai întîi, spuse Lara, deși nu se mai simţea deloc 
obosită. Cînd vom fi odihniţi vom hotărî ce facem mai departe. 

În timp ce el își scotea o pătură dintr-o cutie și se făcea comod pe 
scaunul de lemn, Lara văzu manuscrisul. Emmet îl aşezase pe masă: 
un caiet gros, pe ale cărui coperte fragile din piele era desenat sigiliul 
ordinului. Un trandafir şi o sabie, încrucişate. 

— Ce a putut să fie atît de important încât să îţi riști viaţa? 

Îi întinse manuscrisul. Era surprinzător de greu și îl simţea rece. 
Mirosul ușor mucegăit al timpurilor trecute, dar totuși plăcut, îi 
urcă spre nas. Lara își trecu mîna peste copertă. Manuscrisul era 
foarte vechi, o parte din istorie. Aproape credea că simţea un fel de 
forţă pe care caietul o emana. O aură. Ca şi cum era în poziţia de a 
transmite, tuturor celor pe care îi impresiona, un înalt nivel de cu- 
noștinţe. Un sentiment asemănător celui de după vizita la biserică, 
atunci cînd omul crede că a înţeles calea lui Dumnezeu. Un senti- 
ment înălțător, în același timp și puţin îngrijorător, deoarece omul 
se îndoieşte de realitatea acelui lucru. 

- Documentul este de la începutul secolului al XII-lea, spuse 
Emmet. Fondatorul ordinului nostru l-a compus, un cruciat francez 
pe nume Robert de Montferrat. Este povestea unui om care, în timpul 
cruciadelor, a descoperit că lupta de partea greşită. Acest manuscris 
reprezintă temelia ordinului nostru. Este sufletul nostru. 

Privirea Larei căzu iar pe manuscrisul învelit în piele și recu- 
noscu cît de puţin știa despre rădăcinile ordinului. Regreta că inte- 
resul ei se arăta de abia acum, cînd aproape toţi erau morți. 

- Pot să-l citesc? întrebă ea. 

- Este scris în franceza veche, spuse Emmet. 

- Poţi să mi-l traduci tu? 

Emmet încuviinţă, luă caietul de piele în mînă și îl deschise cu 
grijă. Ochii începuseră să-i strălucească, în timp ce se întorcea într-o 
perioadă îndepărtată. 


14 


Anul de domnie 1105. 

Este noapte acum, cînd scriu aceste pagini. Din cămăruţa mea 
pot vedea zidurile şi acoperișurile oraşului vecin, al cărui contur se 
distinge pe cerul luminat de lună. Ierusalim! Un cuvînt în faţa căruia 
se închină cu evlavie creştinii din toată lumea. Ierusalim, oraşul lui 
David și Solomon. Ierusalim, Oraşul Sfînt. 

Cînd închid ochii, e ca și cum un văl mi s-ar aşterne peste amin- 
tiri. Un voal al păcii şi al fericirii, iar eu sînt tentat să uit. Nu reușesc. 
Apoi îmi deschid iar ochii, dar văd încă imaginea groazei, ca şi cum 
ar exista un foc mocnit în sufletul meu. Au trecut șase ani de atunci, 
dar mi se pare că totul s-a întîmplat ieri. Deși îl rog zilnic pe 
Atotputernic să mă ierte şi mi-am pus demult viaţa la dispoziţia Sa, 
va trebui să-mi port păcatul veșnic. Și chiar am păcate. 

Ceea ce încredinţez acestui pergament ca scuză și mărturie, nici 
un istoric nu va menţiona. Generaţiile viitoare își vor povesti că 
eliberarea Ierusalimului din mîinile păgînilor a fost un act al unității 
creștinilor. Vor crede că toate cruciadele au fost purtate în numele 
Domnului. 

Se înșeală. Nu Dumnezeu a dorit această cruciadă, ci oameni în 
carne şi oase. Un grup de oameni puternici, care aveau un mare ţel — 
uniunea adepților. Prioria din Sion, botezată după o capelă de pe 
malul Somme-ului, unde iniţiaţi și-au încheiat pactul. 

Totul a început în anul 1093, cînd Petru din Amiens, numit 
Eremitul, s-a întors din pelerinajul său din Țara Sfintă. În Ierusalim - 

acest lucru îl povestea el mai tîrziu - aflase un secret de la un călugăr 
cherchelit: locul în care ajunsese cupa pe care Isus din Nazaret o 
folosise la Cina cea de Taină şi în care Iosif din Arimateea adunase 
sîngele Mîntuitorului nostru - le sang real —, sîngele sfint, la răstig- 
nirea lui Isus. Sang réal. Sfintul Graal. 

De sute de ani circulă mituri şi legende despre Graal, căruia i se 
atribuiau puteri magice. Se mai spunea că ar fi izvorul fericirii, 
cornul abundenței comorilor pământești și că oferă o imensă putere 
de viaţă, păstrînd corpul tînăr. 

Petru din Amiens se rugase de călugărul cherchelit să-i arate 
Graalul pentru a fi el însuși convins de autenticitatea lui şi de calită- 
tile lui supranaturale. Dar înainte ca monahul să apuce să-l conducă 
în Oraşul Sfînt, au fost atacați de o trupă de cavaleri păgîni. Călugă- 
rul a fost ucis, iar Petru Eremitul a fost doar la un pas de moarte. 
Nu a avut succes nici mai tirziu, cînd își începuse călătoria pentru a 
găsi pocalul sfint. Fraţii călugărului ucis s-au învăluit în tăcere, iar 
cînd Petru îi întreba, nimeni nu putea sau nu dorea să-i dea nici un 
fel de informaţii. Mulţi își bătură joc de el, alţii îl considerară nebun. 
Din cauza unor datorii importante, trebui să se întoarcă în Europa. 
Dar gîndul la Graal nu îi mai dădu pace. 

L-am cunoscut bine pe Petru. Era un bărbat cu o piele întunecată 
și scund. Din cauza staturii sale era numit de unele persoane „Petru 
cel mic“. Cei mai mulţi îl credeau însă a fi pustnic sau eremit, 
deoarece umbla desculț și îmbrăcat cu o haină murdară de călugăr. 
Chipul său slab, uscăţiv era pe măsura sufletului său. În pofida 
tuturor neajunsurilor sale fizice, poseda un talent pe care nu oricine 
îl putea egala: darul de a mișca sufletele oamenilor. Ochii săi erau 
înroşiți de ardoare. Orice făcea sau spunea părea a fi înşuşi dorința 
Domnului. Și Petru ştia să folosească acest talent în favoarea sa. 

Cînd se întoarse din Țara Sfintă se prezentă la curtea lui Godefroi 
de Bouillon, duce de Lorena, al cărui educator fusese odinioară. Îi 
povesti despre cupa lui Isus. Și cuvintele sale merseră la inima lui 
Godefroi, deoarece originea acestuia era una foarte importantă. El 
aparţinea dinastiei merovingienilor, neam care se stinsese în anul 
678, odată cu asasinarea lui Dagobert al II-lea. Familia merovingienilor 

își avea originea în una dintre cele douăsprezece familii ale vechiului 
Israel, în dinastia veniamiţilor care, în opinia lui Josua, capitolul 18, 
versul 28, au participat la împărțirea pămîntului sfint, chiar și a 
Jebus-ului, Ierusalimul de azi. 

Cu dibăcie, Petru Eremitul a reușit să-l convingă pe elevul său de 
odinioară, Godefroi, de necesitatea de a recupera ceea ce lui, descen- 
dentul lui Veniamin, îi aparţinea. Și dacă Godefroi continua să aibă 
îndoieli, cel puţin nu dispărea gîndul la Sfîntul Graal. Bunicul lui 
Godefroi nu era nimeni altul decît Lohengrin, fiul cavalerului 
Parsifal. 

Întrucât aparţinea neamului veniamiţilor şi al merovingienilor, 
Godefroi avea pretenţii la tronul Ierusalimului și, ca descendent al 
lui Parsifal, îi fusese transmisă în sînge dorința de a găsi Graalul. 
Totuși Petru şi Godefroi știau că nu va fi ușor să-și atingă scopul. 
Nu doreau să atragă invidia celorlalți asupra lor. Trebuiau să-și gă- 
sească aliaţi pentru a putea forma o armată cu care să plece spre 
Ierusalim. Nu putea altfel să intre în orașul ocupat de semiţi. 

Astfel s-a constituit în capela Sion o uniune secretă a cărei sarcină 
era de a recuceri Ţara Sfîntă. Ideea de a vedea pocalul cu sîngele lui 
Isus şi de a cîştiga din proprietăţile sale pentru propriul trup despărți 
repede trupa de docilii Petru şi Godefroi. Se constitui o mică, dar 
puternică uniune de adepţi, care acționau din culise și schimbau 
istoria lumii. Prioria din Sion. 

În vara tîrzie a anului 1095, papa Urban al II-lea sosea în Franța 
pentru a-și vizita episcopia. Îi vizită și pe episcopul Adhemar de 
Monteil, pe episcopul de Le Puy, fără a ști că Adhemar aparținea 
uniunii. Adhemar, care fusese nouă ani în pelerinaj în Ierusalim, îi 
povesti papei despre starea tragică în care se afla Țara Sfîntă. fi 
raportă despre profanarea pe care semiții o exercitau asupra orașelor 
sfinte și despre abuzurile lor groaznice asupra creştinilor din răsărit. 
Pelerini evlavioși erau uciși de ei, femei și copii erau vînduţi ca 
sclavi. Adhemar, a cărui iscusință de a convinge oamenii era mai 
bună decît a lui Petru Eremitul, prezentă faptele atît de tragic încît 
papei îi dădură lacrimile. 

Pe drumul de întoarcere spre Clermont, papa fusese însoţit de 
alți doi episcopi, care îl influenţară în privinţa Prioriei din Sion - 
episcopul de Avignon și cel de Cluny. PapaUrban al II-lea află de la 
ei că oameni care se îndreptau spre Ierusalim fuseseră bătuţi și 
schilodiţi de trupe de musulmani. Așa că nu mare le fusese mirarea 
cînd, Sfîntul Părinte, sosit în Clermont, le spuse, convins, că era 
necesar să elibereze Ţara Sfintă. 

Consiliul avu loc în noiembrie. Zile întregi, cele peste o sută de 
feţe luminate adunate în catedrala din Clermont se sfătuiră pe 
diverse probleme, în special cea referitoare la biserica Maicii Sfinte. 
Îl excomunicară pe regele Filip din cauza adulterului. 

Chiar la începutul consiliului anunţară că în a noua zi va fi făcut 
un comunicat foarte important. De aceea, făcură cunoscut faptul că 
în data de 27 noiembrie, va avea loc un conclav. Aglomeraţia fusese 
atît de mare, încît catedrala nu mai fusese de ajuns pentru a-i adă- 
posti pe toţi cei care veniseră în acest scop. Pentru a rezolva proble- 
ma, instalaseră scaunul papal pe un podium sub cerul liber, la zidul 
dinspre miazăzi al oraşului. Acolo papa se ridicase în mijlocul mulți- 
mii pentru a vorbi. 

Fără să prevadă înșelătoria, el repetă ceea ce insinuase Prioria din 
Sion - problema creștinilor din răsărit care caută ajutor, că semiţii se 
viră tot mai adînc în sufletul adevăraţilor credincioși, că aceștia sînt 
bătuţi şi maltrataţi și că sînt călcate în picioare toate lucrurile pentru 
care Isus fusese răstignit. 

Multe dintre ele corespundeau cu realitatea. A acuza Prioria din 
Sion de minciună ar fi fost fals. Totuși, îi prezentaseră papei o ima- 
gine denaturată și îl influențaseră să pornească un război care folosea 
doar propriului lor scop. 

Cu papa Urban cel de bună-credinţă, Prioratul deţinea o sabie 
puternică în mînă, deoarece cuvîntul său nu era pus de nimeni la 
îndoială. Un om căruia i se povestiseră lucruri oribile putea să-și 
imagineze ce soartă tragică aveau de suportat pelerinii din Țara 
Sfintă. Unii plingeau, alţii își acopereau feţele jelite cu palmele. 

Cu cît papa vorbea mai aprig, cu atît creștea furia auditoriului. 
Iar, la sfîrşit, cînd îi chemase la salvarea răsăritului, avea deja mulțimea 

de partea sa. Bogați și săraci, toți erau chemaţi să pornească la drum. 
În loc să se omoare reciproc, trebuiau să pornească la Ierusalim și să 
poarte un război pentru a îndeplini voia Domnului. Cine va cădea 
pe cîmpul de luptă va fi absolvit de păcate. Deja se auziră cîteva voci 
din „mulțime: Deus le volt!, strigau ei. „Dumneazeu o doreşte!“ 
Încurajați de furia ? impotriva păgînilor și de credinţa de a servi 
unui scop nobil, toţi se întoarseră la casele lor pentru a se pregăti de 
un lung marș spre răsărit. Pe 15 august, de ziua Sfintei Maria a anului 
care trecuse, papa Urban al II-lea le ordonase tuturor să fie pregătiți 
să lase totul în urmă și să plece spre Constantinopol, unde se vor 
aduna cu toţii. Ca semn al binecuvântării pentru expediţia sfintă, 
fiecare trebuia să-și coasă o cruce roșie pe umăr. Așa s-a întîmplat. 


Ţăranii au fost primii care au luat parte la cruciadă, însoțiți de 
nimeni altul decit Petru din Amiens. Neobosit, acesta colindase 
ţinuturile, de la comitatul Berry, prin Champagne, la Lothringen, și 
de aici la Aachen, unde își petrecuse Sărbătorile de Paște. Avusese 
grijă ca mesajul papei să nu fie uitat. De la un oraș la altul, crescu 
numărul participanţilor. Cînd părăsise Köln-ul după Paște, avea mai 
mult de cincisprezece mii de suflete în urma sa. 

Totuşi, mulțimea fusese repede scăpată de sub control și nici 
măcar el nu putu să facă nimic. În toate orașele mari, precum Worms, 
Köln, Mainz, Praga, se ajunsese la violenţă. Cel mai mult avură de 
suferit evreii. Cetele prădau magazine și case şi ucideau pe oricine le 
stătea în cale. Curînd, cuvintele „călăii creştini“ erau pe buzele tuturor. 

Cînd ceata de țărani sălbatici ajunse la zidurile Constantinopo- 
lului, trebuiră să ceară permisiunea să traverseze Bosforul cu vasele 
regelui Alekios. Deoarece regele nu punea mare preț pe ospitalitate, 
își revendică anumite lucruri. Totuşi, cruciații aflaţi pe cealaltă parte 
a malului își găsiră un sfîrșit tragic, deoarece selgiucizii erau pregătiți 
de luptă şi se deciseseră să le opună rezistenţă. În scurt timp, mii de 
creștini își pierdură viaţa. Aproape nici unul dintre ei nu se mai 
întoarse în ţara sa. 

Sfirșitul tragic al cruciadei țăranilor spori furia soldaților și a 
cavalerilor întorși în Europa. În afară de asta, le întări planul de a 


64 


AL DOILEA GRAAL 


elibera Ierusalimul, deoarece, cînd țăranii simpli își dăduseră viața 
pentru o cauză nobilă și nu reușiseră să învingă, ei, nobilii, trebuiau 
să o facă. 

Exact această intenţie o avusese Petru Eremitul cînd trimisese 
ceata de ţărani supuși peste Bosfor. El rămăsese în Constantinopol, 
perfect conştient că ciomegele de lemn și furcile nu se puteau pune 
cu arcurile și săbiile. Știuse că ţăranii nu vor reuși să ajungă niciodată 
în Ierusalim și că se sacrificaseră pentru Prioria din Sion. Cincispre- 
zece mii de ţărani morţi ca imbold pentru optzeci de mii de soldaţi 
şi cavaleri. Cînd le vorbi acestora, în timp ce ceilalţi îl băteau pe 
umăr, m-am întrebat pentru prima dată dacă nu cumva la intrarea în 
Priorat am ales partea greșită a baricadei. Totuși, îmi alungam aceste 
ginduri, deoarece eram convins că găsirea Graalului reprezenta un 
mare câștig. 

În vara anului 1097, cruciații ajunseseră la Nikaia, unde selgiucizi 
îi măcelăriseră pe țăranii noștri cu un an în urmă. După asediu, am 
obligat orașul să se predea. La cîteva zile, în 29 iunie, le-am admi- 
nistrat păgînilor o impresionantă înfrîngere la pasul Dorylaeum. De 
acolo am pornit spre sud, fără a Întîmpina mari greutaţi. 

Înaintarea s-a desfășurat foarte greu. Căldura insuportabilă pîrjo- 
lise ţara şi a trebuit să ne cărăm povara armurilor grele. Foamea și 
setea au fost însoțitorii noştri permanenţi. Praful fin de nisip produs 
de copitele cailor ne-a afectat ochii. La sfârşitul zilei de marș, cînd ne 
așezam corturile, eram atît de epuizați, ca şi cum am fi purtat deja 
bătălia decisivă. 

Cu cît înaintam mai mult, cu atît creştea discordia și gilceava 
între căpeteniile noastre pentru orașele cucerite, precum Edessa și 
Antiohia. Fiecare îşi dorea partea sa din prada de război, pentru a fi 
numit în funcție. Doar Godefroi şi Prioria din Sion se ţineau 
departe de ranguri. Doreau să-şi menajeze forțele pînă la sosirea în 
Oraşul Sfint. 


La doi ani după ce am trecut Bosforul, ne-am atins, în sfîrșit, 

A . . . . . . . 
telul. In 7 iunie, anul 1099, am ajuns la o colină și am privit de acolo 
Oraşul Sfint. Mulţi dintre noi au căzut în genunchi la vederea lui şi 

i-au mulțumit lui Dumnezeu că i-a adus cu bine aici, în ciuda tuturor 
pericolelor și a lipsurilor. Colina pe care ne aflam am numit-o 
Montjoie, Muntele Fericirii. 

De pe Montjoie am văzut şi cît de grea urma să fie cucerirea 
orașului. Structura lui era parcă dinadins făcută să țină cotropitorii 
deoparte. Oraşul era aşezat pe un platou care avea o singură intrare, 
în partea de nord. Pe celelalte părți, platoul era înconjurat de via- 
ducte adinci. Pe lingă asta, Ierusalimul avea, din vremea romanilor, 
ziduri de apărare puternice. 

Situaţia noastră se înrăutațise, deoarece izvoarele cu apă fuseseră 
secate, deci nefolosibile. Încă o dată sufeream de foame și de sete. 

La cinci zile după sosirea noastră, în 12 iunie, a avut loc primul 
nostru atac asupra oraşului. După această înfrîngere, la ordinul lui 
Godefroi, am început să construim doi berbeci de asalt. În pofida 
puterii și a curajului oamenilor aflaţi sub soarele dogoritor, se zvoni 
pe cîmpul de luptă faptul că o oaste venea din Egipt spre Ierusalim. 

Într-o noapte, membrii Prioriei se întilniră pentru o discuţie 
secretă în cortul meu, unde am plănuit mersul lucrurilor. În ziua 
următoare, Petru din Amiens şi cîțiva membri ai ordinului s-au 
plimbat printre rîndurile cavalerilor și soldaţilor, spunîndu-le cuvinte 
încurajatoare şi destăinuindu-le că avuseseră o viziune. Cruciații 
trebuiau să ţină post şi să umble desculți în jurul zidurilor 
Ierusalimului. Dacă acest lucru va fi îndeplinit, vor cuceri orașul pe 
parcursul a nouă zile. 

Trei zile ţinură post, continuînd pregătirile. Vineri, 8 iulie, 
episcopi şi preoţi înconjurară orașul, ducînd cu ei cruci şi moaște 
sfinte. li urmau principi, soldaţi, cavaleri, pedestrași şi pelerini. Sub 
privirile sarazinilor care se adunaseră la zidurile cetăţii, înconjurară 
Ierusalimul şi urcară pe munte, unde mai mulți preoți ținură predici. 

În 10 iulie, cei doi berbeci de asalt fuseseră terminați. În 13 iulie, 
avu loc lovitura decisivă asupra Ierusalimului. Berbecii uriași au fost 
atacați cu pietre, săgeți, chiar și cu foc, de către sarazini. În dimineața 
zilei de 15 iulie reușiră să doboare unul dintre cele două turnuri și, cu 
puţin timp înainte ca soarele să răsară, un pod al turnului care dădea 
spre zid fusese distrus. Puțin mai tîrziu, trupele cruciaților intrară în 

cetate. Apoi urmă cea mai îngrozitoare și tragică poveste a creștină- 
tăţii — baia de sînge pe care nu am putut să o uit nici măcar pînă astăzi. 

Mohamedanii recunoscură că nu mai aveau nici o șansă şi se 
refugiară în Haram es-Sherif, lingă templu. Doreau să se baricadeze 
în Templul lui Solomon, în așa-zisa moschee el-Aqsa. Alţii se adă- 
postiseră în turnul lui David. Oriunde se ascundeau, erau găsiţi de 
cavalerii cruciați, de furia lor asupra păginilor. Au năvălit pe străzi, 
au prădat case şi i-au ucis pe toţi cei care le-au ieșit în cale, femei, 
bărbaţi, copii. Dumnezeu mi-e martor, am umblat printre cadavre şi 
valuri de sînge care ne-au ajuns pînă la genunchi. 

Nici evreii din Ierusalim nu au fost cruțaţi. Se închiseseră în 
sinagogă, rămînînd acolo în timpul atacului asupra sarazinilor. Nici 
un cavaler nu avu milă de ei. Sinagoga a fost incendiată. Toţi iudeii 
au murit în foc. 

În data de 22 iulie a anului 1099, se strânseră căpeteniile crucia- 
ților pentru a numi un conducător al Orașului Sfînt. Bineînţeles că 
persoana aleasă a fost Godefroi, Prioria plănuise deja acest lucru. Îşi 
luă titlul de Advocatus Sancti Sepulchri, apărătorul Mormîntului 
Sfint, devenind astfel cea mai puternică persoană din Ierusalim. 
Neamul lui Veniamin își primea înapoi ceea ce îi aparținea, iar 
dinastia merovingienilor era cea mai influentă în toată lumea. 

Dar Graalul nu era de găsit. Godefroi încetase într-un final cău- 
tările, existau alte probleme care îi solicitau atenţia. Avea multe de 
făcut pentru Ierusalim: apărarea orașului de atacurile egiptenilor și 
ale sarazinilor. Trebuia să se decidă dacă dorea să-şi consolideze 
poziţia sau să continue căutarea Graalului. Ambele în același timp 
era imposibil. Alegerea sa fusese politica, deoarece acest lucru i se 
păru mai realist decît visul găsirii Graalului. 

Prin retragerea sa din Prioria din Sion, își atrase mînia lui Petru. 
Unii membri ai ordinului se deciseră să-l pedepsească pe trădător. 
Cu mici doze de otravă în mincare îl omoriră încet. El şi doctorul 
său crezură că de vină era tifosul. 


Pentru a pune mîna pe Graal, Prioria utilizase toate metodele 
posibile. Provocase o cruciadă printr-o intrigă, lăsase mii de oameni 

să moară. Întinsese coarda cît de tare putuse pentru a cuceri 
Ierusalimul. ÎI încoronaseră pe Godefroi, apoi îl uciseseră cînd nu le 
mai era de folos. Probabil că Graalul era divin şi bun, dar cei care 
tînjeau după el nu erau, cu siguranţă, la fel. Din contră, căutarea îi 
aruncase în plasa diavolului, făcuseră multe nedreptăţi, ascunseseră 
adevărul, uciseseră doar ca să-și atingă scopul. 

După moartea lui Godefroi, în 18 iulie 1100, căutarea Graalului 
continuă multă vreme. Dar fără mine. Rănile din sufletul meu sînt 
prea adînci, legătura prea slabă ca să mă mai poată lega de ei. Cu 
fiecare zi care trece văd mai clar ce nedreptate a făcut Prioria. 

Îmi întorc așadar spatele de la partea întunecată a Graalului spre 
lumină și jur să nu mai cred orbește în cuvintele unor fanatici 
puternici, oricît de tentant ar suna promisiunile lor. În schimb, 
promit să-mi dedic viaţa dreptăţii. Așa m-am furișat într-o noapte 
din Ierusalim, departe de moarte şi de distrugere, pentru a nu avea o 
soartă tristă sau a fi omorît. 

În ultimii ani au venit mai mulți oameni care credeau acelaşi 
lucru. Sîntem precum apostolii lui Isus, doisprezece la număr, însă 
nu doar creștini, ci și musulmani sau evrei. Chiar și un nomad, cu 
pielea neagră precum pana corbului, dar cu multă credință. Ceea ce 
ne unește este dezamăgirea. Deși dusesem acest război de pe poziţii 
diferite, crezusem fiecare că sîntem de partea dreaptă. Omorisem în 
scopuri nobile, dar constatasem la sfîrșit că am fost lachei. Ne-am 
simţit toți înșelaţi și am ajuns la concluzia că există doar un drum 
spre adevărata dreptate: cel al chibzuinţei. 

Ne-au acuzat de aroganță, pentru că ne consideram drepţi. Că 
avem pretenţia de a şti mai bine decît regii și episcopii ce este drept 
și ce nu. Dar dacă greșim, Dumnezeu, Allah și toți zeii ne sînt 
martori că am avut cele mai bune intenţii. Într-un cerc restrâns am 
dorit să realizăm lucruri măreţe pentru a aduce mai multă dreptate 
pe această lume. Acest jurămînt îl considerăm blazonul nostru, sabia 
şi trandafirul. 

Emmet Walsh se întinse pentru a-şi alunga oboseala și a-și relaxa 
articulațiile înţepenite. Noaptea fusese scurtă. Încti distrugerea caste- 
lului Leighley, apoi drumul prin munţi pînă aici, la ascunzătoare, 
apoi povestea despre Robert de Montferrat. Nu dormise prea mult. 
Se simţea acum istovit şi atît de epuizat încît ar fi fost mai bine să fi 
rămas aici pentru totdeauna. 

Dar erau multe de făcut. 

Ultimele două ore le petrecuse înfășurat în pătură, aşezat pe un 
scaun incomod, pe jumătate adormit, pe jumătate cufundat în gîn- 
duri. Astfel ajunse la concluzia că trebuiau rezolvate două probleme. 
În primul rînd, să dea de urmele lui Anthony Nangala şi să-l salveze, 
dacă mai era încă în viaţă. Al doilea lucru care trebuia făcut era să 
afle cine erau responsabili de atacul castelului. De aceea, sub semnul 
întrebării stătea bărbatul care o urmărise pe Lara, dar și cei care-l 
răpiseră pe Anthony Nangala. Poate nu erau ei vinovaţi, dar nu avea 
nimic altceva decît aceste două piste. 

Auzi cum Lara se întoarse pe o parte în patul ei de ocazie și îi 
aruncă o scurtă privire. 

- Bună dimineaţa, spuse. 

- Nu ştiu ce poate fi bun în această dimineaţă, murmură ea. 

„Nici eu nu ştiu“, se gîndi el. Evenimentele recente îl mai 
copleșeau încă, mai mult decît noaptea trecută. Pentru prima dată, la 
un mic interval de timp, îl asaltă durerea groaznică a pierderii 

suferite. Castelul distrus, prietenii morți. De la o zi la alta își pier- 
duse scopul vieţii. 

- Mai eşti supărat pe mine? întrebă Lara. 

- Nu. Trebuia să se întimple într-o zi. De nouă sute de ani ne tot 
facem dușmani. Nu putea să fie totul în regulă o veșnicie. 

Lara se simţea ușurată. 

- Ascultă, am un plan, spuse Emmet și îi destăinui gîndurile sale în 
timp ce moțăia. Tu încerci să afli cine este asiaticul care te urmărește. 
Între timp, eu îl caut pe Anthony. Cunoşti adresa lui din New York? 

Lara negă. 

- Nici eu, adăugă Emmet. Fiecare membru al ordinului are cel 
puţin şase locuinţe, pe tot globul, care sînt în permanenţă schimbate. 
Adresele actuale au fost salvate în calculator, dar acesta se află acum 
îngropat sub mii de tone de pietre. 

li veni o idee. 

- Nu spuneai tu că Anthony ţi-a trimis un fax? 

- Ba da. Dintr-un hotel din Sudan. 

- Poţi să îţi aminteşti care era numele hotelului și în care oraș era 
amplasat? 

Lara se gîndi un moment. 

- Sînt sigură de numele oraşului, spuse ea. Port Sudan. Dar nu- 
mele hotelului... 

Făcu o pauză, meditind. Brusc, faţa i se lumină. 

- Sea View! Da, mi-am reamintit. Hotelul Sea View în Port 
Sudan. 

Emmet Walsh rise obosit, dar hotărît. 

- Nu e un început rău, spuse el. 

Scotoci apoi într-o ladă după două pungi de plastic închise 
ermetic. Una dintre ele o întinse Larei. Observă că în pungă se aflau 
o carte de credit și un set de acte false. 

- Acestea ar trebui să ne ușureze munca, continuă Emmet. Cu 
cartea de credit ai acces la contul principal al ordinului la Crédit 
Suisse. Acolo există o adevărată avere strinsă de-a lungul a sute de 
ani. Așa că gîndește-te că banii nu joacă nici un rol. Important e doar 
să afli cine ne-a atacat ieri. 

200 kilometri sud de Port Sudan 


Harmattan, un iaht model Benetti, cu impresionanta lungime de 
cincizeci de metri, traversa pe îndelete suprafaţa azurie a Mării Roşii. 
Iahtul era dotat cu două motoare speciale PS 3500 şi putea ajunge la 
o viteză de 35 noduri. Acum însă funcţiona la jumătatea puterii sale. 

Deasupra punţii vasului trona o construcție vopsită în alb, cu 
două etaje, care oferea un inimaginabil confort. Pe dunetă, la mică 
distanță de locul de aterizare al elicopterelor, antena radarului se 
rotea încontinuu. În afară de asta, câteva antene și un catarg cu 
steagul Arabiei Saudite se înălțau spre cerul fără nori. Dedesubt 
pilpfia un fanion cu o emblemă roșie și o caracatiţă. În lumina soa- 
relui de după-amiază, iahtul sclipea precum o sculptură în gheaţă. 

Mats Leclerc stătea pe balustrada prorei şi se bucura de suflul 
blind al aerului. Datorită vremii bune, pielea lui căpătase, cu trecerea 
timpului, nuanţa bronzului. Ochii albaștri, strălucitori şi părul 
scurt, blond îi ieşeau şi mai tare în evidență. 

Luxemburghezul purta un costum subţire, de culoare bej, ale 
cărui mâneci le suflecase pînă la coate. Așa proceda tot timpul. Arăta 
neîngrijit, dar foarte elegant. În afară de asta, se simțea mai comod în 
acest fel. Doar la întilnirile importante, de afaceri, își cobora mînecile. 

Avea un aer sportiv, dinamic şi distins, ce reieșea chiar și din 
trăsăturile feţei. Ştia că impresiona prin înfățișarea sa, chiar intimida, 
lucru ce-l folosea frecvent în favoarea sa. 

Mats Leclers era mîndru de ceea ce realizase pînă acum, chiar 
dacă CV-ul lui nu era neapărat sugestiv. Începuse să studieze eco- 
nomia la Cambridge, dar întrerupsese studiul, ademenit de aventură. 
Se înrolase în Legiunea Străină, unde petrecuse cinci ani. După efectu- 
area stagiului, se întorsese la Luxemburg. Acolo îl cunoscuse pe 
doctorul Goldmann, care i-l prezentase pe şeicul Assad. De atunci 
lucra, ca și doctorul Goldmann, pentru șeic. La început fusese 
responsabil cu instruirea gărzilor personale ale lui Assad. Cu timpul 
fusese avansat la funcţia de consilier personal pe probleme de sigu- 
ranţă. Azi, la 43 de ani, cîştiga mai mult decît visase vreodată. 

Harmattan lăsă în urma sa insulele Arhipelagului Suakin şi se 
îndreptă spre ţinutul sudanez. Repede, peisajul țărmului sărăcăcios 
căpătă o altă înfăţişare. În faţa ochilor lui Mats Leclerc apăru un golf 
larg, format în aceeași măsură din stînci abrupte și nisip fin. 

Deoarece se apropia de micul sat de pescari, Aqiq, singura zonă 
locuită pe o distanţă apreciabilă, vasul încetini. Se deplasa acum cu 
viteză mică spre portul idilic, dar sărăcăcios. 

Omenirea se trezea la viaţă. In timp ce vasul era adus la capă şi se 
deplasa din ce în ce mai aproape de peretele de alge crescut pe chei, 
membrii echipajului se așezară în rînd la curbura provei și la pupa. 
Se întinseră spre parîme, săriră peste balustradă, pe pămînt, și legară 
iahtul de babalele ruginite, încastrate în piatră. Cînd toate frînghiile 
fuseseră bine strînse, motorul mai scoase un ultim zgomot şi vasul se 
linişti la țărm. 

Însoţit de ţipete de pescăruși, Mats Leclerc, cu o geantă în mînă, 
păşi pe debarcader. Îl urmau cinci bărbaţi îmbrăcaţi în cămăși cu 
mâneci scurte și pantaloni de stofă. Și ei aveau genţi, deoarece popasul 
lor avea să dureze mai multe zile. Oficial, bărbaţii erau ingineri pe 
care şeicul Assad îi trimisese de pe cealaltă parte a mării. Dar acesta 
era doar un pretext. În realitate, cei cinci bărbaţi erau mai mult decît 
ingineri obișnuiți. Erau cei mai de încredere oameni ai lui Leclerc. 

Năvăliră mai mulți copii care observaseră sosirea vasului, dar și 
cîteva femei și un moșneag cu toiag. Toţi îi înconjurară pe nou-ve- 
niţi cu feţe prietenoase şi pălăvrăgeli voioase. 

Leclerc nu înţelegea prea bine ce spuneau. Avea cîteva cunoștințe 
de Kwa, Dinka și Nuba - trei dintre cele peste cincizeci de limbi 
vorbite în Sudan. Dialectul băștinașilor nu aparţinea repertoriului 
său, iar araba, limba oficială a țării, era cunoscută doar de puţini 
dintre locuitorii de aici. Aqiq era ca o oază în deșert, despărțită de 
restul lumii. 

Cu toate acestea, Leclerc știa motivul pentru care locuitorii 
satului îi ofereau o primire atît de caldă. În urmă cu un an, șeicul 
Assad încheiase un contract cu guvernul sudanez și construise o 
rafinărie. În schimb, Sudanul era asociat la câştig. În timp ce pescui- 
tul nu mai oferea unui om aproape nimic, ca să nu mai vorbim despre 
cei care trebuiau să întreţină o întreagă familie, Assad crease locuri 
de muncă. Construirea rafinăriei adusese o oarecare decenţă în Aqiq. 

Înconjurat de băştinași, Mats Leclerc și însoțitorii săi îşi făcură 
loc spre drumul către stradă. După cîteva minute, o limuzină neagră 
opri lîngă ei. Şoferul îi ajută să-și așeze bagajele. Leclerc și însoțitorii 
săi se așezară apoi confortabil și limuzina porni, lăsînd în urma ei un 
nor gros, maroniu, de praf. 

Leclerc privi încă o dată pe fereastră, spre debarcader. În câteva 
zile, Harmattan va pleca din nou. Pînă atunci avea de lucru la rafi- 
nărie, dar şi altceva de rezolvat. Ceva care, în anumite condiţii, era 
considerat ilegal, deosebit de crud, chiar dacă era în folosul ştiinţei. 
Trebuia să facă rost de încărcătură. La ultima lor încercare, cu două 
săptămîni în urmă, intervenise cineva, Derek Baxter, alias Anthony 
Nangala. De această dată trebuia să meargă totul bine. Erau prea 
multe în joc. 


1] 


Pentru prima dată în timpul zborului spre Sudan, Emmet Walsh 
era pe deplin conştient de lovitura asupra castelului Leighley. Mai 
înainte, șocul calmase durerea. Acum, cînd găsise timp să reflecteze, 
rănile sufletului începuseră să sîngereze nestinjenite. 

Rodrigo Escobar, Ole Asmus, William Doyle şi toţi ceilalţi erau 
morţi. Fuseseră blocaţi în sală în timpul atacului. Dacă nu ar fi fost 
uciși de dărtmături, ar fi murit în flăcări. Incă mai simţea căldura pe 
piele şi mai auzea ţipetele surorilor şi fraților morţi. 

Oftă și privi pe fereastra avionului pentru ca persoana care stătea 
lîngă el să nu-i observe ochii sticloși. 

Va simţi cu durere lipsa fiecăruia dintre ei, în special cea a 
Donnei Greenwood. Pînă acum încercase să alunge gîndurile, dar 
pierderea i se părea insuportabilă. Totuşi chipul ei drăguţ, cu ramele 
aurii ale ochelarilor, stăruia din ce în ce mai insistent în conștiința 
lui, încît nu mai putea nega durerea. 

Vocea căpitanului îi anunţă prin microfon că avionul urma să 
aterizeze în cîteva minute pe Aeroportul Internaţional din Khartum. 
Toţi pasagerii erau rugaţi să stingă ţigările și să-și prindă centurile. 
Emmet Walsh efectuase acest lucru mecanic, ca un robot. Se mai 
gîndea încă la Donna. 

N-a avut nici un fel de probleme la controlul pașapoartelor, dato- 
rită actelor false. Se numea acum Brian Fitzgerald şi dorea să-și 
petreacă vacanţa pe coasta Mării Roşii. Nimeni nu-i adresase alte 
întrebări. 

O oră mai tîrziu se afla în avion, spre Port Sudan. La scurt timp 
după ora optsprezece ajunse la hotelul Sea View. Îi întinse şoferului 
o mînă plină de monede sudaneze și coborî. Ambele genţi pe care le 
avea conţineau cele necesare săptămînilor în care rămînea aici. Cu 
ajutorul cărților de credit din ascunzătoare, el și Lara se dotaseră cu 
tot ce aveau nevoie. Luaseră şi bani de cheltuială de ajuns. 

Din exterior, hotelul Sea View nu arăta foarte luxos, dar cel puţin 
părea curat și îngrijit. Fascina prin poziţia lui, întrucît se afla chiar 
pe coastă. Doar strada portului despărțea plajele înguste și marea. 

De îndată ce Emmet intră pe ușa batantă de sticlă, speră ca 
această călătorie să-i fie utilă. Telefonase, deja, aici din Glasgow. Sub 
un pretext oarecare încercase să afle adresa lui Anthony Nangala din 
New York, în zadar însă. Recepţionistul, prietenos, căutase în calcu- 
lator şi îi explicase lui Emmet, într-o engleză stricată, că hotelul Sea 
View nu avusese înregistrat nici un client cu acest nume. Emmet 
încercase încă două nume pe care știa că Anthony le folosea ocazio- 
nal. Nici aceste nume nu erau înregistrate în calculator. Alte pseudo- 
nime nu mai știa pe de rost. Nu-i rămînea acum nimic altceva de 
făcut decît să zboare înapoi în Sudan şi să încerce să dea de acolo de 
urmele lui Anthony Nangala. 

Emmet traversă holul hotelului și remarcă faptul că era gol. 
Nemaipomenit. Pentru ceea ce urmărea el, spectatorii l-ar fi deranjat. 

Acţionă soneria de pe tejghea. La scurt timp, apăru o tînără de 
culoare, în uniformă de serviciu. Îl întrebă, fără accent, dacă dorea o 
cameră. 

- Depinde. Caut pe cineva. 

Femeia își încreți fruntea. 

Emmet împinse o poză mică peste tejghea. Poza fusese decupată 
în ascunzătoarea din permisul de conducere fals al lui Anthony. 

Fata aprobă fără să ezite. 

- Domnul Baxter a fost un timp îndelungat clientul nostru. 

„Domnul Baxter deci, gîndi Emmet. Derek Baxter.“ 

- Este, așadar, plecat? întrebă Emmet, părînd surprins. Puteţi 
să-mi spuneţi unde? 

Fata ezită. 

- Este în ordine, spuse Emmet. Simultan își scoase portmoneul 
din buzunarul interior al jachetei și așeză o bancnotă pe tejghea. 

Ochii fetei sclipiră. Ascunse repede bancnota și tastă ceva în 
computer. 

- Khartum, spuse ea cu vocea scăzută, deşi în afară de ei doi nu 
mai era nimeni în recepţie. Acolo a zburat domnul Baxter, după ce a 
plecat de la noi. 

- A lăsat cumva vreo adresă? 

- Nu, domnule. Regret. 

- De adresa lui de acasă ştii ceva? 

Fata tastă din nou ceva. 

- Aici scrie doar New York, adăugă ea. Nici o stradă, nici un 
număr. Îmi pare rău. 

Emmet oftă. Ajunsese într-o fundătură. 

În timp ce se gindea ce să facă mai departe, fata îi spuse: 

- Doriţi cumva să lăsaţi un mesaj pentru domnul Baxter? Și-a 
anunțat sosirea săptămîna viitoare. Dacă nu e prea mare graba... 

- Se întoarce săptămîna viitoare? 

- Da. A plătit deja în avans ca să se asigure că va sta în aceeaşi 
cameră. Domnul Bexter pune mare preț pe camera 421. Părerea lui 
este că oferă cel mai frumos peisaj. Ş 

Gindurile lui Emmet se amestecaseră. Numărul 421. Intotdeauna 
aceeaşi cameră. Din ce motiv? Precis nu din cauza peisajului. Exista 
posibilitatea să fi observat ceva din camera aceasta, ceva ce din altă 
cameră nu se putea vedea. 

- În ce zi și-a programat domnul Baxter întoarcerea, întrebă 
Emmet. 

- Sîmbătă. 

- Azi este duminică. Pot să rezerv camera aceasta pentru cîteva 
zile? 

Fata se uită în calculator și aprobă. 

- Da, dar nu puteţi rămîne decît pînă cel tîrziu sîmbătă dimi- 
neaţă. Maximum ora 10. 

A 

- In regulă. Emmet rise. Esenţial este că am parte de cel mai 

frumos peisaj pe care îl poate oferi Port Sudan. 

Isfahan, Iran 


Lara Mosehni intră în locuința ei, aşeză geamantanul în dormitor 
şi se lăsă să cadă pe pat. Zborul de la Glasgow prin Londra pînă la 
Teheran și interminabila călătorie de trei sute de kilometri cu trenul 
fuseseră foarte obositoare. În afară de asta, încă mai simţea atacul 
asupra castelului Leighley. Dar, înainte de toate, propriile reproşuri 
o doborau, apoi chinuitoarea întrebare dacă distrugerea castelului şi 
a tovarășilor săi era din vina ei, deoarece își ghidase urmăritorul spre 
Scoţia. Nu va putea să-și ierte niciodată greșeala. 

Privi tavanul imens și observă cum ochii i se umplură de lacrimi. 
Mai ştia că nu trebuia să simtă tristeţe, ci teamă. Nu era în siguranță 
în Isfahan. De fapt, închisoarea din Anarak era situată la 150 de 
kilometri distanţă la est, pe cealaltă parte a munților Kuhrud. Poliţia 
nu-i cunoștea adresa, însă evadarea de săptămîna trecută avusese cu 
siguranță urmări. 

La arestare îi făcuseră poze. De aceea, Lara se hotărî să răsfoiască 
paginile ultimelor ziare care erau stivuite în faţa ușii ei. Uşurată, 
observă că poza ei nu fusese publicată. Trebuia totuși să fie precaută. 
Dacă ar fi fost capturată din nou, ar fi fost pedepsită cu toată 
asprimea. 

Alungă gîndurile cu violuri, torturi, mutilări şi moarte și încercă 
să se concentreze la misiunea ei. Era aici deoarece îl căuta pe cel care 
o urmărea. Pe asiatic. Trebuie să o fi urmărit o perioadă pentru a putea 

fi pe urmele ei. Și asta însemna că locuia undeva în apropierea ei. 
Casele de pe partea opusă a străzii i se păreau Larei că puteau oferi 
cea mai bună supraveghere. De acolo voia să înceapă căutarea. Un 
japonez sau un chinez bătea la ochi într-un cartier iranian. 

Exterioarele caselor din zonă arătau precum cîrpelile sărăcă- 
cioase. Aproape nici o faţadă a cărei tencuială să nu fie fărîmiţată, 
aproape nici un acoperiș fără țigle lipsă. Cablurile electrice erau 
ciudat ramificate de la o casă la alta. Orice electrician din emisfera 
vestică le-ar fi înlăturat îngrozit. 

Maşinile parcate pe marginea străzii completau imaginea dezo- 
lantă. Erau toate acoperite cu huse de protecție împotriva prafului, 
ruginite și uitate aici de o veșnicie. 

Mirosul de carne prăjită plutea în aer, lăsîndu-i gura apă Larei. 
De undeva se auzea vocea unei cîntărețe. Pe stradă copiii jucau fot- 
bal cu o conservă goală. O seară ca multe altele. 

Lara sună la ușa alăturată. O femeie grasă, îmbrăcată în negru, cu 
faţa acoperită, deschise ușa. Doar ochii i se vedeau. 

- Ce pot să fac pentru dumneavoastră, întrebă ea în persană. 

Lara, şi ea de origine persană, îi explică. Femeia scutură din cap, 
nu văzuse încă în zona aceasta un asiatic. 

Lara sună în acea seară la încă o duzină de uși. Toţi îi dădeau însă 
același răspuns. 

Ce putea să însemne acest lucru? Că asiaticul nu fusese niciodată 
aici? Sau că era un maestru al acestei branșe, un profesionist care ştia 
cum să se facă nevăzut? 

Lara stătea nehotărită pe stradă. Mirosul de prăjeală îi ajunse din 
nou la nas. Se decise ca în timpul mesei să se hotărască ce urma să 
facă mai departe. 

În timp ce se îndrepta spre restaurantul de la colțul străzii, nu 
observă că geamul apartamentului situat cu un etaj mai jos decît 
propria locuinţă era deschis. În spatele perdelei pe jumătate trasă, 
stătea un bărbat în scaun cu rotile. Urmărea în liniște direcţia spre 
care se îndrepta Lara. 


19 


Port Sudan, hotel Sea View 


Camera 421 oferea o superbă priveliște spre răsărit, departe, spre 
mare. Emmet Walsh stătea pe balconul său, la etajul al patrulea, și 
admira peisajul de seară. Din cauza soarelui care apunea în spatele 
hotelului, palmierii și casele situate de-a lungul portului își aruncau 
umbrele întunecate pe plajă. Chiar și apa strălucea ca o cîmpie 
imensă de briliante. 

Totuşi, Emmet Walsh, alias Brian Fitzgerald, era sigur că Anthony 
Nangala nu rezervase camera pentru marea idilică. Trebuie să fi avut 
un alt motiv. Privi încă o dată pe fereastră, uitîndu-se după ceva dubios. 

„Dacă aş şti după ce să mă uit!“ 

Câteva bărci de pescari dansau pe valuri. Un bac se îndrepta spre 
port. Ceva mai departe, se distingeau din marea strălucitoare contu- 
rurile cîtorva tancuri petroliere şi cargouri. 

Emmet Walsh nu reuși, cu cele mai mari eforturi, să-și dea seama 
ce putea Anthony Nangala să observe de aici. 

Simţi cît de înfometat era și se hotărî să meargă la restaurantul 
hotelului. Melancolia îl cuprinse în timpul mesei. Vedea zidurile 
dărimate ale castelului Leighley și auzea ţipetele fraților și surorilor 
sale în agonie. Cel mai mult o deplîngea pe Donna. 

Stătu la masă, cu mîncarea în faţă, dar mîncă foarte puţin. Bău în 
schimb o sticlă de vin. Îi atenuă puţin durerea, cel puţin temporar. 


79 


20 


Ultimele raze roşietice ale soarelui care apunea părăseau cerul 
Isfahanului. Gălăgia traficului de seară se făcea auzită şi, curînd, și 
discuţiile animate venind dinspre geamurile deschise ale caselor, 
amestecate cu zgomotele nenumăratelor radiouri şi televizoare. 

Lara Mosehni stătea la o masă pliantă în faţa fastfoodului de la 
colţul străzii cu tactmurile înaintea ei. Se simţea obosită, la capătul 
puterilor. În timpul mesei se gîndi cum să continue căutarea miste- 
riosului asiatic, dar nu ajunse la nici o concluzie. Dacă el nu o urmă- 
rise aici, în Isfahan, urma să fie al naibii de greu să-i dea de urme. 

Lara dorea să mai comande ceva de băut cînd remarcă un bărbat 
în uniformă, de cealaltă parte a străzii. Larei i se păru că își fixa 
privirea asupra el. 

„M-a recunoscut!“ îi trecu prin cap. Poate este un poliţist care 
mi-a văzut poza. 

Bărbatul în uniformă se apropia cu pași grăbiţi. Avea aproxi- 
mativ treizeci de ani. Chipul lui părea prietenos, dar arma din 
portarm în nici un caz. 

Un fior rece îi trecu pe spate. Trebuia să se controleze, să nu sară 
de la masă și să fugă orbește. Doar teama de a nu fi străpunsă de un 
glonte o ţinu pe loc. 

Cînd bărbatul în uniformă privi în stînga și-n dreapta, înainte de 
a trece strada, Lara apucă, într-o fracțiune de secundă, cuțitul din 
farfurie și îşi lăsă mîna sub masă. Era foarte hotărită să nu mai 
ajungă la închisoare. 

Bărbatul ocoli o mașină care claxona şi ajunse lîngă ea. 

- Lara Mosehni? întrebă el. 

Pumnul Larei strînse cuțitul precum o menghină. 

- Da, răspunse ea. 

- Pot să vă rog să mă însoţiţi? 

- Şi dacă prefer să mai stau puţin? 

Cuvintele dure ale Larei îl încurcară pe bărbat. 

- Bineînţeles că nu pot să vă oblig, spuse el. Doar că bunicului 
meu i-ar face plăcere să discute cu dumneavoastră. 

Pumnul Larei se relaxă sub masă. 

- Bunicul dumneavoastră? 

- Amir Bin-Sal. 

Lara încuviinţă. 

- Locuiesc deasupra sa. Ce dorește de la mine? 

- Nu știu acest lucru. Mi-a spus doar că dorește să vă vorbească. 

Lara achită nota de plată şi se ridică. Înainte de a-l urma pe 
bărbatul în uniformă, așeză cuțitul uşor, pe farfurie, înapoi. 


Amir Bin-Sal era bătrîn şi uscat. Încovoiat, stătea în scaunul cu 
rotile. Pielea lui era palidă, ochii şterși. Un om distrus. 

Totuşi, o uimi pe Lara întrebînd-o dacă îl găsise între timp pe 
asiatic. 

- Încă nu, răspunse ea. De unde știți că îl caut? 

Bărbatul rise. Un ris trist și melancolic. 

- De cînd sînt paralizat, nu mai părăsesc locuinţa aproape deloc, 
explică el. Aceşti patru pereţi sînt unicul meu domeniu. Cînd Kemal 
nu vine în vizită — la aceste cuvinte arătă cu capul spre nepotul său — 
fereastra este unica mea legătură cu lumea exterioară. Nu că mă 
pling. Într-un anumit mod este mai palpitant decît televizorul pe 
care îl aveam odinioară. Afară, pe stradă, se desfășoară însă ade- 
vărata viaţă. 

Lara înţelegea. Bătrînul stătea toată ziua la fereastră, urmărea și 
trăgea cu urechea la ceea ce se întîmpla în vecinătatea sa. 

Bin-Sal continuă: 

- L-am văzut pe acest bărbat o singură dată - și asta înseamnă 
ceva. Trăieşte la fel de retras ca şi mine. Nu merge niciodată la 
cumpărături, nu trage niciodată perdelele pînă la margine, nu lasă 
lumina aprinsă seara. Extrem de ciudat. Locuiește în casa care are 
poarta albastră, pe cealaltă parte a străzii. La etajul al doilea, mai 
exact vizavi de locuinţa dumneavoastră, doamnă Mosehni. 

- Ce mai știți despre el? 

- Nimic, din păcate. De ce îl căutați? 

- Doar... Îmi datorează bani. Nimic altceva nu-i trecuse repede 
prin cap. A împrumutat o frumoasă sumă de bani de la mine și a 
dispărut în ceaţă. 

- Nu ştiu unde a dispărut, spuse Bin-Sal, dar îl cunosc pe pro- 
prietarul casei în care locuia. Numele său este Sherif Kaplan. 
Locuiește la cîteva blocuri distanță. Spuneţi-i că v-am trimis eu, aşa 
va vorbi cu dumneavoastră. E un om cumsecade, pe cît de cumse- 
cade poate fi un negustor iranian. S-ar putea să vă ceară bani. Dar 
sînt sigur că vă poate ajuta. 

În timp ce Emmet Walsh se întorcea din sala de mese, îi veni o 
idee. Poate că peisajul nu juca nici un rol. Poate că Anthony Nangala 
avea un motiv cu totul diferit pentru a rezerva camera 421. Era 
posibil să o folosească ca un fel de bază de unde își desfășura acti- 
vitatea? În acest caz era probabil să fi ascuns anumite indicii undeva 
între cei patru pereţi, indicii care aveau de a face cu proiectul său. 
Cu puţin noroc le va putea găsi. 

Pentru a uita de durere, sau cel puţin pentru a o înlătura un 
timp, Emmet începu căutarea. Trase comodele de la perete, se uită 
în spatele caloriferelor și în spatele tablourilor de pe perete, cotrobăi 
prin dulapuri și sertare. Fără rezultat, însă. Inspectă covorul căutînd 
adîncituri, bătu în perete să găsească goluri în spatele tapetului. 
Nimic, din nou. Nici în plapumă. Cusăturile pernelor nu păreau a fi 
în neregulă. 

La puţin timp după ora unsprezece renunţă. 

Efectul alcoolului dispăru între timp și Emmet constată, spre 
dezamăgirea sa, că era din nou lucid. Se gîndi să mai comande o 
sticlă de vin în cameră, dar se răzgîndi. În schimb merse în baie și 
făcu un duș. Apoi, epuizat, se lăsă să cadă pe pat. 

„Oare ce motiv să fi avut Anthony Nangala să rezerve întot- 
deauna aceeași cameră?“ 

În timp ce stătea întins și medita, privirea îi căzu pe un tablou de 
pe perete. Se uitase deja în spatele lui atunci cînd căutase prin cameră. 
Privea pentru întiia dată la subiectul tabloului. Era o tipăritură ce 

putea fi cumpărată cu bani puţini. Un peisaj modern mediteraneean, 
în prim-plan bărci cu pînze care așteptau în port, în plan secund 
cîteva umbrele de soare așezate în fața unei case de culoare albă, cu 
incripţia Bellevue. Evident, un hotel. 

După părerea lui Emmet, tabloul nu spunea absolut nimic. 
Totuşi îi capta atenţia oarecum magic. Brusc îi veni inspiraţia. 
Bellevue. Cuvint franțuzesc pentru priveliște frumoasă. 

Nu peisajul pe care îl oferea camera era special, ci acest tablou 
neînsemnat. 

Emmet se ridică și prinse tabloul de rame. Din cîteva mișcări 
scoase rama de sticlă și placa din spate. Cu un mic zăngănit căzu pe 
podea o cheiţă care fusese ascunsă în spatele unui paspartu. 

Emmet o ridică și o privi în palma deschisă. Instinctul îi spunea 
că această cheie avea legătură cu dispariția lui Anthony Nangala. 
Întrebarea era însă: în ce lacăt se potrivea cheița? 

Întoarse cheia pe cealaltă parte şi observă o inscripţie: SVH 15. 

Bingo! Trebuia să fie vorba de Sea View Hotel, caseta numărul 
15, ce altceva? Emmet simţi o agitație plăcută î în zona stomacului în 
timp ce își îmbrăcă costumul de jogging și părăsi camera. În spatele 
recepţiei stătea încă fata de culoare, care Îi dăduse camera lui 
Anthony Nangala. Emmet întrebă unde se aflau casetele hotelului. 

- Fiecare cameră are o casetă în dulapul din garderobă. Puteţi să 
vă alegeţi singur codul... 

- Nu există și casete separate? Sau seifuri? 

Fata încuvință. 

- Ba da. La capătul culoarului, pe partea dreaptă. 

Emmet îi mulţumi şi se îndreptă spre capătul culoarului. 

Peretele seifurilor arăta modest din cauza ușilor de crom zgîriate, 
dar acestea păreau protejate împotriva spargerilor. Emmet deschise 
caseta cu numărul 15 şi găsi înăuntru o mapă ticsită cu acte, pe care 
o luă cu el. Presimţi, cînd ajunse în cameră, că urma o noapte lungă. 

Era o vreme ploioasă şi friguroasă în acea dimineaţă de luni. 
Ceaţa se așezase peste oraş precum un val fin, de culoare gri. 
Minaretele din centrul Isfahanului se conturau doar ca umbre negre 
în depărtare. 

Lara stătea în faţa ușii lui Sherif Kaplan şi sună. Mai încercase o 
dată seara trecută, imediat după discuţia cu Amir Bin-Sal, dar fără 
succes. Spera ca de această dată să aibă mai mult noroc. 

Auzi paşi de cealaltă parte. La scurt timp, ușa se deschise și în fața 
ei apăru un bărbat cu o frunte înaltă și o barbă neagră. Arăta obosit 
și mirosea a usturoi. 

- Numele meu este Lara Mosehni, spuse ea. M-a trimis Amir 
Bin-Sal. El crede că dumneavoastră aţi închiriat o locuinţă unei 
persoane pe care o caut. Un chinez sau un japonez. 

Kaplan încuviință. 

- Un japonez. Dar a plecat pe furiș, fără să mă anunţe. Un indi- 
vid blestemat. 

Părea iritat, lucru ce era în avantajul Larei. Oamenii enervaţi oferă 
deseori mai multe informaţii valoroase, mai multe decît ar dori de fapt. 

- Bărbatul trebuie să fi fost înţepat de un scorpion, după cît de 
rapid a dispărut de aici, continuă Kaplan. Nici măcar nu a închis ușa 
în urma sa. Dacă nu m-ar fi anunţat vecinii, s-ar fi cuibărit deja vreo 
bandă de vagabonzi în locuinţă. Am știut de atunci că era o greșeală 
să închiriez unui străin. De la început am avut o presimţire, că ceva 
nu era în regulă cu el. 

- Aţi presimţit? Din ce cauză? 

- Cînd cineva care are bani își închiriază o locuinţă tocmai în 
această zonă, ceva e putred la mijloc. Și, în numele lui Allah, omul 
avea bani. Dorea locuinţa doar pentru două luni. I-am spus că 
trebuie să plătească în avans pe șase luni. Nici măcar nu a clipit cînd 
mi-a pus banii în mînă. 

Veşti neîmbucurătoare. Suspiciunea Larei că acest lucru ar avea 
legătură cu inamicul se întări. Era destul de puternic din punct de 
vedere financiar pentru a pune la cale un atac împotriva unei cetăți 
scoțiene, folosind elicoptere de luptă. 

- Ce ştiţi despre acest bărbat? întrebă ea. V-a spus numele? 

Kaplan se gîndi un moment. Apoi spuse: 

- Akanawe. James Akanawe. 

- Sînteţi sigur? 

- Aș putea să pariez că nu se numește așa. Dar cînd cineva plă- 
teşte în avans pentru o jumătate de an, nu pun nici o întrebare. 

Lara oftă. 

- Pot să vă dau însă numărul de înmatriculare al maşinii, continuă 
Kaplan. Mi l-am notat cînd a venit să ia cheia apartamentului. 

- Aţi notat numărul maşinii? De ce? 

- V-am spus că individul mi se părea ciudat. M-am gindit că nu 
mi-ar strica să am numărul mașinii. În cazul în care comitea ceva sau 
O ştergea, puteam să dau un indiciu poliției. Pentru o mică re- 
compensă, se subînţelege. 

Lara înţelese. Mînia nu-i afectase, din păcate, lui Kaplan simţul 
comercial. 

- Cât v-ar fi dat poliţia pe numărul de înmatriculare? întrebă ea. 

Kaplan Îi spuse o sumă exagerată. Lara negocie la jumătate. După 
aceea, Kaplan dispăru în casă. Din spatele uşii îi întinse Larei o hîrtie 
în schimbul banilor. 

- Conduce o mașină model Ford, de culoare albastru-închis. Din 
păcate, nu pot să vă spun mai multe despre mașină. 

Lara îi mulțumi și își luă rămas-bun. Ceaţa se răspîndi peste oraș 
în timp ce se întorcea acasă. 

Deșteptătorul sună și Emmet Walsh se trezi brusc din somn. 

La început nu realiză unde se afla. Într-un apartament al hote- 
lulu Royal Livingstone? În dormitorul său din castelul Leighley? 
Într-un avion? Apoi realiză că se afla în camera lui Anthony 
Nangala din hotelul Sea View. În Sudan. 

Nenumăratele călătorii făcute în ultima vreme îl zăpăciseră. 

Aruncă o privire prin cameră. Podeaua era acoperită cu nenumă- 
rate hirtii, câteva așezate una cîte una, altele în mici teancuri. Încer- 
case noaptea să facă ordine în amestecătura pestriță. Cîndva între ora 
trei şi patru dimineaţa renunţase și se culcase. 

După micul dejun, luptă cu înverșunare împotriva haosului din 
acte. Două ore mai tîrziu, își făcuse deja o părere completă despre 
proiectul lui Anthony Nangala privind comerțul cu carne vie și 
sclavie modernă. Statisticile erau zguduitoare. Experții estimau că la 
nivel global existau acum aproximativ 750 000 de oameni care trăiau 
în sclavie, cei mai mulți femei și copii. Problema era la nivel 
mondial, dar maximum era atins în citeva state africane și asiatice, cu 
precădere în zonele în care domneau tulburările și războaiele civile. 

În ceea ce privea această problemă, Sudan, statul cu cea mai mare 
suprafață din Africa, era realmente predestinat proiectului lui 
Anthony Nangala. Începând cu sfîrşitul dominaţiei britanice, în 
1956, nordul musulmano-arab a încercat să-și impună propriile legi 
minorităţilor creştine și animiste din sud, utilizînd frecvent și forțele 
armate. Cine nu se supunea era ucis sau alungat. Mai mult de un 

milion de sudanezi din sudul țării şi-au pierdut viaţa. Și mai mulți au 
fost puşi pe fugă, deoarece reprezentau prăzi ieftine pentru trafi- 
canţii de sclavi. 

Traficul de oameni era disponibil în multe pieţe nord-sudaneze. 
Preţul unui sclav era de aproximativ 150 dolari. Copiii costau ceva 
mai mult. Cine era cumpărat își pierdea orice drept. Frecvent se 
ajungea la abuzuri sexuale și pedepse corporale grave, chiar şi la cele 
mai mici greşeli. Cei mai mulţi sclavi erau forţaţi să se convertească 
și li se dădeau nume arabe. Li se fura intenţionat identitatea. Prin 
constringeri fizice şi psihice le era zdrobită rezistenţa, pînă nu mai 
îndrăzneau să se gîndească nici măcar la evadare. 

Aceste informaţii, cît și multe altele, fuseseră culese de Anthony 
Nangala din diverse surse: relatări din ziare, arhive de pe internet, 
publicaţii ale organizaţiilor pentru drepturile omului sau ale uniu- 
nilor bisericești şi multe altele. Prin investigaţii la faţa locului, nu 
doar în Darfur, ci și în munţii Nuba, unde băștinașii fuseseră 
urmăriţi întotdeauna fără milă, reușise să identifice cele mai impor- 
tante reţele de traficanţi de persoane. Oricum, din documentele sale 
nu reieșea că ar fi întreprins ceva împotriva lor. 

Pentru a avea ordine în cameră, Emmet Walsh strinsese hîrtiile 
într-un morman. Îi sări în ochi un articol decupat dintr-un ziar pe 
care nu-l remarcase pînă acum. Era scris în limba arabă. Deşi nu știa 
nici un cuvînt în limba arabă, bănui că era un alt raport despre 
sclavia din Sudan. Pentru a se asigura că nu trece cu vederea ceva 
important, se decise să traducă articolul. 

În spatele recepţiei stătea aceeași tînără fată. Arăta obosită și 
tensionată. Emmet se miră de programul ei lung, dar nu întrebă 
nimic. Se bucura să o vadă pentru că era sigur că îl va ajuta. 

După ce îi expuse chestiunea şi îi împinse pe tejghea articolul din 
ziar, fata îi traduse: 


În noaptea de 28 spre 29 august, în apropierea coastelor Beja Wad 
Hashabi, nu departe de graniţa cu Eritrea, mai multe persoane au 
dispărut fără urmă - şapte femei, șapte copii şi patru bătrîni. După 
raportul poliţiei din Tokar, în ultimele douăsprezece luni s-au mai 

înregistrat asemenea cazuri. Numărul total al persoanelor dispărute 
depăşeşte 40. Poliţia crede că persoanele dispărute au fost răpite şi 
trecute în sclavie, dar au mai accentuat că astfel de incidente se 
petrec foarte rar în această regiune. Făptașii sînt, pînă în acest 


moment, necunoscuţi. Investigaţiile mai necesită timp. 


Fata îi înapoie articolul. Emmet remarcă o schimbare la ea, pe 
care nu o observase înainte. 

- Ce se întîmplă cu dumneavoastră? întrebă el. 

- Din ce ziar este articolul? întrebă ea. 

- N-am idee. L-am găsit decupat. 

- În locul dumneavostră nu l-aș mai arăta așa deschis, aţi putea 
avea neplăceri. 

- Neplăceri? La ce vă referiţi? 

Aruncă o privire prin recepţie, ca şi cum ar fi dorit să fie sigură 
că nu era auzită de martori neplăcuţi. Apoi, se aplecă peste tejghea și 
șopti: 

- Articolul nu este dintr-un ziar mare. 

- De unde ştiţi? 

- Toate marile ziare sînt controlate de stat. Neoficial, bineînţeles, 
dar acest lucru nu schimbă nimic. Un articol care vorbeşte atît de 
deschis despre sclavia din ţara noastră nu ar putea fi niciodată tole- 
rat. Trebuie să fi apărut într-un mic ziar independent de provincie. 
Sau într-un ziar eritreic; la urma urmei, satul Beja este aproape de 
graniţă. În orice caz, puteți avea mari probleme dacă plimbaţi acest 
articol pe sub nasul unor persoane nepotrivite. A 

Emmet aprobă și îi mulţumi pentru avertisment. În același timp 
se întrebă dacă Anthony Nangala făcuse aceeași greşeală, arătînd 
articolul cui nu trebuia. Se întoarse în camera sa unde aşezase 
articolul din ziar, precum și celelalte documente referitoare la tema 
sclaviei, într-un teanc înalt. 

Brusc îi trecu prin cap că ceva nu era în regulă cu raportul din 
ziar. De ce tocmai bătrinii să fie făcuţi sclavi? Din documentele lui 
Anthony Nangala, Emmet știa că, frecvent, caravanele de sclavi 
trebuiau să străbată sute de kilometri de la un tîrg la altul. Ce bătrîn 

ar fi putut rezista unui asemenea marș dur? Și cîţi bani mai aducea 
el? Nu, nu avea nici un sens. 

A è A A 

Il mai frapa ceva. La început fusese doar un gînd șters, pe care 
nu-l putuse prinde, dar apoi deveni clar. Toate celelalte documente 
din mapa cu acte fuseseră adunate înaintea acestui articol. Pentru a fi 
sigur, mai răsfoi încă o dată teancul, unde atenţia ti fusese atrasă de 
datele documentelor. Bănuiala sa se adeveri. Articolul despre satul 
Beja Wad Hashabi era ultimul document de care se ocupase 
Anthony Nangala. 

A $ să T A îi Aa: ce à 

În ciuda căldurii din cameră, mîinile sale erau reci ca gheața. 
„Este acesta un indiciu hotăritor? se întrebă el. Indiciul care mă 
conduce la răpirea lui Anthony Nangala?“ 

Numărul de înmatriculare al mașinii, pe care Lara îl primise de la 
Sherif Kaplan, se dovedi a fi cea mai bună pistă. Nici poliţia și nici 
organele abilitate nu puteau să o ajute mai departe. Nu erau auto- 
rizaţi să dea informaţii. Aflase un singur lucru: numerele de înma- 
triculare erau din Teheran, lucru care nu ușura căutarea. 

Nu-i rămînea altceva de făcut decît să sune la toate firmele care 
închiriau mașini şi să se bazeze pe norocul și pe puterea ei de 
convingere. 

După două ore neîntrerupte, în care telefonase, găsise o doamnă 
amabilă, care îi dăduse binevoitoare informaţia - Fordul cu acel 
număr de înregistrare fusese închiriat de la filiala din Isfahan. 

Lara știa unde se afla sediul filialei Hertz şi se îndreptă spre acel 
loc. Traficul dens bloca străzile, aburii de smog alungau ceața dimi- 
neţii. Totuși Lara era bine dispusă. 

Reprezentantul firmei Hertz se prezentă drept Pierre-Louis 
Hosseini. Chiar de la începutul discuţiei preciză că mama sa era 
franţuzoaică. Era de presupus că făcea acest lucru cu toţi potenţialii 
clienţi pentru a crea o atmosferă de încredere și a sparge gheaţa. Lara 
îi povesti motivul pentru care venise. 

Hosseini aprobă. 

- Îmi aduc bine aminte de acest japonez, spuse el. Vocea lui era 
dură, dar părea a fi un om cult. 

- Puteţi să îmi spuneţi numele lui? Lara era curioasă dacă numele 
pe care fusese închiriată mașina era James Akanawe. 

- De ce e atit de important pentru dumneavoastră? 

— Am stat la semafor unul lîngă altul. 

Își pregătise dinainte această poveste. 

- Ne-am privit şi... cum să vă spun? Mi s-a întîmplat. Am putut 
doar să-i văd numărul de înmatriculare, apoi a dispărut. De atunci îl 
caut. A fost dragoste la prima vedere, înţelegeți? 

Hosseini oftă adînc. Apoi îşi călcă pe inimă și-și îndepărtă 
gîndurile. 

- Nu pot să văd o doamnă atît de frumoasă suferind, spuse el şi 
tastă ceva în calculator. Este vorba evident de un caz de urgenţă. Ah, 
aici este. John Nagashi. 

„Se pare că foloseşte tot atîtea nume ca şi mine “, se gîndi Lara. 

- Aveţi cumva adresa lui? 

Hosseini îi comunică numele hotelului, Plaza, numele străzii şi 
numărul, dar Lara ştiu imediat că nu puteau să existe. Adresa co- 
respundea centrului cartierului industrial. James Akanawe sau John 
Nagashi, sau cum se mai numea urmăritorul de prost augur, o 
inventase. 

- Ce mai puteţi să îmi spuneţi despre acest bărbat? întrebă ea. 

- Foarte puţine. Nu era foarte sociabil. Pot să îmi aduc aminte de 
un singur lucru: a fost primul meu client care a preferat să discute cu 
mine în franceză decît în engleză sau persană. Stăpînea limba chiar 
mai bine decît mine. 

„Un japonez în Isfahan care vorbeşte franceză, se gîndi Lara. Un 
lucru neobișnuit. Dar cum mă poate ajuta acest lucru?“ 

Wad Hashabi, satul Beja, aceste nume nu-i mai ieșiseră lui 
Emmet Walsh din cap. Femei, copii, ṣi bătrîni. Dispăruți fără urmă. 
Făcuţi, chipurile, sclavi. 

Dar ceva nu era curat în această poveste. 

Anthony Nangala trebuie să fi simţit același lucru. Emmet își 
repeta aceasta în timp ce conducea mașina închiriată pe şoseaua de 
pe coastă, spre sud. Anthony Nangala își urmase instinctul și desco- 
perise ceva important în Wad Hashabi, care îl acaparase total. În caz 
contrar, ar fi găsit timp şi în septembrie să se ocupe de documentele 
sale. Articolul decupat din ziar era, din punct de vedere cronologic, 
ultimul document din mapă. Prin urmare, trebuia să însemne ceva. 

„Sper să nu mă pierd într-o idee fixă“, se gîndi Emmet. Dar nu 
avea altă pistă. 

Soarele stătea sus pe cerul fără nori și făcea ca temperatura din 
mașină să fie insuportabilă. Emmet porni aerul condiționat, dar 
observă că nu funcţiona. Cobori geamul. Aerul cald îi provoca 
sudoare chiar și prin pori. 

La Suakin, la şaizeci de kilometri distanță de Port Sudan, şoseaua 
de pe coastă se îngusta și nu era într-o stare foarte bună. După încă o 
sută de kilometri, aspectul străzilor se înrăutăţise şi mai tare. Deși 
cumpărase o hartă de la firma de la care închiriase mașina, credea că 
se rătăcise. Într-un sat de pescari întrebase care era direcţia în care 
trebuia să o ia, lucru care nu fusese foarte ușor din pricina limbii. De 
îndată ce adusese harta, și arătase cu degetul locul în care dorea să 

ajungă, înţelesese de la un angajat al benzinăriei că trebuia să meargă 
mai departe pe șoseaua prăfuită. 

O oră mai tirziu, ajunse la destinaţie. Își parcă mașina la umbra 
unui baobab noduros și ultimii metri îi parcurse pe jos. Sub soarele 
încins, pămîntul era tare și crăpat. Ca şi în cea mai mare parte a 
Africii de Nord, domnea o climă aridă, de deşert. Din cauza înve- 
cinării, la doar cîțiva kilometri, cu coasta și cu pintenii munţilor 
Eritreei, lunile de vară aduceau răcoare, chiar și ploaie. 

Satul era în mare parte alcătuit din bordeie de pămînt circulare 
cu ferestre mici de forma ochilor de taur. Dar mai existau și multe 
case văruite, de forma unei cutii cu ferestre. Emmet observă într-o 
parte cîteva cămile. La mică distanţă, cîteva capre slabe rodeau iarbă 
uscată și crengi de copaci. 

Oftă. De unde să-și înceapă căutarea? 

Panoul care strălucea deasupra intrării uneia dintre cele mai mari 
case Îi sări în ochi. Porţiuni mari de vopsea erau şterse, totuși cu- 
vîntul „măcelărie“, scris în limba engleză, mai putea fi citit. Probabil 
o rămășiță a perioadei coloniale. Spera ca un om de aici să poată să-l 
înțeleagă. În caz contrar, trebuia să își caute un translator. 

Emmet se îndreptă agale spre măcelărie. Nu scăpă de privirile 
localnicilor, care stăteau în faţa colibelor și îl supravegheau curioși. 

„Foarte bine“, se gîndi el. Dacă Anthony Nangala fusese aici, 
sigur bătuse la ochi. 

În faţa măcelăriei era așezată o etajeră de lemn, pe care erau puse 
capetele a două capre și a două cămile, pentru ca toată lumea să fie 
convinsă de cît de proaspătă era carnea animalelor tăiate — una dintre 
practicile uzuale din Africa. Totuşi acest lucru trezi dezgustul lui 
Emmet. 

Încercă să ignore muştele care invadaseră craniile, cît şi mirosul 
de sînge, dădu la o parte perdeaua de mărgele și intră. Era surprin- 
zător de rece înăuntru. În spatele tejghelei stătea un copil, nu mai 
mare de unsprezece, doisprezece ani. 

- Bună ziua, spuse Emmet. Înţelegi limba mea? 

Tînărul nu reacționă. 

Emmet îi arătă gura sa şi apoi urechea, și apoi repetă: 

- Poţi să mă înţelegi? 
Băiatul scutură din cap. 


În timp ce Emmet se gândi ce ar trebui să facă, băiatul ieși din 
spatele tejghelei, îl luă de mînă și îl conduse afară. Înconjurară casa și 
intrară prin spate în timp ce băiatul strigă ceva în limba sa, cuvinte 
pe care Emmet nu le auzise niciodată. 

Un bărbat gras, îmbrăcat cu un tricou uzat și jeanși albaștri 
decoloraţi, ieşi dintr-o cameră. Chipul său de culoare semăna cu o 
mască de abanos. Ochii lui aproape străluceau în semiîntunericul 
vestibulului. 

Schimbă cîteva cuvinte cu băiatul, care apoi dispăru afară. 

Emmet îşi încercă încă o dată norocul. 

- Mă înţelegeți? 

Bărbatul îl privi o vreme nemișcat. Apoi, aprobă încet și îl întrebă 
cu o voce de bariton: 

— Ce doriți? 

- Caut pe cineva care poate să-mi răspundă la câteva întrebări. 

- Sînteţi aici din cauza dispăruţilor? 

- Da. 

- Sînteţi poliţist? 

- Mai degrabă detectiv. 

Sprâncenele bărbatului se ridicară. Părea dintr-odată mai prietenos. 

- Mai bine discutăm în bucătărie. Pot să vă ofer o cafea? 

Emmet refuză, îi era poftă să bea o găleată de apă rece ca gheaţa. 
Totuși primi o ceașcă aburindă. 

- Beţi, îi spuse bărbatul. O să vă facă bine. Băutul cafelei este un 
obicei sfint al poporului Hadendowa. Există la noi un proverb: un 
Hadendowa preferă să moară decît să refuze o cafea. 

Rise și sorbi din cafea. 

Emmet înţelese că rolul cafelei este un semn al ospitalităţii și luă 
şi el o înghiţitură. În timp ce lăsa cafeaua din mînă, spuse: 

- Credeam că aici trăiesc cei din tribul Beja. Sau cel puţin așa 
scria în articolul de ziar, pe care femeia de la recepţie mi l-a tradus. 

- Așa este, spuse bărbatul de culoare. Noi sîntem Beja, ca și 
majoritatea celor din această zonă. Dar Beja sînt împărţiţi în cinci 
grupuri. Unul dintre ele se numește Hadendowa. Dumneavoastră de 
unde veniți? 

- Din Scoția. 

- Asta e lingă Anglia, nu-i așa? 

- Da. 

Bărbatul duse, uimit, ceașca la gură. Înainte de a bea, spuse: 

- Un detectiv din Scoţia este interesat de dispariţia locuitorilor 
unui mic sat sudanez. Este uimitor. 

- Să fiu sincer, nu sînt interesat doar de dispariţia celor din Wad 
Hashabi, ci şi de un prieten de-al meu. Poate că l-aţi văzut deja aici. 

Emmet îi arătă poza lui Anthony Nangala, aflată în buzunarul 
cămăși. 

Măcelarul aprobă. 

- A fost aici. În urmă cu patru sau cinci săptămîni, aș zice. 
Dorea, de asemenea, să afle ceva despre incidentul din satul nostru. 

„Deci am avut dreptate, se gîndi Emmet. Anthony găsise ceva aici.“ 

- Aţi mai vorbit cu el de atunci? 

- Da, sînt singurul din sat care vorbeşte limba engleză. Am 
tradus chiar și pentru el. 

- Cu cine a mai vorbit? 

- Cu N’tabo. Este cel mai bătrîn om din satul nostru. El a văzut 
ce s-a întîmplat. 

- Vreţi să spuneți că el ştie cine i-a răpit pe locuitori? 

Pe chipul măcelarului se citi brusc tulburarea sau poate chiar 
teama. 

- Nu a existat nici o răpire, spuse el sigur. 

Preţ de un moment, Emmet crezu că bărbatul avea să i se des- 
tăinuie, dar păru că se răzgîndise și spuse: 

- Mai bine vă duc acum la N’tabo. 

Bătrânul satului locuia într-un bordei de pămînt tradiţional, aşezat 
în mijlocul satului. Din cauza ferestrelor mici, lumina soarelui pătrun- 
dea foarte puţin înăuntru astfel încît arăta mai sumbru decit sala 
mare a castelului Leighley. În aer plutea mirosul aromat al tabacului. 

Măcelarul îl prezentă în limba celor din Beja, numită bedawiyyet. 
Apoi se așezară amindoi lîngă N’tabo, pe rogojina de rafie de pe podea. 

După ce Emmet se obișnui cu camera întunecată, observă doi 
cercei de argint care sclipeau în nasul bătrinului. În colțul gurii avea 
o pipă lungă. Ochii mici nu păreau să poată vedea ceva. De sub 
pelerina roșie ieși la suprafață un braţ slab, zbîrcit care îi arătă o cană 
de tablă. Spuse ceva cu o voce răgușită, ceva ce Emmet nu înţelese. 

Măcelarul îi traduse: 

- V-a întrebat dacă doriţi o cafea. 

Emmet se gîndi la inima sa neagră şi oftă. 

- Cu plăcere, spuse el. 

Ceva mai tirziu stăteau toți trei în cerc şi discutau. 

- Este o pedeapsă, traduse măcelarul cuvintele lui N’tabo, care își 
spunea povestea cu o voce de mormînt. 

- O pedeapsă? repetă Emmet. Pentru ce? 

- Pentru că ne-am pierdut credinţa. 

- Credinţa în islam? 

Bătrînul privi dispreţuitor. Măcelarul traduse încă o dată. 

- Credinţa în noi înşine. Am supus legile noastre tradiţionale, 
Salif-ul, celor sudaneze, și respectăm mai mult Sharia islamică decît 
religia taţilor şi a bunicilor noștri. Renegăm din ce în ce mai tare 
rădăcinile noastre. Uităm cine sîntem. Și acest lucru a mîniat spiri- 
tele. Bătrînul făcu o pauză și trase mînios din pipă. Dintre toți, ti- 
nerii și-au întors privirea de la tradiție, pentru a trăi o altă viaţă, 
modernă. Părăsesc satul pentru orașe. A fi cioban la oi, capre sau 
cămile nu le mai este de ajuns. Doresc mașini și televizoare. Mai există 
în Wad Hashabi doar o mînă de tineri. Două treimi din populaţie au 
peste cincizeci de ani, mulţi chiar peste optzeci. Am fost dintot- 
deauna un popor sănătos, tare. Totuși, în loc să fim recunoscători, 
ne consacrăm religiilor străine și luxului. Acestea sînt motivele 
pentru care spiritele sînt mînioase. 

- Am citit că doar femei, copii şi bătrîni au dispărut din sat, 
spuse Emmet. 

N"tabo încuviință, după ce măcelarul îi traduse. Mai exact: femei 
însărcinate, copii sub treisprezece ani și unii dintre cei mai bătrîni 
locuitori ai Wad Hashabi. De ce nu alții? 

- Răspunsul îl pot da numai spiritele. Dar ştiu un lucru sigur: 
cine respectă tradiţia, nu are de ce să se teamă. Doar cei necre- 
dincioşi sînt luaţi de Jinn. 

- Jinn? 

N’tibo îl privi pe Emmet cu ochii căscați și explică: 

- Demonul negru. Se hrăneşte cu sîngele victimelor sale pentru a 
se menţine tînăr. Va continua să viziteze satul nostru pînă cînd ne 
vom schimba. 

Făcu o pauză. Emmet încercă să permită să i se observe decepţia. 
Sperase să primească indicații concrete despre incidentul din Wad 
Hashabi. În schimb, îi spunea o poveste despre spirite și demoni 
vampiri = în orice caz pentru Emmet era un basm pentru ca locui- 
torii satului să se întoarcă la vechile lor credinţe. 

N"tabo spuse ceva. 

- Am observat că sînteţi sceptic, spuse traducătorul. Dar acesta 
este adevărul. N’tabo a văzut demonul cu proprii ochi. Acest lucru 
s-a întîmplat acum un an, cînd au dispărut pentru prima dată per- 
soane din sat. Jinn venise noaptea. Plana ca o umbră prin sat, pă- 
trundea încet în colibe și își lua victimele. Nu se apărau, păreau în 
schimb deja morţi, în timp ce îi tîra după el. N’tabo se speriase atît 
de tare încît nu îndrăznise să dea alarma. Nimeni nu poate face ceva 
împotriva unui demon. 

Măcelarul se opri, avu o discuţie cu bătrînul satului și repetă încă 
O dată insistent: 

- Nimeni nu poate să facă ceva împotriva unui demon. De aceea 
N"tabo vă sfătuieşte, ca şi pe prietenul dumneavoastră, să nu-l 
provocaţi pe Jinn. Este puternic. O să vă ia și dumneavoastră sîngele 
dacă îi treziţi mînia. 

Lara Mosehni se întoarse după-amiază în locuinţa sa. Se simţea 
istovită. 

După vizita la Pierre-Louis Hoseini conduse la adresa pe care 
japonezul şi-o înregistrase la firma Hertz. Dar după cum bănuia, 
adresa nu exista. Nici măcar hotelul Plaza nu se afla acolo, ci o 
fabrică de textile. 

Pentru a se asigura că nu-i scapă nimic, Lara își cumpără de la un 
birou de informaţii pentru turiști un catalog cu hoteluri. Orașul 
avea două hoteluri Plaza, dar în nici unul nu fusese înregistrat, în 
ultimele săptămîni, un client japonez. 

Deși Lara nu își făcuse speranţe prea mari, era decepţionată. 
Numărul mașinii se dovedise a fi doar o fundătură. Nici faptul că 
japonezul vorbea perfect limba franceză nu o ajuta momentan. 

Merse la baie și își spălă fața. Se simțea mai bine acum. În timp ce 
mînca un sandviș în bucătărie, se gîndi la viitorul ei pas. Li trecea 
prin cap o singură modalitate de a da de urmele japonezului. 

O jumătate de oră mai tîrziu stătea din nou în faţa casei lui Sherif 
Kaplan. Cînd bărbatul deschise, Lara observă ochii întredeschiși și 
faţa somnoroasă. Evident, bărbatul tocmai aţipise. 

- Nu v-a ajutat numărul maşinii? 

Lara dezaprobă. 

Kaplan își netezi barba. 

- Azi-dimineaţă am făcut o afacere cinstită, bombăni el. Să nu 
credeţi că o să vă returnez banii. 

- Din contră, răspunse Lara. Nu vreau să-mi recuperez banii, ci 
să mai scap de câțiva. 

Oboseala dispăru brusc de pe faţa lui Sherif Kaplan. Cu ochii 
sclipind şi un rînjet larg spuse: 

- Sînt sigur că vom cădea de acord. 


Lara nu avusese nevoie de mult timp pentru a-l convinge pe 
Kaplan să o lase în locuinţa japonezului. La început șovăise, deoarece 
contractul de închiriere era încă valabil și el nu avea nici un drept să-i 
arate ei locuinţa, dar Lara ştia că erau doar pretexte pentru a mări 
preţul. La final, îi plătise echivalentul a treizeci de lire englezești. 

Locuinţa era o hrubă neprimitoare. Mirosea a mucegai, ca şi cum 
n-ar mai fi fost aerisită de luni de zile. Lumina soarelui nu pătrundea 
aproape deloc prin perdelele trase. 

Lara cercetă cu atenţie toate locurile, dar existau foarte puţine 
semne că cineva ar fi locuit pînă acum cîteva zile în acest aparta- 
ment. Mobilierul îi aparţinea lui Sherif Kaplan. Lucruri personale, 
precum cărți sau tablouri, lipseau. 

Cu toate acestea, japonezul lăsase urme: o rolă de hîrtie igienică 
pe toaletă, cîteva provizii şi sticle de apă în frigider, o găleată de 
gunoi pe jumătate plină, deasupra căreia biziia un nor de muște. 

Lara căută o jumătate de oră alte indicii - în zadar. Nu-i rămînea 
nimic altceva de făcut decît să caute în găleata de gunoi. 

Norocoasă, nu a trebuit să caute prea mult în găleată, deoarece 
chiar deasupra era aruncată o conservă care îi atrase atenția. La 
prima privire se gîndise că această conservă fusese folosită pe post de 
scrumieră, dar observă că nu erau mucuri de ţigară înăuntru, ci o 
bucată de hîrtie arsă. O scoase cu grijă afară și o desfășură pe locul 
unde se spală rufele. Cenușa îi căzu printre degete. Hirtia se desprinse 
în bucățele. 

Voia să renunţe cînd observă că o bucată de hirtie nu fusese 
complet arsă. O ridică cu grijă. Hirtia se colorase în maro din cauza 
flăcărilor și, în plus, era înconjurată de mucegai de culoare verde. To- 
tuşi se mai puteau recunoaște semnele grafice. Ridică hîrtia la lumină. 

„Un şir de cifre, murmură ea. Începutul şi sfîrşitul sînt carbo- 
nizate, dar mijlocul este lizibil... 334724.“ 

- Aveţi cumva idee ce poate să însemne? 

Kaplan ridică din umeri, rînji și spuse: 

- Aş spune că e o bucată de hirtie cu cîteva cifre. 

Soarele apusese deja cînd Emmet Walsh se întoarse în Port Sudan. 
Îşi parcă mașina pe o stradă laterală și făcu o mică plimbare pe plajă 
pentru a-şi relaxa picioarele după lungul drum cu mașina. Dinspre 
mare adia o briză fină. În sfîrşit, puţină răcoare după o lungă zi caldă. 

Nu se simţea doar transpirat, ci și înfometat. De la micul dejun 
nu mai mîncase nimic. Cafeaua tare de la Hadendowa îi crease pro- 
bleme de stomac și inimă. Avea atît de multă cofeină în sînge încăt 
ar fi putut trezi un urs din hibernare. 

Se hotărî să facă un duș și, apoi, să ia o cină copioasă în restau- 
rantul hotelului. La acest gînd, îi lăsa gura apă. 

La recepţia hotelului stătea în această seară un tînăr. Îi întinse 
cheia camerei şi un mesaj din partea Larei Mosehni: „Sună-mă 
urgent. Am vești interesante“. În plus, mai erau trecute numele și 
numărul de telefon. Nimic altceva. 

Deoarece stomacul începuse să facă zgomote, îşi luă un sandvici 
din restaurant, pe care îl mîncă în drum spre cameră. Nu se simţea 
deloc sătul, dar, cel puţin era de ajuns pînă ce o suna pe Lara. 

Se așeză pe pat, se întinse după receptorul telefonului și tastă 
numărul. 

- În sfârșit, spuse Lara. Mă temeam că ţi s-a întîmplat ceva. 

Emmet îi povesti despre vizita lui în Wad Hashabi, satul 


bătrinilor. 

- Chipurile, acolo, e vorba de un demon negru. Jinn. Îi pe- 
depseşte pe toți cei care nu respectă tradiţia. Vine noaptea, își ia 
prada și îi suge sîngele. 

- Acest lucru este oribil. 

- O superstiție, nimic mai mult. Interesant este că Jinn vizează 
doar o anume grupă de persoane. Am lista tuturor persoanelor dispă- 
rute. Sînt exclusiv copii, femei gravide și bătrîni. Nu pot să-mi ima- 
ginez că poate să aibă legătură cu abaterea de la tradiție. Trebuie să 
fie ceva ascuns în spate, chiar dacă încă nu știu ce. 

Făcu o pauză şi continuă: 

- Pînă în acest moment, demonul nu a lăsat nici un indiciu util. 
Sincer să fiu, nu ştiu cum îi pot da de urmă. Dar cred că Anthony a 
găsit ceva. A aflat cum au dispărut oamenii, motiv pentru care ci- 
neva l-a ameninţat. De aceea a fost îndepărtat. 

Oftă. 

- Să trecem la tine acum. Din mesajul tău am înțeles că ai no- 
utăți. Sînt curios. 

Lara îi dezvălui tot ce aflase despre japonez în ultimele zile. Îi 
povesti mai ales despre percheziţia casei japonezului și despre bucata 
de hîrtie găsită în conserva din lada de gunoi. 

- Era scris pe ea un număr de telefon, spuse Lara și îi spuse șirul 
de cifre. Firește că lipsesc primele şi ultimele cifre. 

- Ce să fie oare, întrebă Emmet. Un cod? 

- Asta am crezut şi eu la început. Dar apoi mi-am amintit că 
reprezentantul firmei Hertz precizase că japonezul vorbeşte limba 
franceză. 

- Un număr de telefon. 

- Exact. Dacă pui în faţa șirului de cifre doi de zero, rezultatul 
este prefixul internaţional al Franţei - 0033. Asta înseamnă că 
numărul de telefon începe cu 4724. 

Nu dură mult ca Emmet să îşi dea seama. 

- Interpolul, constată el. Numărul complet era 0033/472447000. 
Aparţinea repertoriului fiecărui membru. 

- Şi eu cred asta, spuse Lara de la celălalt capăt al firului. 

Emmet își trecu mîna prin părul cărunt și se așeză pe pat. 
Bineînţeles că în Franţa existau mii de numere de telefon ale căror 
prime cifre erau 4724. Dar instinctul său îi spunea că avea dreptate. 

Gândul nu era chiar eronat. În încercarea de a urma calea dreptă- 
ţii, membrii ordinului acționau des în limitele legalităţii, doarece nu 
ţineau seama de mijloacele ilegale asemănătoare celor pe care le combă- 
teau. În ochii lui Emmet, era doar o necesitate. Fără o anumită 
proporție de utilizare a forței, unele lucruri nu puteau fi rezolvate. 
Totuși, dreptatea personală încalcă acum încă o dată cele mai multe 
dintre legile planetei. N-ar fi, așadar, de mirare ca Interpolul să fie pe 
urmele organizaţiei. Urmele ei - medaliile cu trandafirul și sabia - 
nu ar fi foarte greu de urmărit. De un an era utilizată de către ordin 
ca avertisment pentru toţi cei care acționau de partea opusă dreptăţii. 

Emmet crezuse atunci că fusese o idee bună. Poate că s-a înşelat. 

- Există totuşi un lucru care neagă faptul că japonezul ar lucra 
pentru Interpol, spuse Lara de la celălalt capăt al firului. 

Emmet înţelese și el. 

- Atacul asupra castelului Leighley, murmură el. Interpolul nu a 
pus pe urmele noastre elicoptere de luptă. Asta înseamnă că ori șirul 
de numere de pe hîrtie nu are legătură cu Interpolul sau că vinovatul 
pentru distrugerea castelului este altcineva. Ceea ce ne duce iar la 
răpirea lui Anthony Nangala. 

Făcu o pauză ca să se gîndească. 

- Te sfătuiesc să rămii în Isfahan. Încearcă să mai afli ceva despre 
japonez. Dacă nu şi-a părăsit practic niciodată locuinţa, cum afirmi 
tu, trebuie să existe persoane care să îl fi servit - cu alimente şi alte 
lucruri necesare. Mai vorbește încă o dată cu proprietarul locuinţei. 
Poate ştie ceva ce lui i s-a părut neimportant, dar care ne poate duce 
pe noi mai departe. 

Incheiară conversaţia. Emmet făcu un duş, se rase și merse la 
restaurant. În timp ce mînca supa de scoici, primul dintre cele cinci 
feluri de mincare, îşi aminti de Scoţia. Bombardarea castelului. 
Moartea prietenilor și a tovarășilor săi. Cu cît se gîndea mai mult, cu 
atît mai convins era că japonezul nu avea nici o legătură cu 

dezastrul. Concordanţa șirului cifrelor numărului de telefon nu 
putea fi o coincidenţă. 

„Nu, motivul catastrofei din Scoția se află la capătul pistei pe care 
Anthony Nangala a descoperit-o. Urma celor dispăruţi. Urma 
demonului negru.“ 


28 


Universitatea din California, Los Angeles (UCLA) 
Facultatea de biologie şi genetică 


A 

În sala de curs era o liniște de mormînt, deși era ocupată pînă la 
ultimul loc. Nimeni nu șuşotea, nimeni nu scria bilețele. Chiar şi 
cele două blonde atrăgătoare din rîndul al treilea, care pînă atunci 
flirtraseră cu băieţașii vecini, amuţiseră și își îndreptaseră atenţia 
doar în față. Doctorul Thomas Briggs, profesor docent invitat, 
constată cu plăcere că toate privirile, fascinate, erau îndreptate spre 
el, şi asta cu toate că nu putea fi numit o apariţie impresionantă. 
Avînd un metru șaptezeci şi unu înălțime, era mai degrabă scund 
pentru un bărbat și părea ușor firav. Multora dintre cei care îl cu- 
noscuseră le făcuse, la prima vedere, o impresie de intimidare, deși 
era tocmai invers. Înainte de toate, cînd venea vorba de unul dintre 
subiectele sale de cercetare, bărbatul de patruzeci şi cinci de ani era 
plin de aroganță - ca şi acum. 

Făcu o pauză, savură ideea de a fi în centrul atenţiei. Apoi își lăsă 
privirea să se plimbe printre rînduri. Auditoriul său era amestecat. 
Fireşte, majoritatea erau studenţi, dar și cîțiva profesori care își 
găsiseră drumul aici. Briggs credea că, în ultimul rînd, recunoscuse 
un reporter căruia îi dăduse deja un interviu. Probabil că nu era 
unica reprezentantă a presei din sală. 

„Transferul de experienţă prin neurotransmiţători“, aceasta era 
tema. Nu era tocmai menită să producă valuri de entuziasm, dar 

Briggs, ca orator experimentat, ştia cum să trezească interesul 
auditoriului. Poseda talentul oratoric. 

- În trecut, popoarele canibale credeau că puterea dușmanilor lor 
le putea fi transmisă dacă le consumau carnea, spuse el cu o voce 
sigură. Și asta nu la figurat, ci la propriu. Mîncau inimile morților în 
speranţa unei vieţi mai lungi. Consumau alte organe interne pentru 
a-şi întări sănătatea. Și le mîncau testiculele pentru a-și fortifica băr- 
băția. Rise cînd văzu că feţele unor ascultători se schimonosiră, în 
special cele ale băieţaşilor de lingă blonde. Totuşi, ceea ce nouă ni se 
pare a fi o superstiție barbară, este de mult dovedit științific. Încă de 
la începutul secolului al XVI-lea, medicul şi savantul Paracelsus scria: 
„Similitudinea tratează similitudinea“. Cine are un ficat slab, să mă- 
nînce un ficat. Cine are un rinichi slab să mănînce un rinichi. Cine 
are probleme de potenţă trebuie doar să... cred că știți la ce mă refer. 

Luă din nou o mică pauză înainte de a depăna firul mai departe. 

- Similitudinea se tratează cu similitudine. Cu toate că Paracelsus 
este cunoscut ca întemeietorul medicinei moderne, nu este nici pe 
departe primul care a ajuns la acest principiu. Din anul 1500 î.Hr. 
era deja descrisă, în cele mai importante cărți ale ştiinţei medicale 
vechi, o metodă de prevenire a impotenţei. Produsă din testicule de 
taur. Practici identice erau utilizate peste tot în lume. Plinius cel 
Bătrîn, de exemplu - a trăit cam în aceeaşi perioadă cu Isus şi a fost 
comandat roman - credea orbește că testiculele porcului mistreţ 
tînăr regenerau virilitatea. Hindușii consumau băuturi preparate din 
testicule de tigru. 

Briggs se uită prin sală. Auditoriul părea dezgustat, dar simultan 
fascinat. Briggs era sigur că putuse să treacă dincolo de tema pro- 
priu-zisă fără a pierde atenţia generală. 

- Bunica îmi spunea mai demult foarte des: »„Mănincă creier, 
tinere, ca să fii deștept“. Și trebuia să golesc două farfurii. În prin- 
cipiu, făceam același lucru ca și vechii egipteni, romani sau hinduși. 
Să nu uităm de canibali. Mîncam anumite organe pentru a dobîndi 
calitățile lor. Poate că azi nu aş sta în faţa dumneavoastră dacă nu 
m-aș fi hrănit cu supă de creier. 

Un chicot se auzi printre rînduri. Briggs era conştient că micile 
anecdote pe care le făcea dădeau bine la public. Destindeau atmosfe- 
ra și dădeau discursului o notă personală, chiar dacă, la fel ca și azi, 
erau inventate. 

Își ridică din nou vocea de bariton: 

- În orice caz, dacă nu m-aș fi atins niciodată de supa bunicii 
mele, aș fi aflat despre experimentul cu viermele lat al lui Thompson 
și McConell. Cei doi cercetători au descoperit că experienţa și 
comportamentul unei ființe pot fi transmise prin hrană. Au influ- 
ențat anumite modele de comportament ale viermilor laţi, i-au 
omorît, le-au prelucrat celulele și ulterior le-au aplicat celorlalți 
viermi. Acești viermi dispuneau, prin urmare, de același comporta- 
ment ca și cel al viermilor consumaţi. Experienţa se dovedește prin 
urmare a fi legată de anumite substanţe chimice celulare. 

Lăsă cuvintele să impresioneze și luă o gură de apă. 

- Profesorul Gay de la Universitatea Western Michigan a făcut 
experimente similare pe șobolani și a ajuns la aceleași rezultate. 
Cobaii au fost electrocutaţi, pe durata mai multor zile, pînă cînd le-a 
fost indus sentimentul de teamă. Din creierul animalelor ulterior 
ucise, le-a luat o soluţie pe care a injectat-o apoi altor șobolani. 
Aceștia din urmă au avut aceleaşi sentimente de teamă ca şi cei ce 
fuseseră maltrataţi. Profesorul Ungar de la Colegiul Medical Baylor 
al Universităţii Houston a făcut chiar un pas înainte şi a constatat în 
acest mod că transferul de experienţă poate avea loc și printr-un alt 
fel de intervenţie. Mai concret, experienţa şobolanilor poate fi 
aplicată la șoareci și invers. Profesorul Ungar a reușit chiar să filtreze 
o materie specială din memoria a patru mii de animale, care fuseseră 
anterior electrocutate, inducîndu-li-se teama de întuneric. A numit 
extractul „scotofobină“. Noţiunea de scotofobie provine din greacă 
şi înseamnă frică de întuneric. Scotofobina poate fi prelucrată chiar 
şi sintetic. Mai bine zis, o moleculă de memorie dintr-o cutie chi- 
mică. Cu timpul au fost descoperite și produse artificial alte mole- 
cule de memorie. 

Închise proiectorul şi notă cîteva indicaţii literare pe o foiţă. 

- Înapoi la bunica mea, spuse el, şi la supa de creier de vită, pe 
care mi-o dădea să o mănînc regulat. Cînd substanța craniană conține 
materii experimentale chimice, care sînt transmise oarecum prin ali- 
mentaţie, mă întreb de ce nu îmi lasă gura apă cînd mă gîndesc la o 
pășune verde? De ce nu intru în panică cînd în supermarket stau față 
în față cu un măcelar? Bineînţeles că nu există informaţii științifice 
despre transferul de experiență la oameni, dar principial se iau în 
considerare trei teorii. În primul rînd: cantitatea de materie experi- 
mentală conținută de supa bunicii mele şi-a pierdut din valoare sau, 
prin gătire a devenit nefolositoare. Doi: molecula de memorie este 
incompatibilă între oameni și animale, așadar prea diferită pentru a 
putea fi transmisă. Sau, în al treilea rînd: am fost al naibii de norocos. 

Auditoriul rîdea, în timp ce Briggs aştepta rînjind pînă se făcu 
din nou liniște. 

- Recunosc, continuă el. Cercetarea moleculelor de memorie este 
încă la început, dar imaginaţi-vă impresionantul potenţial pe care 
această ramură a științei o ascunde. Nu vă gîndiţi doar la transmi- 
terea fricii sau la alte trucuri mărunte. Gindiţi mai departe! Imagi- 
naţi-vă că v-aţi putea însuși o nouă disciplină sportivă. Sau o limbă 
străină. Ba chiar aţi putea să vă încheiaţi studiile doar printr-o simplă 
injecție. Poate ar fi chiar posibil, cu ajutorul moleculelor de me- 
morie să activăm nouăzeci la sută din activitatea creierului nostru, 
care pînă azi a dormitat. Cred că cercetarea memoriei ne deschide 
căi la care pînă azi nici măcar nu am cutezat să visăm. Privi în sală. 
Mai aveţi alte întrebări? 

O duzină de mîini se ridicară. 


29 


Era din nou o dimineaţă înnorată, rece şi ploioasă în Isfahan. 
Vremea se potrivea cu dispoziţia Larei Mosehni. De trei ore discuta, 
nu doar cu Sherif Kaplan sau cu bărbatul în scaunul cu rotile, Amir 
Bin-Sal, ci şi cu toţi vecinii japonezului. Chiar dacă cineva îl ajutase — 
cu produse alimentare sau consumabile - nu a bătut nimănui la ochi. 

Lara se întoarse în locuinţa ei și deschise cutia poștală. Se aștepta 
doar la un cotidian, dar descoperi și o scrisoare expediată din New 
York. 

Privi mai atentă la corespondenţa din locuinţa sa. Rupse plicul și 
îi goli conţinutul pe masă: un film de 36 de poziţii, nedevelopat, şi o 
scrisoare, scrisă de Anthony Nangala. Brusc, pulsul Larei urcă. 

Mai aruncă o privire asupra plicului. Ștampila poştală era datată 
de lunea trecută. Anthony trebuie să fi trimis scrisoarea la scurt 
timp înainte de a fi răpit. De atunci fusese pe drum, înconjurînd 
jumătate de glob. Era ciudat că o scrisoare trimisă din New York, cu 
destinaţia Isfahan, ajunsese în doar o săptămînă. 

Anthony scria că pe drumul de întoarcere din Sudan la New 
York avusese impresia că era urmărit - de un demon negru din Wad 
Hashabi. Mai bine zis, de demonii negri, existau mai mulți. La 
ultima vizită în Wad Hashabi le crease dificultăţi. 

Și mai scria: 


Am dat de urmele unui pescar pe nume Fasil Mgali în satul Aqiq 
de pe coasta sudaneză. După cîte am înţeles din vorbirea sa stilcită, 

oamenii din Wad Hashabi dispar întotdeauna cu puţin timp înainte 
de ivirea „Omului de nisip al caracatiţei“, în portul din Aqiq. Prea 
multe nu pot să spun încă. 

Filmul din plic conține poze din Wad Hashabi, care întăresc 
spusele lui Mgali. Cred că am descoperit ceva fierbinte. Sper să 
nu-mi ard degetele. 

Te contactez eu. S-ar putea să am nevoie de sprijin. 

Anthony 


Lara înghiți în sec. Aceste rînduri sînt ultimele semne de viață ale 
lui Anthony Nangala. La scurt timp după expedierea scrisorii fusese 
răpit şi, de atunci, parcă înghițit de pămint. 

În cazul în care l-ar fi putut ajuta, se întreba dacă ar mai fi fost 
capturată în închisoarea din Anarak. O idee insuportabilă. Se simţea 
oribil. 

Pentru a-și înlătura gîndurile, se hotărî să ducă filmul la deve- 
lopat. l-ar prinde bine să iasă puţin la aer. La cîteva blocuri distanță 
se afla un studio foto. 

Mai ploua cînd ieși în stradă. 


Emmet Walsh încercă de dimineață să îşi schimbe mașina cu alta 
care să aibă aer condiționat funcţional. Totuși, toate modelele 
deţinute erau ori închiriate, ori în reparație. Se gîndi să returneze 
mașina și să se intereseze de o altă firmă care închiria mașini, dar se 
lăsă totuşi convins de bărbatul din spatele ghișeului și obţinu o 
reducere de preţ satisfăcătoare. 

Restul dimineţii şi-l petrecuse prin bibliotecile din Port Sudan 
pentru a scotoci după informaţii despre misteriosul incident din 
Wad Hashabi. Bibliotecarul se dovedise a fi dornic de a-l ajuta şi-i 
înmînă ediţiile arhivate ale ziarului Khartoum Monitor Sudan 
Vision, un ziar pentru vorbitorii de limbă engleză. Totuși nu găsi 
nimic din ce nu aflase deja. Cercetarea cotidianelor, cît şi a bule- 
tinelor SUNA, Sudan News Agency, de pe internet, fusese de 
asemenea fără rezultat. 

Întors la hotel, Emmet aşteptă un fax din Isfahan. Lara îi 
comunică să își verifice mailul. Urgent. 

Deoarece hotelul Sea View nu avea conectare la internet, Emmet 
se întoarse la bibliotecă. Acolo citi tensionat ce scria Lara despre 
corespondenţa neașteptată. Îi scanase scrisoarea lui Anthony Nangala 
şi pozele developate între timp. Toate acestea le atașase la mail. 

Prima dată Emmet deschise scrisoarea. Citi despre pescarul Fasil 
Mgali și-și aminti că trecuse pe lîngă mașina sa cu o zi înainte, în 
Aqiq. Satul era amplasat la o distanță de douăzeci sau treizeci de 
kilometri de Wad Hashabi. 

Emmet citi mai departe și scutură gînditor din cap. 

„Omul de nisip al caracatiţei“... Ce putea să însemne acest lucru? 
Uneori limbajul înflorit al băștinașilor ascundea atît de tare adevă- 
rul, încît nu puteai să înţelegi aproape nimic. 

În speranța că pozele îl vor ajuta mai departe, deschise celălalt 
fișier atașat al mailului. Conţinea poze din Wad Hashabi, cele mai 
multe făcute noaptea. În pofida întunericului, în unele poze puteau 
fi recunoscuţi cu ușurință bărbaţi în costume de camuflaj, care se 
furișau prin sat. Demonii. 

Ultimele trei poze arătau altceva: un obiect așezat sub un tufiș. 
Emmet crezuse la început că era o mască, pe jumătate îngropată în 
nisip. Apoi observă că era de fapt vorba de un mîner de cuţit, la capă- 
tul căruia se afla o emblemă lucrată cu măiestrie: o caracatiţă uriașă. 

Emmet printă poza şi scrisoarea şi plăti factura. Îl rugă apoi pe 
bibliotecar să întrebe la informații numărul de telefon al lui Fasil 
Mgali, dar nu figura nimeni cu acest nume În Aqiq. 

„Nu Îmi rămîne altceva de făcut decît să mai merg Încă o dată 
acolo“, se gîndi Emmet. La gîndul că aerul condiționat al mașinii era 
defect, simți sudoarea pe frunte. 

Cîteva ore mai tîrziu, își parcă mașina pe marginea pietroasă a 
străzii, pe o colină și coborî. Cămașa i se lipise de spate, căldura era 
insuportabilă. Merse la marginea colinei și își aruncă privirea peste 
Aqiq. Nu existau aici decît case sărăcăcioase de piatră, de culoarea 
nisipului, aproximativ cincizeci la număr. În mijlocul satului observă 
un loc mare, pe care erau aşezate cîteva bănci; la mică distanță era 
ţărmul stîncos. Pe chei, cîteva bărci se legănau pe valuri. 

Emmet trecu peste piatra pleșuvă, dărîmată a colinei și coborî 
umblînd agale spre centrul satului, unde întilni două femei care 
povesteau cu voci răgușite. De îndată ce îl văzură, amuțiră şi-l pri- 
viră curioase, probabil ca pe orice străin care se rătăcea aici. Se 
hotărî brusc să meargă la ele. 

- Fasil Mgali? întrebă el, fără a vorbi de la început în engleză. 

Privirile femeilor se aprinseră și începură să zbiere la el. Deoa- 
rece scutură neputincios din umeri, îi arătară prin gesturi direcția în 
care trebuia să se îndrepte. În afară de asta, Emmet înţelese că cel pe 

care îl căuta locuia într-o casă la marginea satului. Le mulţumi 
schiţind o reverență. Ambele femei își duseră mîinile la faţă şi 
începură să chicotească. 

Emmet se îndreptă spre marginea sudică a satului și privi casele. 
Panouri la uși nu existau în Aqiq. Chiar dacă ar fi existat — nu putea, 
oricum, să citească în arabă. 

Îi atrase atenţia o casă, aşezată la margine, nu departe de țărm, în 
mijlocul unei cîmpii cu pietriș dur și tufe uscate. Ușa era deschisă. Se 
decise să-şi încerce norocul acolo. 

Se îndreptă spre casă, bătu la ușă şi aruncă o privire înăuntru, dar 
nu dori să intre nepoftit. Înconjură casa, unde un bărbat de culoare, 
uscăţiv, cu o pălărie de paie, stătea lingă o barcă şi îi vopsea 
scheletul. De îndată ce îl observă pe Emmet, lăsă găleata cu vopsea și 
se îndreptă spre el. 

- Fasil Mgali? întrebă el. 

Bărbatul îi răspunse ceva. Emmet scutură din cap în semn că nu-l 
înţelegea și repetă: 

- Fasil Mgali? 

- Eu, Mgali, răspunse bărbatul într-o engleză stîlcită. Ce eu pot fac? 

- Caut ceva, spuse Emmet. O informaţie. Doresc să știu ce 
înseamnă „Omul de nisip al caracatiţei“. 

Mgali cobori colţul gurii gînditor. 

- Eu nu știu. 

- Aţi vorbit cu acest bărbat? Emmet îi arătă o poză repre- 
zentindu-l pe Anthony Nangala. 

Mgali scutură din cap. 

- Nu cunosc. Niciodată văzut. 

Răspunsul veni puţin prea repede. Emmet simţi că Fasil îl 
minţea. De ce? 

- Domnule Mgali, spuse el insistent. Bărbatul din fotografie este 
prietenul meu. A fost răpit, poate chiar ucis. Și la puţin timp înainte 
de a fi răpit a vorbit cu dumneavoastră. Dacă ştiţi ceva, vă rog, 
povestiți-mi! 

Scoase o bancnotă din portofel şi i-o afișă sub nas. Bărbatul de 
culoare se gîndi cîteva secunde, vîri bancnota în buzunarul pantalo- 
nilor și se mișcă. 

- Dumneavoastră veniţi, domnule, șopti el. Veniţi în casă. Acolo 
mai bine de vorbit. 


Fereastra mică şi murdară nu arăta aşa doar din cauza luminii, ci 
şi a căldurii. În casa de piatră a lui Fasil Mgali domnea o răcoare 
plăcută. 

- Doriţi beţi? întrebă Mgali. Apă? Bere? 

- Fără cafea. 

Bărbatul de culoare scoase dintr-un frigider care huruia, așezat 
lîngă nișa de gătit, două beri. Una i-o întinse lui Emmet, care se 
aşezase pe un scaun de lemn ce se clătina, pe care îl luase de la masa 
de mîncat. 

După orele petrecute pe drum, pe căldura pîrjolitoare, berea rece 
era o binefacere. Emmet luă o gură și se simţi îndată răcorit. 

- Bărbatul din poză a fost aici, începu Mgali. Doar o dată. Derek. 

- Baxter, completă Emmet. Derek Baxter. 

Se pare că Anthony a folosit același nume și aici ca şi la hotel. 

- Fl interesat pentru sat. Sat unde oameni dispar. 

- Wad Hashabi. 

- Da. 

Emmet își scoase din buzunarul cămășii poza din computer pe 
care o printase și o aşeză pe masă. 

- Această poză este din Wad Hashabi. Derek Baxter a făcut-o. 
Cunoașteţi semnul de pe mînerul cuţitului? 

Mgali luă poza în mînă. În timp ce o studie, teama îi fulgeră în 
ochi. 

- Da, spuse el încet. Caracatiţa. 

- Ce însemnă asta? De unde provine semnul acesta? întrebă 
Emmet. 

Buzele africanului tremurară în timp ce îi spunea povestea. Emmet 
trebui să se concentreze puternic pentru a înţelege ceva din engleza 
fragmentată, din care totuși, încetul cu încetul, se formă un întreg. 

Caracatiţa era un fel de animal blazon al şeicului Faruq al-Assad, 
care trăia pe cealaltă parte a Mării Roșii, în Sudan - nu departe de 
Aqiq - şi întemeiase o rafinărie. Șeicul Assad trimitea des ingineri 
aici, care aveau o predispoziţie pentru dreptate. De obicei, bărbaţii 
erau transportaţi din Aqiq cu un iaht și, mai tîrziu, ridicaţi. 

- Şi întotdeauna prezent este omul nisipului, accentuă Mgali. 

- Omul nisipului? Nu înţeleg. 

- El a fi mare. 

Bărbatul de culoare se ridică în picioare și își ridică mîna. 

- Atât de mare. Părul lui ca nisipul. 

Emmet înţelese. 

- Este blond? Părul lui are culoarea nisipului? 

Mgali aprobă. 

— Şi acest bărbat vine cu iahtul? 

- Da, cînd bărbatul nisipului aici, oamenii dispar din Wad Hashabi. 

Emmet mai luă o înghiţitură de bere, în timp ce își punea ordine 
în gînduri. Cuţitul din poze reprezenta emblema șeicului Assad. 
Pierderea tovarăşului său se datora poate chiar acestui bărbat al nisi- 
pului, aducător de nenorociri, căruia Anthony Nangala îi încurcase 
iţele cînd venise la vinătoare de oameni în Wad Hashabi. 

Bănuiala i se întări cînd Fasil îi povesti cum, într-o seară, se 
întorcea cu barca sa de la pescuit și auzi voci înăbușite de copii. Plini 
de jale, văicărindu-se. Dar Mgali nu mergea niciodată la pescuit fără 
băutură și pe deasupra mai era și vuietul vîntului care alungă zgo- 
motele, astfel încît nu fusese cu adevărat sigur dacă într-adevăr auzise 
ceva sau era doar o iluzie. De îndată ce află a doua zi că persoane din 
Wad Hashabi dispăruseră din nou fără urmă, trase concluzia. De 
atunci urmări toate anunţurile din ziar. Din Wad Hashabi dispăreau 
întotdeauna oameni la scurt timp după ce iahtul șeicului Assad se 
ivea brusc în Aqiq. 

- De ce nu aţi mers la poliţie? întrebă Emmet. 

fi privi de parcă avea În fața sa un nebun. Apoi spuse că cineva 
care răpește oameni nu poate fi descurajat de moartea unui pescar 
din Aqiq. Emmet trebui să recunoască imediat că teama bărbatului 

de culoare nu era chiar nefondată. Din acest motiv fusese foarte 
curajos să aibă încredere în el și în Anthony Nangala. 

Emmet își termină berea şi se gîndi la următoarea mișcare. Dar 
înainte de a ajunge la o concluzie, Mgali spuse: 

- Oamenii lui şeic Assad din nou aici. Și omul nisipului. 

- Vrețu să spuneţi acum? În timp ce noi discutăm aici? 

- Da. Iaht venit de două zile. 

- Și cînd vor fi luaţi? 

Mgali ridică din umeri. 

- Două zile. Poate trei. Nimeni nu ştie exact. 

Emmet se sprijini de scaunul care se clătina. Erau ştiri extrem de 
interesante. Se întreba dacă persoane din Wad Hashabi vor dispărea 
din nou. 

- Domnule Mgali, întrebă el, există aici, în apropiere, un telefon? 


Deși nu era trecut în cartea de telefon, Fasil Mgali avea telefonul 
său personal. Emmet îi dădu bărbatului bani pentru o convorbire 
internaţională și fusese condus la o nișă așezată lingă ușa de la 
intrare. În timp ce Emmet telefona, Mgali ieşise afară să-și vopsească 
barca în continuare. 

După ce telefonul sună de trei ori, Lara ridică receptorul. Emmet 
îi povesti tot ce aflase și o rugă să facă cîteva cercetări. 

- Mă interesează toate informaţiile ce există despre șeicul Assad. 
Unde trăiește exact? Cît de bogat este? Cîtă influență posedă asupra 
ţării sale? Caută să afli despre el cît de multe poți. 

- OK. 

- Poate reușeşti să afli cu această ocazie informaţii despre rafi- 
năria pe care a construit-o aici. Funcţionează pe numele firmei sale: 
Talit Oil. A fost înfiinţată cu aproximativ un an în urmă, în apro- 
piere de Aqiq. Mai multe nu știu, din păcate. 

- O să văd cu ce pot să încep. 

-În regulă. De altfel, nu o să fiu disponibil o perioadă. Vreau să 
mai arunc o privire prin Wad Hashabi. Am impresia că diavolul 
negru va ataca din nou acolo. Te contactez eu în două sau trei zile. 

A . . . . 

Inchise telefonul și merse în spatele casei. Amurgul se instalase 
deja, şi briza bătea fin dinspre mare. Emmet îi mulţumi lui Fasil 
Mgali și se îndreptă spre mașină. 


Soarele cobora repede la această latitudine, deși era deja întuneric 
cînd Emmet intră în Wad Hashabi. Parcă maşina ceva mai departe 
de accesul autovehiculelor, în spatele unor tufe de înălțimea unei 
persoane, pentru ca mașina să nu poată fi furată în timpul nopții, și 
parcurse distanța rămasă pe Jos. 

Întreaga viaţă a comunităţii părea să se desfășoare în jurul focului 
trosnind din piaţa satului. Lemnul pîrtia, flăcările de culoare galben-por- 
tocalie pilpîiau contra lunii care se ridica, scînteile urcau spre cerul 
întunecat ca niște licurici. Fumul fin plutea în aerul rece al nopţii. 

Majoritatea celor adunaţi în jurul focului purtau pelerine tradiţio- 
nale africane, confecţionate din stofă de culoare roşie sau albastră, dar 
şi cercei și lanţuri bătătoare la ochi. Unii cîntau și dansau, alții stăteau 
pur și simplu pe pături sau rogojine aşezate pe nisip și discutau. 

De îndată ce Emmet intră în cercul format în jurul focului, toate 
discuţiile amuţiră. Chiar şi dansurile și cîntecele se întrerupseră 
brusc. În schimb, o mulțime de priviri amuţite se îndreptară spre el - 
unele curioase, altele chiar respingătoare. Emmet se decise că cel mai 
bun lucru ar fi să rămînă un moment nemișcat, pentru ca ceilalți să 
se poată obişnui cu el. 

Îşi lăsă privirea să se plimbe şi-şi aminti de vizita de ieri: cei mai 
mulţi dintre băștinași depășiseră deja vîrsta a doua. Observă feţele rida- 
te, lipsa dinţilor, corpurile îmbătrinite. Wad Hashabi, satul bătrinilor. 

În sfirșit remarcă prezența cîtorva copii în mijlocul bătrinilor, a unui 
mic grup de femei şi bărbaţi cu virste cuprinse între douăzeci și patruzeci 
de ani, chiar și pe măcelar, unul dintre puţinii care purtau jeanși și 
tricouri. Emmet îl salută. Măcelarul se ridică de pe pătura sa, veni spre 
el şi-i întinse mîna. Gestul prietenesc destinse imediat atmosfera — 
fiecare îşi reluă preocuparea. Se dansa, se cînta și se povestea de parcă 
Emmet ar fi fost dintotdeauna o componentă stabilă a comunităţii. 

- Se pare că v-a lipsit cafeaua noastră de v-aţi întors atît de repe- 
de, spuse măcelarul. 

- Mi-aş dori să fie așa. Putem să vorbim undeva în linişte? 

Măcelarului nu-i scăpă seriozitatea din vocea lui Emmet. Faţa i se 
întunecă, de parcă lumina flăcărilor i-ar fi aruncat brusc pe chip 
umbre înfricoșătoare. 

- Veniţi la mine în casă, spuse el şi o luă înainte. 


Discutară în mica bucătărie. 

- Trebuie să vorbim în linişte. Fiul meu stă de azi-dimineaţă în 
pat cu febră. Nu vreau să se trezească. 

- Bineînţeles. 

- Doriţi să mincați ceva? Păreţi înfometat. 

Emmet primi oferta bucuros, şi măcelarul îi puse pe masă piine, 
crenvurști și brînză de capră. 

- Mă numesc Nelson. Nelson Mgobogambele. Dar numele de 
familie nu poate fi corect pronunţat de nici un alb. Cum vă numiţi? 

- Brian Fitzgerald. 

Măcelarul îl privi un moment. 

- Nu este numele dumneavoastră adevărat, nu-i aşa? 

- Nu, e valabil doar cît stau în Sudan. 

Nelson Mgobogambele era mulţumit de răspuns. 

- Miîncaţi ceva întîi și apoi povestiţi-mi de ce vă aflaţi aici, 
domnule Brian, spuse el. 


De îndată ce Emmet termină de povestit, cei doi bărbaţi se pri- 
viră o vreme în linişte. 

- Sînteţi sigur că Jinn va ataca din nou? întrebă Nelson. 

- Nu Jinn, ci oameni în carne și oase. Răpitori. 

- Dar de ce au în vedere satul Wad Hashabi? De aici și pînă la 
țărm sînt o jumătate de duzină de sate. De ce vin aceşti indivizi 
tocmai aici? 

- N-am idee. Poate doar pentru că Wad Hashabi este destul de 
îndepărtat de țărm pentru ca cineva să facă legătura cu iahtul șeicului 
Assad. 


Emmet medită un moment. 

- Răpitorii își vor încerca, cu siguranță, norocul pe parcursul 
următoarelor trei zile, zise el. Trebuie să-i avertizăm pe locuitorii 
satului să fie atenţi. 

Măcelarul oftă. 

- Acest lucru nu ar ajuta. Poporul meu este superstiţios. N"tabo, 
cel mai bătrîn sătean, are statutul unui preot. Cuvintele sale sînt 
valoroase. El a spus că l-a văzut pe Jinn cu proprii ochi. El pretinde 
că Jinn Îi ia doar pe cei care se îndepărtează de tradiție. Altfel spus: 
doar cei care cred în Jinn sînt cruţaţi. De aceea, nimeni nu ar cuteza 
nici măcar să ia în consideraţie povestea răpirii pe care dumnea- 
voastră o susţineți. 

Emmet nu pusese acest lucru la socoteală. 

- Atunci nu ne rămîne altceva de făcut decît să fim cu ochii în 
patru, spuse Emmet. 

Nelson Mgobogambele deţinea două arme de vînătoare - grele de 
manevrat, cu ochitor rabatabil, care arătau de parcă ar fi aparţinut 
perioadei coloniale. Bineînţeles că Emmet ar fi preferat o armă 
modernă, dar, de la distrugerea castelului Leighley nu se preocupase 
de acest lucru. Pînă acum nu-i fusese necesar. 

Cînd măcelarul observă privirea critică a lui Emmet, spuse: 

- Nu îmi subestimaţi doamnele. Le mîngiie drăgăstos. Poate că 
din punct de vedere al aspectului nu fac mult, dar puteţi lovi nasul 
unui ţinţar de la o distanţă de o sută de metri. 

- Foarte frumos, spuse Emmet. Atunci avem nevoie doar de un 
pix şi de o foaie de hirtie. 

În timp ce de afară se auzeau cîntecele și pălăvrăgelile celor strînși 
în jurul focului, Nelson făcu o schiță a satului Wad Hashabi. Cînd 
termină, Emmet privi lucrarea. În centru era situată piața satului, în 
jurul căreia erau aranjate spre stînga colibele de lut. De partea 
cealaltă a inelelor laterale, Nelson marcase mai multe dreptunghiuri. 

- Ce este asta? se interesă Emmet. 

- În mare parte cîmpuri, răspunse măcelarul. Chiar și două locuri 
îngrădite pentru capre şi cămile. 

Emmet inscripționă locurile corespunzătoare și studie desenul 
mai departe. În partea dreaptă, lîngă piaţă, semicercul colibelor se 

termina și trecea peste o suprafaţă goală, care semăna cu o stradă 
lată. De-a lungul celeilalte părți a suprafeţei libere erau înșirate puţi- 
nele clădiri moderne din Wad Hashabi: măcelăria lui Nelson, un 
minuscul supermarket și cîteva case. 

- Foarte bine, murmură Emmet, în timp ce se lăsa impresionat 
de desen, încercînd să intre în mintea răpitorilor. Din care colibe au 
dispărut oameni? întrebă el. 

Nelson îi arătă. Răpitorii se opreau exclusiv la colibele de lut, 
asta probabil deoarece puteau intra cu ușurință acolo. Totuși, Emmet 
nu putea prevedea nici un sistem. 

Se gîndi. La vizita de ieri, N’tabo precizase că pînă acum doar 
anumite grupe de persoane dispăruseră: femei însărcinate, copiii sub 
treisprezece ani și cei mai bătrîni locuitori ai satului Wad Hashabi. Îl 
rugă pe Nelson să marcheze toate colibele care erau locuite de astfel 
de persoane. La bătrîni se limitară la cinci dintre cei mai vîrstnici. 
Aşa se însumară zece locuinţe din optzeci, care prezentau un interes 
special pentru răpitori. 

- Ne împărțim, propuse Emmet. Dumneavoastră luaţi în primire 
cele patru colibe din nord. Eu supraveghez cele șase din sud. Cît mai 
durează sărbătoarea satului? 

- Aproximativ pînă la miezul nopții. 

- Cred că atît timp cît focul arde și satul este în picioare, nu 
există nici un pericol. Ar trebui să ne odihnim puţin pentru a fi în 
formă cînd ceilalți se vor culca. 

- În sufragerie este o canapea. Făceţi-vă comod acolo, vă trezesc 
eu mai tîrziu. 

- Ar trebui să vă întindeţi şi dumneavoastră, domnule Nelson. 

- Da, aşa o să fac și eu. Dar întîi vreau să verific încă o dată ce 
face fiul meu. 

Grija paternă a lui Nelson îl emoţionă pe Emmet. 

- Nu ar trebui să faceţi asta. Să renunţaţi la odihnă. Poate să fie 
foarte dificil. Nu vreau să vi se întimple ceva. 


Cifrele fosforescente ale ceasului lui Emmet arătau puţin după 
ora două şi jumătate. Liniştea se așezase peste sat. Chiar și greierii şi 

cicadele se opriseră din ţîrtit. Pe cerul fără nori sclipeau stelele, iar 
luna își răspîndea lumina palidă. 

Emmet stătea pe un ciot putrezit, la umbra unei colibe de lut, de 
unde avea o bună privire de ansamblu, dar nu putea fi remarcat. 
Tremura, în ciuda jachetei pe care i-o dăduse Nelson. Arma îi era 
așezată pe încheitura braţului. 

Era deja de mai bine de o oră afară, trăgînd cu urechea în noapte 
şi pîndind. La fiecare cincisprezece minute făcea un tur în jurul 
colibelor pe care le supraveghea. Chiar și acum, deşi era liniște. 

Se întoarse la ciot. Pentru a-și scoate frigul din oase, își frecă 
mîinile şi suflă peste ele. O capră behăi undeva. Primul zgomot de o 
eternitate. 

Apoi, i se păru că aude și altceva. Un țipăt scurt, înăbușit. Se 
gîndi că, probabil, era doar o maimuţă. Sau poate că nu. Își încărcă 
arma și se îndreptă tiptil, în lumina lunii, spre locul de unde se 
auzise zgomotul. 'Trecuse de locul unde fusese făcut focul, care acum 
mai mocnea încet, şi se îndreptă spre nordul satului. Se opri lingă un 
adăpost din frunze de palmier uscate şi lut, construit pentru nutreţul 
vitelor. Nelson trebuia, de fapt, să fie aici, dar nu era de văzut. 

Probabil că îşi făcea şi el tura, încercă Emmet să se convingă, deși 
simţea în același timp o presimțire sumbră. 

Ceva nu era În regulă aici. 

Rămase cîteva minute lîngă depozitul de nutreţ. Întrucît Nelson 
nu apăruse încă, se decise să Îl caute. Precaut, deoarece instinctul îl 
avertiza, merse tiptil spre marginea de nord a satului Wad Hashabi. 

Brusc, văzu umbra. O figură neagră, care strecurîndu-se fără zgo- 
mot prin satul Întunecat, dispăru dintr-odată într-o colibă şi, la scurt 
timp, reapăru. De această dată păru mai mare şi mai greoaie. În lumi- 
na lunii, Emmet observă faptul că personajul purta ceva pe umeri. 

Remarcă apoi o altă umbră, la cîteva case distanță. Îşi găsise deja 
victima, o femeie, după părerea lui Emmet. Stătea pe brațele răpi- 
torului, moartă sau sedată. 

Emmet își verifică arma şi îi urmă, dar, după cîțiva paşi, se opri. 
În fața sa, pe pămîntul bătătorit, era aşezată o armă. La cîțiva metri 
alături, la umbra unui bătrîn copac noduros, observă un alt corp. 

Presimţirea sa i se adeveri de îndată ce îngenunche și privi corpul 
cu atenţie. Era Nelson. Stătea așezat pe burtă, cu mîinile pe lîngă 
corp și capul răsucit tare pe spate. Răpitorii îi rupseseră gîtul. 

Priveliștea bizară a mortului îl îngrozi. Gîndul că fiul lui Nelson 
rămăsese fără tată îl tulbură. De cînd se alăturase ordinului avusese 
parte de multă suferinţă şi oroare, şi totuși nu se obișnuise. 

Închise repede ochii pironiţi în gol ai mortului și își jură să nu-i 
lase pe răpitori să scape nepedepsiţi. Era pe punctul de a se ridica, 
cînd lumina stridentă a unei lanterne de buzunar fusese îndreptată 
spre el. În același moment, cineva începuse să ţipe ca din gură de şarpe. 

Imediat ieșiră oameni din colibe, vorbiră agitaţi unii cu alții şi 
gesticulară violent. Năvăliră din toate direcţiile spre fata care ţinea 
lanterna și care încă mai ţipa. Locuitorii satului încercară să o con- 
vingă, toți deodată, cel puţin așa se părea. Fata ţipa şi gemea, arătînd 
spre Emmet şi spre mort. 

Emmet înţelese că în opinia fetei și a celorlalți, el trebuia să fi 
fost ucigașul, stînd întins peste victima sa. Dori să spună ceva, să se 
justifice de ce era îngenuncheat lîngă Nelson în mijlocul nopţii, dar 
își aminti că Nelson fusese unicul din sat care vorbea limba engleză. 
Nimeni nu l-ar fi înţeles. 

Emmet privi feţele furioase. Mulțimea se agita. Toţi ţipau 
alandala și, chiar dacă Emmet nu înţelegea nici un cuvînt, simţi că 
erau acuzaţii şi blesteme. Nu va mai dura mult pînă cînd adunătura 
iritată se va întoarce împotriva sa. Oamenii atît de furioși erau capa- 
bili de orice. 

Emmet se decise să-și încerce norocul prin fugă. Cu o mulțime 
agitată pe urmele sale, alergă nebunește printre colibe, fără să se 
oprească. Sări peste un gard de lemn, traversă un ţarc de capre şi 
ajunse în final de cealaltă parte, la savana liberă. Fără a se gîndi la 
animalele sălbatice, se cufundă în marea de iarbă înaltă și mărăciniș. 

Majoritatea sătenilor renunţară repede la urmărire. Doar cîțiva 
încăpăţinaţi mai scotociră zona un timp, dar, neavînd nici un plan, 
Emmet nu întîmpină nici un fel de dificultăţi în a-i evita. 

O jumătate de oră mai tirziu ajunse la maşină, se strecură 
înăuntru, închise încet ușa și învârti cheia în contact. Conduse apoi 
pe drumul cu gropi, fără a aprinde farurile. 


Emmet bătu încet la ușa de lemn. Întrucît nimeni nu deschise — 
ceea ce nu era de mirare în mijlocul nopţii - bătu mai tare. 

„Deschide!, se gîndi el. Sau trezesc tot satul.“ 

În sfirşit, ușa se deschise puţin și Fasil Mgali, complet adormit, 
apăru în faţa sa. 

- Am nevoie de ajutorul dumneavoastră! spuse el insistent. Pot să 
intru? Este important! 

Mgali își şterse cu mîna oboseala de pe faţă, se dădu la o parte și-l 
lăsă pe Emmet în casă. 

- Aţi fost în Wad Hashabi? întrebă el în timp ce își tîra picioarele 
spre masa din bucătărie și se așeza. 

- De acolo vin, spuse Emmet. În această seară oameni din sat au 
fost din nou răpiți. 

Îi povesti ce se întimplase. 

- Atunci nu mult, pînă iahtul şeicului Assad în Aqiq, spuse 
Mgali. Poate ei deja aici. 

Se ridică, scotoci după un binoclu într-un sertar și stinse lumina. 
Nu dură mult pînă cînd păru că privirea sa se concentrase într-un 
punct fix. 

- Cred că iahtul, spuse el și îi întinse binoclul. 

Emmet spionă tensionat în întuneric. Descoperi repede o mică 
pată luminoasă, care se ridica din suprafaţa de culoare neagră a mării. 

- Indivizii trebuie să se simtă foarte siguri pe ei. Navighează cu 
farurile aprinse, de parcă ar fi o petrecere. 

Emmet urmări o vreme pata de lumină. Se apropia de sud-est, şi, 
încet, se opri. Emmet lăsă binoclul deoparte și spuse: 

- Vor să ancoreze. 

Mgali, care stătea lîngă el, aprobă. 

- Așteaptă oamenii de la rafinărie. 

- Vă referiți la ingineri? 


- Da. 

Emmet privi marea. lahtul se afla la mai bine de un kilometru și 
jumătate de mal. Se întreba dacă cei răpiți se aflau deja la bordul va- 
sului. Exista doar o modalitate de a afla. 

- Domnule Mgali, spuse el, există cineva în Aqiq care posedă un 
costum de scafandru? 


Tarek Abdou avea şaisprezece ani. Muncea ca pescar, la fel ca 
tatăl şi bunicul său, dar era sigur de ceva: nu va fi toată viaţa un 
pescar sărac. Voia mai mult. 

De aceea, deseori stătea noaptea treaz în pat şi-şi imagina cum, 
într-o zi, va întoarce spatele micului orășel Aqiq și se va muta 
într-un oraş mare sau poate chiar în altă ţară. În orice caz, departe de 
aici. Problema era doar că economiile sale nu-i erau de ajuns pentru 
a dispărea de aici. 

Prin geamul deschis auzi voci stinse, care se amestecau cu zgo- 
motul mării. Era ciudat ca în mijlocul nopţii să se afle oameni pe 
stradă. Curios, tînărul se ridică să vadă ce se întîmpla. 

În lumina slabă a unei lanterne de stradă, Tarek observă cum 
Fasil Mgali împreună cu un bărbat alb, necunoscut se furișau pe 
uliţă. Deşi Mgali era un individ ciudat, pe care nimeni din sat nu-l 
agrea, faptul că umbla noaptea cu necunoscuţi era chiar și pentru el 
destul de straniu. 

Bărbaţii parcurseră o bucată de drum și se opriră în faţa ușii lui 
Kareem D'oud. Fasil bătu de cîteva ori înainte ca ușa să se deschidă. 
Urmă apoi un scurt schimb de replici, pe care Tarek nu le înţelese. 
Dar văzu că D'oud dispăru în casă şi se întoarse la scurt timp cu un 
costum de scafandru şi un sac. Le întinse străinului în schimbul 
cîtorva bancnote. D'oud închise din nou ușa și Fasil Mgali împreună 
cu străinul se întoarseră spre casa celui dintii. 

Curiozitatea lui Tarek fusese trezită. În sfîrşit se întîmpla ceva şi 
în acest sat prăpădit şi pustiu. Se decise repede să își ia jacheta şi se 
cățără pe geam, pentru a-i urmări. 

Zelul său a fost răsplătit. Îngenuncheat î în spatele unui tufiș, 
spionă cum cei doi bărbaţi intrară în casa lui Mgali. Cînd ieșiră din 
nou afară, străinul purta un costum de neopren. Butelia şi-o prinse 

pe spate. În mînă ţinea ochelarii de scafandru și înotătoarele. Mer- 
gînd unul lîngă altul, cei doi se îndreptară spre mal, unde Emmet își 
puse înotătoarele, își unse ochelarii cu salivă şi şi-i trase peste cap. 
Vorbi apoi încet cu pescarul, își duse aparatul de respirat la gură și se 
aruncă în apă. 

Tarek nu își dădu prea tare silința să ghicească unde se îndrepta 
străinul. La o anumită distanță recunoscu pe mare conturul unui 
iaht, de cel puţin trei ori mai lung decît cuterul tatălui său. Iahtul 
șeicului Assad. Alte ambarcaţiuni de asemenea mărime şi eleganţă nu 
se rătăceau prin Aqiq. 

Întrebarea era doar de ce se scufunda străinul acolo? Și ce legă- 
tură avea Fasil Mgali cu acest lucru? 

Tarek se hotări să mai aștepte puţin și să supravegheze. Oricum, 
nu mai putea să doarmă. lar dacă miine, la pescuit, era obosit sau nu, 
asta nu conta. 

Dar, după doar zece minute, avea o altă părere. Mgali era deja de 
mult în casă și apa părea să-l fi înghiţit pe scafandru. Tarek se plicti- 
sea aproape la fel de tare ca şi la pescuit. Dacă nu avea să se întîmple 
nimic, se va târi din nou în pat și se va gîndi cum să evadeze din Aqiq. 

Zgomotul unui motor îi trezi atenţia. Nu venea din est, din zona 
mării, ci din nord. Tarek își întoarse capul și observă o pereche de 
reflectoare, care se apropiau încet de sat dinspre țărm. Mașina 
trebuia să-i aducă pe inginerii şeicului Assad la chei. Dintr-un motiv 
necunoscut lui Tarek, inginerii erau frecvent luaţi de aici noaptea. 

Tarek se întrebă dacă scafandrul făcea parte dintre oamenii 
şeicului, însă se îndoia. Bănuia că Fasil Mgali și acest străin ascun- 
deau ceva. Mgali își exprimase deseori în trecut disprețul faţă de 
şeicul Assad şi de rafinăria sa. 

De această dată, Tarek simţi importanţa spionării. Cu siguranță 
că oamenii lui Assad vor fi interesaţi. Exista și posibilitatea de a nu fi 
răsplătit, dar în orice caz merita să încerce. 

Cu mișcări simultane ale înotătoarelor, Emmet se apropie de 
iaht. Apa din jurul său era neagră ca smoala. Nu avea idee cît de 
adîncă era, dar nici nu își dorea să știe. 

leşi de mai multe ori la suprafaţă, pentru a se uita la mare și a se 
asigura că nu se abătea de la drum. Se lăsă din nou sub apă pentru 
a-şi continua traseul prin întuneric. 

În cele din urmă, zări iahtul sclipind în apă. Deşi nu putea să re- 
marce ceva concret, presupuse că vasul era supravegheat de santinele. 

Pentru a se asigura că nu se trădează, se scufundă cu cîțiva metri 
mai în adincime. Întrucît bănui că se afla sub vas, se lăsă dus încet la 
suprafață. 

Nu ajunsese încă acolo, cînd auzise pocnind ceva deasupra lui. Se 
uită în sus şi recunoscu la pupa iahtului un contur de culoare neagră, 
de forma literei „u“. Imediat după aceea auzi un zbîrnîit și umbra 
neagră se puse în mișcare. Era probabil barca de salvare care îi lua pe 
inginerii lui Assad din Aqiq. 

Emmet pluti la suprafaţa apei ca să poată remarca corpurile 
fantomatice ale bărbaţilor de la bordul iahtului. Așteptă pînă cînd 
bărbaţii nu mai erau în cîmpul său vizual și ieşi repede, aproape de 
scheletul iahtului. 

La pupa - acolo unde era lăsată şi barca de salvare - nu se mai 
afla nimeni acum. Emmet folosi această ocazie pentru a se strecura 
afară din apă. Deoarece costumul de scafandru urma să-l incomodeze 
la spionarea vasului, îl legă, fără a sta pe gînduri, de o frînghie şi îl 
aruncă peste bord. Nu-și lăsase decît costumul de neopren. 

Urcă scările de la pupa şi ajunse la puntea superioară. Pe colacul 
de salvare alb era scris numele iahtului: Harmattan. Prin ușa de sticlă 
a construcţiei remarcă un salon elegant, cu lambriuri, în care trei 
bărbaţi costumaţi în alb jucau cărți. 

Se strecură pe furiș la tribord. Aici, văzu o santinelă care stătea 
încă în faţa balustradei și fuma o ţigară. Pe un umăr se legăna un 
Uzi. Întrucît bărbatul nu părea a avea de gînd să Își părăsească 
postul, Emmet își încercă norocul la babord. Aici era aerul mai curat — 
răpitorii nu păreau să observe că cineva era pe urmele lor. 

Pentru a nu fi remarcat de jucătorii de cărți, Emmet era atent la 
toate cele patru ferestre ale salonului. La jumătatea distanţei spre 
prova ajunse la niște trepte. Pe partea dreaptă, treptele de aluminiu 

duceau la ultimul nivel unde se afla turnul radar, din care se ridicau 
la cer mai multe antene și un catarg de drapel. 

În partea stîngă, treptele coborau. Emmet cobori încet şi se găsi 
din nou în faţa unei uși, care părea să comunice cu interiorul 
iahtului. Din păcate era închisă. 


Tarek Abdou stătea la peretele cheiului și aștepta sosirea 
limuzinei, în care erau transportaţi inginerii șeicului Assad. Dar 
înainte ca mașina să ajungă în micul port al satului, Tarek observă o 
barcă al cărei motor huruia, îndreptindu-se spre debarcader. 

În timp ce barca acosta la punte, limuzina înainta și inginerii șei- 
cului Assad ieşiră pe stradă. Erau îmbrăcaţi în negru și păreau agitaţi. 
Fiecare purta o geantă în mînă. Tarek recunoscu pe unul dintre ei, 
„Omul nisipului“ — aşa era numit aici blondul înalt. Nimeni din sat 
nu-i cunoștea numele. Tarek îl considera șeful bandei. 

Limuzina era urmată de un camion vechi, de cinci tone, fără 
copertină, pe care Tarek nu o observase pînă acum. Şoferul coborî şi 
bărbaţii începură să descarce mai multe lăzi mari. 

Tarek își luă inima în dinţi și se îndreptă spre ei. Unul dintre 
ingineri, un bărbat cu chelie, vorbea limba lui. După ce ascultase 
povestea lui Tarek, îl chemase pe „Omul nisipului“ şi-i traduse discuţia. 
Cel puţin așa considera Tarek. În orice caz, chipul blondului se 
întunecase şi, deși nu comentase nimic, arăta cu mult mai furios 
decît tatăl lui Tarek cînd urla. Ceva la el îi aducea aminte de un 
șarpe veninos. „Omul nisipului“ era liniștit, dar periculos. Nu părea 
a fi momentul potrivit pentru a întreba de recompensă. Pe de altă 
parte, avea nevoie de bani ca să poată într-o zi să întoarcă spatele 
vieţii de pescar. 


Emmet Walsh mînuia cuțitul de scafandru la ușa punţii infe- 
rioare, dar presimţea că nu o va putea sparge în liniște, așa cum ar fi 
dorit. Dacă o va sparge va atrage inevitabil atenţia santinelelor 
asupra sa, chiar dacă s-ar fi aflat de cealaltă parte a vaporului. 

Se decise că era mai bine să găsească o altă modalitate de a 
pătrunde în interiorul iahtului. Pîndi la cîteva ferestre, dar de partea 

cealaltă era atît de întuneric, încît nu putea recunoaște nimic, sau 
perdelele erau trase. Totuşi, în timp ce se gîndea ce putea să facă mai 
departe, privirea sa căzu asupra portului din Aqiq. Ín lumina slabă a 
lanternei mai mulți oameni încărcau lăzi dintr-un camion într-o 
barcă. Un grup ciudat de indivizi harnici în mijlocul unui sat ador- 
mit. Se întrebă ce se întîmpla acolo. 

Foșniturile care se auzeau îi îndepărtară gindurile. La scurt timp 
auzi o voce stridentă. Emmet făcu cîțiva pași pe furiș, pîndi după 
colț și văzu un paznic care ţinea un radioemiţător în dreptul gurii. 

- Les boîtes sont à bord, spuse vocea piţigăiată. Mais il y a un 
vi...eur sur l'Har...tan. 

Partea a doua fusese întreruptă, dar pe prima o înţelesese: „Lăzile 
sînt la bord“. Radiograma venea cu siguranţă din port. 

- Répète, s’il te plaît, spuse paznicul. „Te rog să repeţi.“ 

Se pare că nici el nu înţelesese foarte bine radiograma. 

-Il y a un visiteur sur l'Harmattan, cretin! se răsti vocea de la 
celălalt capăt, de data asta clar și răspicat. „Pe Harmattan se află un 
vizitator!“ 

Emmet înţelesese: fusese descoperit! Trebuia să dispară de aici cît 
mai repede posibil! 

Se furișă la babord, în timp ce santinelele activaseră alarma. Emmet 
fusese orbit de lumina unei lămpi. De îndată ce ochii săi se obişnui- 
seră cu lumina neașteptată, Emmet îi văzu pe cei trei bărbaţi care 
jucaseră cărți şi care, între timp, ieşiseră afară, toţi înarmaţi. Știu că 
nu mai avea nici o şansă să ajungă la echipamentul de scafandru. 

Unul dintre bărbaţi îl remarcă. Le strigă celorlalți ceva, își în- 
dreptă arma spre Emmet și trase. Amortizorul se declanșă, astfel că 
unicul zgomot care putuse fi auzit fusese un plopp. Emmet simţi 
cum glonţul îi trecuse la o distanţă de o palmă de ureche. Privi 
îngrozit în jur, dar nu exista nici o nișă care l-ar fi putut proteja. Și 
treptele se aflau la o distanță de zece metri. 

Instinctiv, se aruncă peste balustradă. Căzu, se prăbuși cu picioa- 
rele înainte în apă, fiind din nou înconjurat de întuneric. Cu mișcări 
puternice din braţe și din picioare se scufundă în apă. Undeva 
deasupra sa auzea cum gloanţele străpungeau apa. 

Își tinu respiraţia cît de mult putu, dar plămînii începură curind 
să-l ardă. Realiză că nu mai putea să reziste mult fără oxigen, ieși la 
suprafaţă şi luă repede o gură de aer. Se scufundă apoi din nou. 

Undeva fusese pornit un motor. Emmet nu putu însă să locali- 
zeze zgomotul. La următoarea ieşire la suprafață remarcă totuși că 
trei bărbaţi aflaţi într-o barcă pneumatică erau pe urmele lui. Unul 
conducea barca, ceilalți doi stăteau de-o parte și de cealaltă, pe mar- 
gini, cu armele, dotate cu amortizoare, îndreptate spre apă. Încă nu-l 
descoperiseră pe Emmet. Dar reflectorul Harmattan-ului plana siste- 
matic peste suprafaţa apei. 

Emmet se scufundă din nou. Nu se gîndea la nimic. Apa sărată îi 
ardea ochii, dar se străduia să-i ţină deschişi. La mică distanţă, iahtul 
strălucea ca un pom de Crăciun, dar nu reușea să vadă nicăieri barca 
pneumatică. 

După cîteva mișcări puternice simţi nevoia să ia aer, de data asta 
din plin. De îndată ce ieși la suprafață, capul său se află în mijlocul 
unui con de lumină format de reflectorul de căutare. Cineva urlă 
ceva. Barca pneumatică se întoarse și se îndreptă spre el. Simultan cei 
doi ţintași își îndreptară armele spre el. Emmet nu auzise nici un foc 
de armă, dar văzu flacăra de la gura ţevii şi o mulțime de flame 
țișnind în jurul capului său. 

Dacă s-ar fi putut lăsa mai repede în apa care îl putea proteja, nu 
ar fi simţit durerea subită în partea superioară a braţului. Rana ardea 
precum focul, dar ştia că trebuie să o ignore şi să se concentreze la 
mișcările sale din apă, dacă voia să supravieţuiască acestei nopţi. 
Trase mult aer în piept, strînse din dinţi şi se scufundă. Undeva 
deasupra lui barca pneumatică mergea în cerc. 

„Mă vor căuta pînă cînd mă vor găsi, se gîndi Emmet. Sau pînă 
cînd mă vor considera mort.“ 

Îi veni o idee. Ascultindu-şi instinctul de a fugi, căutase orbeşte să 
cîştige distanță față de iaht cît mai repede cu putinţă. Îi era acum 
foarte clar că trebuia să facă altfel. Echipamentul său era legat cu o 
funie la pupa Harmattan-ului. Dacă reușea să ajungă la el, se putea 
sustrage urmăritorilor. 

Aşteptă pînă ce barca pneumatică se îndepărtă puţin de el pentru 
a trage o ultimă gură de aer. Se scufundă înapoi spre Harmattan. 

De jos, iahtul arăta sinistru: un corp mare, de forma unei linii de 
curent aerodinamice, ale cărui umbre fisurate se ridicau în fața 
coroanei de lumină a vasului precum un rechin în faţa discului 
soarelui. Emmet se ridică la pupa și găsi imediat ce căuta. Se întinse 
repede după ţeava de respirat a buteliei de oxigen pentru a mai trage 
aer în piept, adînc, de cîteva ori. Se simţea acum mai bine, în ciuda 
brațului rănit. 

În timp ce plutea î în apă, își puse echipamentul. Umplu ochelarii 
de scafandru cu cîteva bășici de aer înainte de a și-i trage peste faţă. 
Situaţia era satisfăcătoare. 

Îşi aruncă o privire peste rana care sîngera, se gîndi cu groază la 
rechini şi medită dacă trebuia să se întoarcă la țărm. Ştia că băşicile 
de aer care ieșeau la suprafață îl puteau trăda și se decise să aștepte cu 
răbdare sub vasul Harmattan pînă cînd bărbaţii își vor termina 
căutarea. 

Jumătatea de oră trecu cu greu. De la trei metri adincime Emmet 
observă cum barca ce îl urmărise era adusă la bord. Chiar şi barca de 
salvare, care, între timp, se întorsese din port, era ridicată din apă. 
Nu mai dură mult pînă cînd motorul vasului porni și iahtul se puse 
în mișcare. 

Emmet se ridică la suprafață. Butelia de oxigen era aproape goală. 
Îşi scoase ochelarii și ţeava de respirat. De îndată ce văzu vasul 
observă cum câțiva bărbaţi cărau niște corpuri care păreau neînsufle- 
tite, din lăzile aflate în barca de salvare, sub punte. O briză proaspă- 
tă se instalase peste mare. Emmet înotă încet la țărm. 


31 


În același timp, în Centrul Briggs 
Santa Barbara, California 


Doctorul Tomas Briggs stătea la fereastra biroului său şi admira 
cu plăcere panorama idilică a serii. Institutul său, fondat de el cu 
mulţi ani în urmă și pe care, de atunci, îl conducea, se afla la o sută 
cincizeci de kilometri depărtare de Los Angeles. Era amplasat în 
afara orașului Santa Barbara, integrat în coasta lină a Californiei. 
Priveliştea de aici era superbă. 

Deși, de cîteva zile, era ceață şi răcoare, seara promitea să fie 
frumoasă. Dinspre Pacific venea, spre continent, o briză călduţă, 
soarele care apunea se reflecta în largul oceanului. Cîteva bărci cu 
vele se încrucișaseră în faţa țărmului, surferii se adunaseră cu plăcile 
pe plajă pentru a se lăsa pradă pasiunilor lor. Doctorul Briggs făcuse 
și el surf, dar aceste timpuri erau de mult trecute. Tot ce exista 
pentru el acum era institutul, cel puţin de cînd divorțase. 

Centrul Briggs, un sanatoriu pentru pacienți cu probleme organi- 
ce şi de uzură, era o clădire mare şi funcţională. Pozele de pe cata- 
loagele de prezentare, care se aflau la recepţie, înfățișau clădirea care 
arăta ca un uriaș bungalow. Funcţiona cu șaizeci de saloane, la fel de 
multe paturi, o sală de operaţie ultramodernă, o armată de treizeci 
de medici, asistente și personal medical auxiliar, ca de exemplu un 
bucătar de cinci stele. Asta deoarece în Centrul Briggs veneau doar 
pacienţi care își puteau permite. Și aceștia aveau pretenţiile lor. 

Pe lîngă îngrijirea pacienţilor, Centrul medical Briggs mai avea 
un punct forte: cercetarea. Într-o aripă a clădirii exista o echipă sepa- 
rată de prestigioși oameni de știință care făceau experimente neînce- 
tat. Se ocupau cu vindecarea organelor interne și tot ce avea legătură 
cu studiul materiei experimentale chimice. Molecule de memorie. 
Scotofobina, care anula teama de întuneric, era doar una dintre ele. 
Echipa, împreună cu doctorul Briggs, separase mai mult de patru 
sute de alte molecule de memorie esenţiale. 

La conferinţa sa de la UCLA, doctorul Briggs nu menţionase 
nimic despre acest lucru, asta deoarece cercetările nu fuseseră 
încheiate de multă vreme și momentan nu dorea să scoată acest as 
din minecă. Mai existau şi alte laboratoare concurente, care lucrau la 
același experiment. Dar spera ca, în anii ce urmau, să obţină un 
rezultat răsunător. Cu șoarecii avusese deja o reușită remarcabilă. 
Prin intervenţii chirurgicale le îndepărtase mici părți din creier. 
Tulburările de comportament sau de mișcare provocate în această 
manieră puteau fi compensate, cel puţin parţial, prin extracte de 
creier provenite de la șoareci sănătoși. Doctorul Briggs era dezamă- 
git că cercetarea sa, cel puţin nu într-un viitor apropiat, nu-i permi- 
tea să fie aplicată la oameni. Poate putea în curînd să ajute pacienții 
care sufereau de Alzheimer sau de comoţii cerebrale, dar și oameni 
cu probleme de memorie. Posibilităţile de aplicare erau nenumărate. 

Zgomotul făcut de computer îi înlătură gîndurile. Se întoarse la 
birou și văzu pe monitor că primise un e-mail de la vechiul său 
prieten, doctorul Amadeus Goldmann. Briggs se așeză în scaunul său 
negru, de piele, și deschise mailul. Citi: 


Dragul meu prieten, 

După ultimul eșec, cercetările noastre decurg miraculos de bine. 
Testele preliminarii au fost în totalitate pozitive. Bineînţeles că 
există ici și colo posibilităţi de îmbunătăţire, dar unde, în medicină 
nu este posibil acest lucru? În concluzie, mi se pare că proiectul 
nostru este copt pentru o a doua încercare cu un doritor. Pregătirile 
în această privinţă se apropie de final. Am fost informat că materialul 

donat se află pe drum. Nimic nu mai stă în calea tratării pacientului 
tău, B. Anunţă-mă cînd soseşte. 
A.G. 


Briggs se lăsă pe spate şi își încrucișă miinile sub cap. Îi era greu 
să creadă ceea ce tocmai citise. Era oare posibil totuși ca experi- 
mentul lui Goldmann să fi progresat atît de repede? Trebuia să stea 
un moment şi să se liniștească pentru a înţelege importanţa acestei 
știri. Lumea se va schimba cu ajutorul acestui proiect radical, fără 
îndoială. Cei mai mulţi oameni își vor trăi viaţa mai departe, 
normal, dar câțiva aleşi vor fi ridicaţi, cu ajutorul acestui proiect, la 
statutul de semizei. 

Ideea de a crea dumnezei sau semizei și chiar de a se ridica pe sine 
la un asemenea statut, îl făcea să se simtă mîndru şi să aştepte cu 
nerăbdare. Se simţea ca un copil înaintea împărţirii cadourilor de 
Crăciun. Nu va mai dura mult pînă cînd cele mai mari visuri ale 
omenirii vor deveni realitate. 

Se ridică din fotoliu, părăsi biroul şi se îndreptă cu paşi hotăriți 
spre culoar. Un pacient în scaun cu rotile și o doctoriță îl salutară. 
Le răspunse, dar nu-i băgă în seamă. Se opri în fața camerei 32 și bătu. 

- Nu poţi avea niciodată liniște aici? ţipă o voce din interiorul 
camerei. Ar fi trebuit să rămîn în Washington! 

Briggs rîse şi intră. 

- După cum văd, vă simţiţi mult mai bine astăzi, spuse el. 

- Ar fi o minune, întrucât nu te poţi restabili aici. Acest spital 
este precum un porumbar! 

Bărbatul din pat arăta neputincios și slăbit, dar în corpul îmbă- 
trînit încă se ascundea o minte complet trează. Wayne Bloomfield, în 
vârstă de optzeci de ani, rezolva integramele din New York Times 
mai repede decît orice alt pacient din Centrul Briggs, poate chiar 
mai repede decît oricine altcineva din Santa Barbara. Era un model 
pentru bătrinii rămași în formă. Mai mult îl transforma degradarea 
rapidă a corpului său. Briggs era sigur că tonalitatea dură a lui 
Bloomfield se explica prin nemulţumirea faţă de situaţia sa fizică. 

- Nu sta atît de neputincios, Briggs! strigă Bloomfield. Acest lucru 
mă enervează. Ia-ți un scaun și povesteşte-mi de ce mă deranjezi. 

Făcu o mișcare neliniștită din mînă și Briggs se așeză lîngă el 
pe pat. 

- Am noutăţi pentru dumneavoastră, domnule senator, spuse 
medicul. 

Bloomfield nu mai era de multă vreme senator, dar insista să i se 
spună așa. 

- Cu cîteva minute în urmă am primit o veste. 

- De la Alcor? 

Alcor era o firmă din Phoenix, care se specializase în înghețarea 
şi conservarea cadavrelor în acid azotic lichid. Cine apela la această 
metodă spera ca, într-un anumit moment, să fie din nou trezit la 
viaţă — dacă medicina era în stare să progreseze, să dăruiască unora 
încă vreo cîțiva ani fericiţi. Pentru congelarea întregului corp, Alcor 
pretindea 120 000 dolari. Dacă cineva era interesat doar de conser- 
varea capului, costul se ridica la 50 000 dolari. În pofida vârstei 
înaintate și a stării de sănătate precare, Wayne Bloomfield se înscri- 
sese pe lista de așteptare. 

- Nici o veste de la Alcor. 

- Atunci mai contactaţi-i o dată, porunci Bloomfield. Spuneţi-le 
că mă grăbesc. Dacă mîine ajung în pămînt, vreau să fie dus la bun 
sfîrşit contractul meu! 

- Ştiţi părerea mea despre Alcor, răspunse Briggs. 

În ultimele săptămîni avusese această discuţie de mai multe ori cu 
bătrînul. 

- Un corp care este depozitat mai mult timp la o temperatură de 
aproape minus 200 grade Celsius, nu mai funcţionează la dezgheţare. 
Și asta fiindcă, la o asemenea temperatură, ADN-ul este distrus. Și 
fără un ADN în stare ireproşabilă, nici o celulă a corpului nu poate 
să funcţioneze. Alcor face o afacere cu speranţe care nu se pot 
îndeplini. 

- Ceea ce azi pare imposibil, poate deveni în cincizeci de ani o 
rutină din punct de vedere medical, se răsti Bloomfield. 

- Vă agăţaţi de un fir de pai și sînteţi conștient de asta, domnule 
senator. 

- Dacă ar fi așa! Cînd am venit aici, chiar dumneavoastră mi-aţi 
spus că mi-au mai rămas cel mult două luni. Dar eu nu doresc să fiu, 
precum ceilalți, îngropat într-o gaură neagră şi uitat de restul lumii. 
Există oameni pentru care moartea este o soluţie - pentru mine însă 
nu! Vreau să trăiesc! Nu sînt încă pregătit de plecare! De aceea, nu 
există pentru mine altă alternativă în afară de Alcor. 

Briggs îl privi serios. 

- Cred că vă înşelați! spuse el. 


32 


fi prindea bine să simtă din nou pămîntul sub picioare. Emmet 
Walsh îşi scoase butelia grea de oxigen de pe spate și se așeză pe 
malul stîncos, pentru a-și trage răsuflarea pentru un moment. Pri- 
virea sa se plimbă pe mare. Undeva, departe în largul mării, se arăta 
prima sclipire roșiatică a zorilor. Dar iahtul nu mai era de văzut. 

Emmet se simţea epuizat și obosit. Nu avusese linişte aproape de 
loc în această noapte. In afară de asta, era dezamăgit: în ultimele ore 
ratase două ocazii de a-i prinde pe răpitori — o dată în Wad Hashabi 
şi a două oară pe Harmattan. Un bilanț mizerabil. 

li zvicnea braţul. In locul unde fusese atins, avea o rană deschisă, 
şi O gaură în costumul de neopren. Emmet deschise fermoarul, își 
dezveli umerii și se uită la rană. Uşurat, constată că era doar o rană 
superficială. 

Se ridică, luă butelia de oxigen şi se îndreptă spre casa lui Fasil 
Megali, aflată la ieșirea din Aqiq. Era întuneric încă. Peisajul părea 
aproape pașnic. 

În faţa casei, Emmet se debarasă de echipament - butelia de 
oxigen, ochelarii de scafandru, cureaua, înotătoarele, dar și instru- 
mentele de măsurat adîncimea, presiunea apei și temperatura. Îşi 
scoase chiar și costumul de neopren, ca să se poată usca. Îmbrăcat 
doar în şort, se îndreptă spre intrare și bătu. Uşa era întredeschisă. 

Se strecură încet în casă. Era atât de întuneric înăuntru încît nu-ţi 
puteai vedea nici mîna în faţa ochilor. 

- Fasil? Sînteţi aici? șopti Emmet. 

Nu răspunse nimeni. 

Pipăi peretele, găsi într-un final comutatorul și, înainte ca ochii 
să i se obişnuiască cu lumina, constată că masa era așezată într-o 
parte, scaunele erau toate răsturnate. Puținele obiecte decorative 
aşezate pe comode sau atîrnate pe pereţi erau împrăștiate prin ca- 
meră. Nişa din bucătărie, aşezată pe partea stîngă, arăta de parcă ar fi 
fost invadată de o ceată de maimuțe - peste tot erau sticle de bere și 
vase sparte. În mijlocul acestui haos stătea, pe podea, un corp ne- 
mișcat. Emmet îngenunche lîngă el, dar cînd îi atinse gitul cu mîna, 
constată că nu mai putea face nimic. 

În sufragerie zăcea un alt cadavru, un băiat mai mic de optspre- 
zece ani. O pată roșie îl acoperea. Ochii stinși erau fixaţi în tavan. 

La prima vedere, scena trăda o luptă între cei doi bărbaţi, care se 
omoriseră unul pe altul. Totuși, scena părea oarecum aranjată. 
Haosul fusese perfect aranjat, ca şi cum ar fi fost produs de o 
adevărată luptă. În afară de asta, de ce ar fi venit tînărul în mijlocul 
nopţii să se certe cu Fasil Mgali? Nu avea nici un sens. Emmet era 
sigur că Fasil Mgali fusese ucis deoarece îl ajutase. Și tînărul era fie 
criminalul care murise la îndeplinirea sarcinii, sau - ceea ce con- 
sidera Emmet a fi real - un martor ocular prea curios, pe care Îl 
reduseră la tăcere. 

Emmet oftă. Noaptea provocase prea multe victime. Nelson 
Mgobogambele, Fasil Mgali, tînărul din sufragerie. Dacă persoanele 
răpite din Wad Hashabi mai trăiau, nu știa. Nu putea decît să spere. 

Emmet stinse lumina și merse în baie cu lanterna care fusese 
așezată pe comoda de la intrare. Acolo îşi găsi hainele pe care le lăsa- 
se înainte de a se scufunda. Le îmbrăcă şi ieși afară. Culoarea roşie 
care plutea deasupra mării se intensificase, dar Emmet nu avea acum 
ochi pentru frumuseţea zorilor. Pierdut în gînduri și afectat, merse 
prin satul adormit, înapoi la maşina lui. 

Evenimentele din această noapte îl preocupară în timpul dru- 
mului de la Aqiq spre Port Sudan. Se întrebă ce stătea în spatele 
acestor criminali, în spatele răpirilor și al crimelor, dar nu găsi în 
nici unul dintre cazuri un răspuns. 

Oboseala îl cuprinse în hotel. Merse în cameră, attrnă în faţa ușii 
mesajul „Vă rugăm nu deranjaţi“ și adormi pe pat aproape instanta- 
neu. Cînd se trezi era deja după-amiază. 

Telefonă de la recepţie în Isfahan, dar în locul Larei răspunse 
robotul. Emmet lăsă un mesaj, că acum era sigur că descoperise pista 
pe care o urmase Anthony Nangala. Cel puţin a răpitorilor. [i 
transmise că dorea să părăsească Port Sudan-ul şi o rugă pe Lara să se 
întilnească cu el. În aeroportul din Jeddah. În Arabia Saudită. 


Cînd doctorul Thomas Briggs intră în camera 32, fostul senator 
Wayne Bloomfield stătea într-un scaun la fereastră și admira stelele 
și luna plină. 

- Minunat acest peisaj, nu-i așa? întrebă bătrinul, suprinzător de 
blînd. 

Discuţia pe care o avuseseră seara păru a scoate la iveală latura 
sentimentală a unui om, în general, cinic. 

- Este o noapte superbă, aprobă Briggs. 

Ştia ce se întîmpla cu Bloomfield. Ce ginduri îl mișcau, ce griji îl 
deranjau. Deşi a schimba confidenţe cu pacienţii nu era un obicei al 
său, acum se îndreptă spre bătrînul de la fereastră și îi așeză liniștitor 
o mînă pe umăr. 

- Știu că nu zburaţi cu plăcere, domnule senator, şi chiar deloc 
pe distanţe atît de lungi, dar vă asigur că merită. O să mai trăiţi 
multe nopţi ca aceasta dacă îmi urmaţi sfatul şi vă lăsaţi tratat de 
doctorul Goldmann. 

Bloomfield aprobă fără să-şi dezlipească privirea de la cer. 

- Am încredere în dumneavoastră, Briggs, murmură el. Am cu 
adevărat încredere în dumneavoastră. Dar ceea ce mi-aţi povestit în 
această seară sună aproape fantastic, ca să fiu sincer. 

- Doriţi să fiți conservat în azot lichid și să fiți adus la viaţă din 
nou, mai tîrziu. Acest lucru este fantastic. Credeţi-mă, proiectul pe 
care vi l-am prezentat eu este cu mult mai lipsit de riscuri decît al 
celor de la Alcor. 

- Dar riscurile celor de la Alcor apar după ce eu sînt deja mort, 
comentă Bloomfield. Cu riscurile proiectului dumneavoastră trebuie 
să mă confrunt cît sînt încă în viaţă. 

- Aveţi dreptate, spuse Briggs. De aceea veţi fi primul om care... 

- Terminaţi cu asta! îl întrerupse Bloomfield, brusc răutăcios. 
Dacă gîndul la pionieri vă place atît de mult şi sînteți atît de sigur că 
la procedeul dumneavoastră nu vor apărea complicaţii — ce vă împie- 
dică pe dumneavostră să fiți primul om tratat cu acest remediu 
miraculos? M-aţi ales doar pentru că timpul meu se scurge și contul 
meu din bancă este gras. 

Briggs nu comentă. Bloomfield avea mare dreptate. Totuși mai 
exista un aspect care îl făcea candidatul perfect pentru experimentul 
lui Goldmann: Bloomfield nu mai avea nici o rudă în viață. Soţia sa 
murise de cîțiva ani, copii nu avusese niciodată, şi sora sa era legată 
de pat într-un sanatoriu din Florida. Dacă la intervenţie ceva nu 
mergea conform așteptărilor, nimănui nu i-ar fi lipsit bătrînul foarte 
tare. În afară de asta - punctul cel mai important — nu exista nimeni 
care să pună întrebări neplăcute. 

Bloomfield îl acuză de cît de nerușinat era să profite de nece- 
sitățile unui bătrîn. Briggs știa totuși că senatorul efectuase deja un 
virament de zece milioane de dolari. Deci nu mai exista cale de 
întoarcere. Şi dacă toate mergeau conform planului, primea un 
contraserviciu pe care banii nu îl puteau compensa. 

Prin fereastră, Briggs observă în depărtare două faruri. Dispărură 
în spatele unei serpentine, apărînd din nou în adincitura unei coline. 
Globurile de lumină se întrezăriră pe strada ce ducea la sanatoriu. 

- Aceasta este mașina noastră, spuse Briggs. 

— Asta înseamnă că mă însoțiți? 

- Bineînţeles. 

Briggs organizase deja totul. În următoarele zile, un vechi coleg și 
înlocuitor, Jessup Hogan, va prelua conducerea sanatoriului din 
Santa Barbara. Pentru nimic în lume nu ar rata ocazia de a fi acolo 
cînd descoperirea medicală a secolului - nu, pur şi simplu, desco- 
perirea medicală — va fi dusă la capăt pentru prima dată în condiţii 

reale. Nu pe șoareci, caracatiţe sau alte animale de testare nerepre- 
zentative, ci pe un om. 

- V-aţi făcut bagajul, domnule senator? întrebă Briggs. 

- Geanta mea stă lîngă dulap. 

- Atunci ar trebui să pornim. 

Bătrînul se ridică greu din scaun. 

- Aveţi dreptate, spuse el. Timpul este valoros. 


34 


Aeroportul King Abdul Aziz 
Jeddah, Arabia Saudită 


- Domnișoara Jennifer Watson, vă rugăm să vă prezentați la 
biroul de informații al aeroportului, în zona de aşteptare. Domni- 
șoara Jennifer Watson, vă rugăm..., spuse vocea de la microfon. 

Emmet îi mulţumi doamnei de la biroul de informaţii pentru 
transmisie și privi în jur. Clădirea aeroportului îi crea impresia că ar 
fi provenit din anii 1960, deși fusese finalizată în 1981. Coloanele 
albe şi plăcile din beton dominau peisajul, evidenţiate prin bănci de 
plastic de culoarea mentei, care, de la distanţă, aminteau de OZN-uri. 
Surprinzător, majoritatea locurilor erau libere, deşi locul mișşuna de 
oameni. Dar mulți preferau să stea pe mici covorașe pe podea şi să se 
roage, credincioși care, în drum spre Mecca, aflată în apropiere, îşi 
așteptau autobuzele, sau persoane care vizitaseră deja Mecca și se 
aflau în drum spre casă. Emmet aflase aceste lucruri de la femeia de 
la biroul de informaţii. 

Simţi o atingere pe umăr şi se întoarse. Lara Mosehni stătea în 
faţa sa. 

- Presupun că sînteţi domnul Fitzgerald? își jucă ea rolul. 

- Aveţi dreptate, răspunse Emmet. Brian Fitzgerald. Bine aţi 
venit în Jeddah, domnişoară Watson. 

Apucă geanta sport, pe care ea o pusese Jos. 

- Acesta este unicul dumneavoastră bagaj? 

- Da. 

- Atunci propun să vă arăt acum hotelul dumneavoastră. 

Cu aceste cuvinte o luă înainte. Nici Lara și nici el nu-l observară 
pe presupusul arab, care stătea doar la un metru distanţă de biroul de 
informaţii și tasta ceva pe telefonul mobil. 

Tom Tanaka privea pe display-ul telefonului său mobil portetul 
însoţitorului Larei Mosehni, pe care îl fotografiase pe ascuns şi a 
cărui poză o trimisese la sediul central al Interpolului din Lyon. 
Nu-l cunoștea pe bărbatul din poză. Poate colegii din Franţa puteau 
să afle ceva despre el. 

Tanaka arăta comic în deghizarea sa, deși semăna cu mulţi alți 
oameni din aeroport. Purta haine tipice bărbaţilor arabi: un veşmînt 
lung pînă la glezne de culoare albă, așa-numitul dishdash, o kefije 
pentru acoperirea capului, în culorile alb și negru, o basma pătrată 
din bumbac, împăturită în forma unui triunghi, susținută de un 
akal, un șnur închis la culoare din păr de capră împletit. Pentru a-și 
ascunde trăsăturile din Extremul Orient, Tanaka își lipise o barbă 
deasă, neagră. Ochii îi erau acoperiţi de o pereche de ochelari de 
soare, vechi, cu lentile mari precum ecranul unui televizor. 

Tom Tanka își închise telefonul și-și aşeză pelerina. Se întinse apoi 
după geanta sa şi îi urmă afară pe Lara Mosehni și pe însoţitorul ei. 


În mașina închiriată, un Mercedes vechi, care era totuși într-o 
stare ireproşabilă, Lara și Emmet renunţară la deghizare. 

- Povesteşte-mi, insistă Lara. Sînt curioasă. Ce s-a întîmplat în 
Sudan? Din aluziile pe care mi le-ai lăsat pe robotul telefonic, nu am 
putut deduce nimic. 

În timp ce conduceau spre hotel, Emmet îi raportă amănunţit tot 
ce trăise în Wad Hashabi și Aqiq. 

- Bănuiesc că Anthony urmase această pistă, trase el concluzia. 
De aceea oamenii şeicului Assad s-au apropiat de el şi au făcut ceea 
ce știu mai bine: l-au răpit. 

- Doar că de data asta s-a petrecut la New York. 

- Exact. Şi au smuls de la el pentru cine lucrează. De aceea au 
distrus castelul Leighley. Au fost destul de scrupuloși acești oameni. 

Și au avut și mijloacele necesare. Elicoptere de luptă și arme, la asta 
mă refer. Şeicul Assad este, cu siguranţă, putred de bogat, nu-i așa? 

-Poate nu atît de bogat pe cît te aștepți să fie un șeic al 
petrolului, răspunse Lara. Dar posedă destui bani pentru a întreţine 
o armată. 

- O armată personală? 

Emmet scutură neîncrezător din cap. 

- Acest lucru înseamnă că de data asta ne-am ales cu un adversar 
pe cinste. 

Tom Tanaka se ţinea la o distanţă strînsă de mașina pe care o 
urmărea. Și el conducea un Ford vechi, pe care Interpolul i-l pusese 
la dispoziţie la aeroport. O mașină care nu bătea la ochi, care se 
includea perfect în peisajul străzii. 

În ciuda geamurilor lăsate, soarele prinzului transformase mașina 
într-un cuptor. Barba lipită începuse să-i producă mîncărimi, dar 
Tanaka nu cuteză să o smulgă. Poate mai avea nevoie de deghizare 
mai târziu. 

Gindurile îl cuprinseseră din nou. Cazul „Sabia Crestată“, care îi 
fusese încredinţat de șase luni, era neobişnuit chiar și pentru un 
vechi angajat al Interpolului. Vina un lanț de criminali, care 
acționau în întreaga lume, și care lăsau la locul faptei un semn. Un 
medalion cu o gravură: un trandafir şi o sabie, încrucișate. Ce o fi 
însemnînd asta? 

Dintr-o anumită privinţă, Tom Tanaka îi simpatiza pe membrii 
acestei bande. Luptau împotriva situaţiilor care puteau fi considerate 
nedrepte. Luptau împotriva oamenilor care foloseau aceste situaţii 
sau chiar le agravau. Totuși, Tanaka nu putea accepta metodele cu 
care membrii bandei își atingeau scopurile. Nu ţineau cont de legi și 
puneau mîna prea repede pe arme; din acest motiv existau întot- 
deauna răniţi, în cazuri rare chiar și morţi. Interpolul trebuia să le 
pună capăt. O justiţie proprie, utilizată la nivel global de un lanţ de 
delicvenţi, nu putea fi suportată. 

Interpolul îi subestimase de la început. Cu un an înainte de 
ieșirea la iveală a primelor medalioane cu sabia și trandafirul, o 
luaseră în glumă și o lăsaseră în seama poliţiei locale. Au crezut că 

aceşti criminali, care erau vanitoși, ba chiar destul de proști ca să fie 
atenţi la actele lor, vor fi uşor de încătușat. Azi, actele însumau mai 
mult de două sute cincizeci de cazuri — o sută în care se găsiseră meda- 
lioanele, alte o sută cincizeci, care erau erau mai vechi de un an; în 
aceste cazuri nu fuseseră lăsate medalioane, dar scrisul de mînă era 
neîndoielnic. Existau cazuri în care necunoscuţi utilizaseră forţa arme- 
lor împotriva afaceriștilor cu droguri, a pirateriei din largul mării 
sau a vînătorilor de animale. Interpolul bănuia că, în ultimii zece 
ani, peste o mie de asemenea acte fuseseră înfăptuite de banda Sabia 
Crestată. Cu cît se săpa mai mult în trecut, cu atit erau mai multe. 

De șase luni, Tom Tanaka respira exclusiv pentru această bandă. 
În schimb, privea aceste medalioane ca fiind mai mult o persiflare 
decît o jignire personală. Ca o indicare cu degetul a incapacității. Cu 
opt săptămîni în urmă, ajutorul îi ieşise în cale. O cameristă curioasă 
dintr-un hotel din Teheran remarcase că în bagajul unui client se 
găsea un medalion bătător la ochi. Angajata examinase cu atenţie 
ornamentul și își amintise că văzuse deja gravura ilustrată în ziar - 
anexată unui raport al poliției. Așa că îi raportase. In acest mod, 
Tom Tanaka ajunsese pe urmele Larei Mosehni. De atunci o urmase 
pas cu pas în speranţa că îl va conduce la complicii ei. 

Era convins că asta şi făcuse. Castelul Leighley era centrala și 
Layoq Enterprises era pseudonimul bandei Sabia Crestată. Din 
păcate, castelul era acum doar praf și cenușă. 

Tanaka bănuia că distrugerea zidurilor vechi fusese o lovitură de 
răzbunare, efectuată de cineva care era extrem de furios pe Layoq. 
Dar se pare că nu toţi membrii bandei își pierduseră viaţa, deoarece 
la două zile de la atentat, Tanaka primise un telefon de la omul său 
de legătură din Isfahan, care îl anunţa că Lara Mosehni se întorsese 
în locuinţa ei. Chiar mai mult: începuseră să tragă Interpolul pe 
sfoară. Drept urmare, Tanaka călătorise spre Iran, pentru a continua 
spionarea femeii- mai atent decît ultima dată. Azi-dimineaţă o 
urmase în Arabia Saudită. 

Telefonul său mobil sună. Îl scoase din pelerină şi aruncă o 
privire asupra display-ului, care afișa numărul centralei din Lyon. 
Răspunse. 

- Aici e Tanaka! Ce s-a întîmplat? 

La telefon era Pierre Dumont, şeful lui Tom Tanaka. 

- Este vorba de poza pe care tocmai ai trimis-o. Un instantaneu 
mizerabil. 

- Ce puteam să fac? Să-l rog pe tipul din aeroport să stea puţin în 
loc şi să-mi zimbească prietenos? 

- Trebuie să iei totul personal, Tanaka? Doream doar să spun că 
o poză mai bună ar fi permis obţinerea unui rezultat mai rapid. Dar 
am reușit totuşi să-l identificăm. Se numeşte Emmet Garner Walsh. 
În vârstă de cinzeci și cinci de ani, înalt de un metru optzeci şi trei. 
Născut în Edinburgh. Om de afaceri. Un cazier nu tocmai bogat. 
Am aflat totuși ceva despre el, că în urmă cu opt ani, a fost arestat în 
aeroportul din Londra. Avusese o armă asupra lui care nu fusese 
detectată, dar la un control de rutină al bagajelor a ieșit la iveală. 
Walsh avusese în geantă un bilet spre Moscova. Se crede că de acolo 
dorea să ajungă în Archangelsk, în Siberia, pentru a vina reni. 
Bineînţeles că părea suspect, dar nimeni nu a putut să dovedească 
ceva împortiva lui. În afară de asta, avea asupra lui un certificat de 
port armă și o licenţă de vînătoare obţinută de la autorităţile din 
Moscova. De aceea, fusese lăsat să plece. 

Tanaka observă că distanţa dintre el şi mașina pe care o urmărea 
se mărise și depăşi o mașină pentru a-i ajunge. Gălăgia provocată de 
motor, care pătrundea prin fereastra deschisă, acoperi vocea lui 
Dumont. 

- Puteţi, vă rog, să repetaţi, întrebă Tanaka, după ce ajunse iar pe 
urmele lor. Totul începînd de la licenţa dată de Moscova. A fost 
gălăgie aici şi nu v-am putut înţelege. 

- Atunci ai ratat cel mai important lucru. Menţionasem că Walsh 
este directorul general al firmei Layoq Enterprises și proprietarul 
castelului Leighley. Cu alte cuvinte: este cu siguranţă capul bandei 
Sabia Crestată! 

Tanaka medită febril. Cineva depusese mult efort la distrugerea 
castelului scoţian. Dacă nu fusese vorba despre o lovitură de revanșă, 
ci despre o simulare? Poate nu doar Lara Mosehni și Emmet Walsh 
erau în viață, ci toți! Îi destăinui lui Dumont gîndul său. 

- Credeţi că oamenii ăștia au bănuit că sîntem pe urmele lor și au 
bombardat castelul pentru a distruge dovezile? 

- Nu doar dovezile. Pentru a-şi simula propria moarte şi pentru a 
scăpa de pedepse. Walsh și ceilalți știau că va dura multe luni pînă 
cînd Interpolul va lucra prin mormanul de dărimături carbonizate - 
destul timp pentru a lua măsurile necesare pentru a se descotorosi de 
Interpol. 

După o scurtă pauză, Dumont spuse: 

- Vreau să-ţi organizezi o echipă în Jeddah care să-i supravegheze 
pe Walsh și Mosehni zi şi noapte. Dacă teoria ta cu simularea este 
valabilă, se vor întilni cu siguranță şi cu ceilalți membri ai bandei. 
Vreau poze cu toate persoanele care par suspecte. Doresc să știu pe 
cine sună și despre ce vorbesc. Și mai mult, vreau să știu ce caută în 
Arabia Saudită. 

- Cine este persoana de contact în Jeddah? întrebă Tanaka. 

- Jussuf Ishak, tehnician de ştiri și supraveghere. De șapte ani în 
Interpol. Ai ceva de scris? 

- Sînt în mașină. 

- Atunci îţi trimit adresa şi numărul de telefon prin SMS. 

- De acord. 

Tanaka încheie convorbirea și acceleră, deoarece Mercedesul pe 
care îl urmărea câștigase din nou avans. 


Emmet și Lara ajunseră la hotelul Jeddah Sheraton la North 
Corniche, direct în zona de promenadă de pe țărm a metropolei cu 
1,5 milioane de locuitori. Emmet lăsă Mercedesul în parcarea inte- 
rioară, şi Lara se înregistră la recepţia hotelului. După cincisprezece 
minute, se întîlniră în camera lui Emmet. 

- Ai documentele despre șeicul Assad la tine? întrebă Emmet. 

Lara atinse o mapă de piele, pe care o purta sub braţ. 

- Nu ești singurul care a fost îngropat în muncă, spuse ea. Și eu 
am fost harnică. 

Se aşezară la masă și Lara îi povesti ceea ce aflase. 

- Faruq al-Assad. Șaptezeci şi opt de ani. Multimiliardar din afa- 
ceri cu petrol. Dar, precum majoritatea bogaţilor din Arabia Saudită, 

şi-a investit averea în diverse domenii. Bănci, high-tech, industrie 
farmaceutică, producție de arme - tot ce părea de viitor. Detalii 
exacte nu au fost furnizate, în grabă, pe internet. 

- Nu contează, spuse Emmet. Dacă e necesar putem să aruncăm 
o privire amănunţită asupra asocierilor sale. 

Lara aprobă şi continuă: 

- Mai demult, şeicul Assad aparținuse high-life-ului, în anii 1970 
şi 1980. De fapt, fusese invitat în toată lumea la gale de lux și 
petreceri. Cu aproximativ douăzeci de ani în urmă, comportamentul 
său s-a schimbat de la o zi la alta. Se zice că ar fi avut un infarct. De 
atunci trăiește complet retras în palatul său din al-Quz, la 
aproximativ patru sute de kilometri sud de aici, nu departe de 
ţărmul Mării Roşii, la poalele munţilor Tihamat-as-Sam. 

Îi aruncă lui Emmet câteva poze pe masă, pe care le găsise pe 
internet și le tipărise. Emmet le luă în mînă şi le examină. 

În prim-planul unei poze puteau fi văzute acoperișurile casei din 
al-Quz, şi alăturat, la marginea orașului, palatul. In fundalul munți- 
lor, părea la fel de neclintit precum castelul Leighley, chiar mai 
mult, întrucît soarele de după-amiază își arunca umbrele ferme. 
Următoarea poză, făcută în apropiere, dădea o idee despre dispu- 
nerea în spaţiu. Turnurile de apărare păreau proiectate pentru 
protecţie, dar palatul arăta precum o construcție somptuoasă din 
1001 de nopţi. Fațada era decorată cu diverse ornamente, toate 
ferestrele erau înfrumuseţate cu zăbrele decorative. Pe partea stîngă 
şi pe cea dreaptă se înălțau spre cer turnuri impozante, cu bolte în 
formă de ceapă. 

Următoarea poză prezenta grădina din spatele palatului, cel puţin 
la fel de mare cît suprafaţa a trei terenuri de fotbal. Drumuri frumos 
amenajate treceau pe lingă fîntîni, jocuri de apă şi o mare de copaci 
exotici, tufe și flori. 

- Şeicul Assad are gusturi, iar acest lucru poate provoca invidie, 
spuse Emmet. 

- Da, dar fastul trebuie să-l fi costat o avere. La începutul anilor 
1970, clădirea a fost complet proiectată și construită de un anume 
Omar Larbi, un arhitect pentru starurile din Orientul Apropiat. 

Mai tîrziu, Larbi i-a făcut mai multe transformări, de exemplu un 
laborator, care ar trebui să fie sub grădină. Mai bine zis un acvariu. 
Asta pentru ca Assad să se poată ocupa de hobby-ul său cel mai 
mare, cercetarea animalelor marine, în special a caracatiţelor. 

- Pe iahtul său are un steag cu o caracatiţă, spuse Emmet. Se pare 
că-i plac aceste animale. 

Examină următoarea poză: portretul unui bărbat de aproximativ 
șaizeci de ani, al cărui păr alb ca zăpada era pieptănat pe spate. Deși 
colţul gurii era ușor ridicat, nu părea să zîmbească. Avea o privire 
rece. Ca de mort. 

- Cine e acesta? întrebă Emmet. Șeicul Assad? 

- Nu, Assad nu a mai fost deloc fotografiat în ultimii zece ani, 
răspunse Lara. Nici filmat. Bărbatul din poze se numește Goldmann. 
Doctorul Amadeus Goldmann. Un doctor din Luxemburg, care și-a 
părăsit ţara după unele scandaluri ce au ţinut titlurile primelor pagini 
ale ziarelor. Este un soi de îndrumător ştiinţific al şeicului Assad. 

Emmet studie poza în continuare și scutură din cap. 

- Un medic din Luxemburg, care face experimente cu caracatiţe 
pentru un magnat al petrolului. Ce șiretlic mai este și ăsta? oftă el. 


Emmet și Lara nu ştiau, bineînţeles, dacă Anthony Nangala mai 
era încă în viață. Același lucru era valabil și pentru locuitorii din 
Wad Hashabi. Emmet văzuse cum fuseseră cărați sub puntea 
iahtului şeicului Assad - adormiţi, părînd chiar fără viaţă. Dar exista 
și posibilitatea de a fi fost anesteziaţi. Lara și Emmet nu doreau să 
piardă timpul aiurea. Cu cît acționau mai repede, cu atît șansa de a-i 
salva era mai mare - erau siguri de acest lucru. 

Se deciseseră să se pună pe treabă. Emmet dorea să-și caute o 
veche cunoștință, un traficant de arme pe nume Gamoudi, care ar fi 
putut să afle unde fuseseră transportate persoanele răpite. Emmet 
dorea să-și procure de la el și arme pentru o eventuală eliberare a 
răpiților. Pentru ca informaţiile și armele să fie plătite cît mai 
devreme cu putinţă, Emmet dori să facă o vizită unei bănci locale. 

Între timp, Lara trebuia să cerceteze la biblioteca locală şi să 
afle alte informaţii despre şeicul Assad. Trăise pînă la virsta de zece 
ani în Persia, tatăl său era arab, de aceea stăpînea această limbă 
aproape perfect. 

După plimbarea prin centru, avusese impresia că era supra- 
vegheată. Rămăsese de mai multe ori în dreptul vitrinelor pentru a 
se uita subtil în jur, dar nu reuși să observe nici un urmăritor. 

Scotoci în bibliotecă ziarele arhivate. Căută chiar și prin micro- 
fişe note ale articolelor complete, în care era menţionat șeicul Assad. 
Dar nu descoperi nimic mai mult faţă de ceea ce știa deja. 

Totuşi îi atrase atenţia un bărbat, care stătea la capătul sălii de 
lectură cu privirea aţintită asupra ei. Avea în jur de douăzeci de ani 
şi îi părea Larei a fi un student tipic arab. 

Pe masa lui erau stivuite cel puţin o duzină de cărți. Tomul din 
mîinile sale era atît de gros, ca şi cum ar fi cuprins întreaga ştiinţă 
din lume. 

Lara îl supraveghe pe student o vreme cu coada ochiului și 
constată că îi tot arunca priviri ascunse. Apoi crezu că în spatele lor 
stătea doar interesul normal al unui bărbat controlat de hormoni - 
era totuşi doar cu cîțiva ani mai mare decît el și nu chiar cea mai 
urâtă. Dar, după un timp, remarcă faptul că presupusul student nu se 
uita deloc în carte. Stătea pur și simplu acolo și privea la paginile 
deschise și o pîndea. 

Lara își termină cercetările şi se hotărî să meargă la o cursă orășe- 
nească. Aici ar avea ocazia să-l scuture pe student, dacă o mai spiona. 

În timp ce hoinărea prin centrul populat al Jeddah-ului, dădu iar 
nas în nas cu tînărul bărbat. Mergea aparent fără scop pe cealaltă 
parte a străzii, dar de fiecare dată cînd Lara se oprea în faţa unui 
magazin, făcea și el același lucru; de îndată ce ea pleca mai departe, 
pornea şi el la drum. 

Lara își cumpără de la un stand cu fructe un măr, pe care îl mîncă 
în timp ce nenumărate întrebări Îi treceau prin cap. Cine era tînărul 
bărbat şi pentru cine o spiona el? Ajunsese iar Interpolul pe urmele 
ei? Sau băiatul aparţinea bandei lui Assad? Cum de era pe urmele ei, 
în pofida tuturor măsurilor de precauție? Era şi Emmet spionat? 

Lara avea nevoie de niște răspunsuri. 

Se urcă în cel mai bun autobuz și constată bucuroasă că şi tînărul 
făcuse la fel. Veni pînă la mijlocul autobuzului şi își alese un loc 
undeva în spatele ei, astfel încît să nu o poată pierde din priviri. 

După douăzeci de minute, autobuzul ajunse la periferia sudică a 
oraşului. Aici, casele nu erau apropiate unele de altele, de aceea erau 
multe zone virane, mizere. Cînd autobuzul se opri într-o staţie lîngă 
o construcție neterminată, Lara cobori. Fără a se întoarce, înconjură 
blocul și inspectă subtil șantierul. Zona părea părăsită, nimeni nu 
părea să lucreze acolo. 

Lara se strecură printr-una dintre nenumăratele găuri din gard, 
trecu prin mărăcini și intră în clădirea neterminată. Aici era umbră 
și o răcoare plăcută, faţă de căldura dogoritoare de afară. În afară de 
asta, cu siguranță nimeni nu va apărea aici pînă mîine. Era locul 
ideal pentru un interogatoriu între patru ochi. 


Sergej Ljuschkin avea o statură impunătoare, un metru nouăzeci 
şi doi înălțime, și avea un corp precum un butoi. Faţa sa părea 
cărnoasă, dar sculptată ascuţit, iar mîinile, precum labele unui urs. 
Pentru ca înfățișarea să nu pară amenințătoare, Ljuschkin se îmbrăca 
în permanență în costume negre - Boss, Armani, Zegna. Negrul 
subția din punct de vedere optic, în afară de asta îi sublinia tenul 
deschis, aproape roșiatic. Culoarea neagră îl făcea mai uman și demn 
de încredere. Și acest lucru era un atu pentru un om de afaceri. 

Ljuschkin era întruchiparea liber-profesionistului rus modern. 
După destrămarea fostei Uniuni Sovietice în Comunitatea Statelor 
Independente, fusese unul dintre primii care profitase de liberali- 
zarea pieţei. Începuse în 1992 să importe maşini ieftine din Vest. 
Acum, la patruzeci și trei de ani, putea să pretindă, pe bună dreptate, 
că aparţinea clasei superioare a țării. Conducea un imperiu care se 
întindea pe toată suprafaţa ţării, de la Moscova la Vladivostok. 
Renunţase de mult la vînzarea de mașini. Deja de la mijlocul anilor 
1990 se ocupa exclusiv de producerea aparatelor medicale ultramo- 
derne: tomografe computerizate, ultrasunete 3D, microsonde. O 
adevărată mină de aur. 

Sergej Ljuschkin așeză paharul cu șampanie pe o mică masă de 
mahon lustruită, se cufundă într-un elegant fotoliu de piele și aruncă 
o privire pe fereastră la Learjetul său. Pătura densă de nori așternută 
sub el semăna cu o mare de vată, un covor alb, moale, care părea să 

nu aibă capăt. Aici sus, totul arăta pașnic, dar, sub banda de nori, 
vuia probabil o furtună. 

Ljuschkin apăsă un buton de pe consolă, aflată pe peretele lateral. 

- Unde sîntem, Vladimir? 

- La aproximativ patru sute de kilometri sud-est de Ankara, răsu- 
nă vocea pilotului din difuzor. Vom ajunge în curînd la graniţa cu 
Siria. Mai avem de parcurs o jumătate de distanţă, tovarășe Ljuschkin. 

- Mulţumesc, Vladimir. 

Dădu drumul butonului și gustă puţin din şampanie. Apoi se 
întinse după cartea pe care o citise înainte. Arta alchimiei. O ştia 
deja. În copilărie, devorase cu entuziasm această carte, chiar de mai 
multe ori. Și astăzi mai simţea o stăruitoare fascinaţie, chiar mai 
mult, întrucât visul alchimiștilor părea să devină, în sfîrșit, realitate. 
Și el, Sergej Aleksejowitsch Ljuschkin, participase. 

Zimbind pe sub mustață, se gîndi la persoanele cu care discutase 
de-a lungul vieţii despre slăbiciunea sa pentru alchimie. Aproape 
nimeni nu-l luase în serios; majoritatea l-au luat peste picior - l-au 
considerat, mai mult sau mai puţin, țăcănit. Dar ce ştiau ei? Nu 
depuseseră nici măcar o dată efortul sau interesul pentru a înţelege 
esenţa alchimiei. Credeau, ca toţi ceilalți, că alchimia nu era nimic 
mai mult decît strădania de a descoperi un procedeu de extracţie 
artificială a aurului. Așa că reduceau un întreg concept filozofic la 
un singur aspect. Alchimia nu presupunea doar transformarea în aur 
a metalelor obișnuite, ci înnobilarea tuturor lucrurilor de pe pămînt. 

Chiar şi cele ale oamenilor. 

Desigur, teoria alchimistă veche era puţin prăfuită, chiar şi Sergej 
Ljuschkin observase acest lucru. Potrivit ei, așa-numita materia 
prima, materia de bază, trebuie să fie încălzită într-un vas de sticlă 
special, pentru a forma un produs finit alcătuit din şapte trepte - 
piatra de căpătii, din care se putea obţine, din nou, elixirul vieţii. În 
cartea lui Ljuschkin erau propoziţii ca: „Astfel, materia prima se 
transformă în apă de mercur, pentru ca în următoarea etapă să fie 
înghițită de pămînt.“ Sau: „Reuşind reducţia, materia s-a roșit pe 
parcursul celor cinci trepte și s-a dezlănțuit ca un balaur roșu 

împotriva sa, pînă s-a transformat în sînge. Nu era astfel de mirare 
că alchimiștii timpurilor trecute erau adesea consideraţi șarlatani.“ 

Totuși, știința modernă a permis ca minunea să devină realitate. 
De fapt, nu existau nici cele șapte trepte, nici materia prima, nici apă 
de mercur sau balauri roşii. Dar în mesajul pe care îl primise de la 
prietenul său, doctorul Amadeus Goldmann, mesaj care se afla în 
buzunarul interior al jachetei sale, era scris: „A șaptea etapă a fost 
atinsă. Elixirul funcţionează!“ 

Tocmai de acest lucru depindea! 

Sergej Ljuschkin simţea cum o căldură plăcută i se răspîndea din 
stomac în tot corpul. Nu șampania era cea care îi declanșase această 
senzaţie, ci bucuria anticipată. 


3] 


Emmet Walsh întîmpina greutăți în găsirea lui Hassan Gamoudi. 
Gamoudi era capul unei bande de traficanţi de arme, care furniza 
arme din zona Arabiei Saudite pînă în Iran, Irak, Pakistan şi 
Afganistan. Din acest motiv, și el era responsabil pentru multe dintre 
problemele din aceste regiuni - tulburările permanente, schimbul de 
focuri, războaiele. De aceea, organizația sa fusese cîndva trecută pe 
lista ordinului. Totuși, după discuțiile detaliate care avuseseră loc la 
castelul Leighley, se hotărîseră să nu-l oprească, ci să coopereze cu el. 
Părerea unanimă fusese că se putea face dreptate printr-un mare 
serviciu, dacă se renunţa repede la arme. Erau pregătiți să accepte un 
mic necaz pentru a le putea combate mai ușor pe cele mai grave. 

De atunci, Emmet cooperase de mai multe ori cu Gamoudi. Nu 
regretase niciodată. Nu exista aproape nici un lucru pe care arabul să 
nu-l poată procura, la nevoie chiar un tanc sau o rachetă, dacă îi 
convenea preţul și avea destul timp la dispoziţie. Pe scurt, Gamoudi 
era un partener de afaceri de mare încredere. 

Singura problemă consta în găsirea lui, asta deoarece existau 
întotdeauna oameni care doreau să-l îndepărteze: poliţia, serviciile 
secrete, bande rivale de traficanţi de arme - era, în marea majoritate 
a timpului, ascuns. Emmet nu era sigur dacă Gamoudi mai trăia încă 
în Jeddah, dar de undeva trebuia să înceapă căutarea. Făcu astfel 
cîteva vizite unor cunoștințe mai vechi. Una dintre ele, proprieta- 
rul unei cîrciumi mici și sărăcăcioase, îl conduse într-o cameră în 
spate, unde duhnea a petrol şi a transpiraţie. Avea aici un telefon. 

Proprietarul dispăru din nou, pentru a da cîteva telefoane. După 
cinci minute îi sună telefonul. Emmet ridică receptorul. La celălalt 
capăt al firului era chiar Hassan Gamoudi. 

Emmet îi comunică lista cu tot ce avea nevoie, nu chiar urgent, 
dar probabil că foarte curînd. Gamoudi îi spuse că avea totul în stoc 
sau că putea face rost de ce avea nevoie pe parcursul a cîteva ore. În 
schimb, pretindea patru milioane de dolari americani, cu plata la ri- 
dicarea mărfii. După cîteva negocieri, căzuseră de acord la jumătate. 

Emmet mai avea încă o rugăminte. 

- Poţi să faci cîteva investigaţii pentru mine? întrebă el. Am 
nevoie de o informaţie. 

- Despre ce fel de informaţie este vorba? 

- Vreau să știu în ce port a acostat un iaht pe nume Harmattan, 
cu două seri în urmă. Aparține unui şeic pe nume Faruq al-Assad și 
vine din Aqiq, un sat de pescari de pe țărmul sudanez. În afară de 
asta mai vreau să ştiu unde a fost transportată marfa. 

- Există posibilitatea de a te putea ajuta, spuse Gamoudi. Dar o 
să te coste o sută de mii de dolari în plus. 

Bineînţeles că preţul era supraapreciat, dar Emmet nu mai dori să 
negocieze. 

- Îți dau dublu dacă afli ceva pînă miine-seară, spuse el. Două 
sute de mii de dolari. Cum ţi se pare? 

- Cinstit, replică Gamoudi. Chiar foarte corect. Facem afacerea. 
Te contactez eu de îndată ce aflu ceva. 

Următoarea vizită pe care Emmet trebuia să o facă era sucursala 
principală a Băncii Saudi Cairo în Centrul financiar al Jeddah-ului. 
Trecuse de ușa turnantă de sub literele îngroșate, aurite ale intrării, 
lăsă zgomotul străzii și al traficului de seară în spate și intră într-un 
hol climatizat din marmură și sticlă. În timp ce Emmet încerca să-și 
arunce o privire în jur, un angajat îl întîmpină, întrebîndu-l ce 
dorea. La scurt timp, Emmet stătea în recepţia șefului de etaj. 

Un bărbat în costum și pantofi lăcuiţi ieși pe o ușă pentru a-l 
primi. Se prezentă ca fiind Tarek Faqih. Purta ochelari înguști pe 
nasul coroiat și avea o mustață îngrijită. Purta pe sub sacou o 

cravată şi în buzunarul hainei avea o batistă de mătase asortată, cu 
model Paisley. 

Repetă, în birou, motivul pentru care se afla acolo: pentru a 
transfera trei milioane de dolari americani din Elveţia în Arabia 
Saudită. Două milioane pentru serviciile lui Gamoudi, restul, de 
cheltuială. Scopul în care folosea banii îl ţinea pentru el. 

În ciuda sumei considerabile, fața bancherului nu exprimă nimic. 
Probabil că tranzacţiile la un asemenea nivel erau obișnuite în ţara 
petrolului. După ce făcuse inevitabilele formalităţi, bancherul îl 
însoţi pe Emmet din nou în sala de aşteptare și-i spuse că banii vor fi 
scoși din trezorerie de îndată ce Credit Suisse va confirma tranzacţia. 
Emmet primi de la secretară o ceașcă cu ceai, curmale și cîteva ziare 
în limba engleză. 

Tocmai terminase ceaiul cînd Faqih ieși din biroul său. Faţa sa 
era la fel de inexpresivă ca înainte. 

- Domnule Fitzgerald, spuse el. Puteţi să mă mai însoţiţi încă o 
dată? Mă tem că există cîteva probleme la transferul banilor. 

- Probleme? Dar... 

- Vă rog, mai bine discutăm despre acest lucru în biroul meu, 
domnule. 

Emmet se ridică de pe canapeaua moale de piele și îl urmă pe 
Faqih pe covorul roșu, spre biroul său. 

- Sînt sigur că este vorba despre o eroare, începu Faqih, după ce 
se așezaseră. Dar domnul Felmy de la Credit Suisse m-a sunat, spu- 
nîndu-mi că nu există contul indicat de dumneavoastră. 

Emmet era zăpăcit. Dintre multele conturi ale ordinului știa doar 
unul pe de rost - cel al contului principal de la Crédit Suisse. Scosese 
de nenumărate ori bani de acolo, viraţi din cele mai izolate regiuni 
ale lumii. Nu avusese niciodată probleme. 

- Sînteţi sigur că nu a apărut nici o greșeală la transmiterea nu- 
mărului contului? întrebă el. 

- Bineînţeles. Am verificat deja, domnule. 

- Dar contul trebuie să existe! Pot să dau un telefon în Elveţia de 
aici? Doresc să vorbesc eu însumi cu domnul Felmy. Mă cunoaște. 
Sînt sigur că problema se va rezolva cât ai bate din palme. 

Bancherul apăsă o tastă a telefonului care îi făcu legătura cu secre- 
tara sa, rugînd-o să îl mai contacteze o dată legătura cu persoana de 
la Credit Suisse. Prin speaker se auzi vocea groasă a lui Anton Felmy. 

- Îmi pare rău, domnule Fitzgerald, îi spuse el. Dar, după cum 
i-am comunicat deja domnului Faqih, în banca noastră nu există un 
cont cu acest număr. Mai precis, nu mai există. 

- Ce vreţi să spuneţi cu asta? 

- Că a fost închis. Ieri, ca să fiu mai precis. 

Emmet nu mai înțelegea absolut nimic. În acest cont exista o 
avere de peste o jumătate de miliard de dolari - bani care au fost 
strînși pe parcursul mai multor sute de ani. Și acum, de la o zi la alta, 
fusese lichidat? 

- De către cine? 

- Nu pot să vă spun. 

- Domnule Felmy! Este vorba aici de o sumă enormă! Așa că mai 
scutiți-mă cu secretele dumneavoastră bancare. 

Totuși, elveţianul nu scoase nici un cuvint. Nu-i rămînea altceva 
de făcut decît să accepte. 


Ajuns în stradă, după șocul iniţial, încercă să se calmeze și să 
gîndească lucid. În afară de Emmet mai existau, în cel mai fericit caz, 
două persoane pe această planetă care erau autorizate să utilizeze 
contul elveţian. Lara Mosehni și Anthony Nangala. Nu se îndoia de 
nici unul și avea o încredere oarbă în ei. 

Iar ceilalți membri ai ordinului erau îngropaţi sub dărtmăturile 
castelului Leighley. 

Totuși, cineva lichidase contul și dispăruse cu 500 de milioane de 
dolari. Întrebarea era cine? 


Lara Mosehni își împachetă bagajele în grabă şi aruncă o privire 
la deşteptătorul cu radio de pe noptieră. Era ora 17:19. Emmet 
trebuia să fie deja de douăzeci de minute înapoi în Sharaton, dar încă 
nu o contactase. 

Împotriva propriei voinţei, simţea o anumită nervozitate. Lara îl 
dominase, de fapt, pe băiatul din bibliotecă pe șantierul din afara 
orașului, acolo unde îl luase la întrebări, dar el tăcuse încăpăţinat. 
Lara nu ştia ce dorise de la ea şi pentru cine lucra. Dar era sigură că o 
urmărise încă de la hotel, spre bibliotecă. Și în cazul în care el știa 
unde locuia, cu siguranță că mai existau și alţii. Nici ea și nici 
Emmet nu mai erau în siguranţă aici. Trebuia să-și găsească de 
urgenţă o altă locuinţă. 

Cineva bătea la uşă — în sfârșit! 

- Un moment, strigă Lara, puse jos geanta de pe sofa și deschise. 

Nici nu apucase bine să apese pe clanţă, că ușa o izbi - într-un 
mod atît de neașteptat și de violent încît nici nu înţelese ce se 
întîmplă. Se dădu înapoi, și o figură ştearsă, cu barbă se năpusti 
asupra ei și-i dădu o lovitură în piept, încît nu mai putu să respire. 

În decurs de cîteva secunde intrusul o legă și o tîrî lîngă sofa. Apoi 
se aşeză în faţa ei pe un scaun şi aşteptă liniștit pînă ce ea își reveni. 

De abia acum Lara îi recunoscu faţa, în ciuda ochelarilor de soare 
şi a bărbii. În drum spre Scoţia, îl văzuse în mai multe aeroporturi. 
Era bărbatul pe ale cărui urme fusese în ultimele zile. Japonezul 
vorbitor de franceză, care închiriase o mașină de la Hertz, în Isfahan, 

şi care îi supraveghease locuinţa de pe cealaltă parte a străzii. Azi 
purta îmbrăcăminte de culoare albastră, pe care era scris cu caractere 
arabe, Battani Elektroservice. Avea aerul unui criminal profesionist. 
Pistolul din mîna lui îi întărea această convingere. 

- Numele meu este Tom Tanaka, agent special la Interpol, spuse el. 

Chiar şi vocea suna rece. Părea mai degrabă misterios. 

- Sînt de ceva vreme pe urmele dumneavoastră, domnişoară 
Mosehni. Sau să vă spun mai bine domnișoara Macnamara sau Watson? 

Lara tresări involuntar. Bărbatul îi cunoștea pseudonimele. Și 
după cum se părea, avea informaţii exacte și despre activitatea ordi- 
nului. Și toate lucrurile care pentru ordin însemnaseră fapte bune, 
sunau din gura lui precum o interminabilă listă de delicte: violare a 
domiciului, posesie ilegală de arme, atac armat, ameninţarea autori- 
tăților, vătămare corporală, intimidare, omor. Lara dori să vor- 
bească, dar Tanaka i-o reteză scurt. Dintr-un anumit motiv era 
foarte furios pe ea, de aceea se decise să nu-l provoace. 

- Atît timp cît dumneavoastră și complicii dumneavoastră aţi 
combătut alți criminali, aș putea să-mi manifest o anumită înţele- 
gere, șopti el. Dar Layoq a întins coarda. Nu puteţi combate luptele 
cu tauri folosind metode teroriste, numai pentru că vă displace acest 
mod de distracţie. Și nu puteţi ucide oameni după bunul plac! 

Lara își aminti de prezentarea lui Rodrigo Escobar de la castelul 
Leighley. ÎL făcuse pe luptătorul din arenă să nu mai fie capabil de a 
lupta, împușcîndu-l în miini şi în picioare. lar din cauza isteriei în 
masă create, un copil fusese strivit. Lara își aducea aminte și de 
scepticismul ei privind actele lui Escobar. Se întrebase ea însăși, după 
prezentarea lui, cîte animale salvate justificau o viață de om - pînă la 
acest punct putea să înțeleagă argumentele lui Tanaka în totalitate. 
Totuși, simţea că trebuia să justifice actele, scopurile și mijloacele 
ordinului și să prezinte anumite lucruri într-o lumină favorabilă. 

Cu real regret, spuse: 

- Copilul din Madrid a fost un accident... 

Brusc, Tanaka sări atît de repede de pe scaunul său, încît îl trînti 
în urma lui. Dintr-un salt ajunse la ea, faţa sa fiind la doar o palmă 

distanţă de a ei. Putea să-i simtă mirosul respirației și al sudorii. Și 
citea ura oarbă din ochii îngustați. 

- Nu vorbesc de copilul din Madrid, ştiţi asta cu siguranţă! se 
răsti el. Vorbesc despre faptul că dumneavoastră, cu mai puţin de o 
oră în urmă, aţi ucis un coleg de-al meu. 

Lara scutură uimită din cap. 

- Nu am ucis pe nimeni. Nici măcar nu îl cunosc pe colegul 
dumneavoastră. 

- Ah, da? 

Tanaka scoase dintr-o geantă un pașaport. Lara îl recunoscu din 
poză pe presupusul student din bibliotecă. 

Primul impuls era să nege mai departe, dar știa că Tom Tanaka 
nu o va crede. Posibil ca printr-o minciună să-l enerveze şi mai tare. 

- L-am legat și i-am pus câteva întrebări, deoarece doream să știu 
pentru cine lucrează... asta e tot, spuse ea. 

- Din păcate nu pot să vă cred deoarece tînărul se află în drum 
spre morgă cu beregata tăiată. 

- Jur că nu l-am ucis eu! 

Tanaka o apucă de păr și o trase pe spate. Dorise să se apere, își 
smuci mîinile legate la spate, dar, într-un final, cedă. Lara se aştepta 
la lovituri. Totuși, Tanaka se abţinu brusc, de parcă ar fi realizat în 
acel moment, pentru prima dată, că el, ca angajat al Interpolului nu 
ar fi trebuit să ridice mîna împotriva unei femei dezarmate, chiar 
dacă ea era suspectată de omor. O lăsă în pace și se ridică. Îi dădea 
impresia că se liniştise. 

- Poate spuneți adevărul, recunoscu el. Există un martor. Un copil 
care se juca pe șantier și care a văzut și o altă persoană. Un bărbat. 

Uşurarea care o încolţise o făcu să aprobe, dar Tanaka continuă: 

- Descrierea acestui bărbat se potriveşte complet însoţitorului 
dumneavoastră - Emmet Garner Walsh, alias Brian Fitzgerald. Capul 
firmei Layoq Enterprises. Dacă dumneavoastră, domnişoară Mosehni, 
nu aţi comis crima, atunci trebuie să fi fost el! 

Lara se simţea ca și cum ar fi fost lovită în moalele capului. 
Bănuiala lui Tanaka nu putea fi reală. O folosise Emmet drept 
momeală pentru a afla dacă erau urmăriţi? O urmărise în secret și 

acţionase de așa manieră ca ea să nu fie în stare să-l omoare pe acest 
tînăr pe șantier? Doar la imaginarea acestui fapt o apuca teama. Ştia 
că Emmet omorise deja mai mulți oameni, dar pînă acum nu ucisese 
pe nimeni cu sînge rece, nici măcar atunci cînd misiunea îi cerea să o 
facă. Acest lucru încălca grav codexul ordinului. Oare Emmet neso- 
cotise regulile de această dată, deoarece considerase că asta ar fi unica 
posibilitate de a se proteja atît pe el cît și pe Lara? Simţea cum 
stomacul ei se strîngea. 

Tanaka se aplecă din nou deasupra ei. 

- Presupun că sînteţi un mic peşte, care s-a băgat în ceva care i-a 
trecut peste cap. Dar, chiar dacă doriţi sau nu - sînteţi și dumnea- 
voastră o parte integrantă a problemei. Aţi fost la locul faptei în acel 
moment. Chiar dumneavoastră aţi mărturisit că l-aţi prins pe colegul 
meu, l-aţi învins și apoi l-aţi legat. Aș putea deci să vă închid și să vă 
arunc într-o închisoare pînă la soluționarea cazului. Acest lucru 
poate să dureze luni, chiar ani. Şi închisorile locale sînt numeroase, 
dar nu tocmai confortabile. 

Lara nu-și amintea cu plăcere de celula ei din Anarak. De cele 
şapte femei cu care fusese închisă. De mica gaură din colț pentru 
nevoi. De violuri și maltratări. 

- Repet, domnişoară Mosehni. Vă cred. Vocea lui Tanaka suna 
aproape rugătoare. Pot să vă scap de închisoare. Asta în cazul în care 
cooperaţi. 

- Să cooperez? 

Tanaka aprobă. 

- Vreau să-mi povestiţi tot ce știți despre Emmet Walsh. Și mai 
vreau să ajutaţi Interpolul să-l prindă. 


Era o seară minunată, de care nenumărate persoane profitară 
pentru a face o plimbare pe țărm. Dar nici unul dintre ei nu observa- 
ră insignifiantul vehicul care parcase pe marginea străzii, la aproxi- 
mativ două sute de metri de hotelul Jeddah Sheraton. 

Pe bancheta din spate a mașinii, fără a putea fi remarcaţi din afară, 
stăteau Tom Tanaka și persoana lui de contact din oraș, Jussuf Ishak. 
Ambii erau înconjurați de tehnică de supraveghere — aparate de inter- 
ceptare, camere de filmat, emiţători şi receptori pentru orice tip de 
instalaţii ale tehnologiei moderne. Singurul dezavantaj era că locul 
disponibil între toate aparaturile existente aici nu era de ajuns pentru 
două persoane. Tanaka se simţea precum un pește într-o conservă. 

În faţa lui, pe un mic suport era așezat un telefon. Tanaka asculta 
în tăcere poliloghia stridentă. La celălalt capăt al firului era Pierre 
Dumont, şeful său din Lyon. Acesta ţipa. De cîteva minute. 

Tanaka observă că transpira şi reglă instalaţia de aer condiţionat 
cu o treaptă mai sus. Întrucât Dumont făcuse o pauză, Tanaka pro- 
fită de ocazie și replică. Luă receptorul și-l poziționă lîngă ureche. 

- Nimeni nu regretă mai mult uciderea băiatului, domnule, 
spuse el. 

Deşi dubița era izolată fonic, vorbea încet. 

- Dar nu port nici o vină. Ishak fusese unicul agent al Interpo- 
lului din Jeddah. Pentru a alcătui o echipă, a trebuit să apelez la 
poliția locală, care mi-a repartizat doi polițiști începători. 

- Trebuia să fie alcătuită din polițiști cu experienţă, Tanaka! La 
naiba, de ce te-ai lăsat convins de oameni proaspăt ieşiţi din școala de 
poliţie? 

- Deoarece aici domneşte aceeași criză de personal ca și la noi. 
Tanaka se apăra în continuare, deși știa că nu avea sens. Chiar dacă 
ar fi reușit să-l convingă pe Dumont de nevinovăția sa, nu putea să-și 
înşele conştiinţa. Nagib al-Hakim era mort din cauză că el, Tom 
Tanaka, îl adusese pe tînăr într-o situaţie care îl depăşise. Deoarece 
el, în calitate de conducător al operaţiunii din Jaddah, îi dăduse 
ordinul de a o urmări pe Lara Mosehni. 

Chiar şi celălalt băiat fusese depăşit de natura sarcinii sale. 
Trebuia să îl urmărească pe Emmet Walsh, dar după douăzeci de 
minute îl pierduse, așa că nimeni nu știa acum ce făcuse Emmet în 
cursul după-amiezii. 

„Dumont are dreptate, se gîndi Tanaka. Am greşit la alcătuirea 
echipei. Din această cauză Nagib al-Hakim este acum așezat într-o 
ladă frigorifică, cu beregata tăiată.“ 

Numai gîndul la acest lucru îl dezgusta. 

Asculta şi restul canonadei de insulte venite din partea lui Pierre 
Dumont şi promise că pînă a doua zi la ora 9 va preda un raport 
amănunțit despre tagicul incident, după care închise. 

Jussuf Ishak, tehnicianul, fusese și el silit să asculte răcnetele lui 
Dumont. Scoase un Flachmann din buzunarul de la pantaloni și-l 
întinse lui Tanaka. 

- Calmantul meu, spuse Ishak rînjind. Luaţi și dumneavoastră. 
Efect garantat. 

Refuză printr-un semn din mînă. 

- Mulţumesc, dar doresc să am mintea limpede în cazul în care 
apare Emmet Walsh sau dacă femeia din camera de hotel se hotărăște 
să dispară. 

Îşi lăsă privirea să se plimbe pe monitorul din centrul consolei de 
supraveghere, dar imaginea era nemodificată ca în urmă cu șaizeci de 
minute: Lara Mosehni, care stătea pe pat și privea fix în tavan — 
același lucru pe care îl făcuse de cînd părăsise el camera. Stătea acolo, 
privind în gol și părea foarte concentrată la gîndurile ei. 

Deoarece Tanaka nu avea altceva de făcut decît să aştepte, se 
decise să își facă unele însemnări pentru raportul pe care trebuia să-l 
predea. Luă o foaie şi un creion de la Ishak și medită. În pofida 
experienţei, începutul i se părea cel mai dificil. 

După o jumătate de oră scrisese doar cîteva cuvinte cheie. Dacă 
va continua în ritmul acesta, va avea nevoie de toată noaptea pentru 
a scrie raportul. Merde! 

Privi monitorul din nou. Lara se întorsese pe cealaltă parte. 
Acum privea în direcția ferestrei. 

Tanaka credea că nu comisese ea crima. Poseda un anumit simţ 
în această privinţă, ştia cînd oamenii minţeau sau cînd spuneau 
adevărul. După atiţia ani de experienţă își perfecționase instinctul şi 
învățase să-l asculte. Lara Mosehni fusese realmente îngrozită cînd, 
în urmă cu o oră, îi arătase pozele de la locul faptei. Nagib al-Hakim 
nu fusese ucis de mîna ei. Și asta însemna, aproape sigur, că ucigașul 
era Emmet. Fusese totuşi arestat pentru posesie de arme. Era 
conducătorul firmei Layoq. Și, conform descrierii făcute de copilul 
de cincisprezece ani, culoarea părului făptașului era aceeași cu a lui 
Emmet. Şi avea și un motiv: nu dorea să fie capturat de Interpol. 

Tanaka oftă. Se întrebă cîte medalii ale Ordinului Sabia Crestată 
lăsase Emmet Walsh în urma lui. Cite legi încălcase, cîte persoane 
rănise sau ucisese. Walsh era o vulpe rafinată. În afară de povestea de 
la aeroportul din Londra, cînd la un control de rutină i se găsise o 
armă în bagaje, fișa sa de la Interpol era albă. Trebuia să posede un 
talent extraordinar pentru a-și şterge urmele şi a dispărea la timp, 
altfel Interpolul l-ar fi prins de mult. 

Prudenţa lui şi lipsa de competenţă a polițiștilor puşi la dispoziţie 
îl determinaseră pe Tanaka să cadă la o înţelegere cu Lara Mosehni. 
O convinsese să i-l dea pe mînă pe Walsh pentru a împiedica alte 
vărsări de sînge. Îi promisese în schimb să aibă răbdare pînă cînd ea 
şi Walsh îi vor găsi şi elibera pe cei răpiți din Sudan. 

Bineînţeles că Tanaka se opusese ca un presupus criminal să fie 
liber mai mult decît necesar. Totuşi menţionarea şeicului Assad îi 
schimbă părerea. Assad era deja pe lista de priorităţi a Interpolului 
cu cîteva poziţii mai sus decît Walsh şi banda Sabia Crestată. Nu 

putuseră încă să dovedească ceva împotriva lui, dar soldaţii săi nu se 
zgârceau în a-și scoate brutalitățile la vedere. Statutul lui Assad 
privitor la oprirea acestor indivizi era intangibil - ceea ce era din 
păcate real. In plus, existau indicii că în spatele pereţilor palatului lui 
Assad se petreceau lucruri ciudate. Exista, de exemplu, raportul unei 
femei de optzeci de ani din al-Quz, care credea că a auzit strigăte de 
ajutor și ţipete de pe proprietatea lui Assad. Dar, din cauza faptului 
că femeia părea zăpăcită, nimeni nu-i luase în serios declaraţia. Dar 
notificaseră ceea ce un nomad observase: mai mulţi bărbaţi săpaseră 
o groapă într-o regiune izolată a muntelui Tihamat-as-Sam și ascun- 
seseră acolo încărcătura unui camion. Bănuise că era gunoi toxic sau 
deşeuri toxice şi îi înștiințase. La cercetarea mormintului, desco- 
periseră că resturile arse aparţineau unor oi, capre şi caracatiţe. Dar 
găsiseră și fragmente de oase. La verificarea numărului mașinii 
rezulta că aceasta aparţinea parcului auto al societăţii Talit Oil, una 
dintre firmele lui Assad. Dar acolo era teritoriul poliţiei și urmele 
dispăruseră în pămînt. 

Nici de Assad nu se puteau apropia. Se retrăsese de câțiva ani în 
palatul său din 1001 de nopţi. Și la încercarea de a obţine un mandat 
de percheziţie, eşuaseră din cauza lipsei de probe. Probabil că îi 
tratase bine pe judecători. 

Vocea interioară a lui Tanaka îi spunea că Assad avea ceva de 
ascuns. Totuşi, ca poliţist avea mîinile legate. De aceea, propunerea 
făcută Larei îi plăcea mult. Cu cît era Assad mai repede oprit, cu atît 
mai bine. Dacă Walsh era destul de bun să supravieţuiască acestei 
poveşti, Lara avea de gînd să-l dea pe mîinile Interpolului. Dacă 
murea, lumea rămânea cu un ucigaș de polițiști mai puţin. Din orice 
unghi privea Tanaka povestea, nu avea decît de cîștigat. 

Bineînţeles că înţelegerea lui cu Lara contravenea regulamentu- 
lui. Pierre Dumont i-ar fi sucit gâtul dacă afla. Dar Dumont era un 
teoretician. În practică, urmărirea crimelor internaţionale se făcea 
conform unor procedee speciale. Tanaka era deja de mult timp în 
acestă branșă pentru a şti cum să-și asigure, din cînd în cînd, reușita. 

Simţi o atingere pe braţ. Ishak îi întinse o cască. O luă şi și-o puse. 

- Cred că începe, spuse tehnicianul și reglă sonorul. 

Un telefon sună. Pe monitorul video se vedea Lara Mosehni, care 
se ridicase din pat și se grăbi spre comoda unde era așezat telefonul. 
Ridică receptorul. 

- Alo? 

- Eu sînt. 

- Emmet? 

Scurtă pauză. 

- Cine altcineva? 

- Unde eşti? 

- În camera mea. 

- Unde te-ai ascuns atita vreme? 

- Vino încoace şi îţi povestesc. 

Ishak apăsă un buton și imaginea video se schimbă. Prezenta acum 
o cameră asemănătoare, dintr-o perspectivă oarecum diferită, dar cu 
o altă persoană: Emmet Garner Walsh, alias Brian Fitzgerald. Puse și 
el receptorul jos şi merse la ușă pentru a i-o deschide Larei Mosehni. 

Se aşezară amindoi la masă. Walsh îi povesti despre întîlnirea sa 
cu traficantul de arme, Hassan Gamoudi și despre cît de mult a 
trebuit să-l caute. Apoi merse la bancă, pentru a-și transfera banii din 
Elveţia, dar contul nu mai exista, ceea ce părea să Îl înfurie serios — 
nici nu era de mirare pentru o sumă de jumătate de milion de dolari, 
care dispăruse. 

- Ce se întîmplă cu tine? întrebă Walsh brusc. Toate acestea nu 
par să te afecteze deloc. 

Tanaka crezu că remarcase cum Lara Mosehni tresări. Dar reacţio- 
nă foarte bine. 

- Din contră, spuse ea. Mă gindeam doar la cine putea să-i fure. 

- Acest lucru m-am întrebat și eu în tot acest timp. Doar 
membrii ordinului aveau acces la el. Dar în afară de noi doi, poate și 
de Anthony Nangala, toţi sînt morți. 

- Nu-l bănuiești pe el? 

- Nu, bineînţeles că nu. 

Tom Tanaka își încreţi fruntea. Fusese convins că toţi membrii 
ordinului erau încă în viață și că distrugerea castelului Leighley 
fusese o înscenare pentru a scăpa de Interpol. 


40 


Încăperea era mică și neconfortabilă. O gaură sărăcăcioasă, fără 
ferestre. Pereţi de beton goi, un prici cu o pătură, o toaletă şi o chiu- 
vetă - nimic mai mult. De trei ori pe zi primea, printr-o fereastră a 
ușii, o farfurie cu supă şi o bucată de piine. Unica sursă de lumină 
era un bec din tavan. 

Anthony Nangala stătea așezat pe prici, cu picioarele îndoite și 
spatele la perete. Se simţea slăbit - nu doar din cauza dietei nedorite, 
dar și din cauza lipsei posibilității de mișcare în mica celulă. Faptul 
CĂ stătea permanent nemișcat și tensiunea nervoasă îi consumau 
puterea. În tinerețea sa, cînd boxase, fusese numit „Tornada Neagră“. 
Acum se simţea precum o briză călduţă de toamnă. 

Privi robinetul, care picura neîncetat, de cînd fusese închis aici. 
La început, zgomotul monoton nu-l deranjase cttuși de puţin, dar 
acum, după ceva timp, îl scotea din sărite. Acum se asemăna cu 
ticăitul unui ceas. Timpul se scurgea. Era de neoprit. Și el stătea aici, 
prizonier în această zonă uitată de restul lumii. 

Nu ştia cum îl aduseseră aici. Răpitorii săi îl capturaseră într-o 
mașină în New York și îi administraseră o injecție. Apoi adormise și 
se trezise pe priciul din această încăpere. 

Ulterior începuseră să curgă întrebările. Bărbaţi, pe care nu îi 
mai văzuse niciodată pînă acum, doreau să afle ce ştia despre per- 
soanele dispărute în Wad Hashabi. Nici despre interogarea sa nu-și 
amintea mare lucru, deoarece îi făcuseră o injecție cu o substanţă 

care îl făcuse docil. Drogurile adevărului. Trecuse prin interogatoriu 
ca prin delir. 

„Sper că nu am dezvăluit prea multe“, se gîndi el. 

Se întreba de cîtă vreme era aici, cît timp va mai fi reținut aici, și 
mai presus de toate, ce planuri își făcuseră răpitorii în privinţa lui. 
Pînă acum nu îi dezvăluiseră nimic. Pretindeau o recompensă în 
schimbul lui? Oare îl vor elibera cîndva? Sau era deja ca și pierdut? 

Se sperie din cauza zgomotului ce venea de la ușa celulei. Se trase 
zăvorul și o cheie se învîrti în broască. Pulsul lui Anthony Nangala 
se acceleră. Prima dată după multe zile se deschidea nu doar fereastra 
prin care i se administra mîncarea, ci și ușa. 

Erau cinci. Fiecare dintre ei cîntărea mai bine de o sută de kilo- 
grame. Bărbaţi care puteau fi considerați modele de atleți, pe ale că- 
ror fețe se mai oglindea puţină omenie. "Totuși, îl priveau pe Nangala 
cu priviri de roboți. Doi dintre ei intrară în celulă și îl apucară pe 
Anthony de sub braţe. Incercă să se elibereze, dar primi un pumn în 
stomac. Nu mai opuse rezistenţă. 

Cele cinci gorile îl tîrtră pe un culoar lung. De o parte și de alta a 
coridorului se aflau uși, toate închise. Nu putu să citească nici una 
dintre tăblițele atîrnate aici. Un miros care îi amintea de spital îi 
ajunse la nas. Dintr-un motiv oarecare acest lucru îi provoca teamă. 

La capătul coridorului, grupul se opri. Unul dintre însoțitorii lui 
Nangala apăsă pe un buton şi ușa se dădu la o parte zbîrnîind. În faţa 
ochilor lui Nangala se înfățișă un laborator luminat și modern. Simţi 
cînd îl împinseră de umeri și de spate, încercînd să-l transporte 
înăuntru. 

Mirosul de spital se intensifică. Lumina neoanelor și a becurilor 
se reflecta pe mesele de crom lustruit și în vitrinele de sticlă. Pe mese 
erau aşezate multe instrumente de laborator frumos ordonate — 
microscoape, centrifugi, pipete, baloane de sticlă și suporturi din 
lemn pentru eprubete. Un zbîrnîit se auzea venind dinspre un dulap 
aflat în colțul încăperii. 

Nangala recunoscu printr-o fereastră lămpi de culoare roşie care 
încercuiau culturi de celule. Privirea sa colindă mai departe spre o 
ușă de sticlă, în spatele căreia se afla un al doilea laborator. Mai mulți 

medici, cel puţin așa păreau, stînd în jurul unei mese de crom, 
asistau la o operaţie; doar că pacientul nu era o fiinţă, ci o oaie. 

În timp ce Anthony căuta să înţeleagă logica acestui lucru, simţi 
o împunsătură în braţ. Tresări, se întoarse și văzu un ac care îi 
înţepa bicepsul. Brusc, laboratorul începu să se învirtă în jurul său, 
şi, o secundă mai tîrziu, se cufundă într-un întuneric impenetrabil. 


Cînd se trezi, dori să-şi maseze timplele cu mîinile, dar nu putu 
să se miște. Nici braţele, nici capul, nici restul corpului. Instantaneu, 
oboseala dispăru în favoarea spaimei. 

Cel puţin putea să-și deschidă ochii. Neajutorat, își plimbă 
privirea prin încăpere. Se afla încă în laborator. Recunoscu o imagi- 
ne în geamul vitrinei. ÎL imobilizaseră de un fel de şezlong, utilizînd 
cel puţin o duzină de curele din piele. Mîinile și picioarele îi erau 
legate separat. Chiar și gîtul îi era înconjurat de o manșetă de piele. 

Nangala auzi un zgomot lîngă el. Se întoarse pe o parte, atit cît 
putu şi o privi pe sora medicală. Cel puţin așa arăta. Era îmbrăcată 
într-un halat alb, avea o bonetă albă pe cap, iar pe gură purta o 
mască de protecție pe care și-o trăsese pînă la nivelul gîtului. 

Nangala dorise să spună ceva, dar își simţea limba amorţită. De 
pe buzele lui ieșeau doar murmure de neînțeles. Cel puţin îi atrase 
atenția femeii. 

Nangala bănuia că avea douăzeci de ani. Avea ochii migdalaţi, 
închiși la culoare, iar trăsăturile feței erau regulate. Era evident 
arăboaică - chiar una foarte frumoasă. Doar pielea ei părea deschisă, 
aproape transparentă și oarecum bolnavă. Probabil că lucra deja de 
multă vreme în această lume a neoanelor. 

Se aplecă asupra sa, îi ţinu un ochi deschis pe care îl lumină cu o 
mică lanternă. Putea foarte bine să-i bată un cui în cap. Apoi, trecu 
la celălalt ochi. 

- Aţi putea fi un ajutor de călău de primă clasă, murmură el. 

Treptat, sentimentul de amorțeală îi cuprindea limba şi buzele. 

Femeia nu răspunse nimic. Se îndreptă spre telefon și tastă un 
număr. 

- S-a trezit, spuse ea în engleză. Reflexele sale sînt în ordine. 
Cred că este pregătit pentru intervenţia dumneavoastră. 

Închise telefonul și se îndreptă spre uşă. 

Anthony Nangala avea impresia că intestinele sale se striveau. 
Involuntar începu să tremure. 

- Ce planuri aveţi cu mine? șopti el. Repetă mai tare și disperat: 
Ce vreţi să faceţi cu mine? 

Femeia se opri din lucru și se întoarse. 

Nangala crezu că citește compasiune, dar şi neputinţă şi slă- 
biciune. Privirea ei părea că-i spune: „Nu pot să vă ajut, îmi pare rău“. 

Incertitudinea transformă minutele într-o veșnicie chinuitoare. 
Anthony încercă cu toată puterea să se elibereze din șezlong, dar 
centurile de piele nu se mișcaseră nici măcar un milimetru. Renunță 
repede, epuizat. Își dădea seama că nu exista nici o scăpare. 

Uşa se deschise și un bărbat îmbrăcat în halat intră în cameră. 
Avea aproximativ șaizeci de ani și mergea atît de drept de parcă ar fi 
înghiţit un băț. Părul său alb, pieptănat peste cap, strălucea precum 
gheaţa la lumina artificială. Rîsul său părea doar la prima vedere 
prietenos - ulterior arogant, dacă nu chiar dispreţuitor. Și, mai 
presus de orice, rece. Se prezentă ca fiind doctorul Goldmann. 

„Un medic nu poate să-ţi insufle teamă“, se gîndi Nangala. 

Goldmann deschise un dulap şi scoase de față cu Nangala o 
bonetă, o mască. Apoi, își trase pe mîinile cu degete înguste, ca 
picioarele de păianjen, mînușile groase de latex. 

- Sînteţi pregătit? întrebă el. 

Fără să aștepte vreun răspuns, împinse scaunul lui Nangala în 
sala de operaţii învecinată. 

Ultimele raze ale soarelui care apunea colorau cerul în nuanțe de 
violet închis. Sergej Ljuschkin, cufundat în fotoliul comod al 
Learjet-ului, de lîngă locul copilotului, vedea în dreapta sa suprafața 
lucioasă ca oglinda, de culoare verde-cenușie a Mării Roșii. Pe partea 
stîngă se închidea o cîmpie lată, pietroasă, aproape deloc populată. 
În partea de est, trecea peste o zonă muntoasă săracă, ce părea 
întunecată și lugubră la căderea nopții. 

În depărtare se zăreau luminile al-Quz-ului. În stînga, la periferia 
de est, Ljuschkin recunoscu palatul prietenului său, şeicul Assad. 

Vladimir, pilotul, transmise prin stație că doreau să aterizeze. 
Două şiruri de lumini așezate în linie dreaptă în spatele palatului 
începură să pilpiie. Un sfert de oră mai tîrziu, Learjet-ul rula pe pista 
de aterizare a șeicului Assad. Un pilot îi îndrumă spre hangarul unde 
îi aştepta deja un Jeep, care îl transportă pe Ljuschkin la palat. 
Ultimele raze ale soarelui dispăruseră deja cînd ajunse acolo. În 
pofida frigului cauzat de lăsarea nopţii, Ljuschin nu simţea nici un 
fel de disconfort. Iernile dure moscovite îl căliseră. 

Doi bărbaţi îmbrăcaţi în uniformă îl conduseră pe treptele palatu- 
lui și printre coloanele frumos împodobite cu minunate ornamente, 
spre foyer-ul palatului. De aici trecu printr-un hol cu covoare roșii și 
ornamente orientale spre o ultramodernă sală de conferinţe. 

Un bărbat firav stătea cu spatele la el. Cînd Lyuschkin intră, 
bărbatul se întoarse spre el. 

- Briggs, bătrîne! spuse Ljuschkin. Mă bucur să te revăd! 

Doctorul Thomas Briggs veni spre el. Îşi scuturară mîinile. 

- Bucuria este de partea mea, spuse Briggs. 

Trebuia să-și ridice privirea pentru a-l privi pe rus, întrucât era cu 
un cap mai scund. 

- Cît timp a trecut de cînd ne-am întîlnit ultima dată aici? O 
jumătate de an? 

Ljuschkin se gîndi preț de cîteva secunde. 

- Exact opt luni. Sper că acum vom avea mai mult succes decît 
data trecută. 

Faţa lui Briggs se întunecă. 

- Şi eu sper același lucru, spuse el. Să iei banii unui moș și să-l 
ucizi pentru asta se numește, în locurile civilizate, crimă. Am avut 
poliţişti săptămîni în şir la sanatoriul meu din Santa Barbara. 

- Dar nu au putut să dovedească nimic, replică Ljuschkin. Assad 
a ars cadavrele și le-a îngropat undeva în munţi. Nu trebuie să mai fi 
rămas nimic din ele. 

-În orice caz, am avut multe belele. Și nu știu cum aş putea să 
justific în faţa poliţiei a doua oară că din clinica mea a dispărut un 
om fără urmă. 

Ljuschkin îi puse o mînă de mărimea unei labe de urs pe umăr. 
Se îndreptară împreună spre o masă din lemn de trandafir, orna- 
mentată cu intarsii, pe care erau așezate un ceainic și cîteva cești. 
Ljuschin turnă ceai pentru amindoi. 

- Sînt sigur că totul va fi bine acum, spuse el. Goldmann este un 
om conştiincios. Prima încercare a fost un eşec. Sînt sigur că a 
aranjat totul ca acest lucru să nu se mai repete. Opt luni constituie o 
bună perioadă de timp. 

Sorbi din ceașcă. 

- Cine este subiectul adus de dumneata acum? 

- Numele său este Bloomfield. Wayne Bloomfield. Fost senator 
de Utah. Putred de bogat. În vârstă de optzeci de ani. În mod normal 
îi mai dau șase, maximum douăsprezece luni. 

- Pacientul perfect pentru scopul nostru, răsună o voce în spatele 
lor. La intrare stătea şeicul Faruq al-Assad. 

Nu era mai înalt decît Briggs şi la fel de firav. Totuşi, statura sa 
delicată era ascunsă de dishdash-ul arăbesc, astfel încît arăta mai bine 
făcut. Veni spre cei doi bărbaţi și le întinse mîna. Mergea puţin aple- 
cat, și degetele sale erau precum crengile unui stejar bătrîn. Avea 
cearcăne adînci. Totuși nu îţi lăsa impresia că omul ar fi în vârstă de 
optzeci de ani. 

- Este adevărat că doctorul Goldmann a descoperit elixirul? 
întrebă Ljuschkin aproape cu venerație. 

Assad aprobă, rîse ştrengărește și spuse: 

- Firește, prietene. A făcut-o. 

Telefonul suna. Emmet, care ațipise în pat, tresări și își aruncă o 
privire la ceasul său de mînă. Se întinse după telefon. 

- Da, vă rog. 

- Avem o convorbire pentru dumneavoastră, domnule Fitzgerald, 
spuse femeia de la telefon. 

- Mulţumesc. Vă rog să-mi faceţi legătura. 

Se auzi un zgomot. Apoi o voce groasă de fumător îl întrebă: 

- Camera 534? Brian Fitzgerald? 

- Da. Cine sînteţi dumneavoastră? 

- Acest lucru nu are importanţă acum. Vă sun din partea unui 
prieten comun pe care l-aţi rugat să culeagă cîteva informaţii pentru 
dumneavoastră. 

Emmet înţelese. La telefon era un informator a lui Gamoudi, 
traficantul de arme pe care îl vizitase la prînz. 

- Are prietenul nostru informaţii pentru mine? 

- Da. 

- Cînd pot să le primesc şi eu? 

- Cînd doriți. 

- Este posibil în această seară? 

- Bineînţeles. Dacă aveţi banii. 

Emmet nu comentă nimic. Ceea ce el și Lara ridicaseră din Scoţia 
le va mai ajunge o perioadă pentru diversele cheltuieli - facturile de 
la hotel, închirierea mașinilor, zborurile. Dar pentru a-l plăti pe 
Gamoudi nu le ajungea. 

Emmet se gîndi. Un intermediar nu ar accepta să dea o asemenea 
informaţie pe credit. Singurul care ar putea lua această decizie ar fi 
Hassan Gamoudi. 

- Va fi de faţă și prietenul nostru comun? întrebă Emmet. 

- Nu ştiu. 

- Transmiteţi-i că pun mare preţ pe acest lucru. 

- Cît de mare? 

- 50 000 $ este un preţ destul de mare? 

- Să văd ce pot să fac, spuse vocea fumătorului, neimpresionat. 
Vă iau în jumătate de oră de la hotel. Așteptaţi-mă la intrare. 

- Cum vă recunosc? 

- Vă recunosc eu. 

Se auzi un clinchet și legătura se întrerupse. 


Lara stătea într-un fotoliu şi se uita la televizor. Mai bine zis, 
privea fix ecranul. Nu pricepu aproape nimic din știrea despre vijelia 
din golful Mexicului. In faţa ei, pe masă, era așezată o bucată de hîrtie 
cu un număr de telefon, pe care i-o dăduse Tom Tanaka. Spusese că 
putea fi contactat la acest număr oricînd. 

Intrebarea de ce omortse Emmet un angajat al Interpolului pe 
şantier o chinuia. Se opunea vehement gîndului că era un criminal. 
În același timp ştia că Tanaka nu o minţea. Un martor îl văzuse pe 
Emmet la locul faptei. 

Aproape că plingea. Un anumit motiv trebuie să fi avut să se 
comporte așa, dar imaginea lui tăindu-i beregata unui om neînarmat 
îi dădea fiori. 

Cineva bătea la uşă. Lara ascunse numărul de telefon al lui Tanaka 
în buzunarul pantalonilor şi se ridică să deschidă. Era Emmet. 

- Ce se întîmplă cu tine? spuse el. Ai ochii roşii. Ai plins? 

Lara scutură din cap. 

- Aerul condiţionat, minţi ea. E din cauza aerului uscat. 

- Să mergem atunci afară. E o seară minunată. 

- Acum ce mai e? 

- E doar ora opt şi un sfert. 

- Sînt frântă de oboseală. 

Emmet îi aruncă o privire plină de înţelesuri. 

- Ce ai? Vrei să mă lași singur? 

Lara se strădui să-i arunce o privire din care el să înţeleagă că 
totul era în regulă. Nu era însă sigură că reușise. 

- Şi eu sînt obosit, Lara, spuse Emmet. Mai bine m-aș culca pe o 
ureche şi aş dormi o săptămînă întreagă. Dar trebuie să eliberăm mai 
multe persoane răpite. 

Făcu o pauză și îi povesti despre convorbirea telefonică. 

- Am nevoie de ajutorul tău, spuse el. De cineva care vorbește 
limba arabă, în cazul în care nu ne descurcăm în engleză. Și, dacă 
ceva se întîmplă, doi luptă mai bine decît unul. 

Lara își trecu mîna peste față. Nu se simţea tocmai fericită să 
negocieze de partea lui Emmet cu un traficant de arme și să ceară o 
amânare a plăţii. Pe de altă parte, Emmet avea dreptate. Veniseră aici 
pentru a afla ce se întîmplase cu Anthony Nangala și cu persoanele 
dispărute. 

- Bine, hai că vin şi eu, spuse. Sper doar că știi ce faci. 

- Cît mai durează pînă cînd doctorul Goldmann ne va da deta- 
liile? întrebă Thomas Briggs. 

Stătea împreună cu Sergej Ljuschkin și cu șeicul Assad în fața 
unei lungi mese festive şi se bucura de bunătăţile pe care personalul 
de serviciu le aducea. Mirosul încîntător de prăjeală îi inundă nasul. 

- Nu va mai dura mult, îl asigură Assad. Cred că va apărea după 
masă. Mai face cîteva pregătiri. 

- Pentru tratamentul senatorului Bloomfield? 

- Poate pentru cel mai important experiment din istoria ome- 
nirii, răspunse Assad. 

Briggs nu mai avea răbdare să afle stadiul final, dar momentan 
foamea înlocuia curiozitatea. 

Un lacheu îl servi cu mai multe felii de miel. Nu se zgârci nici la 
garnitură. Imaginea farfuriei încărcate îi lăsă gura apă. 

- Ai un apetit grozav pentru un bărbat de statura dumitale, 
comentă Ljuschkin, care stătea lingă el. Dacă mănînci în fiecare zi 
așa, vei arăta în curînd ca și mine, Briggs. 

Se bătu vesel cu mîna pe burtă şi se întoarse spre Assad căruia i se 
luaseră deja tacîmurile. 

- Ce se întîmplă cu dumneavostră, alteţă? Postiţi? 

- De cînd am avut infarctul, trăiesc cumpătat. Din păcate, acest 
lucru presupune şi o dietă strictă, prescrisă de consilierii mei. 

- Nutriţioniști? Ce ştiu ei? 

Ljuschkin oftă și adulmecă cu poftă mîncarea din farfuria sa. 

- Unii pretind ceva, alţii altceva. Nu pot să îmi imaginez cum 
poate fi sănătoasă foamea. Un stomac gol nu poate fi sănătos. 

Rise, își duse furculiţa încărcată la gură și mestecă pofticios. 

Assad îl privi zimbind. 

- Evident că studiile lui McCay şi Comfort vă sînt necunoscute. 

- Nu am auzit niciodată despre așa ceva, spuse Ljuschkin. 

- Ambii au dobindit o anumită celebritate cu experimentele lor 
în domeniul nutriţiei, spuse Assad în timp ce Ljuschkin își tăia o altă 
bucată de carne. McCay este american. Predă la Universitatea 
Cornell și efectuează, printre altele, şi experimente cu două grupuri 
de şobolani. 

- Dacă veţi considera că povestea dumneavoastră fioroasă îmi va 
stica apetitul, vă înșelaţi. 

Neclintit, Assad continuă: 

- Una dintre grupe are permisiunea de a mînca tot ce se găsește 
în locul în care se efectuează experimentul, în ce cantitate doresc. 
McCay a prescris celeilalte grupe o dietă forțată. Primesc aceeași canti- 
tate de proteine, minerale și vitamine, dar la un aport caloric mult 
mai scăzut. Această grupă a îmbătrînit uimitor de încet. După trei 
ani = cam o sută de ani de-ai noştri — această grupă de animale se afla 
încă în faza de creștere. De îndată ce McCay le-a administrat o doză 
normală, corpul șobolanilor a ajuns la maturitate. Aveau dublul vârstei 
colegilor lor, dar o stare de sănătate excepţională. Celălalt cercetător 
pe care l-am menţionat, un gerontolog pe nume Comfort de la Uni- 
versitatea London, a făcut un experiment asemănător pe șoareci. Le- 
a administrat grupelor sale același aliment, orarul de hrănire a fost 
diferit; o grupă hrănită zilnic, cealaltă de cinci ori pe săptămînă. 

- Lăsaţi-mă să ghicesc, spuse Ljusckin. Grupa căreia i-a fost admi- 
nistrată dieta a fost mai îmbătrînită. 

- Cu aproximativ cincizeci la sută, răspunse Assad. De cînd știu 
acest lucru respect un plan alimentar strict: cinci zile pe săptămină 
mănînc produse sărace în calorii, două zile pe săptămînă postesc. Imi 
doresc să fi început mai demult. 

- Uitaţi că nu sînteţi nici șoarece, nici şobolan. Experimentele pe 
animale nu pot fi aplicate la oameni cu un raport de unu la unu. 

- Din punct de vedere genetic, şoarecele este uimitor de ase- 
mănător omului. Nu degeaba lucrează laboratoarele de cercetare pe 
aceste animale. Dar să nu vă deranjăm la masă. Nici eu nu mi-am 
făcut prea multe griji în privinţa sănătăţii cînd am fost de vîrsta 
dumneavoastră. 

Briggs văzu cum Ljuschkin își mai duse încă o dată, demonstra- 
tiv, furculiţa la gură. El însuși se simţea ca un fumător după o pre- 
zentare a cărei temă era cancerul la plămîni. Apoi realiză însă că 
discuţia despre avantajele și dezavantajele anumitor metode de nutri- 
ţie sînt oricum de prisos, presupunînd că Amadeus Goldmann va reuși. 

În ușă îşi făcu apariţia un bărbat cu părul de culoarea nisipului, 
cu ochii exagerat de albaștri şi cu o figură cioplită. Purta un costum 
elegant, dar avea mînecile ridicate pînă la coate, fapt care îi dădea un 
aer de lejeritate. Mersul şi mișcările sale erau hotărtte şi suple. 

Briggs ştia cine era bărbatul: Mats Leclerc. Șeicul îl angajase pe 
luxemburghez în urmă cu ceva timp, la recomandarea lui Amadeus 
Goldmann. I se părea că bărbatul era un amestec între un model şi 
un animal de pradă. 

Pe de altă parte, trebuia să recunoască faptul că tocmai din aceste 
motive Leclerc era omul perfect pentru meseria sa. El coordona trupa 
personală a lui Assad și era responsabil de problemele de siguranță. 
În afară de acestea, se ocupa de sarcina cea mai neplăcută a pro- 
iectului: procura materialul de care Goldmann avea nevoie pentru 
experimentele sale. Nimeni nu ar fi fost mai potrivit decît Leclerc. 

Luxemburghezul se îndreptă spre şeicul Assad şi-i spuse: 

- Golfstream-ul dumnevoastră s-a întors de douăzeci de minute 
din Zürich, Alteță. 

Chipul lui Assad se lumină. 

- Foarte bine, spuse el. Acest lucru înseamnă că cercul nostru 
va fi în curînd întreg. Fă-mi un favor, Leclerc, și încearcă să-l 
găseşti pe doctorul Goldmann. Trebuie să fie în laborator. Roagă-l 
să se grăbească pentru a putea răspunde întrebărilor invitaţilor 
noștri după masă. 

- Sînteţi deja aici! spuse șeicul Assad. Se ridică, se îndreptă spre 
femeie şi o îmbrăţișă călduros. Sînt încîntat să vă pot primi cu 

căldură în modesta mea locuinţă, după atît timp. Cum a fost zborul 
dumneavoastră? Sper că aţi avut o călătorie plăcută. 

- Jett-ul dumneavoastră nu lasă nici o dorinţă neîndeplinită, 
Alteță, replică ea. Vă mulţumesc că mi l-aţi pus la dispoziţie. 

Briggs îi dădu întiietate lui Ljuschkin, apoi o salută și el pe 
femeie. Trebuia să recunoască că arăta excepţional. Cu buzele sale 
pline, surtsul luminos şi tenul proaspăt, părea a nu avea mai mult de 
patruzeci de ani, deși trecuse deja de cincizeci de ani. Aparţinea 
tipului de femei, care, deși în vîrstă, păreau tinere. Părul ușor cărunt 
și ramele bifocale aurite nu-i alterau deloc chipul. 

- Donna Greenwood, spuse Briggs cu surtsul său şarmant. Mi se 
pare că a trecut o veşnicie de cînd nu ne-am mai văzut. Dar, spre 
bucuria mea, pot să vă spun că nu v-aţi schimbat deloc. 

Donna îi răspunse cu un suris, dar pe chipul său se simţea o 
adiere de tristeţe. 

- M-am schimbat, Thomas, spuse ea. Poate nu în exterior, dar 
aici. Îşi atinse pieptul cu mîna. În adînc, aici, ceva s-a schimbat. Mi- 
am văzut prietenii murind în Scoţia. Am văzut cum au ars în flăcări 
sau au fost zdrobiţi de dărîmături. Am ajutat la uciderea lor. Sper 
doar că proiectul se va justifica. 

Lara şi Emmet stăteau în fața hotelului Jeddah Sheraton și 
priveau în ambele direcții ale North Corniche. Mulţi pietoni se 
plimbau pe mal, iar restaurantele erau ocupate pînă la ultimul loc. 
Traficul era intens. 

Un Opel Kadett vechi se opri pe marginea străzii, și un bărbat cu 
un chiștoc de ţigară în colţul gurii coborî din mașină. Se opri în 
spatele maşinii, îi examină pe Lara și Emmet preţ de un moment și 
apoi le făcu semn. 

- El trebuie să fie, spuse Emmet. 

El și Lara se strecurară printre două limuzine parcate și urcară în 
mașină - Lara, în spate și el, pe scaunul alăturat şoferului. 

- Nu aţi precizat că veniţi însoțit, îi spuse bărbatul lui Emmet în 
timp ce pleca. 

- Nu m-aţi întrebat. Reprezintă acest lucru o problemă pentru 
dumneavostră? 

- Pentru mine nu, poate pentru Gamoudi. Nu îi plac surprizele. 

- Gamoudi, pe care eu îl cunosc, nu se teme de nici o surpriză. 
Mai ales de o femeie, spuse Emmet. 

Alese tonul potrivit pentru această precizare. Şoferul nu mai 
comentă nimic în privinţa prezenţei Larei. 

Merseră doi kilometri de-a lungul țărmului și apoi cotiră spre 
centrul orașului. După o vreme, Lara observă de pe bancheta din 
spate cum ţigara din gura şoferului începuse să ardă. 

- Cred că sîntem urmăriţi, spuse el, privind în oglindă. De cînd 
am plecat de la hotel, avem pe urme o maşină. Să nu vă miraţi dacă o 
să fie puţin necontortabil. Vă sfătuiesc să vă prindeți centurile, dacă 
nu aţi făcut-o deja. 

Într-adevăr, la următoarea intersecție apăsă atît de violent pe 
acceleraţie, încît roţile începuseră să sctrţiie şi, în același timp, trase 
de volan spre dreapta. Lara de abia reuși să-și menţină poziţia pentru 
a nu fi aruncată în colțul mașinii, cînd aceasta luă următoarea curbă. 
Cu motorul vuind, parcurse strada îngustă. 

- Ţineţi-vă bine încă o dată, strigă şoferul. 

Lara simţi cum forţa centrifugă o împinge în colţul banchetei 
și ţipă. 

Opelul se zdruncină pe pavajul de piatră, apoi spre o intrare. 
Mașina se opri într-o curte interioară şi șoferul opri motorul şi stinse 
farurile. 

- O să așteptăm aici cîteva minute, spuse el, pînă cînd sînt sigur 
că ne-am descotorosit de cei care ne urmăresc. Între timp ar trebui să 
schimbăm mașina. 

Urcară într-un Chrysler vechi. Un sfert de oră mai tîrziu pără- 
seau curtea interioară. De aici, drumul fusese liniştit. 

Mergeau spre est, în direcția orașului. După scurt timp, clădirile 
industriale mari, lăsate în paragină pe ambele părți ale șoselei dispă- 
rură în favoarea buruienilor ținutului arab sălbatic. Lara recunoscu 
un indicator pe marginea șoselei pe care scria: „Mekka - 80 Km‘. 
După aproximativ zece kilometri, o luară spre sud, pe o șosea îngustă, 
asfaltată, dar neluminată. Douăzeci de minute mai tîrziu se opriră în 
faţa unei case ţărăneşti, prin ale cărei ferestre se vedea lumină. 

Coboriră din maşină în aerul rece al nopţii. Cîntecul greierilor şi 
al cicadelor se putea auzi din toate direcţiile. Lara zări, la lumina 
lunii, mai multe capre pe o pășune îngrădită. 

- Pe aici, spuse șoferul îndreptîndu-se spre casă, în timp ce își 
aprindea o altă țigară. 

Lara şi Emmet îl urmară. Bătu la ușă. Pe aceasta era montat un 
vizor. Simultan se aprinse lumina pe verandă. Pe vizor apăru o 

pereche de ochi care îi examina cu atenţie pe nou-veniţi. Apoi se 
închise din nou. Mai multe zăvoare fuseseră trase și uşa se deschise. 

Interiorul cabanei arăta curat şi plăcut. Totuși, Lara nu se simţea 
confortabil, deoarece cei șapte bărbaţi care o înconjuraseră îi trezeau 
orice alt sentiment, dar nu de încredere. Nu trebuia să se chinuie 
foarte tare să-și imagineze cum vor reacţiona cînd Emmet le va 
spune că nu le poate plăti informaţiile. 

- Veniţi, spuse şoferul, mișcîndu-și capul. 

Se îndreptă spre celălalt capăt al locului, unde se găseau treptele 
spre pivniță. 

- Acolo jos se află sala noastră de discuţii. 

Cu stringere de inimă, Lara coborî treptele. I se părea că se afla 
într-o gaură de şarpe. La capătul unui tunel slab luminat, intră într-o 
cameră mică, fără decoraţiuni. În jurul unei mese modeste erau 
așezate scaune. Pe tavan ardea un bec cu un abajur de tablă. 

- Luaţi loc, spuse şoferul. Hassad Gamoudi va veni imediat. 

Apoi dispăru din cameră. 

- Nu pot să îmi imaginez că vom supravieţui acestei zile, șopti 
Lara. Aici jos nu există nici o fereastră prin care am putea scăpa. Și 
de cei șapte lupi din sufragerie nu scăpăm fără arme. 

- Ştiu, răspunse Emmet. 

Lara ar fi vrut să primească un alt răspuns. 

Lacheii stringeau masa. Donna Greenwood simţea că tensiunea ei 
creştea treptat. Aruncă o privire peste masă spre Briggs și Ljuschkin, 
fiind sigură că şi situaţia lor era aceeași. In lunile care trecuseră - de 
la ultima recidivă — rolurile celor trei se limitaseră, mai mult sau mai 
puţin, la cel de sponsori. Nici unul dintre ei nu fusese informat 
despre actualul status quo. Ă 

Donna auzi voci în spatele ei și privi peste umăr. Îl recunoscu în 
ușă pe doctorul Amadeus Goldmann, însoţit de un asiatic care 
împingea un scaun cu rotile, în care se afla un bătrîn uscăţiv. Donna 
nu îl mai văzuse pînă acum. 

- A, doctore Goldmann, spuse Assad solemn. Aţi venit la fix. 
Domnișoara Greenwood și cei doi domni nu mai au răbdare să audă 
ultimele detalii ale proiectului nostru. Sînt, de asemenea, sigur că și 
dumneavoastră, domnule senator, doriţi să aflaţi cîte ceva. Veţi fi 
totuşi primul om care va profita de tratamentul nostru. 

- Lucrurile nu stau întocmai așa, spuse Donna. Cu opt luni în 
urmă experimentul a eșuat. Dumneavoastră nu aţi fost atunci prezent, 
dar experimentul a coincis cu moartea pacientului. Să speraţi că de 
data aceasta totul va decurge bine. 

Asistentul împinse scaunul cu rotile al lui Bloomfield la masă. 
Briggs făcu o scurtă prezentare a fostului senator, apoi se ridică 
șeicul Assad pentru un scurt discurs. 

- Pentru a duce proiectul la bun sfîrșit a trebuit să ne asumăm 
riscuri mari, începu el. Am adus victimele, am investit timp, bani şi 

energie. Probabil că unii dintre noi s-au întrebat dacă am luat-o pe 
drumul cel bun. Totuşi, ne aflăm în faţa unui eveniment istoric. 
Eforturile noastre, în ciuda tuturor greutăților și a piedicilor, au 
meritat. În curând vom putea lua în primire producţia noastră, după 
cum am plănuit de la început. Domnul Ljuschkin va prelua Asia și 
Australia, în afară de acest lucru va echipa toate laboratoarele noi cu 
tehnica necesară. Domnișoara Greenwood primește Europa și Africa, 
doctorul Briggs, America. Eu însumi voi participa de acum înainte 
doar ca simplu partener. 

Făcu o scurtă pauză. 

- Datoria doctorului Goldmann este de a consacra la nivel mon- 
dial știința sa. Și singurul de aici care are toate informaţiile va primi 
cuvîntul acum. Doctore, vă rog să le comunicaţi musafirilor noştri 
ce progrese ați mai realizat în ultimele luni. 

Assad se aşeză, şi Goldmann se ridică de la locul său. La prima 
vedere nu părea a fi o persoană ieșită din comun. Era de statură 
mijlocie, părul cărunt pieptănat peste cap, şi avea permanent adierea 
unui surîs pe buze. Dar ochii lui creau o magie aparte. Sclipeau 
precum două cristale întunecate, pline de mister. Emana o răceală 
care îţi intra sub piele. Acești ochi erau respingători şi atrăgători, în 
același timp. Periculoși și ademenitori. Fascinanţi. Aceşti ochi îi 
confereau carisma. 

Privirea sa se plimbă de la Briggs, la Ljuschkin și la Donna. 

- Ştiu că v-am părut de multe ori un artist care nu dorește să își 
arate tablourile pînă cînd acestea nu sînt gata. Acest lucru este 
valabil în special pentru ultimele două luni. Vreau să vă mulțumesc 
azi pentru încrederea dumneavoastră. Mai mult decât atît, doresc să 
vă răsplătesc pentru acest lucru cu, poate, cea mai mare bătălie din 
istoria ştiinţei. 

Îşi mai lăsă încă o dată privirea să se plimbe. 

- Ce ne leagă pe noi, este viziunea noastră comună, continuă el. 
Dorim ca această viziune să poarte un nume deosebit, fie el elixirul 
vieţii, Graalul sfint, izvorul vieţii... In principiu urmărim același 
scop: căutăm o modalitate de a prelungi durata vieţii. Din punct de 
vedere ştiinţific este vorba despre un puzzle, a cărui îmbinare am 

început-o acum treizeci de ani în clinica mea luxemburgheză de 
geriatrie. Totuși, aici, în laboratorul şeicului Assad am reușit, fără 
constringeri legale sau control din partea autorităţilor, să îmbin 
diferitele piese ale puzzle-ului. Mai lipsesc câteva, dar întregul poate 
fi deja recunoscut. 

Am fost inspirat în cercetările mele, printre altele, și de Vechiul 
Testament. Aţi auzit cu toţii de Metusalem, cel mai bătrîn om. Dacă 
ar fi să credem Biblia, el a trăit 969 ani. Și nu este un caz singular. 
Tatăl său, Enoch a trăit 365 ani, Lamech, strămoșul nomazilor, 777, 
fiul său, Noah, în jur de 500. Dacă pentru unii era importantă 
transmiterea tradiţiei biblice, pentru mine a fost un impuls al gîn- 
dirii și un stimulent. 

- Am reușit realmente să lungesc drastic durata de viaţă la diverse 
organisme. La animale am reușit să obţin înzecirea duratei normale. 
Tradus pentru noi, ar însemna o vîrstă de aproximativ opt sute de 
ani. Din motive ușor de înţeles, ne lipsesc valorile bazate pe expe- 
riență, dar sînt convins că această valoare este realistă. De altfel, 
există un adevărat număr de experți, care îmi împărtășesc opinia — 
doar că cercetările lor nu sînt atît de înaintate. 

Donna simți cum inima ei se încălzește. Sfintul Graal. Viaţa 
veșnică. Cel puţin un pas decisiv în această direcție. Știința modernă 
permite unui mit străvechi să devină realitate. Și ea va fi printre 
primii care vor profita de pe urma acestui lucru. 

Ljuschkin, evident la fel de fascinat, intră în ring. 

- Dacă alchimia ar fi descoperit această substanță mai demult, 
imaginaţi-vă prin cîte ar fi putut trece un om! Cruciadele, Războiul 
de treizeci de ani, Revoluţia Franceză... 

- Greu de crezut că aţi fi supraviețuit pînă azi dacă aţi fi parti- 
cipat la o bătălie importantă din Evul Mediu, spuse Bloomfield 
amuzat. Dar vă dau dreptate. Este un joc de gînduri fascinant să fii 
martor la evenimente petrecute de-a lungul a mai multe sute de ani. 
Să trăieşti politica mai multor regi, dezvoltarea și căderea mai multor 
naţiuni, descoperirea Americii, a tiparului, revoluţia industrială... 

Donna observă surtsul fericit de pe chipul lui Bloomfield. Nu i-o 
putea lua în nume de rău, și ei i se întimplase același lucru prima 

dată cînd își imaginase o viaţă atît de lungă. Pentru completarea navei 
astronautice s-ar fi deschis noi uşi, cînd astronauții fuseseră în situa- 
ţia de a construi la dimensiuni cosmice, pe durata unei vieţi ome- 
nești. Și genii precum da Vinci sau Albert Einstein nu ar mai fi fost 
smulşi de moarte din opera lor, ci ar fi perfecţionat ştiinţa pe o 
durată de timp imensă. În aceeași situaţie erau cercetările lui Thomas 
Briggs - molecule de memorie, care puteau garanta capacități maxime 
pînă la vîrste înaintate. Fantezia nu avea nici un fel de graniţe. 

Totuși, Donna trebuia să recunoască faptul că această multi- 
tudine de aspecte, benefice tuturor, aveau la bază un motiv simplu: 
purul egoism. Dorinţa de a nu-ţi pierde viaţa. Acesta era motivul ei. 
Nicidecum altul. 

Totuși, fascinația pentru acest proiect nu i-a orbit pe participanţi 
în faţa problemelor care urmau să apară sau care apăruseră deja, cînd 
doctorul Goldmann își începuse cercetările - răpirea subiecţilor din 
Sudan, ţinerea lor în captivitate în laboratoarele subterane, experi- 
mentele pe oameni. Toate acestea fuseseră necesare, însă Donna le 
considera totuşi cumplite. 

Mai exista și întrebarea: Cine va profita de tratamentul de pre- 
lungire a vieţii. Oricine? Cu siguranţă că acest lucru ar amplifica 
problema suprapopulaţiei, a lipsei de alimente și de spaţiu. Şi dacă 
tratamentul s-ar reduce la doar cîțiva subiecţi, cine va fi ales? Care ar 
fi criteriile de selecţie? Ar fi aleși cei avuţi, care ar fi pregătiţi să 
plătească un preţ mare pentru tratament? Aveau bătrînii un avantaj 
în faţa tinerilor? Sau trebuiau privilegiați cei care posedau cea mai 
mare probabilitate ca în viitor să fie de folos umanităţii, cei cu 
talente științifice, politicieni promiţători, pacificatori? 

Mai existau multe de clarificat, dar Donna era totuşi conștientă 
că acum nu era momentul potrivit pentru dezbaterea punctelor 
dificile. Azi se adunaseră pentru o dezbarere ştiinţifică. 

Lara Mosehni își mușca buza inferioară nervos, în timp ce pașii 
dinspre gangul pivniţei se apropiau şi un bărbat îndesat, cu părul 
cleios şi o barbă nerasă de trei zile apăru în ușă. Sub cămașa încheiată 
pînă la piept, Lara remarcă părul des și un lanţ de aur. Bărbatul arăta 
ca un traficant de droguri columbian tipic. 

Intră serios în cameră. 

- După cum observ, domnule Walsh, aţi venit însoţit, spuse el. 
Mă enervaţi. Chiar foarte tare. 

Privirea sa se opri asupra Larei, apoi trecu la Emmet. 

- Veniţi însoţit de o doamnă atît de drăguță în Jeddah și mi-o 
prezentaţi de abia acum? 

Buzele lui formaseră un zîmbet larg. Tensiunea din cameră dispăru. 

- Îmi cer scuze, spuse el. Dar ce ar mai fi viaţa fără distracţie? 

Lara era ușurată că bărbatul doar simulase furia. Se părea că mica 
piesă de teatru îi plăcuse și lui Emmet. Chipul său se relaxă. 

- V-o prezint pe Lara Mosehni, spuse el. Lucrăm împreună. Lara, 
pot să ţi-l prezint pe Hassan Gamoudi? 

- Enchante, Madame, spuse arabul. Sînt încîntat. Și acum, că 
ne-am cunoscut, să trecem la afaceri. Vă rog, luaţi loc. 

Se așezară, şi Gamoudi puse pe masă un plic. 

- Aţi aflat aşadar unde i-au ascuns pe răpiţii din Sudan? întrebă 
Emmet. 

- Ai dreptate prietene. Am totul aici. Gamoudi arăta plicul. 
Unde aveţi banii? 

Tonul lui era prietenos, dar simultan vibra şi o ameninţare 
serioasă. Bărbatul era la fel de imprevizibil precum un animal sălbatic. 

Emmet aşteptă cîteva secunde, apoi răspunse: 

- Nu avem banii cu noi. Să fiu mai concret, nu avem nici posi- 
bilitatea de a ne apropia de ei. Mai bine zis, am fost furați. 

Îi povesti despre jefuirea contului elveţian. Lara îl privea neînce- 
tat pe Gamoudi cu coada ochiului, dar nu putu să îi citească impresia 
de pe faţa de jucător de poker. 

- Credem că Assad nu i-a răpit doar pe sudanezi, ci și pe un 
prieten de-al nostru, îi explică Emmet. Dacă nu mă înșel, Assad i-a 
smuls cîteva informaţii şi ne-a golit contul. 

- Îmi vine să plâng, replică Gamoudi sec. Am avut niște cheltuieli 
la obţinerea acestor documente. Și acum nu mi se pare că o să stau cu 
mîinile în sîn. Spuneţi-mi un motiv pentru care să nu vă ucid pe 
dumneavoastră şi pe însoţitoarea dumneavoastră și să vă îngrop în 
deşert. 

- Pentru că nu sînteți prost. 

Lara se miră de stilul arogant al lui Emmet. Ea era atît de nervoa- 
să, încît de abia mai putea sta liniștită pe scaun. Gamoudi avea 
nevoie doar de o mișcare a mîinii pentru a-și duce la bun sfîrșit 
ameninţarea. 

Bărbaţii se priveau peste masă. Tensiunea din încăpere era atît de 
mare, încît putea fi aproape atinsă cu mîna. 

- Vă propun o afacere, spuse Emmet. Îmi înzecesc oferta, dacă 
mai așteptați pînă cînd îmi primesc banii. Pentru conţinutul plicului 
nu veţi primi două sute cincizeci de mii de dolari, ci două milioane 
jumătate. 

Gamoudi îl privi atent. Apoi împinse, fără a scoate un cuvînt, 
plicul pe masă. Emmet îl luă, îl deschise și scoase un teanc de poze. 

- Întâi m-am interesat dacă Harmattan-ul este ancorat în apro- 
pierea al-Quz-ului, dar nu a fost cazul, spuse Gamoudi. De aceea 
m-am adresat unei persoane care lucrează pentru armata americană. 
Un băiat de încredere, care de ceva vreme stă pe lista mea de corupți. 
De la el am primit aceste imagini. Sînt pozele unui satelit de supra- 
veghere american. 

Emmet îi arătă Larei prima poză. Nu se vedea nimic altceva decît 
o mică pată gri pe un fundal negru. În colțul din dreapta jos era 
însemnată data zilei precedente şi ora: 5:42. 

- Pata aceea este vasul, spuse Gamoudi. Nu a fost greu de 
detectat. Noaptea trecută a existat un singur vas de această mărime 
care a părăsit portul din Aqiq. 

Lara primi de la Emmet următoarea poză. Pata se afla pe o linie 
de forma unei secere, între o suprafață neagră ca smoala, pe partea 
stîngă, și o formă nedefinită pe partea dreaptă. 

- Acesta este ţărmul arabic, explică Gamoudi. Harmattan nu a 
acostat ieri-dimineaţă în nici un port important, ci într-un golf, la 
aproximativ cincizeci de kilometri sud de al-Quz. O zonă extrem de 
părăsită. Următoarele poze sînt mărite. 

Emmet așeză pozele pe masă, pentru ca toţi să le poată vedea. 
Iahtul avea o mărime considerabilă acum, deși zoomul puternic îl 
făcea neclar, iar Lara putu să remarce cîteva detalii, nu doar conturul 
scheletului vasului și construcţia, ci şi puncte mici, închise la culoa- 
re, a căror poziţie se modifica de la o poză la alta. 

- Sînt oameni? întrebă ea. 

Gamoudi aprobă. 

- După cum vedeți, lasă barca de salvare în apă și încarcă lăzi 
în ea. 

- În care transportă persoanele răpite, spuse Emmet. Și acesta 
este, cu siguranţă, serviciul de preluare. 

Arătă două patrulatere întunecate, care, în colțul drept, se 
apropiau de golf, deci dinspre uscat - camioane care-și croiau dru- 
mul. Următoarele poze prezentau încărcarea camioanelor. 

Emmet scoase ultima poză din plic. 

- Acesta este returul convoaielor, comentă Gamoudi. Extrem de 
plictisitor. Două camioane care conduc prin pustiu, pe drumuri 
pline de nisip şi pe străzi înguste de ţară. 

Emmet răsfoi cu două degete pozele şi ajunse la aceeaşi concluzie. 
Puse teancul neinteresant de poze înapoi în plic şi împrăștie ultimele 
cinci poze pe masă. 


193 


BORIS VON SMERCEK 


- Aici se încarcă camioanele din nou, spuse Gamoudi. Aceasta 
este locuinţa șeicului Assad din al-Quz. După cum observați, cami- 
oanele trec de intrare și intră în curtea palatului. Aici se opresc și 
bărbaţii cară lăzile în această clădire. Indică locul. De aici li se pierde 
urma. Dar cred că din acest lucru se înţelege că persoanele răpite se 
mai află în interiorul palatului. 

Emmet aprobă pierdut în gînduri. 

- Nu pentru mult timp, spuse el încet. Deoarece îi vom elibera. 

Senatorul Bloomfield fusese dus din nou în camera sa. Ceilalți îl 
invitară pe doctorul Goldmann la un tur de laborator pentru a-și 
face o părere despre ultimele evoluții ale proiectului. 

- Înainte de a vă arată modificările pe care le-am făcut de la ulti- 
mul eșec, vreau să vă ofer o degustare a viitorului proiectului nostru, 
spuse Goldmann în drum spre trepte. Cercetări care acum se găsesc 
într-un stadiu incipient, dar care, cîndva, ne vor permite să ajungem 
la vîrste mai înaintate de opt sute de ani. Poate ne vor permite într-o 
zi chiar să trăim veșnic. 

Prima oprire fusese într-o încăpere spațioasă, învăluită într-o lu- 
mină albăstruie, care se găsea în aripa stingă a palatului, la o adînci- 
me de aproximativ trei metri sub pămînt. Pe pereţii laterali erau 
multe acvarii de diverse mărimi. Cele mai multe aveau corali de 
diferite culori şi pești colorați - cu toţii aduși din Marea Roşie. 
Totuşi, Donna știa că peştii şi coralii foloseau doar la simularea unui 
mediu cît mai natural posibil pentru subiectul principal al acestui 
laborator: caracatiţele. 

Donna privi cu atenţie acvariul de mărimea unui om din partea 
ei stingă. În mijloc se afla un recif bizar, cu multe nișe de forma 
unor cavităţi, în care se adăpostiseră animale. Printr-o crăpătură 
orizontală se puteau observa tentacule ieșind precum degetele, care 
presau o ușă glisantă. La umbra unei stînci suspendate se aflau mai 
multe trupuri roşiatice încolăcite. 

Aproape cu teamă, Donna le urmări și pe celelalte prin gangul cu 
jocuri de lumini sclipitoare. Nimeni nu scoatea un cuvînt. Pașii lor 
se auzeau destul de tare. 

Ajunseseră la locul de lucru, compus din mai multe computere 
așezate în cerc, care scoteau sunete înăbușite. In mijlocul spaţiului cu 
computere se aflau mai multe mese de lucru. Pe una dintre ele se afla 
o trusă completă pentru operaţii — bisturiu, clești şi altele. Lîngă ea, 
pe o altă masă de crom se afla o caracatiță lungă de o jumătate de 
metru, întinsă într-un pat de apă înalt de douăzeci de centimetri. 

- Animalul se află încă în stare de narcoză, spuse doctorul 
Goldmann. A fost operată chiar cu o oră în urmă. Aici se mai pot 
vedea cusăturile. 

Le indică pe corpul în formă de sac al caracatiţei. Chiar deasupra 
ochiului, Donna observă o mică rană, dreaptă, care fusese frumos 
cusută. 

- Experimentele noastre pe caracatițe sînt deschizătoare de dru- 
muri, spuse Goldmann. Această femelă a depus ouă cu două zile în 
urmă. A depus aproximativ 150 000 de ouă și a preluat grija lor. Dacă 
am fi lăsat natura să-şi urmeze cursul, femela nu ar mai fi mîncat 
nimic. Ar fi îmbătrinit repede și, la cîteva zile după apariţia puilor, 
ar fi murit. Acest proces este valabil la toate femelele caracatiță - o 
moarte domoală, sfîrşitul, de îndată ce o nouă ființă ia naştere. 

Îşi lăsă cuvintele să-şi facă efectul un moment, apoi continuă. 

- Am descoperit cu ajutorul experimentelor noastre şi cauza: 
două glande hormonale, care sînt așezate în spatele ochilor. Glandele 
pineale. Prin simpla îndepărtare a acestei glande se împiedică moar- 
tea acestor animale după depunerea ouălelor, deoarece sistemul lor 
de sinucidere lipseşte. Caracatiţele operate de noi încep să se hră- 
nească din nou şi trăiesc în medie de șapte ori mai mult decît cele din 
natură. Între timp, am descoperit şi la masculi aceleași glande. Mai 
există și alte organisme care posedă același mecanism de distrugere 
proprie. La viermele filiform și la musculiţa de oţet genele morţii se 
activează în ADN, într-un anumit moment. Am reușit deja să distru- 
gem gena responsabilă pentru moartea bruscă a celulelor. Rezultatul 
a fost o prelungire însemnată a vieţii. Trebuie să aflăm dacă și 

organismul uman posedă aceeași genă de autodistrugere. Deja este 
cunoscut că oamenilor cărora le lipseşte segmentul de genă E4, ajung 
la bătrineţe extrem de sănătoşi şi plini de viață. Experimentele mele 
pe bătrînii din Wad Hashabi au confirmat aceste teorii. Nici unul 
dintre bătrîni nu poseda gena, acesta fiind unul dintre motivele 
longevităţii acestui sat, sînt sigur de acest lucru. Această caracteristică 
se transmite de la o generaţie a alta. Îmi imaginez că se mai ascund și 
alte gene ale morţii în ADN-ul uman. Dar pînă cînd acestea vor fi 
localizate, vor mai trece cîţiva ani, după cum am precizat. 

Părăsiră acvariul și intrară în complexul principal al zonei de 
cercetare. Doctorul Goldmann își conduse mica grupă într-un labi- 
rint bine iluminat, care mirosea a dezinfectant. Deşi Donna mai 
fusese aici, își pierdu orientarea repede. 

Trecură print-o ușă dublă cu canaturi, traversară un laborator 
rotund și ajunseră într-o garderobă în care se îmbrăcară cu haine de 
laborator sterile. De aici, se îndreptară spre o încăpere mică, plină de 
crom, albă, care amintea de o sală de operaţie. 

În mijlocul camerei se afla Anthony Nangala, legat de pat. De 
îndată ce îi auzi pe nou-veniţi încercă să se uite în direcția lor, dar 
capul său era ţinut de o aparatură monstruoasă, astfel încît nu putea 
să-şi miște decît ochii. O limitare a puterii unui bărbat condamnat la 
nemișcare totală. Imaginea sa era terifiantă şi o îndureră pe Donna. 
Deşi știuse deja că Anthony fusese capturat de oamenii lui Assad - 
nu știa cu ce scop însă. 

Înconjurată de ceilalți, Donna se apropie de pat. Cînd bărbatul 
de culoare o recunoscu, faţa lui se înăspri. 

- 'Trădătoareo, spuse el. Sper că există un motiv bun pentru a 
explica ceea ce îmi faci! 

Mușchii gitului i se întinseră ca şi cum se opunea înlănţuirii 
aparatului care îi fixa capul. 

- Nu trebuie să vă obosiţi, spuse doctorul Goldmann cu o voce 
aproape hipnotică. Acest lucru poate să dea peste cap rezultatele expe- 
rimentului. Relaxaţi-vă, altfel va trebui să vă fac o injecție. 

Ochii plini de ură ai lui Nangala erau încă aţintiţi asupra Donnei, 
dar realiză că-şi consuma forţa. Musculatura gitului i se încordă 
din nou. 

- Pentru asta vei fi arsă în iad, strigă el. 

„Da, se gîndi Donna, poate. Dar în multe, multe sute de ani.“ 

Doctorul Goldmann acţionă un comutator şi patul lui Nangala 
se mișcă încet. Cînd ajunse într-un unghi de optzeci de grade, se opri. 

- Poziţia de lucru ideală, comentă el și se așeză în spatele lui 
Nangala. Apoi le spuse celorlalți: Veniţi lîngă mine. De aici veți 
putea urmări intervenţia mai bine. 

Donna se aşeză în spatele doctorului și privea „coroana“ de pe 
capul lui Nangala, un mecanism pe care Goldmann îl utiliza și la 
tratarea pacienţilor care sufereau de Alzheimer. Baza era alcătuită 
dintr-un cerc de aproximativ trei centimetri, care era așezată adînc 
pe frunte, stinsă cu şuruburi de tîmplă. 

- Mai bine zis, explică doctorul Goldmann, șuruburile ascuţite 
străpung pielea, astfel încît să atingă oasele. 

În acest mod putea fi împiedicată alunecarea coroanei, o presu- 
punere indispensabilă pentru intervenția planificată de el. 

- Am măsurat capul bărbatului cu ajutorul unei tomografii 
computerizate și am poziţionat deja suportul, spuse Goldmann. 

Arătă spre o măsurătoare de metal, îndoită, de lăţimea unui 
deget, care era montată pe o şină pe frunte şi cu un fel de antenă 
arcuită spre spate, peste craniul lui Nangala. La capătul antenei se 
afla un inel de ghidaj pentru orientarea unghiurilor necesare apara- 
tului în timpul operaţiei. Era vorba despre un burghiu, al cărui vârf 
se vedea pe un loc ras de pe ceafa lui Anthony. 

Goldmann apăsă un buton. Burghiul se puse zgomotos în 
mișcare. Donnei i se ridică părul de pe ceafă cînd distanţa dintre 
burghiu și pielea capului se micșoră. Putea să simtă frica lui Nangala. 
Pentru nimic în lume nu și-ar fi dorit să fie în locul lui. Dar trebuise 
el să se amestece în treburi care nu-l interesau! 

- Veţi primi un impuls dureros, îi spuse Goldmann lui Nangala. 
Nu pot să vă fac, din păcate, nici o anestezie, deoarece trebuie să 

rămîneţi perfect conștient în timpul intervenţiei. Dar vă asigur că 
durerea va trece repede. 

Anthony Nangala strînse din pumni în timp ce burghiul se fixă, 
dar nu scoase nici un sunet. Puţinul sînge care îi curse în timpul 
operaţiei fusese îndepărtat de Goldmann cu un tampon steril. 

După un minut, burghiul își reluă poziţia. Lăsă o mică gaură ro- 
tundă în zona tîmplei. 

- Acum urmează intervenţia propriu-zisă, continuă doctorul 
Goldmann, în timp ce întindea un tubuleţ de metal în inelul de 
ghidare. Prin acest tub voi ghida o canulă în creierul pacientului 
nostru, pentru a putea manipula hipotalamusul. Acesta este pozi- 
tionat dedesubtul creierului mare - undeva deasupra nasului - și este 
responsabil pentru o serie de funcţii ale corpului, ca, de exemplu, 
pentru starea de veghe şi starea de somn, pentru tensiunea arterială, 
pentru schimbul de hidrogen și pentru multe altele. Chiar și pentru 
menţinerea temperaturii constante a corpului. Hipotalamusul are 
grijă ca temperatura corpului nostru să fie păstrată la 37 grade 
Celsius. Tocmai de aceea este el extrem de interesant pentru cerce- 
tările noastre. 

Împinse un ac lung de treizeci de centimetri prin ţeavă exact în 
gaura făcută de burghiu. 

- Tomografia computerizată a calculat în așa fel drumul canulei, 
încît să nu afecteze nici una dintre părțile creierului responsabile 
pentru supraviețuirea pacientului, explică Goldmann. 

Se întoarse spre Nangala. 

- Vă promit că de acum înainte operaţia va decurge într-un mod 
plăcut pentru dumneavoastră. Creierul uman nu este sensibil la 
durere. În orice caz, canula poate să afecteze vreun nerv. De aceea, 
voi pătrunde în creierul dumneavoastră foarte încet. Vă rog să îmi 
spuneţi de îndată dacă veţi simţi o senzaţie de surzenie sau dacă 
simţiţi că vă este afectată vederea. 

Porni computerul. Pe ecran apăru imaginea din profil a creie- 
rului lui Anthony Nangala. În partea stîngă sus, exact deasupra 
meningelui lumina un punct roșu. 

- Acesta este virful canulei, explică doctorul Goldmann. Un 
minitransmiţător trimite un impuls, care este primit de coroană și 
apoi transmis mai departe calculatorului. Prin această metodă putem 
să urmărim cu precizie traseul acului. Străpung meningele și pătrund 
în creierul mare. 

Roti cu grijă printre degete capătul superior al canulei, în timp ce 
creştea valoarea aerului din ac. Donna observă pe monitor cum 
punctul iluminat urmărea o linie trasată — traseul stabilit. Virful 
acului înainta rapid în regiunea din spatele ochilor. Acolo era 
adăpostit hipotalamusul, colorat în galben, legat de hipofiză, lipit de 
spatele meningelui. 

Privirea ei se opri asupra lui Anthony Nangala, care își mișca 
neîncetat degetul. Avea lacrimi în colţurile ochilor, dar încă nu 
scosese nici un sunet. 

Canula ajunse fără complicaţii la ţintă. Cînd punctul roşu se află 
exact deasupra hipotalamusului, doctorul Goldmann stinse şurubul 
şi fixă astfel acul. Într-un final, uni capătul superior cu un furtun 
gros din plastic transparent, care ducea la o consolă așezată pe 
perete. 

- Ceea ce vedem acum a fost testat doar pe maimuțe, spuse 
Goldmann. Temperatura corpului a scăzut cu trei grade Celsius. La 
maimuțe acest lucru cauzează o încetinire a funcțiilor biologice ale 
corpului - și a procesului de îmbătrînire. Pînă acum nu mi-au apărut 
nici un fel de reacţii negative, dar ne mai lipseşte valoarea experienţei. 

- Nu există altă posibilitate de a scădea valoarea temperaturii 
corpului omenesc? întrebă Donna. 

- Din păcate nu, răspunse Goldmann. 'Tastă ceva la computer, 
rezultînd o scurgere a unui lichid prin tubul de plastic. Pentru înce- 
tinirea procesului de îmbătrinire, funcția hipotalamusului trebuie 
reglată din nou. Acest lucru se întîmplă prin creşterea concentraţiei 
ionilor de calciu. Exact asta fac eu acum. 

Thomas Briggs, care stătea lîngă Donna, păru puţin dezamăgit. 

- Mi-e greu să cred că senatorul Bloomfield o să accepte de bună- 
voie o asemenea operaţie, spuse el. 

- Nu trebuie, răspunse Goldmann. Experimentul pe hipotala- 
mus se comportă precum investigarea genelor morţii la oameni: 
studiem, dar sîntem încă la început. Prelungirea promisă a duratei 
de viaţă de opt sute de ani se poate efectua chiar astăzi printr-o altă 
metodă. Gura i se schimonosi într-un zîmbet rece, tipic. Aveţi încre- 
dere în mine. 


48 


Lara era încîntată să părăsească ferma dărăpănată. Aerul rece o 
liniștea treptat. De îndată ce Emmet îi spuse traficantului de arme că 
nu putea să plătească pentru informaţii, Lara văzu deja vulturul 
făcînd cercuri deasupra ei. 

- Hei! 

Vocea venea din spate. Lara și Emmet se întoarseră. Pe verandă 
stătea Hassan Gamoudi. 

- Dacă se va dovedi că m-aţi înșelat cu banii, o să vă găsesc, strigă 
el după ei. Oriunde. Nu uitaţi acest lucru. 

Rise, dar Lara nu se îndoi că ameninţarea nu era reală. Nu avea 
acum doar Interpolul pe urmele ei, ci și un traficant de arme. 

- Poţi să îmi spui de ce m-ai lăsat atît timp singură, îi șopti lui 
Emmet, care dispăruse împreună cu Gamoudi mai bine de o jumă- 
tate de oră din pivniţă. 

Pentru nervii Larei, și aşa întinși, acest lucru fusese oricum, dar 
nu benefic. Cînd Emmet se întoarse, căra un geamantan de alumi- 
niu, pe care îl purta și acum în mînă. 

- Am fost cu Gamoudi într-unul din depozitele sale, răspunse el. 
Ne-am ocupat de echipament. 

Geanta era prea mică pentru arme. 

- Echipament, repetă Lara. 

- Pentru o spargere. $peraclu, tăietor de sticlă, decodor pentru 
alarme, așa ceva. 

- Nu cred că putem pătrunde în palatul lui Assad în acest mod. 

- Nici eu. Doar în biroul lui Omar Larbi. 

Şoferul lui Gamoudi nu îi ducea înapoi la Jedah, ci la Mecca, 
unde locuia Larbi. 

- Gamoudi ne-a dat adresa, spuse Emmet. Nu a fost dificil, doar 
un clic pe internet a fost de ajuns. Larbi este un arhitect celebru aici. 

Lara aprobă. Omar Larbi construise palatul lui Assad. El se 
ocupase şi de anexe - de exemplu laboratorul caracatiţelor, care, 
după toate probabilitățile, se afla sub grădina palatului. Lara investi- 
gase singură toate astea. Sperau să găsească acolo planurile de con- 
strucție ale palatului. Era clar că Emmet dorea să-și facă o imagine a 
interiorului palatului și să cunoască teritoriul dușmanului, pentru a 
pune la cale un plan de eliberare. 


Era aproape miezul nopţii cînd doctorul Goldmann termină 
turul laboratoarelor. Donna se simţea ușurată că, după operaţia lui 
Anthony Nangala, nu le mai prezentase detalii sîngeroase, ci se 
limitase la prezentarea spaţiilor și a echipamentului lor. 

Nangala nu-i mai ieșea din cap. Experimentul fusese oribil, ca de 
altfel toate experimentele lui Goldmann, dar Donna se rezumase 
pînă acum la citirea rapoartelor scrise. Şi ororile răpirii subiecților. 
A fi realmente de față şi a vedea cu proprii ochi cum un subiect 
neajutorat era luat drept obiect de ştiinţă — ca să nu mai punem la 
socoteală și că subiectul era o persoană cunoscută - era altceva. Un 
fior de gheaţă îi trecu prin spate. 

Anthony Nangala intrase din întîmplare în proiectul Goldmann. 
Dorea, de fapt, să-i prindă pe traficanţi de sclavi din Sudan. Dar, în 
urma investigaţiilor sale, ajunsese în Wad Hashabi, satul din care, de 
luni de zile dispăreau oameni. Spionase zona de acolo cu aproape 
două săptămîni înainte ca Matt Leclerc și adjutanţii săi să înceapă din 
nou vînătoarea. Observaseră că ceva nu era în regulă şi se deciseseră 
să-şi amine acţiunea cu cîteva zile. Pentru a împiedica o nouă 
surpriză, patru dintre ei îl urmăriseră pe Anthony Nangala pînă la 
New York, îl răpiseră și îl aduseseră aici. 

Sub influenţa drogurilor adevărului, Nangala le povestise tot ce 
ştia despre proiectul Goldmann. Mult nu ştia. Pînă la răpirea sa 

crezuse că avea de-a face cu o bandă normală de răpitori. În afară de 
asta, le povestise şi despre Ordinul Sabia Crestată. Precizase şi nu- 
mele Donnei. Cînd Assad o informase, instantaneu, situaţia îi deve- 
nise clară: cînd un membru al ordinului dispărea fără urme, ceilalți 
urmau să-l caute pînă cînd aflau ce s-a întîmplat exact cu el. Cu alte 
cuvinte: mai devreme sau mai tirziu, ordinul ar fi aflat de proiectul 
Goldmann. 

Exista doar o singură soluţie pentru rezolvarea acestei probleme: 
ordinul trebuia distrus. Aşa că Donna îl rugă pe Assad să trimită un 
elicopter de luptă în Scoţia, pentru a incendia castelul Leighley în 
timpul întîlnirii. Promise, în schimb, să investească în proiect o 
parte considerabilă din averea ordinului, deoarece situaţia financiară 
a lui Assad, rezultată din rapoartele ziarelor, nu era una dintre cele 
mai bune. Greutățile lumii ştiinţifice îi dăduseră de furcă în ultimii 
ani. De aceea îşi căutase alți investitori. 

Gindul la surorile și fraţii ei morți îi dădeau palpitaţii la inimă. În 
același timp, știa că nu existase altă soluţie. Ordinul nu ar fi acceptat 
niciodată acţiunile proiectului Goldmann. Mult prea mulți nevi- 
novaţi au avut de suferit sau chiar au murit în numele științei. Dar 
suferinţa și moartea altora erau pentru Donna șansa de viaţă. Deși 
avea doar cincizeci și unu de ani, simţea deja sfîrşitul apropiindu-se. 
Părinţii ei muriseră amindoi la cincizeci și patru de ani din cauza 
unor probleme de inimă. Durata scurtă de viaţă era o caracteristică a 
generaţiilor familiei ei. Era în genele lor. Donna se apropia cu pași 
repezi de moarte. Dar se simţea încă prea tînără ca să moară. 

Cînd se întoarse în cameră și se aruncă în pat, își zise că succesul 
științei presupune o anumită lipsă de interes faţă de cei din jur. Nu 
era singura care urma să profite de pe urma proiectului. 

Totuşi, fusese chinuită de scrupule întreaga noapte. 


Dimineaţa, cînd se trezi, se simţi istovită. Imaginile operaţiei cra- 
niene suportate de Anthony Nangala îi mai dansau insistent în faţa 
ochilor. Ar fi dat orice să-și poartă şterge această imagine din minte. 
Reuși, în apa caldă a băii, să se mai destindă. La micul dejun, vechiul 
ei prieten Thomas Briggs veni lîngă ea. 

- Pari căzută pe gînduri, spuse el. 

- Sînt doar obosită. 

- Ai dormit rău. 

- Da. M-am gîndit neîncetat la ziua de ieri. 

- Regreţi că te-am implicat în acest proiect? 

Se uită la Briggs şi oftă. De-a lungul a mai mult de douăzeci de 
ani, între ei se crease o relaţie bazată pe încredere. Donna ştia totul 
despre el, şi invers. Cînd se întilneau, purtau discuţii despre bătri- 
nețe și moarte, asta deoarece făcea parte din domeniul de activitate a 
lui Briggs. În timpul uneia dintre aceste discuţii, în urmă cu aproxi- 
mativ trei ani, Briggs o întrebase dacă era pregătită să își vîndă 
sufletul pentru a-și prelungi viața. La început crezuse că era doar un 
joc. Totuşi, cînd el îi povesti că lua parte la un proiect de cercetare, 
Donna realiză că se afla cu siguranţă în faţa celei mai dificile decizii 
din viaţa ei. O lună întreagă meditase, apoi acceptă. La scurt timp, 
fusese cooptată în proiect. 

- Nu regret nimic, spuse Donna. A trebuit să mă decid și exact 
asta am și făcut. Attta doar că, spre deosebire de tine și de doctorul 
Goldmann, eu nu am nimic de a face cu operaţiile. Acest lucru mă 
loveşte direct în inimă. 

- Bineînţeles. Dar crede-mă că în două sute de ani o să uiţi. 


La ora zece se întilneau toţi în sala răcoroasă de conferinţe. De 
undeva se auzea zgomotul instalaţiei de aer condiţionat. 

Donna stătea lîngă Thomas Briggs, iar şeicul Assad, Sergej 
Ljuschkin și senatorul Bloomfield, de cealaltă parte a mesei. Docto- 
rul Goldmann luase loc în capul mesei. 

- Vreau să comunic, în această dimineaţă, programul zilelor 
următoare, spuse el. Turul nostru de ieri nu a avut nici o legătură cu 
acest lucru. După cum am precizat, ceea ce ați văzut ieri poate fi viito- 
rul proiectului nostru, şi, în cel mai fericit caz, ne poate aduce viaţa 
veșnică. După situaţia actuală, doar opt sute de ani ar fi în discuţie. 

- Îmi ajunge, cel puţin pentru început, adăugă senatorul Bloomfield 
nerăbdător. Vă rog să ne povestiţi. Cum doriţi să readuceţi vitali- 
tatea în oasele mele bătrîne? 

- Înainte de a vă răspunde la întrebare, doresc să vă arăt ceva, 
spuse Goldmann. 

Apăsă cîteva butoane ale telecomenzii care era așezată în faţa lui 
pe masă. Jaluzelele cu lamele acoperiră fereastra şi un diaproiector 
vechi proiectă o imagine pe peretele de pînză de la capătul mesei. 

Imaginea era împărţită în două şi amintea de poza unui puşcăriaș. 
Prezenta un bătrîn de culoare, din faţă şi din profil. Nu era îmbrăcat 
decît într-un şort. Riduri adinci îi brăzdau faţa; era chel și încovoiat. 
Donna presupunea că era vorba de una dintre persoanele răpite din 
Wad Hashabi. Satul sudanez era atît de interesant pentru Goldmann 
întrucît acolo trăiau neobișnuit de mulți bătrîni. Wad Hashabi era o 
insulă înconjurată de un golf. Mulţi dintre locuitori își petrecuseră 
întreaga viaţă acolo, aproape nici un străin nu se mutase aici. Gena 
longevităţii o transmiseseră de-a lungul multor generaţii. Satul era 
pentru cercetătorii din domeniul geriatriei un Eldorado. 

- Nimeni nu ştie ce vîrstă are bătrinul, nici măcar el. Credem că 
are în jur de nouăzeci. Domnule senator, vă rog să priviți cum 
funcţionează tratamentul nostru asupra corpului omenesc. 

Apăsă iar un buton de la telecomandă. Proiectorul prezentă o 
altă imagine pe peretele de pînză: același bărbat, lucru evident, dar 
ridurile, în comparaţie cu imaginea anterioară, se diminuaseră 
vizibil. În afară de acest lucru, bărbatul nu mai era atât de încovoiat, 
iar scalpul său, înainte chel, avea acum părul grizonat. Bărbatul 
părea a fi acum de șaizeci de ani. Bloomfiled era vădit impresionat. 

- Metoda noastră acţionează pe două planuri, spuse doctorul 
Goldmann. Ceea ce vedeți dumneavoastră aici este rezultatul primei 
faze, faza de revitalizare. Scopul ei este de a înlătura semnele bătri- 
neţii. Din păcate se aplică într-o arie restrinsă. Nu îi mai putem face 
tineri. Dar cred că rezultatul vorbește de la sine. 

- Firește, comentă Bloomfield. Ce aveţi de gînd să faceţi cu mine 
în această fază, doctore? 

- Vom înlătura apariţia procesului organic de îmbătrinire printr-o 
serie de măsuri, de exemplu alimentarea cu vitamine. 

- Toată viaţa mea am mîncat legume. Nu m-au ajutat cu nimic. 
De altfel, nu vreau să cred că am plătit zece milioane de dolari 
pentru a fi îndopat cu portocale. 

- Vitaminele se vor descompune mai departe ca regeneratori, 
replică Goldmann, fără a ţine cont de tonul sarcastic al lui Bloomfield. 
Cel mai bine funcţionează unul dintre preparatele de vitamina E, un 
foarte bun revitalizant. Pe lîngă vitamine vi se vor administra și 
hormoni, care acţionează asupra glandei timus. 

- Nu am ştiut pînă acum că am o astfel de glandă. La ce folo- 
seşte ea? 

- Asigură rezistenţa corpului dumneavoastră. Din păcate, funcţi- 
ile ei scad la maturi din ce în ce mai tare. Terapia noastră cu hormoni 
va intensifica funcţionalitatea timusului și implicit va întări și 
rezistența dumneavoastră. De fapt, nu este vorba doar de prelun- 
girea vieţii cu cîteva sute de ani, ci de a petrece această perioadă în 
condiţii normale, activ atît fizic, cât și psihic. De aceea, am introdus 
în această primă fază și un tratament cu celule noi. Nu una normală, 
ci una care pune în umbră toate celelalte metode utilizate pînă acum. 
Nu doar că veţi arăta cu mult mai tînăr, precum persoana din ima- 
gini, ci vă veţi simţi tînăr. Organele dumneavoastră interne vor 
funcţiona mai bine, țesutul dumneavoastră muscular se va restructu- 
ra, structura osoasă va fi mai flexibilă. În paralel, la scurt timp după 
administrarea tratamentului cu celule tinere, procedura trece în al 
doilea stadiu, faza de întîrziere. În această fază, starea fizică revi- 
talizată este stabilizată şi procesul de îmbătrinire este încetinit. 

Făcuse o mică pauză înainte de a da explicaţii mai detaliate. 

- O celulă umană poate să se împartă în exact cincizeci de părți, 
după care moare. Acest fenomen se numeşte „efectul Hayflick“, 
după cel care l-a descoperit. Moartea subită a celulei se produce 
deoarece ADN-ul se scurtează la fiecare divizare. Aşteptă impresia 
lui Bloomfield pentru a continua: Cromozomii umani au la capăt un 
fel de capă. Ea este compusă din repetarea unei anumite baze, care 
protejează AND-ul de descompunerea stofei. Această capă are rol de 
protecţie. La fiecare divizare ea se dezintegrează și apoi se re- 
construiește. La celulele mature, baza se descompune din ce în ce 

mai tare. Protecţia se destramă. După a cincizecea divizare, capa este 
atît de deteriorată, încît ADN-ul se alterează. Informaţiile ereditare 
din celule nu mai pot fi citite. Drept consecinţă, ele mor. Am găsit 
totuși o soluţie care permite celulelor umane să se divizeze în aproxi- 
mativ cincizeci de părți, fără probleme, mai bine zis: să îmbă- 
trînească mai încet. 

Bloomfield aprobă. Pe faţa sa se oglindea triumful unui bărbat 
care era pe punctul de a-și îngenunchea destinul. 

- Ce mai aşteptăm? întrebă el. Nu mai am răbdare. 

Anthony Nangala stătea într-o cameră mică în care mirosea a 
dezinfectant și privea în gol tavanul. Nu se prea putea mișca. Înche- 
ieturile mîinilor şi ale picioarelor erau prinse cu manșete de piele, 
care erau legate de pat cu lanţuri de oţel. Avea mult mai mult spaţiu 
decît ieri, în timpul operaţiei. 

Se simţea bine din punct de vedere fizic. Nu-şi mai simţea dege- 
tele de la mîini și picioare înțepenite, dar poate acest lucru se datora 
faptului că nu se putea odihni. Nici rana de la cap nu-l mai durea. 
Simţea pulsări la timplă, dar nimic mai mult. Ca boxer la categoria 
grea trăise şi altele mult mai urâte. 

Se simţea însă rău din punct de vedere psihic. Intervenţia de ieri a 
fost o experienţă decisivă a vieţii sale. Neputinţa lui, panica pentru 
ce se va putea întîmpla, faptul că nu ştia ce făcea doctorul Goldmann - 
toate îl aduseseră în pragul nebuniei. La aceste trăiri se mai adăuga și 
dezamăgirea că Donna Greenwood - una dintre puţinele persoane în 
care el avusese încredere - îi trădase. Poate mai erau implicaţi și alți 
membri ai ordinului. Dezamăgirea era profundă. 

Nangala auzi cum se deschide ușa. 

- Bună ziua. 

Era tinara palidă, care îl tratase ieri după ce fusese scos din celulă. 
Pielea ei părea azi și mai transparentă. Îi era evident că femeia - 
conștient sau inconștient - își ferea privirea. Totuși, vedea ceva în 
ochii ei care îi dădea speranţe: căldură. În această catacombă fără 
ferestre ea părea singura care mai avea suflet. 

— Ce faceţi? 

Era mai mult decît o stupidă întrebare de rutină. Ceva din vocea 
ei lăsa de înţeles că era realmente interesată de starea lui. 

- Cînd vă văd pe dumneavoastră, mult mai bine. 

Rise timid, dar nu continuă. În schimb, îşi scoase un termometru 
dintr-un sertar. 

- Deschideţi gura, spuse ea. 

Nangala o ascultă şi ea îi împinse termometrul sub limbă. 

- Cum vă cheamă? întrebă el cu termometrul în gură. 

- Reyhan. Reyhan Abdallah. 

- Eu sînt Anthony. 

Rise și se uită cu o lanternă la ochii bărbatului. 

- Anthony? Un nume frumos. 

Nangala dori să protesteze, dar ea-l întrerupse. 

- Ţineţi-vă gura închisă, ştiu cum vă cheamă. 

După cîteva secunde, termometrul începu să scoată niște sunete. 

- 34,2 grade Celsius, constată femeia. Se pare că intervenţia de 
ieri a avut succes. 

Apăsă pe pedala de la patul lui Anthony şi îl împinse într-un 
gang sterilizat, luminat de un neon. leșiră pe o ușă, aflată după colț, 
şi ajunseră într-o încăpere care ieri folosise drept sală de operaţie. 
Într-o parte se aflau alte instrumente de tortură. Brusc, Nangala simți 
din nou cum îi creştea panica. Coşmarul continua. 

Înainte de a apuca să spună ceva, femeia părăsi încăperea. 
Instinctiv, Nangala dori să o urmeze, dar faptul că era legat îl opri. 
ÎL cuprinseră mânia și disperarea. 

Auzi apoi paşi pe hol, apoi un zgomot la ușă. 

- Mă bucur că sînteţi aici... spuse el ușurat. 

Apoi observă că în cameră nu era Reyhan Abdallah, ci doctorul 
Goldmann. 

- Vă bucuraţi de compania mea? întrebă omul de știință cu un 
zîmbet înfumurat pe buze. Foarte bine. Mă temeam că mi-aţi luat 
comportamentul în nume de rău. 

Ironia şi batjocura îl făcură pe Anthony Nangala să-și încordeze 
pumnii. Dacă nu ar fi avut cătușele puse, ar fi sărit din pat la bere- 
gata acestui nebun. Dar în aceste condiţii nu putea să facă nimic. 

Goldmann îşi trase un scaun și se așeză lîngă patul lui Nangala. 
Apoi apropie o masă pe care erau pregătite deja cîteva injecții. Erau 
înșiruite paralel. Precizia cu care erau așezate îi dădeau fiori lui 
Anthony. În acest laborator, nimic nu era lăsat la voia întâmplării. 
Ce avea de gind Goldmann să facă cu ele va afla în curînd. 

Goldmann dezinfectă un loc din palma lui Nangala şi introduse 
o canulă cu o perfuzie care conţinea un lichid transparent. Apoi îi 
făcu o injecție în braţ. 

- E doar un relaxant muscular, îi explică el. Ca să vă mai destin- 
deţi puţin. Terapia mea acționează mai bine pe un corp relaxat. 

Nangala simţi într-adevăr după cîteva secunde cum spasmele 
musculare dispărură. Totuşi, frica din capul său rămase, chiar crescu- 
se în intensitate. Era la dispoziţia lui Goldmann. 

În timp ce doctorul îşi continua tratamentul, îi explica ce făcea: 
injecţiile şi infuziile conţineau un număr mare de vitamine şi hor- 
moni. În cursul acelei zile, Anthony Nangala va fi tratat cu celule 
tinere. 

Cu alte cuvinte: 

- Parcurgeţi complet prima etapă a terapiei mele, spuse Goldmann. 
Exact ca şi senatorul Bloomfield, pe care l-am tratat acum cîteva 
minute. Cu operaţia de ieri, sînteţi chiar cu un pas înainte. Puteţi să 
fiţi prima persoană care ajunge la vîrsta de o mie de ani. 

Anthony Nangala nu mai înţelegea lumea aceasta. 

- De ce faceţi asta? întrebă el. 

- E atît de greu de ghicit? 

- Cercetare? 

- Vă vom lua regulat probe de organe pentru a vedea cum se mani- 
festă terapia mea, avînd în vedere scăderea temperaturii corpului. 

„Probe de organe!“ Cuvîntul îi răsună ca un ecou în cap. Nu 
putea înţelege ce însemna acest lucru în opinia lui Goldmann. 

- Chiar dacă terapia dumneavoastră reușește, lucru de care mă 
îndoiesc, spuse el, chiar credeţi că stau la dispoziţia cercetărilor 
dumneavoastră o mie de ani? 

„Ce credea nebunul ăsta de cercetător? Că el, Nangala, îi va pupa 
picioarele în semn de recunoştinţă? De îndată ce va ieși de aici va 
avea grijă ca Goldmann și toți ceilalți care lucraseră cu el să ajungă în 
spatele gratiilor.“ 

- Mă tem că nu aveţi de ales, răspunse Goldmann rece. Sînteţi 
prea important pentru știință ca să ratez un asemenea lucru. 

Trecuseră cîteva secunde pînă înţelese. Simţi cum îi urcă sîngele 
la cap. 

- Vreţi să mă ţineţi prizonier o mie de ani? 

Goldmann rise. 

Reyhan Abdallah se simţea slăbită, cu mult mai slăbită decît în 
ultimele zile. De cînd începuse să lucreze din nou aici, simţea cum 
îşi pierde puterile. 

De aceea, făcuse o pauză de aproape un an pentru a se menaja și a 
se reface. Din păcate nimeni nu crezuse cu adevărat că ea va mai pă- 
răsi vreodată spitalul. Totuși, luptase din greu şi ieșise învingătoare, 
cel puţin în această rundă. Dar întunericul era învelit în ceață. 

Se luptă cu lacrimile și își îndepărtă disperarea. 

„Nu renunţa“, se încurajă ea. Dar acest lucru nu era ușor, fiecare 
mișcare însemna un efort şi cea mai mică mîncărime a nasului îi 
inducea teama de moarte. Virusul HIV, care se dezlănţuise de opt 
ani, părea că dorea să o domine, poate pentru ultima dată. Simţi cum 
începe să tremure. 

Dar, atît timp cît făcea parte din echipa lui Goldmann, exista 
totuşi un dram de speranţă. Nu doar pentru ea și pentru soțul ei care 
era și el infectat, dar și pentru fiul lor, care se născuse cu acest virus. 
Reyhan Abdallah nu dorea să trăiască sute de ani. Unicul ei scop era 
acela de a ajunge la o bătrineţe normală. Dorea să-și vadă fiul 
crescînd și să aibă mai mult timp pentru a-i ierta soţului ei esca- 
padele fatale. Îşi mai dorea copii, într-o zi chiar şi nepoți. Și exact 
acest cadou l-ar fi făcut tuturor persoanelor infectate cu HIV: 

speranţa într-o viață normală. Acesta era motivul pentru care se 
angajase aici. 

Doctorul Goldmann, care o angajase ca asistentă de laborator, 
ştia de boala ei. Îi comunicase de la î început că cercetările sale i-ar 
putea vindeca și pe cei infectați cu acest virus. Prin capacitatea îmbu- 
nătăţită de divizare a celulelor, se încetinește extinderea imunităţii 
celulare scăzute și, implicit, avansarea bolii. Considera că durata de 
viaţă putea fi situată între cincizeci și optzeci de ani. 

Reyhan simţi o atingere pe umăr. 

- E totul în regulă? 

Se cufundase atît de tare în ginduri, încît uitase unde se afla. În 
sala cu celule tinere. Se întoarse. În fața ei stătea Mustil Massuf, un 
arab de aproape patruzeci de ani, a cărui fiică suferea de un sindrom 
de îmbătrînire rapidă. Fata avea doar nouă ani, dar arăta precum o 
femeie de șaptezeci de ani. 

O glumă proastă a naturii, cunoscută sub numele de sindromul 
Hutchinson-Guilford sau, pe scurt, Progerie. Dar şi la acest feno- 
men, predicțiile doctorului Goldmann erau favorabile, cel puţin 
privind încetinirea evoluţiei bolii. 

„Dintr-un motiv sau altul, fiecare are propriile interese pentru 
reuşita proiectului“, se gîndi Reyhan. Îi spuse lui Mustil: 

- Mulţumesc, mi-e bine. Astăzi mă simt doar puţin moleşită. 

Mustil se întoarse la treburile sale. Desfăcu o bucată de material 
verde sterilizat pe o masă de crom, deschise un pachet învelit în folie 
conținînd o trusă de chirurgie și o aranjă pe bucata de material. 

Reyhan își alungă oboseala și-și trase mănuși de latex peste mîini. 
Cu gîndul la colectarea de celule tinere, i se făcu pielea de găină. Mai 
participase o dată la această procedură, înainte de a se interna în 
spital, cu mai mult de un an în urmă. Pauza lungă îi sensibilizase 
însă nervii întinși. Gîndul la ceea ce o aștepta în următoarea oră și 
jumătate o făcea să se simtă jalnic. 

„Gindeşte-te la motivul pentru care te afli aici“, își spuse ea. Își 
amintea totuși de dezgustul pe care îl simţise ultima dată. Cele mai 
multe celule tinere proveneau de la capre sau oi, dar reacţia orga- 
nismului uman la acestea era uneori adversă. Ultima oară, celulele 

fuseseră preluate de la maimuțe, mai exact de la cimpanzei, pe care 
şeicul Assad îi adusese din Zair sau Congo. Doar din cauza înrudirii 
lor cu specia umană terapia decurgea cu mai puţine complicaţii. 

Pentru colectarea celulelor se utilizau doar femele în ultima fază 
de gestație și pui. Erau ucise şi tranșate. Goldmann îndepărta de la 
femelele gestante doar embrionul, deoarece acesta deținea mai mult 
de şaizeci de feluri de celule. De la mamă și pui se foloseau diferite 
organe, care nu erau încă bine dezvoltate la embrion - ovarele, 
respectiv testiculele, hipofiza, glanda suprarenală şi altele. Toate orga- 
nele extrase erau descompuse celular, după care se prelucrau celulele 
tinere. La sfârșit, preparatele celulare proaspăt obținute erau injectate 
pacienţilor. Acesta era pasul decisiv pentru cel mai bun rezultat. 

Dar nici preparatele celulare provenite de la maimuțe nu inte- 
racţionau bine cu corpul omenesc, existau reacții adverse. Pentru un 
organism sănătos acest lucru nu reprezenta o problemă. Nici celulele 
preluate de la capre sau oi nu aveau contraindicaţii periculoase. 
Totuși, pentru Reyhan și pentru alte persoane care erau infectate cu 
virusul HIV, această terapie nu intra în discuţie, deoarece cea mai 
mică neregulă le putea cauza moartea. 

Totuşi, doctorul Goldmann o informase că în ultimul an expe- 
rimentul său evoluase și se făcuseră mulți pași înainte. Progrese care 
o puteau ajuta și pe ea. Reyhan era curioasă despre ce era vorba. 

Ca din senin, ușa de la sala de operaţii se deschise şi doctorul 
Goldmann își făcu apariţia. Era însoțit de un grup de medici, toți 
îmbrăcaţi în halate albe și cu măști la gură. Doi dintre ei împingeau 
paturi. Pe sub cearceafurile trase, Reyhan recunoscu trupurile 
animalelor deja ucise. 

Îşi aminti că nu purta mască și se duse să își ia una. Cînd se 
întoarse la ceilalți care trăgeau cearceafurile de pe paturile de ope- 
raţie, inima lui Reyhan făcu aproape de un blocaj. În faţa ei nu mai 
stăteau animale de laborator, nici maimuțe, ci o femeie însărcinată şi 
un copil de aproximativ zece ani, ambii de culoare și dezbrăcați. 

Reyhan înțelesese. În acea zi, celulele tinere vor fi preluate de la 
corpuri umane. 

Cînd doctorul Goldmann începu să dea primele indicaţii și se 
întinse după bisturiu pentru a îndepărta fătul din corpul mamei, 
Reyhan simţi că i se întoarce stomacul pe dos. Alergă din sala de 
operaţie pînă la prima toaletă, unde vomită. 

Două ore mai tirziu, nu reușise încă să-și revină. Stătea pe cori- 
dor cu o ceașcă de cafea într-o mînă şi cu o ţigară aprinsă în cealaltă. 
Renunţase de mulţi ani la fumat, dar astăzi avea nevoie de ceva care 
să-i calmeze nervii. Pachetul de ţigări aflat pe masă era deja pe 
jumătate gol. Totuși, nu se simţea mai bine. 

Uşa se deschise și Mustil Massuf își vîri capul pe ușa. 

- Aici erai, spuse el. 

Văzînd că Reyhan nu reacţionează, veni lingă ea și se așeză. 

- Ai plins? 

Aprobă, fără să scoată vreun cuvint. Da, plinsese aproape tot 
timpul în cele două ore. Atît de tare încît o durea capul acum. 

- Nu te-a prevenit doctorul Goldmann? întrebă Mustil. 

- Nu. 

Mustil ezită. 

- Ştiu că munca noastră provoacă nedreptăţi, spuse el. Dar gîn- 
dește-te la mulțimea de oameni pe care îi putem ajuta. Gindește-te la 
familia ta. Eu fac totul doar pentru fiica mea. 

Reyhan suspină încet. Nu dorea să discute acum. Nici un sfat 
de-al lui Musul nu o putea ajuta acum. Ceea ce văzuse nu era doar o 
nedreptate. Era o crimă îngrozitoare. Nici măcar șansa de a se vinde- 
ca pe ea, pe familia ei, chiar și pe un milion de oameni bolnavi nu 
putea justifica o asemenea faptă. 

Mustil observă că nu avea nici un rost să discute cu ea. Se ridică. 
Din ușă îi spuse: 

- Doctorul Goldmann te-a căutat peste tot. Dorește să îţi vor- 
bească. 

Avu nevoie de o altă ţigară și o altă ceașcă de cafea pentru a se 
simţi pregătită să discute cu șeful ei. Se întreba ce dorea de la ea. Să o 
mustre? Să îi ţină prelegeri deoarece nu se comportase profesional? 

Fiindcă nu îl găsi nicăieri o întrebă pe o colegă, care o informă că 
doctorul Goldmann se afla în biroul său. Ajunsă acolo, Reyhan bătu 

la ușa antecamerei, dar nimeni nu răspunse. Dori să se întoarcă și să 
îl mai caute, cînd i se păru că aude voci în cameră. Mai bătu încă o 
dată, dar fără rezultat. Se decise repede să intre. 

Antecamera era goală. Secretara lui Goldmann nu era la locul ei, 
deși monitorul computerului ei era pornit. Reyhan se întrebă dacă 
trebuia să aștepte întoarcerea secretarei, dar auzi ceva. O conversaţie 
dură, evident din biroul doctorului Goldmann, a cărui uşă nu era 
bine închisă. 

Conversaţia era în limba engleză, dar Reyhan înţelesese destul. 

- Nu acum. Ea trebuie să sosească dintr-un minut în altul. 
Haideţi să vorbim mai tîrziu despre asta! 

Aceasta era vocea lui Goldmann. 

- Nu putem să permitem nimănui să lucreze în laborator, atît 
timp cît această persoană reprezintă un pericol pentru noi, se auzi 
vocea şeicului Assad. În următoarele şase zile vrem să administrăm o 
nouă cură de întinerire. Nu vreau să se întimple ceva, acum cînd 
sîntem atît de aproape de ţintă. 

- Femeia nu reprezintă nici un pericol. Nu a fost la curent cu 
ceea ce se întîmplă şi este acum surprinsă. Pînă în prezent a avut de a 
face doar cu experimente pe animale. 

Bănuiala lui Reyhan se confirmă. Vorbeau despre ea. Curioasă, se 
apropie de ușă. 

Assad continuă: 

- Știu că aveţi o slăbiciune pentru această femeie. Dar aveţi grijă 
să nu-și piardă cumpătul și să povestească ceea ce se întîmplă în acest 
laborator. 

- Nu va face acest lucru deoarece doreşte să profite şi ea de pe 
urma acestui proiect. 

-La un moment dat o să înţeleagă că nu putem face nimic 
pentru ea. 

- O să am grijă să creadă în continuare în acest lucru. 

Pe Reyhan nu o mai interesă ce se discuta mai departe. Ca parali- 
zată, stătea în ușa biroului și încerca să-și recapete controlul. Docto- 
rul Goldmann o minţise ani la rînd! Prima dată şocul cu operaţiunea 
de colectare a celulelor vii și acum asta. 

Reyhan avea impresia că îi fuge pămîntul de sub picioare și că 
urma să cadă într-o gaură neagră, fără fund. 

„Nu există nici o metodă de salvare, se gîndi ea tulburată. Nici 
pentru familia mea, nici pentru mine, nici pentru toate persoanele 
din lumea aceasta infectate cu HIV.“ Dezamăgirea și disperarea îi 
aduseră lacrimi în ochi. Goldmann și Assad se jucaseră cu speranţa ei 
şi se folosiseră de ea într-un mod josnic. 

Remarcă o schimbare în spatele ușii. Nu mai auzea voci, ci pași. 
Discuţia se încheiase. 

Capul lui Reyhan Abdallah era cufundat în gînduri. 

„Dacă Goldamnn şi Assad mă prind aici, vor crede că i-am spio- 
nat, îşi spuse ea. În acest caz vor considera că nu mai pot avea încre- 
dere în mine. Trebuie să dispar de aici!“ 

Pentru a nu face zgomot pe linoleumul alb, își scoase pantofii. 
Apoi alergă cît putu de repede pe coridor. Închise încet ușa în urma 
sa. După ce va trece de colțul următor, va fi în siguranţă. 

Dar, înainte de a ajunge pe hol, îi auzi pe cei doi bărbați intrînd 
în hol. 

- Reyhan, dumneavoastră sînteţi? 

Se întoarse și se strădui să nu facă o impresie bătătoare la ochi. 
Doctorul Goldmann se întoarse spre ea în timp ce se despărțea de 
Assad. Șeicul o luă în direcţia opusă. 

- Am pus deja oamenii să vă caute, spuse Goldmann. Unde v-aţi 
ascuns? Mi-am făcut griji în privința dumneavoastră. 

- A trebuit să fumez cîteva ţigări, spuse ea. 

Goldmann aprobă şi o fixă cu o privire îngrijorată. 

- Îmi pare rău, spuse el. Trebuia să vă avertizez la ce să vă 
așteptați astăzi în sala de operaţii. Haideţi să vorbim despre toate 
acestea la mine în birou, bine? 

Îl urmă în camera fără ferestre, dar agreabilă. Aici nu exista lino- 
leum, ci parchet. Biroul și scaunul său oriental erau așezate pe un 
covor persan, imens, lucrat manual. În spatele biroului se afla un 
impresionant perete, plin cu cărți. 

Reyhan și Goldmann se așezară la masa de discuţii. 

- Vă simțiți mai bine? întrebă omul de știință. 

- Puțin, minţi ea. 

Ce putea să spună? Că nu mai dorea în nici un caz să participe la 
oribilitățile petrecute în laborator? 

- Reacţia dumneavoastră este de înţeles. 

În timp ce-i adresa aceste cuvinte, Goldmann îşi puse mîna 
peste a ei. 

- Şi eu sînt dezgustat de modul în care se petrec lucrurile, de 
faptul că sîntem nevoiţi să ucidem oameni, pentru ca alții să poată să 
trăiască. Este îngrozitor, dar necesar. 

O privi în ochi. Era cuprinsă de fiori în faţa puterii aproape 
magice pe care Goldmann o emana. 

- Sînt sigur că odată cu trecerea timpului vom putea găsi soluţii 
mai umane. Dar, pentru moment, este unica soluție pe care o putem 
utiliza pentru a evita complicațiile. 

Reyhan simţi cum îi năvălesc lacrimile în ochi. 

Goldmann o strînse încurajator de mînă. 

- Gîndiţi-vă la boala dumneavoastră, o sfătui el. Amintiţi-vă ce 
v-am promis cînd aţi început să munciţi aici: într-o zi dumnea- 
voastră, soţul și fiul dumneavostră veţi putea beneficia de terapia 
noastră. Și această zi nu este departe. 

Reyhan Abdallah respiră adînc și aprobă, pentru a-i da lui 
Goldmann impresia că a atras-o din nou de partea lui. Dar era, de 
fapt, exact invers. Goldmann nu o minţise doar în trecut, dar conti- 
nua să o facă și acum. Dar de data aceasta nu mai credea în min- 
ciunile lui. 

- Mai înainte, în sala de operaţii, a fost un mare şoc pentru mine, 
spuse Reyhan în speranţa de a putea oferi un adevărat joc de teatru. 
Am nevoie de timp pentru a mă putea obișnui cu această nouă 
situaţie. 

- Bineînţeles. Încercaţi, în timpul week-endului, să faceţi acest 
lucru. Și săptămîna viitoare luaţi lucrurile mai ușor, pînă ce șocul va 
dispărea. 

Se ridicară și se îndreptară spre ușă. 

-Mă bucur că vom continua să lucrăm împreună, spuse 
Goldmann. Nu mi-ar fi făcut deloc plăcere să vă fi pierdut din echipă. 

Goldmann se uită după ea cu părere de rău. Îi plăcea de această 
femeie. Chiar foarte mult. Era o frumuseţe, tînără, puternică și 
slabă. Cînd se afla în preajma lui avea nevoie de toate puterile să se 
stăpînească. Doar atingerea ușoară a mtinii ei îi dădea fiori în Între- 
gul corp. Ce bine era dacă nu ar fi fost bolnavă. 

Goldmann își dorea cu adevărat să o poată ajuta, nu doar de 
dragul ei, ci şi în propriul său interes. Bineînţeles că știa de familia ei, 
de fiul și soţul ei bolnav şi era extrem de sigur că între el și Reyhan 
Abdallah nu ar fi putut exista vreodată nimic mai mult decît cîteva 
priviri şi salutări. Dar o parte din el se întreba dacă dorea acest lucru 
sau nu. 

Totuşi, Assad avea dreptate: femeia le putea pune proiectul în 
pericol. Și, deși o făcuse să creadă acest lucru, nu avea încredere în 
ea. Șocul în privința celulelor tinere o marcase profund, mai mult 
decît arăta ea. li denaturase adevărul. Totuși, Goldmann era sigur că 
femeia avea de gînd să se liniștească, avînd în vedere faptul că dorea 
să lupte cu SIDA. 

Dar trebuia să aibă grijă. 

Se întoarse în biroul său, se întinse după receptor și formă cu 
inima îngreunată un număr de telefon. După ce acesta sună de două 
ori, ridică Mats Leclerc, consilierul pe probleme de siguranţă a lui 
Assad. Goldmann îi explică aspectele problemei și îl rugă să o supra- 
vegheze pe femeie în următoarele zile. 

După ce închise, se simţi pustiit. Dacă femeia vorbea cu cineva 
despre ceea ce văzuse azi, Leclerc o va rezolva, era sigur de acest 
lucru. Fără îndoială că ar fi omorît orice complice, chiar și pe Reyhan 
Abdallah. Goldmann spera totuși ca femeia să nu facă vreo prostie. 


Tom Tanaka căscă şi se întinse atît cît îi permitea spaţiul unei 
maşini de supravegehere. Se simţea ca și cum ar fi petrecut noaptea 
în canal. Era obosit, prost dispus și transpirat. Își simţea capul greu. 
Și cînd se gîndea la următorul raport pentru Lyon, simţea că îl 
cuprinde greaţa. Eşecurile i se adunaseră în ultimul timp. 

- Ne-a înşelat, murmură el. 

Jussuf Ishak, tehnicianul, îi aruncă o privire. Cearcănele negre îi 
subliniau ochii. 

- Mosehni? 

Tanaka aprobă. 

- Ne-a tras ţeapă. Nu vrea nicidecum să-l predea Interpolului pe 
Walsh. Nu a avut niciodată de gînd. A dorit de la început să dispară 
cu el. Nu trebuia să fi avut încredere în ea. Dumont o să mă omoare 
că nu am arestat-o pe loc. 

Tanaka îşi frecă fruntea şi căscă. Îl durea capul cînd se gîndea la 
maşina care îi luase ieri pe Mosehni și Walsh, la cursa de urmărire, 
dezamăgirea pe care au simţit-o cînd el și Ishak au pierdut-o de sub 
ochi. 

De atunci aşteptau, în faţa hotelului Jeddah Sheraton, întoarcerea 
celor doi, dar pînă în acel moment, fără succes. 

„Următoarea avansare se va lăsa mult așteptată“, se gîndi Tanaka 
deprimat. 

Ridică receptorul pentru a forma numărul centralei din Lyon. 

- De ce să aştept execuţia mea, cînd pot să o am acum, spuse 
sarcastic. 

Dar Ishak îl prinse de mînă și-i arătă cu capul videomonitorul din 
centrul consolei de supraveghere. Simţi cum o piatră i se ia de pe 
inimă, de îndată ce îi recunoscu pe Lara Mosehni şi pe Emmet 
Walsh, care intrau în camera de hotel. 

- Mă întreb unde au fost cei doi toată noaptea, spuse el. 


Lara și Emmet îşi puseră documentele pe masă și se așezară. 

- Sînt complet epuizată, spuse Lara în timp ce își rotea capul ca 
să se mai destindă. Să comand cîte o cafea? 

- Bună idee. Cel mai bine o găleată întreagă pentru fiecare. 

Lara rise obosită, se îndreptă spre telefon şi comandă cafeaua. 

- Va fi adusă în cîteva minute, spuse ea și se cufundă în scaun. 

Emmet studie între timp documentele pe care le furaseră noaptea 
din biroul lui Omar Larbis. 

Pe coala mare de hîrtie era planul palatului şeicului Assad. Mai 
multe foi mici prezentau planuri detaliate ale clădirii. Planul exterior 
dezvăluia un dreptunghi perfect, în direcţia sud-vest, de trei sute 
cincizeci de metri lățime și şapte sute de metri lungime, înconjurat 
de un perete, iar la fiecare colț, un impresionant turn de apărare. Pe 
flancul de vest, peretele trecea peste construcţia palatului, care era 
flancat de încă două turnuri impozante. Spre est se întindea grădina. 

- Peretele dinspre sud are o poartă, constată Emmet. Probabil 
pentru livrări. Sau pentru personal. 

Lara observă că de abia își mai putea ţine ochii deschişi. Nici ei 
nu-i era mai bine și se întreba cît trebuia să mai aștepte pînă cînd 
cafeaua își va face efectul. 

Studie următoarele planuri - etajele palatului. La fel ca și parte- 
rul, existau aici multe camere, fiecare de mărime impresionantă, cu 
multe ferestre, total improprii pentru a reţine una sau mai multe 
persoane. Mai interesantă li se păru pivniţa, situată de cealaltă parte. 
De îndată ce luară în mînă o hîrtie pe care scria „Laborator“, își 
dădură seama că găsiseră cu siguranţă ceea ce căutau. 


221 


BORIS VON SMERCEK 


Data din colţul drept trăda faptul că această aripă a clădirii fusese 
construită ulterior. Lara aflase deja această informaţie cînd căutase 
pe internet. Totuşi simţi brusc un fior. Așeză hîrtia pe planul pivni- 
tei și constată că intrîndul se potrivea perfect. Laboratorul era așadar 
o construcție subterană. 

- Se pare că are doar o intrare, spuse Lara. Peste acest spaţiu - 
acvariul. 

Emmet aprobă absent, era prea obosit pentru a-și spune părerea. 

Cineva bătea la ușă: roomservice. 

Lara se ridică, deschise și luă de la tînăra angajată o tavă cu două 
ceşti aburinde. 

- Treceţi factura în contul camerei, vă rog, îi spuse fetei și îi puse 
bacşișul în mînă. 

Cînd se întoarse la masă, Emmet dormea în scaun. Miinile îi erau 
încrucișate peste corp, capul îi era aplecat într-o parte, peste umeri. 
Modul în care, de fiecare dată cînd respira scotea un şuierat, îi 
amintea Larei de bunicul ei. Emmet arăta precum blîndeţea în 
persoană - nicidecum ca cineva care ucisese un poliţist. 

Lara oftă. „Criminalii nu arătau a fi criminali, se gîndi ea. La 
naiba, Emmet, de ce ai făcut asta?“ 


91 


Pe căruciorul pe care Reyhan Abdallah îl împingea se afla o supă 
proaspăt gătită, din care ieșeau aburi, dar mirosul îi provoca greață. 
Se gîndea încă la femeia însărcinată și la copilul din camera cu celule 
noi. Cel mai bine ar fi fost să plece de îndată acasă, dar se străduia să 
continue, pentru a nu trezi nici o bănuială. Întii trebuia să-şi limpe- 
zească gîndurile. Apoi se putea hotărî ce să facă mai departe. 

Intră în camera lui Anthony Nangala. Era încă legat în patul său. 

- V-am adus ceva de mîncare, spuse ea. 

- Nu am poftă de mîncare. 

- Trebuie să mîncaţi. 

- A, da? De ce? 

Vocea lui era diferită de cea de dimineaţă, cînd îl văzuse ultima 
dată. Mult mai dură. Dispreţuitoare. 

- Pentru a vă recăpăta puterea, răspunse ea. 

Era iritat. 

- De ce? Pentru ca doctorul Goldmann să nu își piardă cobaiul? 

Reyhan își înghiţi o observaţie şi se așeză cu farfuria în mînă pe 
patul lui Nangala. 

- O să vă hrănesc eu. 

- Dacă vreţi neapărat să îmi faceţi un serviciu, omoriți-mă, șopti 
Nangala. Nu doresc să fiu pentru restul vieţii prizonierul lui 
Goldmann. Cu atît mai puţin câteva sute de ani. 

Treptat începea să înţeleagă ce era în capul lui. 

- Asta v-a spus doctorul Goldmann? întrebă ea. Că veţi rămîne 
prizonierul lui? 

Bărbatul ti aruncă o privire de gheaţă. 

- Scutiţi-mă de ipocrizia dumneavoastră. Ştiţi al naibii de bine ce 
planuri are cu mine. 

Reyhan nu ştiuse pînă acum, dar după experienţa din sala de 
operaţie nu se mai mira deloc. Lacrimile îi năvăliră în ochi din nou. 
„Ce fel de om era Goldmann?“ 

„Nu, nu era un om, se gîndi ea. Era un nebun. O bestie. Un 
monstru. De ce nu am remarcat acest lucru mai repede?“ 

Îşi răspunse singură la întrebare imediat: deoarece nu abuzase de 
nici o persoană din cele internate în spital pentru cercetările sale. Și, 
în al doilea rînd, deoarece își închisese ochii în faţa realităţii. „Da, se 
gîndi ea, acesta este tristul adevăr.“ Speranţa că putea, cu ajutorul lui 
Goldmann, să învingă SIDA, o orbise. 

- Vă rog, ajutaţi-mă, spuse Nangala. Cred că nu aparțineţi acestor 
roboți fără suflet care lucrează aici. Aveţi un suflet bun, știu acest 
lucru. Sînteţi unica mea speranță. 

„Speranţă, se gîndi Reyhan. Ce era asta?“ Și ea avusese speranţe, pe 
care însă trebuise să le îngroape. Dar știa că Anthony Nangala avea 
dreptate. Dacă ea nu-l ajuta, cu siguranţă că nici altcineva nu va putea. 


Anthony Nangala simţi că Reyhan Abdallah era de partea lui. 

Totuși spuse: 

- Nu pot să vă scot din laborator. Nu vom putea face nici măcar 
o sută de metri. Accesul la această aripă de clădire este supravegheat 
video. Chiar dacă ajungem în palat, acolo există o mulțime de paznici. 

Acest lucru era o problemă. Dar femeia dădea cel puţin semne că 
dorea să îl ajute. 

- Probabil că o să anunţ poliţia, spuse ea. Eu... Se opri. 

O lacrimă îi curse pe obraz. 

Nangala bănui că ceva se întimplase. Femeia nu ar plinge din 
cauza lui. Dar se temea să o întrebe care era motivul pentru a nu-i 
zgîndări rănile şi mai tare. Mai repede ar fi strîns-o în braţe şi ar fi 
consolat-o, dar cătușele nu îi permiteau. 

- Ne aflăm deci în vecinătatea unui palat? întrebă Nangala. 

Femeia aprobă și îi explică situaţia. 

Nangala medită. 

- Assad nu ar lăsa nicidecum de bunăvoie poliţia în laborator, 
spuse el. Asta înseamnă că ar trebui să intre cu forţa. Imaginaţi-vă 
cum ar fi o trupă de polițiști pe lîngă paznicii palatului. Asta ar dura 
cu siguranţă mult timp. Astfel, Goldmann și Assad ar avea timp să 
ascundă toate dovezile. 

Femeia înghiţi în gol. 

- Vă referiţi la furnal? 

- Nu m-am referit la ceva anume, spuse Nangala. Dar la ceva de 
genul acesta, da. 

- Așadar fără poliție? 

- Fără. 

— Ce mă sfătuiți? 

Nangala se gîndi insistent. Se întrebă dacă doar Donna Greenwood 
era implicată sau mai erau la mijloc şi alți membri ai ordinului. În 
cine putea avea cea mai mare încredere? 

Se gîndi la Lara Mosehni, nu doar pentru că formau o echipă și 
pentru că avea o bună impresie despre ea, ci pentru că intrase în 
ordin de cîteva luni. Nu putea fi convinsă atît de repede să renunţe 
la noile sale idealuri. 

- Aţi putea să trimiteţi un e-mail pentru mine? o rugă el. 

Reyhan aprobă. 

- Ce să scriu? Cui? 

- Aveţi ceva de scris? 

Femeia scoase un pix din buzunarul de la piept şi folosi un șerveţel. 
Anthony Nangala îi dictă adresa de mail a Larei Mosehni şi un mesaj 
codificat, întrucît nu știa dacă Donna sau altcineva îi verifica poșta 
electronică. Nimeni, în afara de Lara, nu i-ar fi putut desluși mesajul. 

- Deoarece eu nu pot să părăsesc patul, mai există o problemă, 
spuse Nangala ezitînd. Puteţi să îmi faceţi o favoare? 

- O altă favoare? Ce? 

- Sună aiurea, dar zburaţi pentru mine în Franţa? Vă implor. 


J2 


Lara dormea precum un bolovan în patul de hotel cînd sună 
telefonul. Somnambulă, ridică. 

- Da. 

- Aici Tanaka. 

Într-o fracțiune de secundă, Lara se trezi. Un telefon de la 
Tanaka nu putea fi vestitor de bine. 

- Ce este? întrebă ea. 

- Acest lucru aş dori să-l aflu eu de la dumneavoastră. 

Lara nu înţelegea absolut nimic. 

- Ce vreți să spuneți? 

- Interpolul a detectat de o jumătate de oră un e-mail pentru 
dumneavoastră. Unul chiar straniu. Aş dori să ştiu ce înseamnă. 

Lara își îndepărtă o şuviţă de păr de pe faţă. 

- Vă ascult. 

- E-mailul a fost, cel mai probabil, trimis de pe un telefon mobil 
cu conexiune la internet. Nu am putut să aflu cui aparţine telefonul. 
E-mail-ul sună aşa: „Ne vedem miine la ora 16 în fața băii turceşti, ca 
data trecută. A.N.“. Nu am putut afla cui aparţine telefonul mobil. 
Cine este A.N. 

Larei nu-i venea să creadă. 

- Anthony Nangala, murmură ea. 

„Era într-adevăr în viață? Și, în plus, liber?“ 

- Un membru al ordinului căruia îi aparţin. Sîntem un fel de 
parteneri. 

- Iubiţi? 

- Dumnezeule mare, nu. Parteneri... precum o echipă de poli- 
țişti. Lucrăm împreună, ne informăm reciproc, ne ţinem spatele 
unul altuia uneori. 

- Și unde se afla această baie turcească, în fața căreia trebuie să vă 
întâlniți? 

Aceasta era problema. Nici Lara nu-şi dădea seama despre ce 
vorbea Anthony. 

- Nu ne-am întîlnit niciodată în faţa vreunei băi, spuse ea. Nu 
am idee la ce se referă. 

- Domnișoară Mosehni, nu sînt în toane bune ca să pot fi dus 
de nas. 

Tonul lui Tanaka devenise brusc grav. 

- V-am pierdut din ochi ieri-seară. A doua oară nu se va mai 
întîmpla. Nu uitaţi cine sînt. Dacă vreau, pot să vă arestez în orice 
moment. Așadar repet: Unde vă veţi întîln:? 

Lara simţi cum se înfurie. Nu știa de unde să pornească. Ultima 
dată se văzuseră în Paris. „În faţa băii turceşti, ca și ultima dată.“ Dar 
nu existase nici o baie turcească în apropiere. 

Se mai gîndi încă o dată la toate întrunirile lor. De cînd intrase în 
ordin, se întilniseră de exact şase ori. În Roma, Bergen, Davos, 
Toronto și, ultima dată, în Paris. În timp ce discutau, au făcut un tur 
al oraşului, au urcat în tunul Eiffel, au fost pe Sena și apoi... 

— Paris. Bineînţeles! răbufni ea. În sfîrșit își aminti. Trebuie să 
merg la Luvru! 


Lara merse în recepţia hotelului Jeddah Sheraton și își rezervă un 
bilet pentru următorul zbor spre Paris. In afară de asta îi făcu ochi 
dulci recepţionistului pînă cînd îl convinse pe acesta să o lase să 
utilizeze PC-ul hotelului. Povestea ei cu un tată bolnav de cancer, pe 
pat de moarte, funcţionase pentru a-l înduioşa pe bărbat. 

Cincisprezece minute mai tirziu se afla în camera lui Emmet, 
care o întrebă cum primise știrea lui Anthony, dar ea avea deja o 
explicaţie pregătită: intuiţia feminină. Nu foarte originală, dar 

Emmet părea mulţumit. Și dacă dorea să verifice această informaţie, 
recepţionierul își aducea cu siguranță aminte de ea. 

Emmet era la fel de surprins de veste ca și ea. 

- Dacă Anthony nu a fost răpit în New York, spuse el, de ce nu 
a participat la întâlnirea noastră de la castelul Leighley? 

- Nu am idee. Il voi întreba cînd ne întînim. 

Emmet aprobă gînditor. 

- Ai grijă. Poate să fie o capcană. Ă 

- E-mailul este cu siguranţă de la el. In afară de mine și de el, 
nimeni nu știe unde ne-am întîlnit ultima dată. 

- Poate l-au forțat să vorbească. Ai mare grijă de tine! 

Insistenţa sa o convingea pe Lara de seriozitatea lui. Il asigură că 
nu i se va întîmpla nimic. 

- Voi fi foarte atentă. 


Câteva ore mai tîrziu stătea într-un avion Boeing, 737 cu desti- 
naţia Paris. Dormise aproape tot drumul. Deoarece era deja miezul 
nopţii cînd ajunse în Paris, se cază într-un hotel din apropierea 
aeroportului. De acolo, porni sîmbătă dimineaţa spre oraș. 

Ajunse la piramida de sticlă a Luvrului cu puţin înainte de ora 13 
şi se aşeză la coadă. Două ore mai tirziu trecuse de intrarea unuia 
dintre cele mai importante muzee de artă din lume. 

Avusese nevoie de ceva timp pînă să găsească locul pe care îl 
căuta. Mai bine zis tabloul. Baia turcească de Ingres. La ultima lor 
întîlnire, Anthony Nangala îi povestise uimitor de multe despre 
pictură și pictor. Tocmai din această cauză își amintise. 

„Ne întîlnim mâine la ora 16 în faţa băii turcești, ca și data 
trecută.“ 

Aruncă o privire la ceasul de mînă. Ora 15:33. Aproape încă o 
jumătate de oră. Se hotărî să utilizeze acest timp pentru a se uita 
prin jur. Nu era tocmai interesată de tablouri şi busturi, cu atît mai 
puţin de vizitatorii muzeului. Totuşi, putea să dea de Anthony 
Nangala sau de cineva care i s-ar fi părut suspect. 

Cu puţin timp înainte de ora 16 se întoarse la locul de întînire. Se 
postă în faţa tabloului lui Ingres și-l privi de parcă ar înţelege ceva 

din capitolul artă. Un sfert de oră mai tîrziu, Anthony Nangala încă 
nu apăruse. Lara nu presimţea nimic bun. 

Totuși, în timp ce se gîndea la acest lucru, simţi o atingere pe 
umăr. Se întoarse. In fața ei stătea o femeie cu un șal pe cap. Femeia 
era cu cel mult doi sau trei ani mai tînără decît Lara și bătător la ochi 
de palidă, dar arăta cu siguranţă ca o arăboaică. 

- Mă scuzaţi, sînteți Lara Mosehni? 

Lara aprobă. Femeia se prezentă apoi ca fiind Reyhan Abdallah. 


A 


Îi spuse o poveste care îi dădu Larei fiori. 


Fiind consilierul pe probleme de siguranţă al şeicului Assad și 
conducătorul micii sale armate private, era atribuţia lui Mats Leclerc 
să fie umbra altor persoane. Totuși, în acest caz făcea o excepţie, 
deoarece proiectul Goldmann avea prioritate maximă. Dacă Reyhan 
Abdallah dovedea că face mișcări greșite, o va reduce la tăcere pentru 
totdeauna. 

Dacă ar fi depins de el, i-ar fi tras de mult un glonţ în cap. Dar 
Goldmann a fost categoric, trebuia să o execute doar în caz de 
extremă urgenţă. Și, întrucît dorea să intre şi el în posesia unei 
prelungiri a vieţii, trebuia să respecte instrucțiunile lui Goldmann. 
De ieri o urmărea pe Reyhan Abdallah precum o umbră invizibilă. 

Femeia se comporta extrem de ciudat. Zburase subit în Franţa. 
Îşi lăsase soţul şi copilul singuri. Dar pînă acum nu făcuse prostia de 
a vorbi cu altcineva despre experimentele pe oameni din laboratorul 
palatului. Locuinţa sa din al-Quz era supravegheată. Astfel aflase 
Leclerc că Reyhan nu dezvăluise absolut nimic familiei sale. Iar în 
drum spre Paris nu vorbise cu nimeni. Avionul fusese doar o treime 
ocupat. Reyhan era singură pe un şir de trei locuri. 

Leclerc o urmărise degeaba prin Paris. O supraveghease cu atenţie 
chiar și în timpul turului de trei ore prin Luvru. Nimic ieșit din 
comun, pînă cînd intrase în vorbă cu o altă vizitatoare a muzeului. 

Leclerc se străduise mult să tragă cu urechea la discuţia animată 
dintre cele două femei. Dar păstrase distanţa pentru a nu bate la 
ochi. Nu dorea să-l enerveze pe doctorul Goldmann, omorînd-o pe 
Reyhan Abdallah. Dorea să aştepte cît de mult era cu putință. 

Lara o convinse pe Reyhan să zboare împreună cu ea spre Jeddah 
pentru a-i povesti chiar ea lui Emmet ce se întîmplă în spatele pere- 
ților palatului lui Assad. 

Lara îl observă pe bărbatul ce le urmărea, în aeroportul King 
Abdul Aziz: un tip blond, de aproximativ patruzeci de ani, bine 
construit. Figură marcantă. Tom Tanaka pusese un paznic pe urma 
ei. Cînd te aflai pe lista Interpolului nu mai puteai să faci nici măcar 
un pas fără a fi supravegheat. 

Reyhan mai povestise încă o dată, în hotelul Jeddah Sheraton, tot 
ce ştia despre proiectul Goldmann. Emmet asculta cu atenţie, în 
timp ce femeia povestea într-o engleză stricată, iar el îi punea din 
cînd în cînd întrebări. Chipul lui Emmet rămase împietrit cînd 
femeia termină. 

- Am înţeles că doctorul Goldmann, șeicul Assad şi încă vreo 
cîteva capete de onoare ale proiectului s-au lăsat trataţi Joi, spuse ea. 

- Cine sînt ceilalți membri? 

- Nu ştiu. Unul dintre ei este american. Se numește Briggs, cred. 
Un altul este rus. Nu ştiu cum îl cheamă. Și mai este și o femeie. O 
englezoaică, din câte știu. Încă nu i-am văzut. 

- Așadar cinci în total, constată Emmet. 

- Cel puţin. Și pentru tratamentul fiecăruia trebuie să moară o 
femeie în ultimele luni de sarcină și un copil, pentru a putea bene- 
ficia de suficiente celule proaspete. 

Vizibil dezgustat, Emmet își trecu ambele mtini peste față. Lara 
se simţea, de asemenea, orpilată, deşi mai auzise povestea o dată. 
Stătea la fereastră și privea cufundată în gînduri. 

„Cu ce fel de oameni aveau de-a face aici? Un lucru era sigur, cu 
nişte adevăraţi nebuni. Cu persoane care nu mai posedau nici un fel 
de scrupule, pentru a se ridica la statutul de Dumnezeu. O viaţă de 
opt sute de ani! Cerule!“ 

O mașină claxonă pe stradă, ceea ce o trezi pe Lara din gînduri. 
În timp ce căuta, instinctiv, sursa zgomotului, observă un bărbat 
care stătea jos, sub cerul liber, la o masă mică, rotundă, de bistro. 
Bărbatul bea cafea şi răsfoia un ziar. Inalt, blond, alură sportivă. 
Figură marcantă. Omul din aeroport. 

În spatele ei, Emmet spuse: 

- Pentru fiecare persoană care doreşte să își prelungească viața 
trebuie așadar să moară trei oameni — o femeie însărcinată, embrio- 
nul ei și un copil. Dumnezeule, unde se va ajunge cînd cura de înti- 
nerire a lui Goldmann va fi aplicată la scară mare? 

Întrebarea rămase fără răspuns, dar Lara simţi cum i se ridică 
părul pe ceafă. 

După o vreme, Emmet spuse: 

- Am studiat planurile palatului și am descoperit cîteva posibi- 
lităţi de a pătrunde acolo. Dacă persoanele răpite vor fi ucise joi, 
vom ataca miercuri. Pentru a-i elibera, nu trebuie să lăsăm nimic la 
voia întimplării. Reyhan, trebuie să ne ajutaţi, pentru a avea o 
imagine exactă, mai ales asupra construcţiei laboratorului. 

Întinse un plan pe masă şi Reyhan își trase un scaun. Avu nevoie 
de un moment pentru a se orienta pe planul clădirii. Faţa ei se 
lumină şi apoi își trecu degetele peste hîrtie. 

- Prin această uşă se ajunge din pivniță în acvariu. Apoi urmează 
acest gang. Pe partea dreaptă și stîngă sînt cîteva debarale, apoi 
urmează laboratoarele... 

Lara aruncă o ultimă privire pe stradă, unde individul blond mai 
bea cafea. Apoi, se așeză lîngă cei doi la masă pentru a-și face o 
imagine clară a laboratorului. 

Înainte ca Reyhan să plece spre casă, o călătorie de patru sute de 
kilometri cu autobuzul spre sud, își stabiliră o nouă întîlnire pentru 
a doua zi după-amiază, în hotelul Baibar din al-Quz. Femeia rezervă 
telefonic două camere pentru Lara şi Emmet. 

- Nu este la fel de confortabil ca și aici, spuse ea, dar este curat și 
agreabil. Sora mea a lucrat mai demult acolo ca telefonistă. De la 
hotelul Baibar mai este o aruncătură de băț pînă la palat. 

Emmet îi dădu bani pentru autobuz şi îi plăti și pentru călătoria 
la Paris, apoi el şi Lara o conduseră jos, unde femeia urcă în taxiul 
care o ducea la gară. 

Cînd Lara urmări taxiul cu privirea, îşi aruncă un ochi și spre 
cafeneaua situată vizavi. Sportivul cu părul de culoarea nisipului nu 
mai era acolo. 


231 


BORIS VON SMERCEK 


Emmet îl sună pe Assad Gamoudi, traficantul de arme, din 
cabina telefonică, şi-i dădu o listă întreagă de lucruri pe care dorea să 
le cumpere. 

- Se pare că ai deja o idee exactă despre cum va decurge operaţiunea 
de eliberare, constată Lara după ce Emmet puse receptorul în furcă. 

Spre suprinderea ei, Emmet spuse: 

- Nu, nu am. În orice caz, nu încă. Dar dacă dorim să fim mîine 
în al-Quz, trebuie să ne mișcăm repede. Așa că am comandat din toate. 

Zimbi. 

- Ce naiba. Oricum nu putem plăti. 

— Și Gamoudi face acest lucru de bună voie? 

Emmet aprobă. 

- Cît timp ai fost la Paris, am făcut niște cercetări. Șeicul Assad 
şi-a dotat armata sa cu arme de la Hassan Gamoudi. Nu doar cu 
arme, ci cu tot tacimul. În orice caz, Assad nu i-a plătit nimic pentru 
acest lucru, deoarece știe că Gamoudi nu va îndrăzni să-i pretindă 
banii. Assad este prea puternic pentru o înfruntare directă. Așa că 
Gamoudi foloseşte un drum lateral: ne pune la dispoziţie întregul 
arsenal şi noi îi rezolvăm problema. 

- De ce nu ne-a dezvăluit Gamoudi acest lucru? 

- Deoarece este un om de afaceri. Nu își dă armele cadou cînd 
poate să primească bani pe ele. 

Emmet ridică încet din umeri. 

- Vrei să rămîi în hotel şi să pui la cale un plan de eliberare sau 
mai bine mergi să ridici tu armele? 

Gîndul la Gamoudi și la slugile sale murdare îi provoca tot atîta 
plăcere cît o extracţie de dinte. Dar un plan privind luarea cu asalt a 
unui palat nu-i făcea o mare plăcere. 

- Tu ești strategul, spuse ea și oftă. Așa că mă voi întîlni eu cu 
Gamoudi. De unde pot să ridic lucrurile? 

Emmet îi întinse o hîrtie cu indicaţiile pe care Gamoudi i le 
dictase la telefon. 

- O să te descurci? întrebă el. 

- Ocupă-te de planul de eliberare. Eu o să am grijă de arme. 

Pentru puţini bani, reuși să îşi achiziționeze de la un comerciant 
de mașini second-hand o maşină combi veche. Vopseaua mată era 
plină de zgârieturi, iar ușa alăturată șoferului avea adincituri. Din 
punct de vedere tehnic însă mașina funcţiona şi, mai presus de orice, 
nu bătea la ochi. Era exact tot ceea ce avea nevoie Emmet pentru un 
transport secret de arme de la Jeddah la al-Quz. 

De îndată ce Lara intră în traficul de seară, spre ieşirea din oraș, 
în sud, crezu brusc că îl vede pe Emmet într-o mașină de teren de cu- 
loare crem. Dar, din cauza traficului îngreunat, trebuia să privească 
în faţă. Cînd se uită a doua oară în oglinda retrovizoare, figura dispăru. 

Scutură din cap. Doar un astfel de gînd era absurd! De ce ar fi 
urmărit-o Emmet? Apoi îşi aminti că o mai făcuse încă o dată. Chiar 
nu avea de loc încredere în ea? Credea că o va lua la sănătoasa cu 
armele lui Gamoudi? 

Neliniştea Larei crescu atunci cînd trecu pe stradă spre sud, pe 
lîngă periferia lăsată în paragină, unde joia trecută un tînăr polițist 
fusese ucis de Emmet. Se întreba ce nenorocire se va mai întîmpla 
astăzi. Se decise repede să întoarcă mașina la următoarea intersecţie. 
Nu mai putea continua în această manieră. Trebuia să-l provoace pe 
Emmet la o discuţie. 

Opri la culoarea roșie a semaforului. Văzu în oglinda retrovi- 
zoare o femeie la volan. Cînd aceasta se aplecă, lăsă preţ de un 
moment un spaţiu liber ca Lara să poată vedea mașina din spatele 
femeii. Lara trebui să privească cu atenţie. La volan era un bărbat de 
aproximativ cincizeci de ani, cărunt și cu barbă. Semăna puţin cu 
Emmet, dar nu era el. O piatră i se luă de pe inimă. Se înșelase. 

Se întoarse la următoarea intersecție, conduse înapoi şi coti iar pe 
strada principală. Dar, după cîțiva kilometri, remarcă din nou 
mașina de teren de culoare crem în spatele ei. Acest lucru nu putea fi 
nicidecum o coincidență. 

Probabil că bărbatul era înlocuitorul sportivului cu păr blond. 
Un al doilea cîine de pază al lui Tanaka. 

Explicaţia i se părea plauzibilă. Se înfurie în același timp, deoa- 
rece ştia că Gamoudi nu va fi deloc entuziasmat să vadă că Lara se 
afla în suita unui angajat al Interpolului. 

De îndată ce văzu prima cabină telefonică pe marginea străzii, 
parcă mașina, scotoci prin buzunarul pantalonilor după bucata de 
hîrtie pe care Tanaka i-o dăduse la prima lor întîlnire și formă 
numărul. Telefonul sună doar o dată pînă cînd Tanaka răspunse. 

- Dacă nu vă retrageţi omul, s-ar putea să nu supraviețuiesc zilei 
de astăzi, șopti ea indignată. Îmi puneţi viaţa în pericol. 

- Nu am idee despre ce vorbiți. 

- Nu vă mai jucaţi! Prima dată blondul arătos, acum unchiul 
amabil în alb. Mă consideraţi oarbă? Tot ce vă rog este să îmi acor- 
daţi puţină încredere. Dacă nu mai doream să colaborez cu dumnea- 
voastră, aş fi dispărut de mult, şi eu şi Emmet. Posibilităţi au existat. 

Ştia că Tanaka a înţeles aluzia. După noaptea în care ea și Emmet 
s-au întîlnit cu Gamoudi şi după ce au furat planurile palatului din 
biroul arhitectului Larbis, nu fusese obligatoriu să se întoarcă în 
Jeddah Sheraton. Ar fi fost ușor pentru Lara să-l convingă pe Emmet 
să se mute în altă parte. Ar fi trebuit doar să-i spună adevărul, cu alte 
cuvinte că Interpolul era pe urmele lor. Dar nu făcuse acest lucru. 

La celălalt capăt al firului, Tanaka începu să vorbească. 

- Nu am pus pe nimeni pe urmele dumneavoastră. Nu, deoarece 
am încredere în dumneavoastră. Cred că sînteţi o femeie inteligentă 
care nu dorește să fugă tot restul vieţii de Interpol pentru că a ajutat 
un ucigaș să fugă. De aceea, ştiu că nu o să fugiţi. Așadar, nu trebuie 
să vă urmăresc. Nu știu pe cine aţi văzut, dar nu este un angajat al 
Interpolului. 

Lara avu nevoie de un moment pentru a înţelege importanța 
acestei vești. Fără un alt cuvînt în plus, aşeză receptorul în furcă. 

Se întrebă dacă bărbatul cărunt era unul dintre oamenii lui 
Gamoudi. La întîlnirea nocturnă de la fermă nu fusese de față. Se 
hotărî să scape de el, doar ca să fie sigură. 

Brusc îi veni o idee: nu era asemănarea cu Emmet prea bătătoare la 
ochi ca să fie o coincidență? Dacă bărbatul nu o urmărea doar de azi? 

O bănuială îngrozitoare o încolți. 

Se urcă în maşină și plecă. O bună bucată de vreme, Jeep-ul de 
culoare crem fusese încă în trafic, în urma ei. 

Cu puţin înainte de a ajunge la destinaţie, Lara întoarse pe o 
stradă laterală. Conducea pe lîngă o zonă industrială aparent pără- 
sită. În spatele unui gard cu plasă de sîrmă, Lara recunoscu mai 
multe silozuri de oțel înalte, unite printr-o împletitură de ţevi rugi- 
nite şi benzi de transport deşirate. Lîngă ele se afla un depozit mare 
cu geamuri sparte. 

Parcă mașina lîngă gard şi trecu prin ușa întredeschisă a fabricii. 
Fără a se întoarce să-și vadă urmăritorul, se îndreptă spre depozit. 

„Am nevoie de cîteva răspunsuri, spuse ea hotărită. Și le voi 
primi.“ 


Tom Tanaka se simţea ca într-o celulă de închisoare. Spaţiul strimt 
al mașinii îl agita treptat. Se simţea ca şi îngropat pentru vecie. Din 
cînd în cînd mai făcea o plimbare pentru a nu înţepeni complet. 
Totuși, Jussuf Ishak, tehnicianul, era flexibil precum o bucată de 
piele. De cînd supravegheau hotelul Jeddah Sheraton, nu se plinsese 
nici măcar o dată de căldură, de spaţiul strîmt sau de orice altceva. 
Băiatul era rezistent. De aceea, Tanaka trebuia să strîngă din dinţi și 
să pară fericit. Pînă la urmă, fusese ideea lui să le dea mînă liberă 
celor doi. 

Telefonul sună. Tanaka ridică. 

- Eu sînt. 

- Domnișoară Mosehn:? 

- Da. Nu o să credeţi, dar am un cadou pentru dumneavoastră. 

Tanaka ezită. „Un cadou?“ 

- Da. Ucigaşul poliţistului. Stă într-un container de gunoi gol, 
legat frumos ca un pachet. 

- Ştiu cine este criminalul. Il am chiar acum pe monitorul came- 
rei de supraveghere. Stă într-o cameră de hotel şi studiază planuri. 

- Vă înşelați. 

- Am deja un martor ocular, aţi uitat? 

- Acest martor nu l-a văzut pe Emmet Walsh, ci pe cineva care 
seamănă cu el - individul din containerul de gunoi. 

- De unde ştiţi acest lucru? 

- A fost foarte vorbăreţ cînd i-am băgat picioarele în polizor și 
am ţinut degetele pe tasta „Start“. 

- Ce ați făcut? 

- Staţi liniștit, nu am făcut nimic grav. Amenințarea a fost de 
ajuns. A ciripit precum o privighetoare. 

Tom Tanaka scutură din cap. Lara nu utilizase cea mai finuţă 
metodă, dar trebuia să recunoască succesul avut de metoda ei 
Dirty-Harry. 

- Ascultaţi, vreau să vă fac o propunere, spuse femeia. Vă spun 
unde mi-am ascuns pachetul - puteți așadar să puneţi mîna pe un 
ucigaș fără mult efort. În schimb, ne lăsaţi pe mine și pe Emmet liberi. 

Propunerea nu era tocmai pe gustul lui Tanaka. Era deja de 
multă vreme pe urmele Larei și a complicilor ei, ca să renunţe acum 
atît de ușor. Pe de altă parte, dacă Emmet Walsh nu omorise poli- 
ţistul, nu exista nici un lucru pe care Tanaka să-l poată folosi împo- 
triva lui. Emmet era la Interpol o foaie goală. Nici împotriva Larei 
Mosehni nu putea demonstra ceva concret. Poate că îi mai trebuia 
cîţiva ani să o urmărească. 

Gindindu-se la cariera lui, oferta femeii i se păru brusc cea mai 
bună alternativă. Mare parte din banda Sabia Crestată era îngropată 
sub dărimăturile castelului Leighley. În acest caz nu avea decît de 
cîştigat. Încătușarea unui polițist va arăta foarte bine în actele sale. 

- De acord, spuse el. Cu două condiţii. Prima: Chiar l-aţi legat pe 
criminal? 

- Bineînţeles. Care este a doua? 

- Încetaţi imediat căutarea persoanelor răpite. 

- Dar trebuie să-i salvăm. 

- Nu mai este problema dumneavoastră, ci a Interpolului. Am 
auzit discuția dumneavoastră din hotel şi am făcut deja pregătirile 
necesare. În trei zile, un comando special va veni în al-Quz, bine 
dotat și destul de puternic pentru a face faţă soldaţilor lui Assad. fi 
vom elibera, vă promit. 

Tanaka luă tăcerea femeii drept consimțămint. 

- Unde ați lăsat exact pachetul? 

Lara Mosehni îi dădu adresa. Apoi încheiară convorbirea. 


236 


AL DOILEA GRAAL 


Lara stătea în cabina de telefon şi medita. Ce să facă? Poate că era 
într-adevăr mai bine ca Interpolul să-i elibereze pe răpiți. Pe de altă 
parte, nu putea să ia această decizie singură. O discuţie cu Emmet 
era inevitabilă. Acest lucru însemna că trebuia să-i facă o mărturisire. 

Se întinse mulțumită spre receptor, dar îl puse repede în furcă. 
Ar trebui să vorbească între patru ochi cu Emmet. Ciştigase acest 
lucru. În afară de asta, Tanaka auzea totul la telefon. 

Cu un sentiment straniu în stomac, Lara urcă în mașină. În loc să 
o ia spre sud, se întoarse şi porni spre oraş. 

Emmet stătea la masa din camera sa, adîncit încă în planurile 
palatului. Cineva bătea la ușă. 

- Roomservice. 

- Intră. 

Uşa se deschise şi intră un curier. Avea în mînă un buchet de 
flori proaspete pe care le schimbă cu cele vechi. 

- Pot să mai fac ceva pentru dumneavoastră, domnule? întrebă el 
cînd termină. 

- Nu, mulţumesc. 

Curierul se opri în ușă. 

- În bar se cîntă muzică live. Poate aveţi chef să ascultați. Cîntă- 
reaţa este excelentă, poate aţi auzit de ea. O franţuzoaică - Roberta 
Monferrat. 

Într-o fracțiune de secundă, atenţia lui Emmet se trezi. Asemăna- 
rea numelui cu cel al fondatorului ordinului, Robert de Monferrat, 
nu putea să fie o coincidenţă. 

- Mulţumesc pentru sfat, spuse Emmet. Cred că puţină muzică şi 
o băutură n-ar pica rău. 


Lara stătea în bar la o masă, în spate. 

- Ce faci aici? întrebă Emmet. Ai luat deja armele? Și ce a fost cu 
Roberta Monferrat? 

- Trebuia să te scot din cameră, fără să bată la ochi, spuse ea. 

Emmet avea o presimţire stranie. Privirea Larei şi tonul serios 
indicau greutăţi. 

- Să mă scoţi din cameră? Lara, ce se întîmplă? 

- Trebuie să vorbesc cu tine. 

Îşi lăsă privirea în jos, se uită la masă, ca atunci cînd îi mărtu- 
risise, la castelul Leighley, că evadase dintr-o închisoare iraniană. 

După cum se părea, presimţirea lui Emmet se adeveri. Lara îi 
dezvăluia știri tulburătoare. Cînd termină, Emmet se simţi profund 
rănit. 

- M-ai considerat așadar un criminal, întrebă el. 

- Am crezut că ai făcut-o ca să ne protejezi. 

— Și eu credeam că ne cunoaştem mai bine. 

Priveau amindoi masa. Preţ de cîteva minute nici unul nu scoase 
vreun cuvînt. 

- Îmi pare rău, Emmet, spuse Lara într-un final. Tanaka avea un 
martor. Ce ai fi făcut în locul meu? 

Nu ştia. Poate același lucru. Totuși, îl durea să știe că Lara îl 
bănuise de așa ceva. 

- Ce se întîmplă mai departe? Mă refer la răpiți. Să lăsăm terenul 
liber în favoarea Interpolului? 

Emmet se gîndea. 

- Nu, spuse el. Poliţia trebuie să respecte niște reguli. Oamenii 
lui Assad însă nu. Dacă Interpolul defilează în forță, se va ajunge la o 
luptă în care vor muri mulți polițiști. 

- Dar noi sîntem doar doi. Cu Reyhan și Anthony, patru. 

- Tocmai aceasta poate să fie avantajul nostru. Uneori o gherilă 
mică este mai eficientă decît o armată. Avem nevoie doar de o 
tactică bună. 

În ciuda tuturor speranţelor, Emmet era sigur că nu-i aşteaptă o 
plimbare. 


Soarele dispăruse deja de pe cer cînd Tom Tanaka și Jussuf Ishak 
găsiră containerul pe care Lara îl menţionase. Bărbatul care stătea 
înăuntru, era legat după toate regulile artei. Urinase în pantaloni, 
dar, în rest, era sănătos. Deşi refuzase orice fel de declarație, se 
dovedi în aceeași seară că era persoana căutată. Copilul care fusese 
martor la crimă îl identificase fără probleme. 


Luni dimineaţa Reyhan intră la timp în laborator pentru schimba- 
rea turei. Mai simţea încă în oase călătoria la Paris și drumul de ieri 
cu autobuzul de la Jeddah la al-Quz, dar nu regreta nimic. Se simţea 
chiar întreprinzătoare. Întâlnirea cu Emmet și cu Lara îi dăduse aripi. 

După ce își efectuă munca de dimineaţă, dori să-i facă o vizită lui 
Anthony Nangala ca să îi dezvăluie că misiunea ei decursese bine. 
Dar patul lui nu mai era în cameră. 

Înainte să apuce să-şi facă griji în această privinţă, auzi o voce în 
spatele ei: 

- Doamnă Abdallah? 

Se întoarse și văzu un bărbat pe care nu-l mai cunoscuse pînă 
atunci, dar care i se părea oarecum familiar. 

- Numele meu este Leclerc, spuse el. Mats Leclerc. Nu ne-am 
mai văzut. 

Îi întinse o mînă. Părea oricum, dar nu prietenos. 

- Sînt responsabil cu securitatea palatului. Vreţi să mă urmaţi în 
biroul doctorului Goldmann? 

Nu era o întrebare, ci un ordin. Reyhan simţi cum i se strînge 
stomacul. 

- Bineînţeles, spuse ea, încercînd să nu-și arate teama. 

„Ce dorea doctorul Goldmann de la ea? Și de ce trimitea un om 
responsabil de siguranţă și nu una dintre asistentele sale?“ 

Răspunsul la întrebare îl primi cîteva minute mai tîrziu. 

- Mă bucur să vă revăd, Reyhan, spuse doctorul Goldmann, cînd 
intră în birou, în spatele lui Leclerc. 

Se ridică de pe scaunul său, o salută dînd din cap. 

- Cum a fost week-endul dumneavoastră? 

- Foarte frumos, răspunse ea și rîse. Prea scurt, ca întotdeauna. 

Goldmann rămase serios. 

- Am auzit că aţi fost la Paris. 

- De unde ştiţi acest lucru? 

Goldmann îi aruncă o scurtă privire lui Leclerc. 

- L-am rugat să vă supravegheze puţin, spuse el. Vineri aţi părut 
slăbită. Apoi, și noua metodă de cultivare a celulelor noi... Voiam să 
fiu sigur că vă simţiţi bine. 

Din cauza izbucnirii ei din sala cu celule tinere, îi trezise neîncre- 
derea lui Goldmann, era sigură de acest lucru. Sperase să-l fi convins 
atunci cu simularea ei, dar se așteptase la posibilitatea de a fi urmă- 
rită. Nu era deloc surprinsă. 

- Știu că v-aţi întîlnit cu o femeie la Paris și mă întreb cine este 
această femeie, spuse Goldmann. Cel mai mult mă interesează ce aţi 
făcut în Paris. 

O privea dur, semn că aștepta un răspuns. 

Ryhan aprobă. Îşi pregătise deja o poveste pentru cazul în care 
trebuia să se justifice. 

- Aveţi dreptate, îi spuse doctorului Goldmann. Nu m-am simțit 
în ultimul timp prea bine, asta deși, în ultimele douăsprezece luni, am 
stat aproape numai în pat. Simt că puterea îmi dispare pe zi ce trece. 

Ochii i se umplură de lacrimi. Nu erau deloc impresionați. 

- Am auzit vineri o parte a conversaţiei dumneavoastră cu șeicul 
Assad, recunoscu ea. După cum am auzit, boala mea nu este vin- 
decabilă prin terapia dumneavoastră. De aceea am zburat în 
weekend la Paris. Voiam să îmi îndeplinesc visul din tinereţe, să văd 
măcar o dată în viaţă orașul, Luvrul, meșterii vechi — chiar dacă 
pentru scurt timp. 

— Și femeia de la muzeu? 

- Ne-am cunoscut din întîmplare. Nu o cunoşteam dinainte. 
Fusese interesată de o pictură, așa am intrat în discuţie. 

Leclerc şi Goldmann doreau mai multe detalii, așa că Reyhan 
minţi mai departe. Că femeia era critic de artă. Că de la Paris a 
plecat spre Mecca cu o mică oprire la Jeddah. Că o invitase la o cafea 
la ea în hotel. 

Continuă în acest fel un timp. Pentru fiecare întrebare avea un 
răspuns pe măsură. În final, cei doi bărbaţi părură mulţumiţi. 

- Vă rog să mă iertaţi, spuse doctorul Goldmann, la sfîrşitul 
discuţiei cînd îi strînse mîna și îi arătă din nou simpatia. Trebuia să 
am mai multă încredere în dumneavoastră. Dar povara responsa- 
bilităţii nu este întotdeauna ușor de purtat. 

- Nu trebuie să vă scuzaţi. 

- A, ba da. V-am făcut speranţe exagerate în privinţa bolii pe care 
o aveţi. Probabilitatea ca terapia mea să-și facă efectul la dumnea- 
voastră este foarte scăzută. Dar aveți totuși o șansă. 

O privi în ochi. 

- Pentru a vă demonstra cît de serios sînt, vă rog să vă alăturaţi 
primelor persoane tratate. Ce aveţi de pierdut? 

Reyhan scutură din cap energic și făcu un pas înapoi, dar 
Goldmann o prinse de încheieturi. 

- Ce aveţi de pierdut? 

Era atît de insistent. 

- Istoria medicinei este plină de succese neașteptate. Nimeni nu 
poate şti cum ar funcţiona terapia la dumneavoastră. Nici eu nu ştiu. 
Dar chiar și în cel mai rău caz, nu vă poate dăuna. Nu aveţi decît de 
cîştigat. 

Era muzică pentru urechile ei. O simfonie. O dulce minciună. 
Dar cînd își imagina că alţi oameni trebuiau să moară pentru a-i da ei 
șansa de a-și prelungi viaţa, îi era ușor să ia o decizie. 

Goldmann îi bănuia deja răspunsul, dar nu era nicidecum 
mulțumit. Îi aruncă o privire hipnotică. 

- Gândiţi-vă puţin. Nu veţi face o favoarea doar dumneavoastră 
și familiei dumneavoastră, ci şi mie. Vă plac. 

Aşadar, acum ieșea la iveală. Reyhan nu știa cum să reacționeze. 
Înainte îl privise cu admiraţie. Dar, de cînd îi văzuse adevărata față, 
nu simţea faţă de el decît dezgust. 

- De ce ezitaţi? se interesă Goldmann. Vă e frică de intervenţie? 
Nu trebuie să vă fie frică, veţi fi pe mîini bune. În afară de Leclerc și 
de şeicul Assad, vor mai fi tratați trei membri ai proiectului și eu. 
Începem chiar mfine-dimineață. Prima fază este planificată să în- 
ceapă la ora opt. Faza a doua urmează imediat după aceea. Așa că 
mai gîndiți-vă încă o dată la acest lucru. Dacă îmi daţi un răspuns în 
această seară, voi mai avea la dispoziţie destul timp pentru pregătiri. 

Îi lăsă mîinile. Reyhan avu impresia că totul începuse să se învîrtă 
în jurul ei. 

„Încep deja mîine.“ 

„Ce putea să însemne asta? Oare înţelesese ea greşit cînd Goldmann 
și Assad vorbiseră despre acest lucru? Sau modificaseră brusc ter- 
menul? Dar acest lucru nu mai era important acum. Dacă terapia 
începea la ora opt, acest lucru însemna că procedeul de colectare a 
celulelor va avea loc la ora şapte şi jumătate, cu o oră şi jumătate mai 
devreme. Numărătoarea inversă începea. 


- Minte, spuse Mats Leclerc serios, după ce Reyhan Abdallah 
părăsi camera. 

- De unde știți acest lucru? 

- Deoarece nu s-a întînit cu o oarecare arăboaică în Luvru, ci cu 
o anume Jennifer Watson. Cel puţin acesta este numele cu care s-a 
înregistrat la hotel. 

- Jennifer Watson? Nume ciudat pentru o arăboaică, spuse 
Goldmann. Ce este atît de special în privinţa ei? 

- Este partenera scafandrului care i-a surprins pe oamenii mei de 
pe Harmattan. 

Goldmann își încreţi fruntea. Era un om de știință strălucit, dar 
nu înţelegea decât ceea ce intra în raza laboratorului său, în rest, nimic. 

Leclerc îi explică: 

- Scafandrul de pe iaht nu a fost ucis. Am sperat să fie așa, şi, ca 
să fiu sigur, am lăsat un supraveghetor în Aqiq. L-a urmărit pe necu- 
noscut pînă în Jeddah. Numele lui este Fitzgerald. Brian Fitzgerald. 
În Jaddah s-a întîlnit cu Jennifer Watson. Sînt sigur că cei doi plă- 
nuiesc ceva. Cred că sînt pe urmele persoanelor răpite din Sudan. 

- Unde sînt cei doi? 

- Acest lucru ne este încă necunoscut. 

- Sînt de-ai lui Nangala? 

Leclerc scutură din cap. 

- A spus mai multe nume sub influenţa drogurilor. Fitzgerald și 
Watson nu au fost printre ele. 

- Poliţişti? 

- Nu. Poliţiştii le suflă în ceafă de cînd au ajuns în Jeddah. Și, ca 
acest lucru să nu se schimbe, l-am pus pe Olaffson să omoare un 
poliţist. 

- Cine este Olaffson? 

- Unul dintre oamenii mei. Seamănă puţin cu Fitzgerald. Am 
vrut doar ca Fitzgerald şi Watson să se abată de la planul lor, adică 
de la căutarea oamenilor răpiți din Wad Hashabi. 

- Şi planul a funcţionat? 

- Da. Dar între timp a intervenit altceva. Olaffson nu m-a mai 
contactat nici ieri-seară, nici azi-dimineaţă. Mă tem că acest lucru nu 
miroase a bine. 

- De ce nu i-aţi ucis pe cei doi imediat? 

Reproşul din tonul lui îl provocă pe Leclerc. 

- Acest lucru este evident, răspunse el caustic. Cei doi sînt 
urmăriți de Interpol. Uciderea lor ar putea atrage atenţia asupra 
noastră. Cred că şeicul Assad nu ar fi foarte încîntat de acest lucru. 

Chipul lui Goldmann se întunecă. 

- Unde sînt Fitzgerald și Watson acum? Mai sînt în Jeddah? 

- Întrucît nu am primit nici un fel de raport de la Olaffson, nu aș 
putea să spun. Poate mai sînt încă în Jeddah sau poate deja pe drum 
încoace. 

- Cu Interpolul pe urmele lor. 

- Posibil. Dar Interpolul nu ne are cu nimic la mînă, altfel am fi 
fost deja de mult după gratii. 

- Totuşi povestea asta nu îmi place. 

Leclerc își stăpîni un comentariu. Nu Interpolul era problema. 
Fără ceva concret, poliţiştii nu puteau să facă nimic. Mai multe bătăi 
de cap îi dădeau Jennifer Watson și Brian Fitzgerald. Practic, nu ştia 

absolut nimic despre ea. Dar faptul că intraseră în contact cu Reyhan 
Abdallah însemna că știau deja mai multe despre palat decît era 
cazul. Pe de altă parte, ce puteau să facă cei doi împotriva unei 
armate de soldaţi extrem de bine pregătite și înarmate pînă în dinți? 
Doar gîndul acesta și îl apuca râsul. 

-În cazul în care își fac totuși apariţia aici, vor exista destule 
şanse să-i înlăturăm, spuse Leclerc. În orice caz, ar fi bine să aflăm 
mai multe despre planurile lor. Lăsaţi-mă să mai vorbesc încă odată 
cu domnişoara Abdallah. 

- Vă cunosc deja metodele! replică Goldmann. Dar atât timp cît 
nu aveţi consimțămîntul meu, nu-i veţi atinge femeii acesteia nici 
măcar un fir de păr, aţi înţeles? Altfel, mi s-ar putea strecura o mică 
eroare în timpul terapiei dumneavoastră. 

Leclerc strînse furios din dinți. Cunoştea riscurile unei erori de 
terapie. Doar gîndul la eventualele consecinţe îi dădea fiori. 

- După cum văd, ne-am înţeles, remarcă Goldmann. Totuşi, sînt 
de acord. Trebuie să o facem pe Reyhan Abdallah să vorbească. Dar 
nu vreau ca acest lucru să se întîmple sub influenţa violenței. 

Rămase un moment pe gînduri. Apoi spuse: 

- Aduceţi-l pe fiul ei. 


O întreagă armată de angajaţi era ocupată cu pregătirile pentru 
dimineaţa care urma. Soluţiile cu vitamine fuseseră pregătite, in- 
jecţiile cu hormoni preparate, laboratoarele curățate și echipamentul 
tehnic verificat. Nimic nu era lăsat la voia întîmplării. 

Doctorul Goldmann supraveghea procesul minuţios. Era totuși 
vorba despre viitorul său. Era încrezător că faza întîi a tratamentu- 
lui - cura de întinerire - va decurge fără dificultăți. Simulările 
computerului îi arătau culoarea verde. Pericolul ca ceva să se 
întîmple era aproape zero. 

Faza a doua arăta mai critic. Dacă toate etapele erau urmate cu 
precizia necesară, nu vor exista nici aici probleme. Dar, la cea mai 
mică eroare, putea să aibă consecinţe tragice pentru fiecare pacient. 
De aceea, doctorul Goldmann dorea să mai treacă prin etapele fazei 

a doua cu cele două persoane de încredere ale sale, senatorul 
Bloomfield și Anthony Nangala. Doar probe generale. 


Anthony Nangala era legat pe o masă de operaţie și își dorea să 
se trezească odată din acest coşmar. Doctorul Goldmann stătea 
lîngă el, înconjurat de două asistente. Un drac îmbrăcat în alb și 
ajutoarele sale. 

- Nici un semn de întinerire remarcabil după tratamentul cu 
celule tinere de vineri, murmură Goldmann, stînd foarte aproape de 
Nangala. Dar acest lucru nu înseamnă nimic. Scăderea temperaturii 
corpului determină o încetinire a tuturor reacţiilor biochimice şi 
procesul de revitalizare. Mai așteptăm cîteva zile. Sînt sigur că o să 
vedem atunci primele rezultate. 

Se ridică. 

- În paralel, vom începe chiar astăzi faza a doua. Ea urmărește o 
importantă îmbunătăţire a capacităţii de separare a celulelor, mai 
mult decît în cele cincizeci de posibile părți. Altfel spus, azi va fi 
vorba despre menţinerea procesului de îmbătrinire la jumătate. 

Făcu o pauză. 

-Îmi dau seama că vă întrebaţi cum vom realiza acest lucru. 
Consideraţi că viziunea mea este doar o himeră, nu-i așa? Dar tre- 
buie să vă dezamăgesc. Longevitatea sau chiar nemurirea nu sînt o 
poveste, ci sînt realitate. Mai mult, ea există sub forma celei mai 
crunte boli care a lovit omenirea: cancerul. 

- Nu înţeleg ce vreţi să spuneţi, spuse Nangala. 

- Celulele cancerigene sînt, de la natură, nemuritoare, îl lămuri 
Goldmann. Se pot diviza fără limite - tocmai de aceea sînt celule 
cancerigene. Despărțirea lor se produce total necontrolat, astfel încît 
tumorile netratate reprezintă, de cele mai multe ori, ameninţări 
aduse la adresa vieţii. 

Nangala nu putea nici acum să înțeleagă despre ce vorbea 
Goldmann. Totuşi îl enerva la culme. 

-În a doua etapă a terapiei mele mă voi folosi de proprietăţile 
mortale ale celulelor cancerigene și le voi inversa. Un paradox, nu-i 
aşa? Transform cancerul într-un elixir al vieţii, spuse Goldmann. 

În același timp, cele două asistente ale sale începuseră să amestece 
nişte substanţe. 

Nangala simţi cum intră în panică. 

- Ce aveţi de gînd să faceţi cu mine? întrebă el speriat. 

- Vă vom infecta cu o soluţie conținînd celule cancerigene, îi 
explică omul de ştiinţă, de parcă ar fi fost vorba despre un vaccin. 
Această soluţie este o variantă a virusului Epstein-Barr, unicul virus 
care s-a dovedit că poate declanșa cancerul. I-am făcut niște mici 
modificări. Funcţionează mai rapid și este mai eficient. Se extinde în 
cîtevea zile în întregul organism şi acţionează cancerul. 

Nangala își simţea limba ciudat, ca și cum nu ar fi făcut parte din 
corpul său. 

- Vreţi să mă omorâți? strigă el. 

- Nici vorbă. Într-o săptămînă, virusul îşi va face treaba. Apoi, vă 
vom supune unui tratament regulat. Virusul provocat artificial de 
noi este sigur vindecabil. În afară de asta, vom ucide virusul. Cu alte 
cuvinte: Veţi fi complet vindecat - tratamentul va fi cu precizie 
efectuat. Nu vă faceţi griji. Sînteţi pe cele mai bune mîini. Tot ce lasă 
virusul cancerigen în urma sa este o lungă, foarte lungă viață. 

Cineva bătu la ușa. Un bărbat blond, cu părul tuns scurt băgă 
capul pe ușă. 

- Am băiatul, spuse el. 

Goldmann aprobă. 

- Unde este? 

În camera de lîngă birou. L-am liniștit cu un tranchilizant. 

- Excelent. Transmite-ţi doamnei Abdallah că doresc să mai 
vorbesc cu ea încă o dată în jumătate de oră. 

Se întoarse din nou spre Nangala. 

- Să ne întoarcem la dumneavoastră acum, spuse el în timp ce 
primi o injecție de la asistentă. Lichidul din interior era roșiatic 
precum moartea. 


94 


Hotelul Baibar din al-Quz era așezat la doar cîteva sute de metri 
distanţă de palatul şeicului Assad. De la fereastra camerei sale de la 
etajul patru, Lara putea vedea, la capătul unei străzi lungi, zidurile 
cetăţii. 

Oftă şi se întrebă dacă vor reuși realmente să-i elibereze pe răpiți. 
Emmet stătea în spatele ei și medita adîncit în planurile palatului. 
Nu mai părea atit de convins de reușită, deși nu dorea să recunoască 
acest lucru. 

„Poate că este încă posomorit din cauză că am colaborat cu 
Interpolul“, se gîndi Lara. De cînd îi povestise acest lucru, relația 
dintre cei doi era tensionată. 

Auzi un zgomot pe culoar, apoi o voce: 

- Sînteţi acolo? Eu sînt, Reyhan. Deschideţi! 

Lara deschise. În faţa ei stătea Reyhan Abdallah. Ochii îi sclipeau 
şi erau roşii, de parcă ar fi plins. In afară de asta, privirea ei era 
precum a unui animal hăituit. 

- Haideţi înăuntru, spuse Lara şi o trase înăuntru. Ce s-a 
întîmplat? 

Suspinînd, femeia își spuse necazul. Goldmann îi răpise băiatul și 
îl folosea pentru a o obliga să coopereze. La insistenţele sale îi po- 
vestise că Emmet și Lara vor să pătrundă în palat și să elibereze 
persoanele răpite. A 

- Crede că veți ataca miercuri, după cum am plănuit, spuse ea. În 
schimb, pot să vă spun că Goldmann și ceilalți vor să înceapă mîine 

terapia. Miine li se vor administra şi celulele noi. Acest lucru în- 
seamnă că trebuie să reprogramăm atacul mai devreme. 

Emmet îşi trecu mîinile peste faţă. 

- Ne rămîne foarte puţin timp pentru pregătiri, planul meu se dă 
astfel peste cap. 

- Nu avem altă soluţie. 

Emmet aprobă. 

- Aveţi dreptate. Trebuie să facem tot ce ne stă în putință. 
Pentru a avea o șansă de a-i elibera pe răpiți este foarte important să 
lucrăm cot la cot. De ce avem nevoie momentan este un program. 
Cât timp puteţi să rămîneți? 

- Sînt momentan în pauză, dar Goldmann îmi supraveghează 
locuinţa. A trebuit să mă strecor printr-un geam lateral pentru a 
putea veni aici. Trebuie să fac același traseu, altfel intru la bănuială. 

Se opri gînditoare şi calculă. 

- Schimbul meu începe la ora 20. Trebuie să fiu cu o oră înainte 
acasă. Pentru a ajunge acolo am nevoie de o jumătate de oră. Acest 
lucru înseamnă că am timp pînă la șase și jumătate. 

- Aşadar încă trei ore, constată Emmet. Nu foarte mult, dar ar 
trebui să ne ajungă. De acum înainte să improvizăm. 


Reyhan ajunse la timp în laborator. Cînd se gindea ce avea să 
urmeze în această noapte, îi urca inima în git. În afară de asta, 
trebuia să își păstreze mintea limpede pentru copilul său. Încerca 
să-și învingă temerile, spunîndu-și că făcea un lucru bun. 

În timp ce își îndeplinea mecanic munca, se tot gîndea la orarul 
pe care-l stabiliseră. În exact cinci ore va izbucni un adevărat foc de 
artificii în palat. Ştia deja că fiul ei era închis în camera de lingă 
biroul lui Goldmann. Nu avea însă idee unde se aflau Anthony 
Nangala și sudanezii. Trebuia să-i caute. 

La ora nouă și jumătate se învoi pentru pauza de cafea. În reali- 
tate, începu să spioneze. Deoarece toți ceilalți erau ocupați cu 
pregătirile pentru intervenţia de mîine, intrările erau oarecum pără- 
site. Reyhan putea să privească nestingherită. Nu trebuia totuși să 


248 


AL DOILEA GRAAL 


piardă prea mult timp, deoarece cineva i-ar putea simţi lipsa și vor 
intra la bănuieli. 

Prima dată cercetă spaţiul din aripa de sud. De cînd începuse să 
lucreze aici, încă nu pusese piciorul în acest loc. Se grăbi spre capătul 
gangului și deschise o ușă. Era deschisă, ca majoritatea ușilor din 
laborator. Palatul era atît de bine asigurat, încît aici, jos, utilizaseră 
măsuri de siguranță suplimentare. 

Reyhan privi cu atenţie zona de cercetare, supraâncărcată cu 
vitrine de sticlă, în care se plimbau mii de șoareci. In pofida măsu- 
rilor de igienă, mirosea a excremente și a urină. 

Următoarea cameră prezenta o imagine asemănătoare, doar că 
animalele pentru experiment erau de această dată șobolani. Cu o 
cameră mai încolo se afla un spaţiu îngrădit cu paie, în care se aflau 
capre şi oi. 

Următoarele trei camere erau cu cimpanzei. Cele mai multe ani- 
male erau anesteziate. Din capetele lor ieșeau electrozi către unitățile 
de măsurare. Computerele afișau date. I se făcu milă cînd văzu peisa- 
jul tulburător. „Sărmanele creaturi“, se gîndi ea. 

Totuși, încă nu văzuse ce era mai rău: pe cealaltă parte a gangului 
nu se afla un spaţiu pentru experimente cu animale, ci o sală mare 
care amintea de un spital de campanie. Nu, asemănătoare unei ca- 
mere imense de terapie intensivă. În cel puțin douăzeci de paturi se 
aflau bătrîni, femei, copii, nemișcaţi, ca şi cum ar fi fost morţi, legaţi 
la perfuzii și toți conectaţi la o baterie, un sistem care îi ţinea în 
viaţă. Enervată, dar și curioasă, Reyhan se apropie de un pat. O fată 
de nici zece ani stătea întinsă, cu ochii închiși. Respira încet și re- 
gulat cu ajutorul unei foale dintr-un tub de sticlă al mașinăriei 
pentru plămîni și inimă. 

Reyhan privi micul chip de înger. Apoi, se așeză pe marginea pa- 
tului și simți o dorință arzătoare de a-i dărui acestei făpturi nevino- 
vate puțină tandreţe. li luă mîna cu grijă și i-o strânse în a ei. Brațul îi 
era pătat și umflat, degetele, pline de înţepături. Reyhan își mușcă 
buza inferioară. Trebuia să se stăpînească să nu izbucnească în lacrimi. 

Se ridică, simţindu-și picioarele nesigure, pentru a se îndrepta spre 
următorul pacient, un bărbat de culoare înaintat în vârstă. Braţele 

sale erau desfigurate, faţa sa era acoperită de mai multe umflături de 
forma cartofului, una deasupra ochiului stîng, alta pe obraz şi una pe 
bărbie. Femeia de pe patul vecin nu arăta nici ea mai bine. Reyhan 
își duse mîna la gură şi se năpusti la ușă. Acolo aproape că se lovi de 
Mustil Massuf, colegul a cărui fiică suferea de sindromul 
Hutchinson-Guilfort. 

- În numele lui Allah, m-ai speriat, spuse el. 

- Și tu pe mine, murmură Reyhan încă aflată parcă în transă. 

Mustil o atinse cu grijă pe umăr. 

- Se pare că doctorul Goldmann nu ţi-a explicat încă tot ce facem 
noi aici? 

Femeia scutură din cap. 

- Da, cîndva trebuia să afli și tu, de ce nu acum, spuse Musuil. 

Părea îngrijorat. 

- Pe acești oameni se testează a doua fază a terapiei. Fără rezultat, 
după cum observi. Umflăturile pe care le vezi sînt tumori. Incurabile. 
Dintre toţi cei experimentați în prima grupă a ieșit o catastrofă. 
Virusul Epstein-Barr şi-a făcut treaba, dar au existat probleme la 
tratamentul regulat. Acestea sînt urmările. 

Îşi lăsă privirea să se plimbe prin sală. 

- Le-am indus coma artificială, iar unicul lucru care-i mai poate 
ţine în viață este un aparat. Fără acest aparat pentru inimă și plămîni 
ar muri. Chiar şi conectaţi la aparat, s-a ajuns deja la decese, cinci 
săptămîna trecută. 

Reyhan tremura. 

- Dacă nu există nici o şansă de vindecare pentru acești oameni, 
de ce mai sînt ţinuţi în viaţă? întrebă ea. 

- Știu că sună îngrozitor, dar sînt utilizaţi drept cobai. Realitatea 
este că virusul nostru modificat Epstein-Barr nu a fost încă cultivat 
în alimente, ci exclusiv în corpul omenesc. Din sîngele acestor oameni 
se pregătește preparatul pentru faza a doua. Preparatele necesare 
intervenţiei de miine vor fi pregătite azi. 

Reyhan murmură un „mulțumesc“ și se grăbi să părăsească sala, 
deoarece avea senzaţia că va vomita. Citise deja, cu cîteva zile în urmă, 
un studiu despre faza a doua, scris de Goldmann, în care prezenta 

într-o manieră simplă şi nevinovată procedeul pe care îl utilizase, de 
parcă era cel mai inocent joc de copii. Reyhan era nervoasă acum pe 
ea, pe ușurința cu care crezuse totul. Succesele ştiinţifice se bazează 
în primul rînd pe multe încercări eșuate. 

Șocată de cele aflate, se întoarse la locul de muncă. În drumul ei 
trecuse din nou pe lingă laboratorul de virusologie şi începu, fără să 
vrea, să tremure. Epstein-Barr. Cancer. Citor oameni le dăduse docto- 
rul Goldmann acest destin îngrozitor? Pentru a ajunge la jumătatea 
drumului privind cercetările sale, avusese nevoie de sute de pacienți. 
Unde se aflau aceștia? 

„Probabil arşi în furnal, își spuse Ryhan îngrozită. Așa cum 
procedaseră înainte cu cadavrele animalelor.“ 

O lacrimă i se prelinse pe obraz. 

Furia și deznădejdea o cuprinseseră. Gindul că Goldmann și 
ajutoarele sale provocaseră atît de multă suferinţă și că pentru acest 
lucru vor fi răsplătiți cu o viaţă mai mult decît lungă i se părea 
insuportabil. Această mare nebunie trebuia pedepsită. Dar cum, cînd 
în spatele pereţilor palatului nu exista nici o lege? 

Plăcuța de pe perete îi sări în ochi. Virusologie. Îi veni o idee. 

„Să mă ierte Allah, se gîndi ea. Sau să mă binecuvînteze pentru 
această faptă.“ 

Se asigură că nu era nimeni pe hol și se strecură înăuntru. 


La douăsprezece şi jumătate era deja cu colegii ei în laboratorul 
cu celule tinere. Cu fiecare bătaie a inimii li creștea agitația. În jumă- 
tate de oră începea acţiunea de eliberare. 

Între timp, aflase de la Mustil Massuf unde se aflau Anthony 
Nangala şi sudanezii. Mustil nu era doar bine informat, ci şi extrem 
de săritor dacă era prins în mrejele cuiva. Reyhan reușise să conducă 
discuţia într-o direcţie bună, astfel încît să afle tot ce dorea. 

Mai lucră în sala de operaţie încă douăzeci de minute, mai mult 
sau mai puţin concentrată. Apoi, veni timpul să treacă la acțiune. Își 
părăsi colegii fără un motiv anume, spuse doar că se întoarce repede. 
Dar nu avea de gînd să se mai întoarcă vreodată. Urma să părăsească 
pentru totdeauna palatul - și nu singură. 

Se strecură prin gang spre garderobă şi aduse o pungă de plastic. 
Se grăbi apoi spre camera lui Anthony Nangala. Nu-și întoarse deloc 
capul spre ea, privea fix în tavan. 

- Am venit să vă eliberez, spuse ea. Ce se întîmplă cu dumnea- 
voastră? Nu vă bucurați deloc? 

Nangal respiră zgomotos, iar ochii săi sclipiră umezi. 

- Am primit azi o infuzie. Epstein ceva. Un virus care provoacă 
cancerul. Doar o anumită iradiere cu unde magnetice mă poate 
vindeca. Acest lucru înseamnă că dacă părăsesc palatul voi muri. 

Reyhan nu luase în calcul acest lucru. Reyhan văzu cum mușchii 
faciali îi tremurau. Dorea să poată să-i spună ceva încurajator, dar 
nu-i veni nimic în cap. 

- Și eu voi muri în curînd, murmură ea, ţinîndu-i încă mîna. Am 
SIDA. Ultimele speranţe ale mele sînt în această terapie. Dar am 
văzut cum a ajuns doctorul Goldmann la acest scop. Se folosește de 
corpuri, în adevăratul sens al cuvîntului. Trebuie să îi salvăm pe cei 
răpiți din Sudan. 

Nangala privea încă tavanul cu o privire goală. 

Reyhan își privi ceasul. 

- Mă ajutaţi sau nu mă ajutaţi? Trebuie să vă decideţi. Nu mai 
avem mult timp la dispoziţie. În câteva minute trebuie să pornim. 

Simţi că bărbatul se mișcă puţin. Pentru a-i linişti sufletul, îl 
trezise la realitate. 

- Vă rog... ajutaţi-mă, repetă ea. 

Trecură cîteva secunde. Apoi Anthony Nangala își întoarse faţa 
spre ea și o privi în ochi. 

- Ce mai așteptați? spuse el. Scoateţi-mi nenorocitele de cătușe. 

Temperatura scăzută a corpului și infectarea cu virusul de care 
Anthony Nangala suferise îl făceau mai slab decit crezuse în pat. 
Acum, cînd stătea în picioare, pentru prima dată după multe zile, 
simțea slăbiciunea în fiecare os. Totuşi, ştia că în acest moment nu 
își putea permite această slăbiciune. Strînse din dinți. 

„Ai fost odată campion la categoria grea! îi strigă o voce din 
interior. Ai fost «Tornada Neagră». Demonstrează-le nenorociţilor 

că poţi să o faci! Chiar dacă te simţi fără vlagă, trebuie să reziști! O 
să reușeşti, nu trebuie să cedezi!“ 

- Ce facem acum? întrebă el în timp ce-și freca încheieturile 
mîinilor. 

-În primul rînd trebuie să vă îmbrăcați cu altceva, spuse Reyhan 
şi îi întinse punga de plastic. Lucrurile sînt ale bărbatului meu. Sper 
CĂ vi se potrivesc. 

Nangala se îmbrăcă repede în jeanși și într-un tricou. Ambele i se 
potriveau de minune. Chiar și pantofii. 

- Prima dată trebuie să mergem în camera cu chei, spuse Reyhan 
şi deschise ușa. 

Privi atentă pe coridor. 

— Este liber. Veniţi! 

Nangala o urmă prin labirintul subteran. Își pierduse de mult 
orientarea cînd Reyhan intră în încăperea care semăna cu cameră de 
paznici: două monitoare de supraveghere, un telefon, un dulap cu 
arme cu grilaj. La masă stătea un bărbat cu aspect de gorilă care avea 
un pistol la curea. Îi făcu semn cu ochiul lui Reyhan. Cînd îl recu- 
noscu pe Nangala nu mai fu atît de prietenos. 

- Reyhan... ce faci cu prizonierul... ? 

Nu apucă să spună mai multe, deoarece Reyhan îi făcu o injecție 
în umăr. Înainte de a apuca să se ridice de pe scaun, adormi adînc. 

- Este scos din luptă, murmură ea. 

Cutia cu chei era pe perete. Anthony Nangala nu întimpină nici 
o greutate cînd o sparse. Se pare că ei luaseră în calcul doar peri- 
colele exterioare, nu şi dușmanii aflați printre rîndurile lor. 

- U12 şi U13, spuse Reyhan. Acestea sînt cheile de care avem 
nevoie. În U12 sînt închiși sudanezii. Iar în U13 este fiul meu. 

Dori să iasă din nou pe coridor, dar Nangala o opri. Privind la 
dulapul cu arme, o întrebă: 

- Ce cheie se potriveşte aici? 

Ceasul arăta ora 1:30 cînd cei doi părăsiră camera. 


Emmet stătea întins pe acoperișul unei case cu trei etaje, ascuns 
în spatele unui horn. Cu ajutorul lunetei armei sale privea pe cea- 
laltă parte a străzii, unde se afla palatul. Din păcate, pereţii erau atît 
de înalți, încît nu putea vedea decît o parte a grădinii, dar nu și 
restul. Putea totuși să vadă ieșirea din spate a palatului. Pe aici 
trebuiau să apară, în orice moment, Reyhan Abdallah și prizonierii, 
pentru a trece prin grădină spre peretele din est. Pentru a distrage 
atenţia gărzilor asupra lui Reyhan şi a celorlalți, Lara și Emmet 
urmau să organizeze un minunat haos în imediata apropiere a clă- 
dirii palatului. Utilizaseră timpul de la căderea serii pentru a mînui 
camerele de supraveghere externe şi pentru a plasa în puncte strate- 
gice încărcătura explozivă. Cînd se gîndea că avuseseră la dispoziţie 
doar cîteva ore, Emmet era foarte mulțumit de ceea ce făcuse. 

Grijile începuseră să îl macine întrucît timpul care fusese stabilit 
pentru ca Reyhan să apară aproape se scurse și ea nu era de văzut 
nicăieri. 


- Grăbeşte-te, strigă Reyhan. Acolo în față. 

Lui Anthony îi era greu să ţină pasul cu ea. Simţea arma din 
mîini atît de grea, de parcă ar fi fost de plumb. Se simţea ca și cum ar 
fi boxat douăsprezece runde. 

Ajunseră la o ușă pe care scria U12. Agitată, Reyhan băgă cheia 
A Ei A pa Yv gA. A A E i o A 
în ușă. Dar înainte să o poată învîrti auziră o voce de bărbat dîndu-le 

un ordin. Nangala nu înţelese, dar observă că Reyhan înţepeni. Nici 
el nu se mai mișcă. 
Vocea din spate mai spuse ceva. 
$ A A 
- Trebuie să ne întoarcem, spuse Reyhan. Incet. 
. Ca PE A Si 2 
Asta şi făcură. In faţa lor stătea un tînăr arab, de cel mult 
pala EA a E iu i 
optsprezece, douăzeci de ani, Înarmat. Mai dădu încă un ordin. 
Reyhan îi traduse. 
- Lăsaţi arma jos. Şi nu faceți, în numele Cerului, vreo mișcare 
greșită. 
Y a A A vA £ ba 
Nangala ascultă. Mişcîndu-se încet, se aplecă în genunchi și puse 
arma pe podea. Cînd se ridică, observă că Reyhan își ridicase mîinile. 
A K 
li urmă exemplul. 
- Şi acum? şopti el. 


La 1:01 nu era nimeni de văzut în grădina palatului. Nervozitatea 
lui Emmet era deja greu de stăpînit. Ar fi putut, cu ajutorul unei 
telecomande, să dea drumul focului de artificii, un foc pe care acest 
oraş nu-l mai văzuse, totuşi se abţinu. Atît timp cît Reyhan, Anthony 
şi sudanezii nu ajunseseră încă în grădină, era periculos să dea 
drumul expoziilor, întrucît nici măcar un om experimentat precum 
Emmet nu putea să preconizeze ce pagube putea produce. 

- Îi vezi? întrebă el în microfonul Căştii. 

- Nu, din păcate. 

Vocea Larei era clară prin micul microfon din ureche. Ea se afla 
de cealaltă parte a palatului, nu departe de zidurile de nord, deoarece 
de acolo putea observa o altă zonă a palatului. 

- Ceva nu este în regulă, spuse Emmet. 

- Și eu cred același lucru. 

- Eu intru. 

Urmă o scurtă pauză. 

- OK. 

- Mai acordă-mi două minute. 

Apoi ridică arma. Atenţia îi fusese atrasă de o mașină care parcase 
la cincizeci de metri de palat, pe marginea străzii. Emmet puse sub 

rezervorul de benzină puţin explozibil. Nu se vor produce pagube, 
ci va atrage doar atenția. 

A, . A A 

Îşi puse rucsacul pe spate și cobori cît de repede putu de pe 
acoperişul casei pe cealaltă parte a străzii. Aruncă o privire la ceas. 
A XA . m . Si A A . . 

Incă o jumătate de minut. Destul. Respiră adînc, cînd simţi cum 
inima începe să-l înţepe. 

„Orice, dar asta nu. Nu pot să-mi permit un atac de cord chiar 

bă 
acum.“ 

Ignoră durerea și-și scoase din rucsac o fringhie la capătul căreia 
era un pinion. Așeză pinionul în arbaletă, întinse coarda și ţinti cre- 
nelul zidului. Exact cu o secundă înainte ca Lara să producă explo- 
zia, Emmet apăsă pe trăgaci. Cablul trecu peste zid, pinionul lovi 
peretele și se înţepeni. Zgomotul fusese însă acoperit de detonare. 


Tînărul paznic fusese atît de uimit de pocnitură și de brusca zgu- 
duitură, că rămase uluit un minut. Anthony Nangala profită de 
şansă şi se aruncă asupra lui fără să ezite. Dacă ar fi fost într-o formă 
mai bună, l-ar fi putut adormi pe tinerel dintr-o lovitură. Dar așa, 
lupta se încinse. Amîndoi bărbaţii căzură și se rostogoliră pe podea. 
Nangala primi lovituri dure în zona rinichilor. Cel mai tare simţi 
însă pericolul armei care se afla în zona coastelor sale. Ştia că era de 
ajuns un glonţ ca să moară. Cu toată forța, apucă arma pentru a o 
îndepărta de lângă el. În acest moment, se auzi o împușcătură. 


Reyhan Abdallah tresări. Preţ de o secundă, lupta dintre cei doi 
păru că îngheaţă și era sigură că Anthony Nangala fusese rănit. Dar 
respiră uşurată dîndu-și seama că se înșelase. Nangala părea că este 
învingător. Reușise să îl dezarmeze pe paznic şi îi aplică o lovitură 
serioasă în tîmplă, încât îl azvirli pe tînăr la pămînt. Acesta rămase 
nemișcat. 

Respirînd greu, Nangala se întinse după armă și o ridică. Reyhan 
observă că avea nevoie de o pauză ca să-şi tragă răsuflarea, dar știu că 
nu era timp pentru așa ceva. Împuşcătura nu trecuse cu siguranță 
neobservată. 


256 


AL DOILEA GRAAL 


Deschise repede ușa. U12 era realmente celula prizonierilor. 
Exact douăzeci şi patru de oameni erau strînși aici într-un spaţiu 
strimt - copii, femei însărcinate, bătrîni. Chipurile de culoare o 
priveau pe Reyhan cu teamă și disperare. 

- Nu vă fie teamă, spuse ea cu o voce blindă. Veniti. 

Deoarece ştia că oamenii nu o pot înţelege, le făcu semne din 
mînă. 

- Haideţi! Repede! 

Un bătrân se ridică şi îi vorbi. 

- Ce spune? întrebă Nangala. 

- Nu am idee. 

Începu să facă iar semne cu mîinile să părăsească celula. De data 
aceasta se puseseră în mișcare. 

Pe hol se aflau mai mulţi lucrători ai laboratorului care discutau 
agitaţi. În afară de acest lucru, Reyhan mai auzi tropote de cizme. 
Zgomotul se apropia de ei cu repeziciune. 

- Gardieni, constată Reyhan şi remarcă că tremura de emoție. 

Îi eliberase pe Anthony Nangala și pe sudanezi, dar fiul ei încă 
lipsea. Nu putea să părăsească palatul fără el. 

- Pe aici, strigă ea și arătă spre coridor. După mine! Mai repede! 

Alerga înainte, cu ceilalți pe urmele ei. 

În spatele lor se auzeau împușcături. Lucrătorii laboratorului 
ţipau și se aruncau la pămînt sau se năpusteau în camerele apropiate. 
Reyhan riscă o privire în spate. Văzu o armată de cinci paznici la 
celălalt capăt al culoarului. Începură iar să tragă. La un metru lingă 
ea sări tencuiala de pe perete. 

- O să ne ucidă pe toţi, concluzionă ea. 

Totuşi, o privire în jos îi redă speranţele. Anthony Nangala se 
aruncase la podea și deschise și el focul. Doi soldaţi căzură la pămînt, 
ceilalți trei se adăpostiră după un colț. 

Acest lucru le dădea un avans de cîteva secunde. Reyhan împinse 
o uşă de sticlă și intră în următoarea aripă a laboratorului. Aici se 
găsea una dintre camerele unde se afla fiul ei. Se ruga lui Allah ca 
doctorul Goldmann să nu îl fi mutat în altă cameră. 

Emmet se strecură încet prin grădina palatului. În umbra copa- 
cilor și a tufelor de înălțimea unui om, se contopi cu noaptea. Distra- 
gerea atenţiei — explozia maşinii- funcţionase. Pînă acum, atacul lui 
Emmet rămăsese neobservat. 

Atenţia paznicilor nu se mai concentra la mașina în flăcări aflată 
în fața palatului, ci la ce se întîmpla înăuntru. Nu erau semne bune. 

- Avem nevoie de mai multe pocnituri, strigă Emmet în microfon. 

- Am înțeles, spuse Lara. În secunda următoare alte detonări 
zguduiră pămîntul. 

Emmet observă cum baloane de foc se ridicau spre cerul înstelat. 

- Ajunge deocamdată, spuse Emmet. Te contactez eu mai tirziu. 

Partea din spate a palatului era complet părăsită. Puţinii băr- 
baţi care supravegheaseră grădina prinseră momeala şi se grăbiră la 
locul exploziilor. Emmet se întreba cît timp va mai dura pînă cînd se 
vor trezi. 

Se strecură cu grijă pe terasă. În spatele ferestrelor late nu se 
vedea nici o lumină. Emmet ştia că ușa de la terasă ducea la un fel de 
sală de bal. Studiase atît de mult planurile, încît putea recunoaște 
palatul și legat la ochi, fără a fi fost vreodată acolo. 

- Incă două lovituri de tun, te rog, şopti el. La trei. Unu... doi... 

La trei, o nouă explozie tulbură liniștea nopţii. Simultan, Emmet 
lovi geamul. O ploaie de cioburi lovi podeaua. Putea acum să intre 
în voie în clădire. 

Traversă sala festivă întunecată şi ascultă cu mare atenţie la ușă. 
Ştia că se afla în spatele coridorului de intrare. Voci neliniștite 
demonstrau că acolo era o mare agitaţie. Emmet se decise să meargă 
pe alt drum. Se strecură printre două camere vecine pline de deco- 
raţiuni şi ajunse în final într-un salon. Acolo ascultă din nou la ușă. 
Era liber. Putu chiar să vadă paznicii de la intrare care păreau prea 
ocupați ca să-l observe. 

Emmet ieși pe ușă și se opri lîngă trepte. Fără zgomot, cobori în 
pivniță. Parcă cobora într-o lume subterană. 


- Mamă? 
- Ali, fiul meu. Te vom scoate de aici, îţi promit. 

Vocea ei se sparse din cauza emoţiei. Introduse cheia inscripțio- 
nată cu numărul U33 în broască, învirti şi deschise. Nu fusese 
niciodată mai fericită să-şi stringă fiul în braţe. 

Se auziră împușcături din nou. Sudanezii stăteau ghemuiţi la 
pămînt, Anthony Nangala îi împingea spre ușă şi trăgea și el cu 
arma. Acolo se baricadaseră doi sau trei paznici înarmaţi. 

- Exact pe acolo trebuie să mergem noi, dacă vrem să ajungem 
sus, se gîndi Reyhan disperată. Cum vom face acest lucru? 

La capătul coridorului se întîmpla ceva. Nangala dorea să tragă, 
dar arma scotea doar un sunet metalic. 

- Magazia este goală, spuse el nervos. 

Disperarea o cuprinse pe Reyhan. Ajunseseră atît de departe 
pentru a capitula acum? Gîndul de a fi iar față în faţă cu Goldmann 
şi Assad îi dădea fiori pe şira spinării. 

În timp ce stătea acolo cu fiul ei care se lipise de ea și aștepta, la 
capătul culoarului apăruseră paznicii. Trupuri impozante în panta- 
loni de militari și tricouri de culoare kaki, fiecare dintre ei înarmaţi. 
Apropiindu-se de evadați cu grijă, nu păreau să creadă în ideea de pace. 

Brusc, ceva trosni în spatele lor, undeva pe podea şi se strecură 
printre picioarele lor. Arăta ca un ou de culoare neagră. O grenadă. 
Brusc, panica se instală printre bărbaţi. Precipitaţi, alergau înapoi 
pentru a se adăposti. 

Oul negru se transformă într-un bliţ, dar zgomotul detonării nu 
se auzi. 

- Un fumigen, strigă Anthony. 

Dinspre capătul gangului venea un zgomot tumultuos, o luptă, 
dar norul era atît de dens, încît nu se putea vedea nimic. Lupta se 
opri preţ de un minut. Apoi Împuşcături, ţipete și pași grăbiţi. 

- Ce se întîmplă acolo? întrebă ea încet. 

- Cred că sînt întăriri, răspunse Nangala. 

În mijlocul norului de fum apăru o figură foarte cunoscută — 
Emmet Walsh. Își ţinea protector o mână pe gură. Când îi recunoscu 
pe Nangala şi pe Reyhan chipul său se luminase. 

- Drumul este liber, spuse el. 

Se întorceau în grabă. Reyhan cu fiul ei în braţe alerga în fruntea 
grupului. Anthony Nangala, care își luase un Uzi de la unul dintre 
paznicii inconştienţi, îi flanca pe cei doi, la fel ca și sudanezii care 
rămăseseră mult în spate. Fumul grenadei cuprinse întregul labo- 
rator şi îngreuna orientarea urmăritorilor. 

Trecură pe lingă acvariu și ajunseră la pivniță fără incidente. Chiar 
și urcarea treptelor decurse fără probleme. Parterul necesită o ne- 
aşteptată pauză, deoarece activitatea în coridorul de intrare, chiar şi în 
aripile laterale se intensificase. Oameni înarmaţi alergau în toate păr- 
tile şi își dădeau unul altuia ordine. Alţii încercau să îndepărteze dări- 
măturile de piatră din drum sau să stingă flăcările. Un adevărat haos. 

Emmet, aflat la capul treptelor, îi depăşi pe sudanezi pentru a se 
sfătui cu Anthony. 

- Mă furișez pînă la capătul treptelor și aprind ultimele două gre- 
nade fumigene, spuse el. Apoi protejez eu zona aceea, iar tu salonul. 
Cînd e liber acolo, îi trimit pe ceilalți aici. 

Emmet o privi pe Reyhan. 

- Puteţi să îl mai duceţi pe fiul dumneavoastră în braţe? 

- Da. 

- Spuneţi-i că în cîteva minute se va termina totul. 

Femeia îi spuse ceva în arabă. Băiatul aprobă curajos. 

Emmet se furișă sus. Patru soldaţi patrulau pe coridor, dar nu-l 
observară pe Emmet. Atent, îi privi pe bărbaţii din spate. Dispă- 
ruseră printr-un gang în aripa de nord. Drumul era liber acum, cel 
puţin în această direcţie. In sala de la intrare mai era agitaţie, dar 
paznicii palatului își concentrau atenţia la presupusul atac de afară. 
Emmet folosi această ocazie pentru a-și arunca grenadele pe hol, una 
spre stingă, cealaltă spre dreapta. Se aprinseră aproape simultan și 
formară, în cîteva secunde, un nor gros de fum. O barieră perfectă. 

Emmet își îndreptă alternativ arma spre ambii nori de fum și îi 
făcu semn lui Nangala, care stătea în spatele lui. Bărbatul de culoare 
se îndreptă spre coridor şi apoi intră în salonul aflat vizavi și dispăru 
în întunericul camerei. La scurt timp, ieşi pe ușă şi le făcu semn cu 
degetele ridicate că totul era în regulă. 

- Reyhan, dumneata acum, spuse Emmet. 

Cu copilul în braţe, se repezi pe coridor. Sudanezii se grăbeau în 
urma ei. Reuşiră toţi să treacă în salon. 

Emmet respiră și dori să-i urmeze și el, cînd auzi țipete din piv- 
niţă. Într-o fracțiune de secundă se auzi o salvă asurzitoare venind spre 
el. Se aruncă la pămînt. Pe ultima scară recunoscu un soldat care îi ur- 
mărea din laborator. Dacă Emmet alerga acum în salon, i-ar fi condus 
pe bărbaţi direct la pradă și ar fi putut periclita acţiunea de eliberare. 

Luă o decizie și îi făcu lui Nangala un semn clar cu capul: 
Dispăreţi de aici — fără mine. Nangala aprobă şi închise ușa salo- 
nului. Pe chipul lui se citea regretul. 

Emmet trase în pivniță cîteva focuri într-o altă direcție pentru a 
putea să-și ia un avans. Apoi alergă cît de repede putu pe trepte în 
sus. 

- Mai ai ceva în dotare? strigă el în microfon. 

- Bineînţeles, spuse Lara de la celălalt capăt al firului. 

- Dă-i drumul atunci. Ceilalţi sînt în drum spre grădină. 

- Ce se întîmplă cu tine? 

- Vă urmez de îndată ce pot. 

Alte explozii atinseră faţada palatului. Podeaua de sub picioarele 
lui Emmet se cutremură, ferestrele se făcură țăndări. O coloană de 
lumină se ridică în faţa lui. 

Emmet auzi din nou focuri de armă în spatele lui. „Foarte bine, 
mă urmăresc pe mine și nu pe ceilalți“, se gîndi el. În același timp era 
conștient că şansele sale de evadare scădeau cu fiecare minut în plus 
petrecut în această clădire. 

Mats Leclerc urla ordine pentru a controla haosul, dar totul era 
în zadar. Prin staţia sa se auzeau doar veşti proaste: explozii, aripi de 
clădire în flăcări, căderi de curent, oameni răniți. Avînd în vedere 
întregul peisaj, era oarecum o minune că nu existau pînă acum decît 
trei morţi. 

Pentru a avea o imagine mai bună, se grăbi spre treptele care 
duceau în turnul de nord. Pe platforma de observare găsi doi paznici, 
unul inconștient, celălalt cu o rană la picior. Lîngă ei erau dărt- 
mături care căzuseră din acoperișul de forma unei cepe. Leclerc luă 
din mîna soldatului inconștient un binoclu și se uită în împrejurimi. 


261 


BORIS VON SMERCEK 


Oamenii săi se adăpostiseră în spatele copacilor și al mașinilor 
parcate și păzeau locul din faţa palatului. Nimeni nu era de văzut pe 
lîngă case. Nici la ferestre. Totuși, atacatorii trebuiau să fie undeva. 

Brusc, lui Leclerc îi veni o idee. Toate exploziile fuseseră con- 
centrate în faţa palatului. Doreau atacatorii să concentreze atenţia 
paznicilor săi spre faţada palatului pentru că ei se aflau în spatele lui? 

Cu binoclul la ochi, Leclerc privea spre blocul din aripa de nord 
a palatului. Privirea lui se opri pe intrarea în clădire, la ferestre și 
apoi la acoperiş. În spatele unui horn remarcă un corp întins. Reglă 
binoclul și se strădui să-l ţină nemișcat. Imaginea era clară. Totuși, 
putu să-și remarce ţinta: Jennifer Watson. 

La al doilea etaj, Emmet reuşise să scape de urmăritorii săi, deoa- 
rece curentul căzuse aici și lumina care venea de pe hol era aproape 
inexistentă, totuși umbrele puteau fi remarcate. Așteptă pînă se simţi 
în siguranță și porni înapoi. 

La etajul întti îi blocă drumul un foc de pe hol, astfel că se simţi 
obligat să o ia pe treptele care duceau spre nord. La jumătatea dru- 
mului se opri brusc văzînd o figură foarte cunoscută, care apăru din 
neant din una dintre camere: Donna Greenwood. 

De îndată ce îl recunoscu, femeia păru la fel de uluită ca şi el. 
Amîndoi se opriră brusc şi se priveau unul pe celălalt buimăciţi. Un 
moment, timpul păru că se oprise. Nu mai existau explozii, focuri 
de armă, paznici înarmaţi. 

Emmet nu putea să își exprime bucuria. Femeia pe care o iubise 
atiția ani în secret și pe care o credea moartă în atacul asupra caste- 
lului Leighley, trăia. Simţea o dorință arzătoare să o ia în braţe. 
Totuşi, ceva din privirea ei îl făcu să ezite. 

- Am crezut că ai murit, spuse el. Îngropată sub dărtmăturile 
castelului Leighley. 

Donna scutură din cap. 

- Același lucru l-am crezut şi eu despre tine. Ce faci aici? 

- Îşi explic asta mai tîrziu. Hai mai întîi să o tăiem de aici. 

O apucă de mînă, dar ea se desprinse și se îndepărtă. Îngrozit, 
Emmet observă că ea îndreptase un pistol spre el. 

= Îmi pare rău că trebuie să te dezamăgesc, spuse ea. Dar nu mai 
sîntem demult de aceeași parte a baricadei. 

Inima lui Emmet se chinuia să accepte ceea ce raţiunea Îi dicta — 
Donna era o trădătoare. 

- De ce? Mai multe nu putu să spună. 

- Deoarece Graalul Sfint a devenit realitate, replică ea. Nu po- 
calul cu sîngele lui Isus ne aduce viaţa veşnică, ci ştiinţa modernă. O 
asemenea ocazie nu trebuie ratată! Nu doresc să mor încă, Emmet! 

- Acest lucru înseamnă că ştii ce s-a întîmplat aici? 

- Mai mult decît atît, am contribuit şi eu. 

- Şi cu atacul din Scoţia? Ai fost și tu implicată? 

Emmet simţi cum ceva se schimbă în interiorul lui. Avea senti- 
mentul că inima i se pietrifică. Își dorea moartea doar pentru a nu 
trebui să mai simtă dezamăgirea. Donna îi luase tot ce era mai 
important pentru el. Castelul Leighley, fraţii și surorile sale, idealul 
ordinului. Chiar și credinţa în dragoste. 


Lara Mosehni stătea pe un acoperiș, nu departe se zidul din nord 
al palatului. Lîngă ea se afla o cutie de plastic cu mai multe butoane. 
Lara se juca cu ea ca şi cum ar fi atins clapele unui pian, doar că 
butoanele scoteau aceleaşi sunete - bubuituri asurzitoare. 

Din zona în care stătea, majoritatea exploziilor aveau loc în 
dreapta ei, unde se afla clădirea palatului. Bliţuri de lumină se aprin- 
deau în noaptea întunecată, limbi de foc se ridicau spre cerul senin, 
înstelat, nori de fum urcau deasupra orașului, purtaţi de o briză 
răcoroasă. 

Privirea Larei se îndreptă spre grădina palatului. Deoarece acolo 
era întuneric pentru a putea identifica ceva cu ochiul liber, își luă 
binoclul. Observă de îndată grupul de evadați. In fruntea lor era 
Reyhan Abdallah cu fiul ei în braţe, apoi sudanezii și, în urma lor, 
Anthony Nangala, înarmat cu un Uzi. La umbra copacilor, ei se 
îndreptau în linie dreaptă prin grădină spre zidul din sud, dar 
păstrau distanţa față de foc. 

Pentru a-i ţine pe soldaţii șeicului Assad ocupați și departe de 
evadați, Lara dori să mai provoace ultimele explozii asupra palatului. 

Dar, înainte de a apăsa butonul, auzi un zgomot metalic lîngă 
ureche. O voce i se adresă: 

- O mișcare greşită și sînteţi un om mort, domnişoară Watson! 

Lara își luă mîna încet de pe cutia de plastic. 

= Întoarceți-vă, spuse vocea dură. 

Lara se întoarse și îl privi pe bărbatul înarmat. Era blond, 
musculos, de aproximativ patruzeci de ani. Era bărbatul care o 
urmărise pe ea şi pe Reyhan în Jeddah. 


Emmet se simţea gol. Modul în care Donna îl înfruntase îl rănise 
mai rău decît un cuţit. Se simţea ca taurul căzut la pămînt, pe care 
Rodrigo Escobar îl prezentase în filmul său de la castelul Leighley la 
ultima lor întîlnire. Rănit, fără putere, fără speranţă. Mai aștepta 
lovitura finală. 

- Ştiu ce simţi pentru mine, spuse Donna brusc, cu pistolul încă 
îndreptat spre el. 

Emmet o privi tăcut. „Ce importanță mai avea acest lucru acum?“ 

- Și eu simt același lucru, continuă Donna. Auzi, Emmet? Te 
iubesc. 

- Ai vrut să mă omori în Scoţia. Un ciudat mod de a iubi. 

- Trebuia să distrug ordinul, altfel m-ar fi distrus el pe mine. L-au 
urmărit pe Anthony, mai devreme sau mai tirziu ar fi descoperit 
acest proiect şi ar fi încercat să îl oprească. 

- Exact cum am procedat eu. 

-Încă nu este prea tîrziu, Emmet. Tu nu eşti ordinul, ești o 
fiinţă. Poţi încă să decizi. Gîndeşte-te la inima ta slăbită. Terapia cu 
celule noi a doctorului Goldmann te poate ajuta. Putem să mai 
petrecem împreună multe sute de ani. Dă-ne o șansă. Lasă-ne să recu- 
perăm timpul pierdut. 

I fixa cu o privire stăruitoare. Continuă încet: 

- Nu vreau să te ucid. 

Cu ce plăcere ar fi crezut-o. Cum ar fi strîns-o în braţe, ar fi 
lipit-o de el, ar fi sărutat-o. Dar totuși ceea ce făcuse cîntărea mai 
mult decît atașamentul lui. 

- lartă-mă, spuse el și privi spre pistolul ei, dar va trebui să apeşi 
pe trăgaci. 


Blondul o legase pe Lara Mosehni. O mînă i-o ţinea în păr și îi 
trăgea capul spre ceafă. În cealaltă mînă ţinea un pistol cu țeava 
îndreptată spre timpla ei. 

- Cîţi complici aveţi? întrebă blondul. Și unde sînt ei? 

Lara tăcu. 

- Vorbeşte, la naiba, altfel... 

În loc să-şi termine fraza, își duse pistolul la genunchiul Larei. 

- Nu am toată noaptea de pierdut, se răsti el. Ori îmi spui tot ce 
ştii, ori trag. Și dacă nu vorbeşti după ce te împușc în primul 
genunchi, voi continua cu al doilea. 

Lara strînse din dinţi. Anthony, Reyhan şi sudanezii se aflau în 
grădina palatului, în drum spre zidul din sud. Emmet se mai afla 
încă în clădire. Trebuia să tacă, altfel făcuseră totul degeaba. În 
același timp îi era groază. 

- Cum dorești, continuă blondul. Dacă îți place durerea... 

Degetul lui se îndreptă spre trăgaci. Lara strînse din dinți. 

Cineva strigă: 

- Nici o mișcare! 

Înainte ca Lara să realizeze ce se întîmpla, blondul se ridică și se 
întoarse cu pistolul. Un foc de armă se auzi în noapte. Blondul se 
clătină. În pieptul lui apăruse o gaură mică, singerindă. 

Tom Tanaka coborî de pe acoperiș şi veni spre Lara. Un fum 
negru îi ieșea din armă. 

- Poliţia, prietenul şi ajutorul meu, spuse Lara ușurată. Vă mulțu- 
mesc. Ce căutaţi aici? 

- Doream să pregătesc razia planificată cu autorităţile din al-Quz. 
Dar ce faceţi dumneavoastră aici? Credeam că ne-am înțeles că 
Interpolul va elibera prizonierii! În cel mult patruzeci și opt de ore, 
un comando perfect organizat ar fi atacat, respectînd toate regulile 
poliției. 

- În patruzeci şi opt de ore ar fi fost toți deja morţi, îi explică 
Lara. 

- Trebuia cel puţin să mă anunţaţi! spuse Tanaka. Vedeţi cum 
arată orașul! Aţi declanșat infernul. 

- Infernul o să urmeze dacă nu mă ajutaţi. Altfel, mulți oameni 
nevinovaţi o să mai moară. Și acum tăiați-mi frînghiile. 

Japonezul ezită. 

- Nu pot să fac acest lucru. Veţi fi răspunzătoare pentru acest 
lucru, dacă mai faceţi ceva. 

- În acest palat au fost abuzaţi și uciși oameni pentru înfiorătoare 
experimente medicale. Vrem să-i eliberăm pe puţinii care au mai 
supraviețuit înainte de a fi prea tirziu. În numele lui Allah, dacă de 
asta vă împiedicaţi — voi răspunde pentru actele mele. Dar ajutaţi-mă 
să-i eliberez pe acești oameni. 

Îi aruncă o privire rugătoare, dar simți că el nu se hotărâse încă. 

- Aveţi o echipă a Interpolului aici? întrebă ea. Dacă da, făceți-o 
cu ajutorul lor. Dar grăbiţi-vă! Dacă nu începeţi acum, o să fie prea 
tîrziu. 

Tanaka se lupta cu el. Lara înțelese din privirea lui că nu exista 
nici o echipă a Interpolului care să-i ajute. Trebuia să aleagă între 
legislație și dreptate. Amîndouă odată era imposibil. 

Îngenunche lîngă Lara şi îi tăie sforile. 

- Acest lucru mă costă cariera mea, murmură el. 

- De la mine nu o să afle nimeni nimic, spuse Lara. 

Se întinse după cutia de plastic. Tanaka o urmă. 

— Și acum? 

- Și acum, spuse Lara, să înceapă show-ul. 


Emmet privi pistolul din mîna Donnei. 

- Nu doresc să terminăm așa, şopti ea. 

În același moment începu o serie de explozii în clădire. Undeva 
în spatele Donnei pătrunse un nor de foc drept prin gang. Imediat 
moment tavanul căzu peste ei. 

- Pleacă de aici, urlă Emmet, dar observă că era prea tirziu. 


Lara Mosehni auzise discuţia prin căşti. Dar legătura se între- 
rupse brusc. Ştia ce însema acest lucru și simţi starea de șoc. 

- Unde merg? întrebă Tanaka, care era așezat lîngă ea pe acoperiș 
și supraveghea evadaţii din grădina palatului. 

Lara își alungă durerea. Trebuia să se concentreze pentru ca cel 
puţin Reyhan, Anthony și ceilalți să aibă o şansă. 

- Se îndreaptă spre zidul din partea de sud, spuse ea. 

- Nu există nici o ieșire acolo. 

- Încă nu, dar în curînd va exista. 

Lara arătă telecomanda de plastic. 

- Acesta de aici este ultimul buton. Cînd îl voi atinge, peretele 
din spate va face o mică și frumoasă gaură. 

— Şi ce mai așteptați? 

- Nu vreau ca gărzile să-și dea seama despre ce e vorba aici. 
Veniţi cu mine? 

- Unde? 

- La maşină. 

Lara cobori de pe acoperiș pe scări. Pe stradă, parcase un camion 
furat. Urcă, porni motorul și plecă atît de repede încît Tanaka de 
abia apucă să urce. Lara nu aprinse farurile. La colțul străzii trase 
volanul spre stînga. Scoţind zgomote ciudate, mașina intră în curbă. 
Lara apăsă acceleraţia pînă la maximum și merse de-a lungul zidului 
din nord al palatului. Trecu pe lîngă ultimele case din al-Quz, aflate 
în stînga ei. La mică distanţă recunoscu hangarul avioanelor. În spate, 
se ridicau munţii Tihamat-as-Sam, luminaţi de lună - destinaţia ei. 

„Dacă reuşim să ajungem acolo sîntem în siguranță“, se gîndi ea. 

- Aruncaţi pereţii în aer, strigă ea ca să acopere zgomotul 
motorului. Sîntem aproape acolo! 

Tanaka, cu telecomanda în mînă apăsă butonul. 

Nu se întîmplă nimic. 


Anthony Nangala se ghemui împreună cu ceilalți în spatele unei 
tufe decorative. Sudanezii vorbeau în șoaptă. Unii dintre ei plingeau 
încet, în special copiii. Ali Abdallah era la fel de curajos ca și 
mama lui. 

- De ce durează atît de mult? întrebă el nervos. 

- Nu am idee, spuse Reyhan. Planul era ca acești pereţi să sară în 
aer cînd noi vom fi aici. 

- 'Tufele ne acoperă de privirile celorlalți, dar nu și de gloanţe. 
Cînd gărzile ne vor descoperi, se va termina povestea. 

- De aceea nu trebuie să ieșim deloc în evidenţă și să ne rugăm. 

Nangala dori să comenteze, dar se abţinu cînd auzi zgomote 
venind dinspre palat. Privi cu atenţie printre două tufe. Un grup de 
șase sau şapte gărzi se apropiau de ei. 

- Rugăciunea este o idee excelentă, şopti el. Dacă Allah sau 
Dumnezeu, sau mai știu eu cine nu face repede o minune, vom muri 
cu toţii. 


Lara trase de volan spre dreapta, dar nu opri motorul. Cu roțile 
scîrţiind înconjură turnul din nord-est, care se ridica spre cer precum 
un deget negru, părăsit, întrucît gărzile îl abandonaseră deja după 
primele explozii, pentru a se grăbi spre palat. Lara observase acest 
lucru de la postul ei de supraveghere. 

- Mai încercaţi o dată, strigă ea. 

Tanaka apăsă încă o dată pe butonul telecomenzii. 

- Nu se întîmplă nimic. Ce facem acum? 

Lara nu trebui să stea mult pe gînduri. Pentru cazul în care ar fi 
fost urmăriţi în munţi, Emmet îi comandase lui Gamoudi un mic 
arsenal suplimentar, care se afla într-o ladă de lemn în spatele mași- 
nii. Lara apăsă atît de brusc pe frînă încît roțile se blocară. Mașina se 
opri pe asfalt. 

- Așezaţi-vă la volan şi nu opriţi motorul, îi strigă Lara lui 
Tanaka. Ştiţi să conduceţi un camion, nu-i aşa? 

Tanaka aprobă. Lara coborî, alergă în spatele mașinii, trase 
zăvorul şi ridică prelata. În grabă, sări pe suprafaţa de piele și luă 
capacul lăzii cu arme. Cu un proiectil pe umăr înconjură mașina. Luă 
pereţii în vizor, fixă mijlocul ca ţintă şi apăsă pe trăgaci. O umbră 
fumurie se dezlănţui în noapte. Apoi, în momentul impactului, se 
declanșă o lumină violentă care crăpă zidurile. 

Anthony Nangala își duse protector mîna la ochi din cauza lumi- 
nii orbitoare. De îndată ce norul de lumină dispăru şi putu să vadă 
din nou, observă o gaură mare în zid. 

- Să-i dăm drumul acum, ţipă el şi se ridică. Grăbiţi-vă! Nu avem 
timp de pierdut! 

Sudanezii nu înţeleseseră ce spunea, dar cînd o văzură pe Reyhan 
că sare și începe să alerge, o urmară și ei. Anthony își îndrepta des 
arma spre grupul care îi urmărea și trăgea focuri de armă asupra lor. 

La jumătatea drumului un glonţ îl atinse pe un bătrîn. Doar o 
rană superficială la picior, care avu drept consecință imposibilitatea 
bătrînului de a mai merge. Anthony Nangala îl apucă de miini și-l 
ridică, sprijinindu-l în timp ce se grăbeau pe potecă spre zid. În 
spatele lor se auzeau zgomote de arme. Nangala rămase uimit. În 
mijlocul dărtmăturilor de piatră o recunoscu pe Lara Mosehni. Cu o 
armă în mînă, încerca să le faciliteze trecerea. 

Reyhan, Ali şi cîţiva sudanezi ajunseseră deja la ea. Își căutau 
drumul printre dărîmături. Lara mai trăgea încă focuri de armă. Era 
imaginea modernă a unui luptător al ordinului din Evul Mediu. 
Curajoasă, mîndră, hotărîtă. O adevărată membră a ordinului. 

Bătrînul rănit venea obosit printre dărîmături din cauza picio- 
rului pe care abia şi-l mai mișca. Anthony Nangala trebui să-și adune 
ultimele puteri pentru a-l ajuta pe bătrân. 

„Mai avem cîțiva metri, se gîndi el. Aproape că am reușit.“ 

Simţi o lovitură în spate. Reuși să-și menţină echilibrul şi să rămî- 
nă în picioare. Cînd își privi spatele şi văzu o pată mare, închisă la 
culoare pe tricou își dădu seama că fusese împușcat. Respiră greu, 
dar nu simţi nici o durere. Era aproape recunoscător. Un glonţ era 
mai bine decît să fie măcinat încet şi în chinuri de cancer. 

- Ajută-mă, strigă el gîfiind. Ajută-l tu pe bătrân. 

Lara parcurse puţinii paşi care-i despărțeau în fugă și îl apucă pe 
bătrîn de umeri. Nangala căzu în genunchi. 

- Ce se întîmplă cu tine? strigă Lara. 

O auzea înăbușit, ca printr-un filtru. 

- Nu vin cu voi! 

- Ridică-te! Afară ne aşteaptă un camion. 

- Chiar dacă reușesc... pentru mine nu există salvare. 

- Nu te las aici! 

Alte focuri de armă ale gardienilor se auziră în noapte. Nangala 
le simţea ca pe niște lovituri înăbușite în timpan. 

- Mă întorc imediat! strigă Lara. Cu bătrînul lîngă ea, se grăbi să 
plece. 

Nangala luă o decizie. Nimeni nu îl mai putea ajuta. Dar poate 
reușea el să îi ajute pe ceilalți care îi aveau pe gardieni suflîndu-le în 
ceafă. Se întinse după Uzi, se ridică şi începu să tragă. 


Lara se întoarse și nu îi veni să creadă ochilor. Anthony Nangala 
trăgea împotriva gardienilor din grădină. Gardienii cădeau la 
pămînt, dar nici el nu rămăsese neatins. Într-un nor de praf căzu la 
pămînt precum un copac retezat. 

Lara nu mai putea face nimic pentru el. 

Vedea negru în faţa ochilor, dar se lupta cu slăbiciunea amenință- 
toare. Întîi Emmet, acum Anthony. Lara își mușcă buza inferioară. 
Lacrimile îi curgeau pe obraji. Ar fi căzut în genunchi pentru a se 
cufunda în durere și jale, dar știa că există mulți oameni care depind 
de ea și care au încredere în ea. Îl ajută pe bătrîn să urce pe rampa 
camionului, unde se aflau deja şi ceilalți sudanezi. Reyhan şi fiul său 
se aflau, de asemenea, acolo. Lara ridică de clapa mașinii, și trase 
prelata. Apoi deschise ușa soferului și urcă în cabină. 

- Sîntem toţi? întrebă Tanaka. 

- Da, răspunse Lara. Totuși, în interiorul ei, se simţea singură și 
părăsită. 


Doctorul Goldmann se plimba nervos prin salonul aripii de sud a 
palatului, una dintre puţinele încăperi care rămăsese întreagă în 
urma exploziilor. li aruncă o privire şeicului Assad, care se aşezase 
pe un scaun de mahon; era chiar umbra sa. În ultimele cincisprezece 
minute îmbătrînise mult. Lîngă el stătea Briggs cu gamba pansată, 
probabil luxată. Ljuschkin avea capul bandajat. Nu exista nici o 
informaţie despre Donna Greenwood. lar senatorul Bloomfield 

fusese răpus de un atac de cord din cauza emoţiei. Noaptea aceasta 
fusese un coşmar. 

Un soldat sosi și salută. 

- Doriţi un raport, maiestate? 

Șeicul Assad aprobă absent şi soldatul începu să vorbească. După 
cum se pare, lucrurile se liniștiseră. Mai multe locuri erau cuprinse 
de flăcări, dar nu mai existau explozii și toți intrușii fuseseră daţi 
afară din palat. Lipseau sudanezii. 

- Unde este Leclerc? dori să știe Goldmann. 

La un moment dat, în timpul haosului, îl scăpase din ochi. 

- Nu știu, doctore, răspunse soldatul. Nimeni nu știe. 

- Transmiteţi-i să vină aici cînd îl găsiţi, spuse Assad. Asta a fost 
tot. Puteţi să plecaţi. 

Soldatul mai salută încă o dată și părăsi camera. 

Preţ de cîteva secunde liniștea domină încăperea. Apoi, Goldmann 
spuse: 

- Atacul a distrus palatul, dar nu și laboratorul. Acolo sînt doar 
mici pagube. Zonele antiseptice sînt în stare ireproşabilă. 

Îşi plimbă privirea de la unul la altul și simţi cum încrederea în 
marea reușită îl cuprindea din nou. 

- Putem să ne atingem încă scopul, dacă ne folosim de pacienţii 
în comă pentru celulele tinere, spuse el. Acest lucru va solicita ceva 
timp, deoarece trebuie să le folosim organele sănătoase, dar va 
funcţiona. 

Șeicul Assad sări de pe scaun. 

- Sînteţi nebun? izbucni el. Poliţia va ajunge aici în orice mo- 
ment, ca să nu mai vorbim despre reporteri. La un moment dat, 
unul dintre angajaţi va ciripi, din frică sau pentru bani. Nu sîntem în 
siguranţă aici. Cu oameni ca noi, legea arabă nu va fi tocmai prie- 
tenoasă. Nu ne rămîne nimic de făcut decit să dispărem de aici. 

Se îndreptă spre ușă şi vorbi cu paznicul de acolo. Apoi se 
întoarse către ceilalți. 

- În cinci minute ne va prelua un Jeep de la poarta de sud și ne va 
duce la hangar, spuse el. Cînd vom fi ieșit din ţară ne vom gîndi la ce 
este de făcut. 

Toate instinctele lui Goldmann îi spuneau că nu trebuia să 
părăsească acest loc. 'Trăise mulţi ani doar pentru experimentele sale, 
acum dorea să strîngă roadele muncii sale. Faza întîi a terapiei sale 
era eliminată, își dădea seama de acest lucru. Extragerea organelor de 
la pacienţii care sufereau de cancer, amestecul celulelor și extragerea 
injecţiilor de celule tinere ar fi durat prea mult. Totuși, faza întîi nu 
era decisivă. Rezultatele acestui tratament erau întinderea pielii, 
creșterea părului și întinerirea organismului. Dar faza a doua nu 
depindea de aceste rezultate. Un corp sănătos putea să beneficieze de 
longevitate și fără faza întâi, cu ajutorul preparatului Epstein-Barr. 
Goldmann pregătise totul de ieri. 

ÎI privi pe Ljuschkin. 

- Cite prototipuri de aparate cu frecvenţa de vindecare a cance- 
rului mai avem, Sergej? întrebă el. În afara celor din pivniţă. 

- Încă unul, răspunse rusul. În atelierul meu din Moscova. Asta 
în cazul în care cele de aici nu funcționează. 

- Cît timp durează să reglezi aparatul într-un spaţiu steril? 

- Două zile. Poate trei. 

- Excelent! Virusul Epstein-Barr trebuie să acţioneze o săptămînă 
în corpul uman ca să provoace cancerul și să îmbunătăţească capaci- 
tatea de separare a celulelor. Dacă ni-l administrăm acum, ne rămîne 
destul timp să ne vindecăm în Moscova. 

Briggs îl privi uimit. 

- Şi dacă se întîmplă ceva pe drum? Nu vreau să crap ca un drac 
sărac pe care dumneavoastră v-aţi făcut primele experimente. De ce 
nu luaţi preparatul Epstein-Barr cu noi ca să ni-l administraţi de înda- 
tă ce sîntem siguri că mașinaria lui Sergej funcţionează realmente? 

- Deoarece varianta noastră de virus este instabilă în exterior. 
Limita de viață este de maximum două zile într-o substanţă nutri- 
tivă. Dacă virusul nu este implantat într-un organism în această 
perioadă, moare. 

- Atunci vom face un nou preparat. 

- Nu aveţi idee cît de complicat este! Avem nevoie de oameni 
pentru experimente. Într-un laborator din Arabia, protejat de un 

palat îngrădit de ziduri, se poate construi o sală de tratare. Dar în 
Moscova va fi extrem de dificil! 

Privirea hipnotică a lui Goldmann se îndreptă spre Briggs. 

- Cît timp ai așteptat acest moment, Thomas? întrebă el. Chiar 
doreşti să ratezi o asemenea șansă? 

Privirea lui Briggs se plimba în toate direcțiile. Goldmann știa 
că-l convinsese. 

- Dumneata, Sergej? întrebă Goldmann. 

- Sînt de acord, presupunînd că mașina ne va aştepta. 

Goldmann se întoarse spre Assad, care mai ezită un moment. 

- Bine, spuse şeicul. Avem la dispoziţie douăzeci de minute. Atît 
timp vor putea gardienii mei să ţina poliția ocupată. Este de ajuns? 

Goldmann aprobă. 

- Absolut! 


De aici, totul se desfășură rapid. Goldmann și Ljuschkin îl ajutară 
pe Briggs, care avea piciorul rănit. Assad dădu noi instrucţiuni 
şoferului şi trimise cîțiva oameni să o caute pe Donna Greenwood. 

În laborator, Goldmann se ocupa personal de pregătirea prepa- 
ratului Epstein-Barr. Îşi făcu și lui o injecție cu lichidul roșu-închis. 
Procedura decurse fără probleme şi nu dură mai mult de șaizeci de 
secunde la fiecare pacient. 

Cînd se întoarseră în palat, un soldat îi anunţă că Donna 
Greenwood fusese găsită la primul etaj, moartă. Strivită de dărt- 
maturi aprinse. Assad le dădu oamenilor săi ultimele ordine. Apoi 
dispăru cu Goldmann, Ljuschkin și Briggs prin ieşirea din spate, în 
grădină. 

La poarta de sud îi aştepta un Jeep care îi transportă la hangar. 
Dupa cincisprezece minute se aflau în aer. 


Se crăpa de ziuă peste munţii Tihamat-as-Sam, o dungă argintie 
aşternîndu-se spre spre răsărit. 

Lara își freca degetele ca să-și îndepărteze frigul şi privea din 
ascunzătoarea ei spre vale. Acolo, jos, la umbra munţilor, domnea 

încă întunericul. Lumina se instalase doar în casele din al-Quz. 
Orașul nu-și găsise liniștea în acea noapte. 

Lara privi prin binoclu activitatea intensă din jurul palatului. 
Majoritatea focurilor fuseseră stinse, în unele locuri mai sclipea 
jarul. Poliţişti și oameni de pază mişunau precum furnicile şi încer- 
cau să instaleze ordinea în haosul creat. 

- Acest lucru o să mai dureze un timp, se gîndi ea. 

Lîngă ea, pe jos, era lada cu arme. Dar drumul pînă aici decursese 
fără greutăţi, aşa că Lara nu mai avusese probleme cu urmăritorii. 
Camionul era parcat la distanţă, la capul pantei, într-un loc din care 
să nu poată fi observat din vale. 

Tom Tanaka se apropie de Lara. 

- Ceai? 

Îi întinse o cană pe care ea o luă mulțumită. Citeva minute 
priviră amîndoi valea. 

- Nu mai vine, spuse Tanaka. 

Lara aprobă, mirată de cît de bine putea un japonez să-i citească 
gîndurile. Se rugase toată noaptea ca Emmet să apară. Această grotă 
era punctul de întîlnire stabilit. Dacă nu apăruse pînă acum, nu mai 
existau speranţe să o mai facă. 

- Ce fac răniții? întrebă Lara. 

- Au doar o rană superficială, spuse Tanaka. Totuși, trebuie 
tratată. O infecţie poate avea urmări grave. 

Lara oftă. Ştia că Tanaka avea dreptate. Trebuia să-i ducă pe 
sudanezi cît mai repede la spital. Nu doar pe cei împușcați, pe toți. 
Toţi aveau o condiţie fizică critică. 

- Hai să mergem, spuse Lara. Nu mai are rost să așteptăm aici. 

Stinseră focul din peşteră şi se îndreptară spre camion. Ajunşi 
acolo, Larei nu-i venea să creadă ochilor: în spatele mașinii stătea 
Emmet. Era plin de cucuie și zgtrieturi și putea cu greu să-şi miște 
braţul stîng. Dar trăia. 


Două săptămîni mai târziu, 


Moscova 


Doctorul Goldmann era nervos. 

Sergej Ljuschkin reușise să pună la punct un laborator şi să pună 
în funcţiune al doilea aparat cu frecvenţe. De o săptămînă, el, șeicul 
Assad și Goldmann se trataseră cu radiaţii electromagnetice. Nu 
apăruseră nici un fel de probleme. 

Totuşi, Goldmann nu se simţea bine. 

În această dimineaţă îşi luase probe de sînge, atît lui cît şi 
celorlalți. Acum făcea teste cu un laborant rus de renume. Prima 
oară testul ieșise negativ. Răsuflă ușurat. Apoi, virusul Epstein-Barr 
fusese doborit şi cancerul, care se instalase în corpul lui de șapte zile, 
fusese învins. 

O oră mai tîrziu primiră toate rezultatele. Un doctor pe nume 
Borsow îi întinse o pagină de calculator listată. 

- Nu înţeleg alfabetul chirilic, spuse Goldmann și-i întinse foaia 
înapoi. Uităţi-vă pe ea. Sau spuneţi-mi dacă este în regulă. 

-În nici una dintre probele de sînge nu a apărut nici o formă de 
Epstein-Barr, spuse Borsow într-o engleză fluentă. 

- Şi diagnosticul cancerului? 

- Inexistent, atât la dumneavoastră cât şi la ceilalți. 

I se luă o piatră de pe inimă de ușurare. Bineînţeles că se așteptase 
la un asemenea rezultat. Totuși, un mic pericol existase. Un expe- 
riment pe propria persoană era diferit de cel efectuat asupra altora. 

- Mulţumesc, Borsow, spuse Goldmann. Ljuschkin, Briggs și 
Assad sînt în biroul meu? 

- Da. 

- Atunci o să le dau vestea cea bună. 

Borsow îşi drese glasul. 

- Mai e ceva... 

Goldmann simţi că i se ridică părul pe ceafă. Faţa rusului nu 
prevestea lucruri bune. Pe de altă parte - ce putea să fie? 

- Vă ascult, spuse Goldmann. 

- Există o coincidenţă în toate rezultatele probelor de sînge. 

Acest lucru suna logic. 

- Care, spuneţi-mi? Despre ce coincidenţă este vorba? 

- HIV pozitiv, spuse Borsow cu o voce tristă. Sînteţi toți in- 
fectaţi cu SIDA. Îmi pare rău. 

Genunchii îi tremurau. Se așeză pe scaun. SIDA. Exista doar o 
explicaţie pentru acest lucru: Reyhan Abdallah infectase preparatul 
Epstein-Barr cu sîngele ei. 

Simţi cum începe să tremure. 


9] 


Layoq, Provence 


Cimitirul situat lîngă micuța capelă gotică crea o impresie 
ştearsă, de loc lăsat în paragină. Iarba deasă crescuse pe pămîntul 
uscat, iar zidurile purtau amprenta vîntului şi a ploii care bătuse 
timp de sute de ani. O briză ușoară bătea printre ramurile copa- 
cilor, iar nisipul se ridica deasupra pămîntului. Acompaniat de 
cîntecele corului, soarele serii învăluia regiunea în culori splendide. 
Peste tot erau semne de viaţă. Din motive necunoscute, timpul 
părea că se oprise în acest loc. 

Cele mai multe pietre funerare erau vechi și degradate, totuși una 
nouă se remarca printre ele, pe care era scris un singur cuvînt: 
Anthony. Cîteva pietre funerare din cimitir aveau însemnate doar 
prenumele. 

- Cîţi de-ai noştri sînt îngropaţi aici? dori Lara să afle. 

- Douăzeci și opt, răspunse Emmet. Ceilalţi și-au găsit liniștea în 
altă parte. Cred că a fost o bună idee să-l îngropăm pe Anthony aici. 

Privirea sa se plimbă pe un enorm chiparos, la umbra căruia se 
afla cel mai vechi mormânt din cimitir, pe care era scris „Robert“. 

- Acolo zace fondatorul ordinului nostru, spuse Emmet. Robert 
de Montferrat, care a construit şi capela aceasta. De la el a început 
totul. Și aici — arătă spre mormîntul lui Anthony Nangala —, la zece 
metri lîngă el, zace cel cu care se sfirșeşte totul. 

- Asta înseamnă că ordinul nu mai există? întrebă Tanaka care 
stătea lîngă el. 

- Da, în afară de mine şi de Lara, toţi sînt morţi. În afară de 
asta, nu mai avem nici un cent. Contul principal al ordinului a 
fost închis. Nimeni nu știe unde sînt banii. Din cei pe care îi mai 
avem, îmi voi plăti datoriile față de Hassad Gamoudi. Traficanţii 
de arme arabi nu sînt tocmai prietenoși cînd cineva încearcă să-i 
ducă de nas. 

După o scurtă pauză continuă: 

- Vă mulţumesc că v-aţi ocupat de cadavru. 

- Nici o problemă. 

Pentru un moment, se instală liniştea între cei doi. 

- Mă bucur că aţi dărtmat palatul şeicului Assad, spuse Tanaka. 
Ceea ce s-a întîmplat acolo este o catastrofă îngrozitoare. 

Emmet aprobă. 

- În căutarea vieții veșnice oamenii şi-au vindut și ucis conștiința. 
Dar acest lucru se întîmplă de mii de ani. Ştiaţi că prima cruciadă a 
fost pusă la cale doar pentru a se atinge un astfel de scop. 

- Nu scrie cumva altceva în cărțile de istorie? 

- În cărţile de istorie este scris doar ceea ce trebuie transmis. 

Emmet rise. 

- Vreau să vă dau ceva. Drept mulțumire că aţi fost alături de noi 
la ananghie. Fără dumneavoastră, și eu și Lara am fi fost morţi acum. 
Planul de eliberare ar fi fost dat peste cap dacă nu eraţi dumnea- 
voastră. Aţi fi fost o persoană demnă de ordinul nostru. 

Îi întinse lui Tanaka un caiet gros, învelit în piele, pe care îl 
avusese în mînă - manuscrisul pe care îl salvase din castelul Leighley. 

- Acest lucru, prietene, este adevărata istorie. Reprezintă ori- 
ginea ordinului nostru. Sufletul nostru. 

Japonezul privi caietul din mînă. Pe coperta caietului erau pictate 
o sabie şi un trandafir. 

- Mulţumesc, spuse el, vădit afectat. Îl voi păstra la loc de cinste. 

Mai rămaseră un timp în picioare, tăcuţi, fiecare ocupat cu 
propriile gînduri. Cîntecul greierilor se auzi în aerul cald al serii. 

O rafală de vînt năvăli pe neaşteptate în cimitir. Un nor de praf 
şi nisip se ridică deasupra mormintelor și se înălță apoi năvalnic spre 
cer. Era ca şi cum, aparent, vintul ar fi luat cu el sufletele morților ca 
să îi poată transporta într-o altă lume, pentru a putea trăi acolo pînă 
la sfârşitul vremurilor. 


Subiectul acestui roman este o ficțiune. Totuși, el are la bază 
rezultatele cercetărilor mele pe diferite subiecte științifice. Pentru 
toţi cei interesaţi în acest tip de literatură am selectat cîteva titluri: 
Arzt, Volker/Ditfurh, Hoimar von: Reportaje din științele naturii 
(dtv Sachbuch, 8. Auflage, 1993); Benecke, Mark: Visul la viaţa 
veşnică (Reclam, 2002); Butllar, Johannes von: Visul umanităţii 
(Econ Taschenbuch, 1996), Buttlar, Johannes von: Aventură 
științifică (Heyne Sachbuch, 1991). 

Din punct de vedere istoric, multe dintre faptele descrise în acest 
roman sînt bazate pe: 

Baigent, Michael/Leigh, Richard /Lincoln, Henry: Sîngele Sfint 
şi Sfintul Graal (Bastei Lübbe Taschenbuch, 6. Auflage, 1993); Bauer 
Martin: Cavalerii Templieri (Heyne, 4. Auflage, 1999); Sippel, 
Hartwig: Templierii (Amalthea, 1996); Runciman, Steven: Istoria 
cruciadelor (H.C. Beck, 1995); Zöllner, Walter: Istoria cruciadelor 
(Panorama, 6. Auflage, 1981). 

Dacă Godefroi de Bouillon a fost realmente nepotul cavalerului 
Parsifal, rămîne nesigur. Există totuși izvoare care indică acest lucru. 
Este, de asemenea, dovedit că el ar fi aparţinut neamului merovin- 
gienilor din familia israelită a veniamiţilor, care au pretins că au 
fondat tronul Ierusalimului. Apartenența lor şi a lui Petru de 
Amiens la Prioria din Sion și la scopul lor de a căuta Sfintul Graal în 
Ierusalim este doar imaginaţia mea. Rog istoricii să mă ierte. 


Pentru impulsuri, pentru critică şi pentru sprijinul moral la 
crearea acestui roman, le mulţumesc soției mele, Sonja, agentului 
meu, Bastian Schliick, și lectorului meu, Marco Schneiders. 

Un incendiu izbucnit în catedrala din Torino, acolo unde se află 
Sfintul Giulgiu, şi moartea unui bărbat căruia i se tăiase limba 
declanșează o palpitantă anchetă a Departamentului de artă, în 
fruntea căruia se afla detectivul Marco Valoni. Ajutaţi de 
seducătoarea Sofia Galloni - un reputat istoric - și de o ziaristă 
curioasă, oamenii lui Valoni trebuie să dezlege un mister care începe 
cu Ordinul Templierilor și ajunge pînă în zilele noastre. O intrigă ce 
ascunde oameni de afaceri influenți. Anchetatorii încearcă să 
demonstreze că evenimentele petrecute în catedrală sînt în strînsă 
legătură cu istoria agitată a Sfintului Giulgiu de la Isus Hristos pînă 
la Imperiul Bizantin, Turcia, Franţa lui Filip cel Frumos, Scoţia, 
Portugalia, Spania... 

Julia Navarro a construit un roman istoric plin de imaginație şi 
farmec, ce oferă cititorului posibilitatea de a călători în trecut și de a 
descoperi legături cu prezentul. O poveste surprinzătoare și fasci- 
nantă în stilul celor mai bune romane de aventuri. 


clubul cărții rao 


CLUBUL CĂRŢII RAO 
are un nou regulament de funcţionare, mai modern, 
mai eficient și mai adaptat nevoilor dumneavoastră, 
care este pus la dispoziţia membrilor odată cu fișa 
de înscriere. Principala inovaţie o reprezintă 
introducerea a TREI TIPURI DE CARDURI 
care vă oferă mari reduceri de preţ 
în achiziţionarea cărților. 
Pentru detalii privind acest regulament 
vă puteți informa din broşurile editurii noastre 
sau scriindu-ne pe adresa: 


C.P. 2-124, București; 
e-mail: club@raobooks.com 


sau accesînd site-urile: 


www.raobooks.com; 
WWW.TAO. TO 


Tiparul executat de 
R.A. „Monitorul Oficial“ 
București, România 


